
ЗАГРЕБ 
НАКЛАДА И ШТАМПА СРПСКЕ ШТАМПАРИЈЕ (ДЕОН. ДРУШТВА) 


1901. 


СВА ПРАВА. СЛИКА И БИОГРАФИЈА ЗАДРЖАНА. 


читаоцима. 


дредивши да ово велико дело издамо у року од три године а у тридесет и шест 


месечних свезака, ми смо, помоћу Божјом и народном, прву трећину свога тешкога 


задатка извели. 

Пред читаоцем је прва година са дванаест свезака које састављене у целину, губе своју 
подвојеност. Стога ни у прегледу садржине није свака свеска посебно означавана, већ је дат 
укупан преглед целе прве године као засебне целине. 

Кад цело дело угледа света, додаће му се поговор од уредника који ће изнети начела 
по којима је одабирана и сређивана грађа за целокупно издање. 

Ова прва година бележи спомен седамдесет и два заслужна Србина. Још два пута толико 


остаје за другу и трећу годину, како би све три заједно показале богаство српскога Пантеона. 


Јуна 1902. 
ЗАГРЕБ. 


Српска Зталпарија 


(деокичарско друштво). 

Преглед слика и биографија. 


· ДОСПТИЈЕ ОБРАДОВИЋ » у Чакову, 20. октобра 1739., Т у Београду 26. марта 181. 

· ВЛАДИКА ПЕТАР 1. ПЕТРОВИЋ » на Његушима у априлу 1747., Тј на Цетињу 18. октобра 1830. | 

· КАРАЂОРЂЕ ПЕТРОВИЋ » у селу Вишевцима 1752., Т У аи Лугу 12.—13. јула 1817. 

. КНЕЗ СРБИЈЕ МИЛО! ОБРЕНОВИЋ ВЕЛИКИ « у Средњој Добрињи 1780. ј у Топчидеру на 


Крстов дан 1860. 


. САВА ТЕКЕЛИЈА » у Араду 17. августа 1761. + у Араду 21. септембра 1838... . ., 

. ФИЛИГ ВИШЊИЋ » у селу Трнови у“ Босни 1767. Т у Грку у Срему 1835. 

· НИКОЛА ЛУЊЕВИЦА » у селу Луњевици 1767., + у селу Луњевици 11. маја 1842. 

· МИТРОПОЛИТ СТЕФАН СТРАТПМИРОВИЋ « у Кулпину 27. дек. 1757., Т у Карловцу 23. септ. · 1836, 
= ВБУИО И Е ФРАШКЕА АТИ ес ел оте о оно кто Оран то Бечу 26, јануара 186+. 

· ЈОВАН ГАВРИЛОВИЋ » у Вуковару 3. новембра 1796., + у Београду 29. јула 1877. - 

. ПВО СЕМБЕРАЦ » у Дворовима у Босни, + у Шапцу у Србији. . . с с ПИ И 

· СПМА ПГУМАНОВ « у Призрену 30. јануара 1804., + у Призрену 1883. 

. ЈЕВРЕМ ОБРЕНОВИЋ » у Добрињи 1790., Ту Саша 8. септембра 1856. - - 

· АЛЕКСА НЕНАДОВИЋ » у селу Бранковини око 1743., Т погубљен у Ваљеву 23. јануара 1804. 

· ПЛИЈА БИРЧАНИН » у селу Суводању око 176-., Т погубљен у Ваљеву 23. јануара 1804. 

· СПМА НЕНАДОВИЋ » у Бранковини 1793., + на Пилот 14. јула 1815. : 

7. ДИМИТРИЈЕ ДАВИДОВИЋ » у Земуну 12. октобра 1789., + у Смедереву 25. марта 1838. 

. НИКОЛА ТОМАЗЕО » у Шибенику 27. септембра 1802., – у Италији 1. маја 1874. 

. КНЕГИЊА ЉУБШЦА ОБРЕНОВИЋКА »# у селу О иа 166 т у Новом Саду 14. маја 1в43. 
· ВЛАДИКА ЛУКИЈАН МУПШЦКИ » у Темерину 27. јан. 1777. ТУ Рем о 15. марта 1837. 
· ЛУКА ЛАЗАРЕВИЋ » у Свилеуви 1774. + у Шапцу 29. птнла 1595: 

РОМ НОЈЕ ВЈ ТЕО ПОЗОМАОЈРЈ ОМА ЕУ и 1780. т у Неготину 1813. ; 

. АРХИМАНДРИТ ГЕРАСИМ ЗЕЛИЋ » у Жегару 11. јуна 1752., Т у Будиму 1838, 3 

. ЂОРЂЕ МАГАРАШЕВИЋ » у Адашевцима 10. септембра 1793. т у Новом Саду 6. јануара 1830. 

5. ПАТРИЈАРАХ ЈОСИФ РАЈАЧИЋ » у Лучанима, 20. јула 1786., Т у Карловцима 1. декембра 1861. 

· СТЕВАН ШУПЉИКАЦ »« у Петрињи 1786., Т у Панчеву 15. декембра 18:18. 

· ВОЈВОДА МИЛАН ОБРЕНОВИЋ « у Брусници, + у Букурешту декембра 1810. . 

· МПЛЕНКО СТОЈКОВИЋ » у селу Кличевцу, Т у Бахчи-Серају у Криму после 1830. 

29. ЈОАКИМ ВУЈИЋ » у Баји 9. септембра 1772., Т у Београду 8. новембра 1847. 3 

·. СИМА МИЛУТИНОВИЋ » у Сарајеву 3. октобра 1791., ф у Београду 30. декембра 1847. 

·. ЈОВАН ОБРЕНОВИЋ » у Добрињи 1786., + у Новом Саду 22. јануара 1850. 

· ЈАНКО КАТИЋ »% у другој половини осамнаестога века у селу Рогачи, т на Дугим Гана 1806, 
3. ПЕТАР ДОБРЊАЦ »% у селу Добрњи око 1771. Т у Јашу 6. октобра 1831. 

· САВА ВУКОВИЋ » у Мостару + у Новом Саду 1810. 

· ЂУРО МИЛУТИНОВИЋ » на Грахову око 1774, Ту а Лу 9. септембра 1844. 

· ПРОТА МАТИЈА НЕНАДОВИЋ » у селу ит при крају 1777. Т у Ваљеву 29. новембра 1854, 
· СТАНОЈЕ ГЛАВАШ » у Глибовцу у 5 
. ВАСА ЧАРАПИЋ « у Белом Потоку, селу под Авалом, Т у Београду 30. новембра 1806. 

. МИЛО! СВЕТИЋ » у Сомбору 8. септембра 1799., + у Новом Саду 23. априла 1869. 

. ЈОВАН СТ. ПОПОВИЋ » у Вршцу 1806., + у рта 26. фебруара 1856. 

. МЕДО ПУЦШИТЋ «# у Дубровнику послелњег дана месеца фебруара 1821. Ту По овнику 18. јуна 1882. 
· ЈАКОВ НЕНАДОВИЋ » у Бранковини у другој половини осамнаестог пе. Хи оа - 

· ЈОВАН КОВАЧ +» у Својнову у другој половини осамнаестог века, ту Ка ПИ та о 

. ПЕТАР ЈОКИЋ # у Тополи око 1779. тј у Тополи 24. априла 1852. 

· ДАНИЛО МЕДАКОВИЋ « у Зрмањи 17. декембра 1819., Т у Загребу 5. новембра 1881. 

· ИЛИЈА КОЛАРАЦ » у КЕ око 1800., Ту Беота 6. октобра 1878. 

· ИВАН ЈУГОВИЋ « у Сомбору око 1775., + у Бечкереку при крају 1813. 

Доситије С Обрадовић. 


пвот великога књижевника п просветитеља српскога био је, у опису, читавим 
поколењима и многим појединцима најбоља наука, најбољи друг и пријатељ, те је 
постао васпитно средство за дичну омладину српску. 

Велики је просветитељ рођен у Чакову, у Банату, године 1739. вероватно 
на Митров дан (26. октобра) или пред тај празник, који му је, можда, донео 
крштено име Димитрије. Његови родитељи, без којих оста у раном детињству, имађаху још два 
сина и кћер, али бин суђено да се имена честитога Ђурђа и добре Круне помињу по њихову 
другом сину, Димитрију. 

Пошавши у школу рано, Димитрије је убрзо бдпо готов са свим оним што му мале школе 
чаковске могаху дати. Године брзо пролажаху, а жудња Димитријева, да што више научи, непрестано 
бејаше жива. Да би предупредио могућне погрешке занесењачкога бежања „ради науке“, а у 
ствари из верске занесености, у чему је недавно преухитрен један покушај Димитријев, његов 
га теча Никола одведе око половине 1755. у Тамишвар ни да на занат капамаџиски, одакле Димитрије 
с једним другом, у јулу 1757, ипак тајно оде у сремски манастир Хопово, где се 17. фебруара 
1758. замонаши, заменивши, по својој жељи, крштено име новим именом — Доситије. Мало после 
тога, 16. априла те године, млади се монах Доситије зађакони. У Хопову је Доситије провео три 
године и три месеца, за које се време изврши први преображај у животу његову: различити доживљаји, 
уверења и разуверења, и савети простог али честитог игумана Тодора Милутиновића отворише 
у Доситија вољу и жељу за живот и учење у животу. Новембра 2. г. 1760. остави Доснтије 
манастир и крене се пут Загреба, где мишљаше остати у школи. А кад му се та жеља не испуни 
он постојаном одлучношћу заче још већу — да иде, ради науке, у Русију. Ни то му не пође за 
руком, и он се, с пролећа 1761, упути у Далмацију, где се, као учитељ, намести при цркви Св. 
Ђурђа у дому црквеном а у Книнском Пољу пред градом Книном. Ту је провео „три миле године“ 
т. ј. до јесени 1763, када зажели поћи у Гору Атонску, али се у Котору разболи те на Мајинама 
проведе јесен и зиму, а на Ускрс, 11. априла, 1764. запопи га црногорски владика Василије у 
манастиру на Стањевићима. Не могући још, ислабео, поћи у Св. Гору, Доситије се врати у Далмацију, 
одакле се, мењајући места, с краја априла 1765. крене морем преко Крфа нп Мореје у Хиландар, 
куда стигне у почетку септембра, па ту остане до пролећа идуће године, када оде у Смирну, у 
Малој Азији. У школи чувенога тада учитеља Јеротија проведе Доситије, учећи грчки језик и 
философију, до пролећа 1768, када се, на догледу рата руско-турског, крене натраг. Прешавши 
убрзо многе крајеве и различите доживљаје, Доситије се, у лето те године, стани у албанском 
Хормову. Свршетак те и почетак нове године проведе у Крфу, а одатле преко Млетака стигне, 
с краја марта, у Задар, а из Задра у далматинско село Плавно где отвори школу. Ту дочека и 
пролеће 1770, па пређе у Скрадин а одатле, пред крај те године, у Задар, где састави годину 
па се преко Трста упути у Беч, где му „шест полезни и радосни година прођу како шест дана“. 

Ту Доситије започе црпсти европску науку и у њу зађе дубље. Ступивши у седму годину, 
добије од митрополита карловачког Видака понуду да пође са његовим синовцима у Модру. Доситије 
прими то и проведе у Модри до јесени те, 1777. године, кад се врати у Карловце, одакле одмах 
походи Банат и место свога рођења. У Карловцима поседи све до идуће јесени, 1778. године, 

очекујући да га митрополит, по обећању, пошаље у Немачку. Тада отиде у Пожун где остане 
до половине лета, 1779. г., а онда дигне руке од свега и сиђе у Трст. Сад настаје ново његово 
путовање по мору, те се Доситије, прешавши Италију и Архипелаг, нађе у Цариграду, одакле оде у 
Молдавију а из Молдавије у Немачку, у Халу, с јесени 1782. где се упише у каталог халскога 
университета. 

Дошавши у Немачку, Доситије је видео остварен један од највећих својих идеала: бити у 
средишту науке и учености, питоме духовне културе, и уживати плодове умова највећих мислилаца 
свега просвећенога човечанства. Каква разлика у жељама и мислима код негдашњега Димитрија 
и тадашњега Доситија! И не само то: да би штампао своје списе, мораде Доситије прећи 
у Лајпциг, првих дана пролећа 1783. 

Те се знамените године јави Доситије као српски књижевник. Међу тим он се о 
писању и превођењу књига бавио и раније. 

Пуних осамнаест година пре тога, кад се бавио у Далмацији у дому косовскога пароха 
Аврама Симића, Доситије је први пут узео у руке перо да пише — књижицу. То бејаху исписи 
из Златоустога, које Досинтије спреми за лепу кћер попову Јелену и који се, за тим, раширише у 
препису по свој Далмацији. Кад се, пет година доцније, врати из Смирне, бејаше Доситије у знању 
и писмености много тежи: тада напише нов спис, сличан оном првом, и назове га „Буквицом“ или 
„Ижицом“, за којом је следовао превод са грчкога „Христоитије“ а за тим одмах и „Венац од 
Алфавита“. Основа „Ижици“ и „Венцу“ без сумње је у оној првобитној књижевној радњи 
Доситијевој. Али ниједнога од ових списа Доситије не наштампа — онда, без сумње, зато 
што није имао где, а доцније зато што их је, научивши сеу Европи друкчије и више, још 
једном прерађивао. У овој трећој преради он их је штампао: „Ижица“ и „Венац“ дадоше „Басне“ 
и „Совете“ а „Христоитија“ „Етику“ и „Собранија“. О тим ће списима бити речи мало даље. Сада 
пак стајемо код првога штампанога списа Доситијева, а то је његова аутобиографија — „живот и 
прикљученија“, у Лајпцигу, 1783. 

Зашто Доситије прича свој животг Он нам на то питање одмах сам одговара: рад је да 
остави штогод што ће народу његову бити од користи, рад је науку младој Србадији препоручити 
и осладити. Ради те похвалне тежње Доситије излаже свој живот од рођења до лета 1760. у 
једној а за тим га продужује до краја 1788. у другој књизи и прилици, уз „Басне“. Почетак 
својих успомена Доситије посвећује српском народу: „Вами, пожелани житељи Сербије, Босне, 
Херцеговине, Чрне Горе, Далмације, Хорватске, Срема, Баната и Бачке, вами п вашим последњим 
унуком с горећим и пуним љубови срцем ови мој мали но усердни труд предајем“. С појавом 
ове књиге чу се у српској књижевности глас необичан, неочекиван. И садржина и начин како се 
она изрече изазваше у књижевним круговима српским нове мисли које одвођаху на ново гледиште. 


Начин говора бејаше нов — јер Доситије проговори у књизи народним говором; садржина 
бејаше нова — јер Доситије изнесе друкчије мисли о породици и васпитању, о школи и цркви. 
А. што Доситије тада рече —- то до данас нико не порече: ни он, ни наука, ни време. 


Идуће, 1784, наштампа у Лајпцигу „Совете здраваго разума“. То бејаше прво дело које 
је Доситије наменио штампању и ако не прво које је наштампано. Само име те књиге упућује 
на ондашњи један правац немачке философије, који је под именом „философије здравога разума“ 
у ствари био енциклопедија одабраних учења из различитих праваца философских. Врлину снажити 
а пороке сузбијати похвална је задаћа, и та практична сврха имађаше у литератури својих 
представника, списа и зборника. Чедо те литературе јесте и овај рад Доситијев, за који сам писац 
вели да се под тим именом може много што шта кориснога и лепога изнети. Он то и чини у пет 
занимљивих чланака. 

Још је Доситије желео да походи Париз и Лондон, те се, тога ради, крене у позну 
јесен те, 1784, године. На инглеско земљиште ступи ногом |. декембра, а по том стигне у Лондон, 
где остане до половине маја идуће године, па се онда врати у Немачку, а мало за тим се настани у 
Бечу где се лати свога обичнога начина давања лекција. С краја 1787. оде у госте руском ђенералу 
Србину Зорићу, где, у различитим местима, проведе до јесени 1788, када се врати у Лајпциг, 
одакле је 1789. прешао по трећи пут у Беч где је остао до лета 1802. године. 

Године 1788. штампао је Доситије збирку различитих „Басана“. И тај рад посвећује 
Доситије драгој му омладини српској, јер је знао каква је велика цена басана за васпитање душе 
и срца, ума и нарави. Он је у ту збирку унео сто шесет басана, позајмивши их од различитих 
писаца — Езопа, Лафонтена, Лесинга и др. Али после сваке басне Доситије сам узима реч и 

изводи читаоцу поуку. Обично се од басне тражи да је тако јасна да читалац може и сам схватити 
њену поуку; тако су јасне пи басне које Доситије избира за српску омладину, и он не узима реч 
зато што би требало протумачити основу басне већ се користи том приликом да читаоца поучава 
уза забаву. Те поуке Доситијеве иду од срца, оне су све мудре, искрене и тако занимљиве да и 
самб собом пмају и практичне и књижевне вредности. Кад се, радећи тако, Досинтије упусти не 
само у поучавање већ н у причање, читаоцу се чини да је на појединим местима његова причања 
из аутобнографије. Као што је басна литерарни облик старога порекла, пи као што ће иу будућности 
имати својих читалаца, тако ће Доситијева збирка бити не само књижевна — историскога значаја 
као разумна књига у доба кад српских књига са свим мало и бејаше, него и од практичне вредности 
за читалачке кругове. 

Године 1793. штампао је Доситије зборник поуке и забаве „Собраније разних нравоучителних 
вештеј“. Преводећи п пишући чланке за овај свој зборник, Доситије је имао на уму да „о једној 
истој материји задуго читати, није за свакога, и мало је оних који задуго читати могу“; међутим 
„три или четири листа сваки може на дан очитати, и о тому вас дан мислити“. Красна су питања, 
која Доситије ту расправља, а нарочито се истичу књижевни и научни разговори које он води 
са читаоцима. Доситијеве су симпатије увек биле на страни оваких зборника, па је он таква 
издања желео и српској литератури. 

У лето 1802. године пређе Доситије у Трст, где му свесни Срби Трстанци одредише за оно 
доба велику помоћ новчану да би се могао мирно бавити о књижевној радњи. Боравећи наизменце 
у Трсту и Млецима, Доситије је у половини 1806. оставио Трст и пошао ближе своме завичају. 

Међу тим је 1803. штампао у Млецима превод и прераду „Етике“ проф. Соава. То је 
последње веће дело које је Доситије за живота штампао. Доситије је такве науке желео за свакога: 
он и старим ратницима за слободу Србије даје у руке ту књигу, јер је у њој наука која свакога 
морално уздиже и усавршава. Дирљив је начин како стари просветитељ свога рода, Доситије, пише 
јуначком војводи соколском Петру Николајевићу Молеру, који је рањен лежао, па му за уздарје 
шаље — „Етику“... 

Ми нисмо овде побележили библиографски ни половину списа Доситијевих, и ако смо 
већ поменули најважније међу њима. 

У њима и у свему писању своме Доситије је проповедао Србима нову науку. Није то 
била новина у новој теорији о једном питању: васколики живот народни требало је осветлити 
виделом науке која је „јасна као сунце“, да би на том виделу народ постао срећан и задовољан. 

Он баца погледе на кућу Божју и народну на манастире и цркве, учећи да се у 
њима може друкчије, славније, живетп. Познајући не само живот манастпрски већ п живот народни, 
Доситије је умео наћи узрочну везу између та два живота, учећи да у самом народу има клица 
ваљаних које треба црква да развије. 

У вези је с тим Доситијево уверење о потреби народнога образовања. Он, који је видео све 
добре особине свога народа, дошао је до уверења да ће тај народ препородити само просвета. Тога 
ради он је сву наду полагао у народну омладину. То васпитање долази и школом п читањем. А 
да би могло бити у народу читања ваља даје у њему писменост развијена. Тога, пак, може бити 
тек преко школе, која има да постане не само расадник писмености већ и сваке врлине. Он не 
занемарује нп васпитање женскиња. Насликавши образовану Српкињу, он у племенитом одушевљењу 
узвикује: „Нека сад свак себи представи, каково би благополучије било имати такове кћери, 
супруге п матере!“ Образовани појединци ваља да дају образовану породицу, или обрнуто: пз 
породице у којој је све на своме месту излазе образовани п честити појединци. А да би, опет, у 
породици могло бити све на своме месту, потребно је пре свега да је жена, стуб кућни, образована. 

Поменусмо раније да је Доситије проговорио у књизи језиком каквим до њега Срби 
књижевници не говораху. Па ипак он сам не могаше писати онако чисто како је желео. Доситије 
је казао да треба писати за народ; казао је и да треба писати народним језиком — а што његов. 
језик поред све своје лепоте и блискости народном ипак није језик потпуно чист народни, 
узрок је пре свега у судбини која прати сваку новину: ваља ломити лед и разбијати заблуде 
ранијег времена. Али не само језиком својих списа већ уопште мислима о књижевном језику 
српском Доситије је напреднији од свих претходника. И, шта више, у тим је мислима Доситије 
напреднији но у самоме своме књижевном језику. На приговор: да ће се стари језик занемарити п 
пропасти, Доситије пита: „која је нами корист од једнога језика којега у целом народу од десет 
хиљада једва један, како ваља, разуме, и који је туђ матери мојој и сестрама!“ Новина, дакле, 

Доситијева учења бејаше у уверењу да за народ треба писати народним језиком. За исправност 
свога учења он се позива на друге народе европске, који се старају да говорни језик дигну на 
ступањ књижевног језика. За том новином учења свога Доситије је ишао и сам примером, тежећи 
да се први влада по закону који прописује. 

Познавши народ српски боље него ико до њега, Доситије уверава да се карактер српске 
народности не разликује од племенитога карактера инглескога или саксонскога. Међу Србима је „ни 
длаке мањи него енглеске слободе дух“, јер је „карактер српског народа чист, мужествен и 
херојически колико и ког најславнијег народа у Европи“. Даље прича како је познао различите 
народе а нарочито Србе од Баната до Адрије. У свих је становника у тим крајевима, као иу 
Србији, Босни, Славонији, Далмацији, Херцеговини, БПрној Гори, нашао једну природу, што је 
знак да је то један народ. Тако Доситије излази први који проповеда просторну и бројну величину 
српскога народа и који се том величином одушевљава. 

| Са тих, и других, учења и мисли, које су за ондашње стање српскога народа биле 
необичне, високе — Доситије је дуго називан српским философом. И не само то. У сваком погледу 
знаменит и трајно значајан рад Доситијев као и његов занимљив и тако поучан живот учинише 
да се имену његову дају још и други часни надимци, као н. пр. српски Анахарзис, српски Сократ, 
Ломоносов и т. д., док се, међу тим, као најзахвалнији предмет истичу за испитивање сличности 
које се налазе у животу и раду Доситија с једне и Светога Саве или Вука Караџића са друге стране. 
Сава — Доситије — Вук: три вида духовне величине српскога ђенија. За славу је Доситијеву 
доста, што он може бити у средини међу двојицом отаца старе и нове књижевности српске. 

Ми смо излагање живота Доситијева прекинули код његова поласка из Трста у лето 1806. г. 
Доситија привлачаху Србији први гласи о новој слободи у њој. Српском устанку посветио је Доситије 
најлепшу песму своју и за српскога књижевника велику своту новаца од 400 форината. Ступивши 
у Смедереву, где је тада био управни Савет Српски, ногом на „обећану земљу“, Доситије се одмах 
примио да ради посла народног иде у Влашку, а кад се отуда вратио прешао је на свагда у тек 
ослобођени Београд. У част његова доласка град бејаше окићен, топови са бедема грмљаху, а 
грађани прекрилише дунавску обалу, где онда бејаше пристаниште. Тако је свечано дочекан 
Доситије, који убрзо поста члан Савета Народнога. 

Доситије суделоваше у свечаном отварању београдске Велике Школе, у почетку септембра 
1808, а мало после тога преже да се отвори и богословска школа. Тога ради он уступи школи своју, 
од народа добијену, кућу, коју о свом трошку оправи и спреми за рад. Он је мирио завађене 
старешине, кретао посао напред и опет — уздисао за миром у коме ће моћи писати и штампати 
списе у Београду. Многе анегдоте из тога времена карактеришу овога необичнога човека као 
великога Србина. Једну од њих наводимо. Године 1809, после погибије на Каменици, кад Турци 
избише већ на Дунав код Пожаревца, Београд се ускомеша, а многи навалише преко Саве и Дунава. 
Неко позва Доситија да се и он склони, а Доситије му одговори: „Ја сам добегао у своје отачаство, 
па сад, ако оно страда, нека и мене погазе турски коњи !“ 

Од самога почетка године 1811. Доситије бејаше у новом министарству први српски 
министар просвете. У том је положају био свега три месеца, јер последњи дани марта — 26. или 
28. — донеше и час смрти бесмртнога Доситија Обрадовића. 

Доситије је желео да га сахране у топчидерском Кошутњаку код хајдучке чесме, али 
су његови сувременици држали да ће указати већи чин поштовања ако га сахране пред Великом 
Саборном Црквом у Београду. Та његова вечна кућа има већ своју часну историју, у којој је 
последња страна исписана најсветлијим писменима народне и државне захвалности, која је 15. 
септембра 1897. још једном обновила гроб његов. 

Доситије је, у једном маленом спису свом, изјавио како би му „преко мере плаћено 
било“ ако би Срби над гробом његовим кад рекли: „Овде леже његове српске кости; он је љубио 
свој род!“ Његова је смерна жеља одавно испуњена. Његовом гробу Србин само у тим мислима 
и прилази. 

Лик јеизрађен по верној сувременој Доситију изради живописца Арсе Теодоровића у Бечу 1794. 

релазећи преко догађаја српскога средњега века историја српског народа и српске 
цркве има да у деветнаестом столећу забележи име једно уз које се придаје 
најчаснији назив светитеља. То је име црногорскога владике Петра 1, цетињскога 
Светога Петра. 

Родио се у априлу 1747. на Његушима. Наменивши га себи за наследника, 
његов стриц владика Василије поведе га 1762. у Русију ради вишега образовања, где је остао 
до 1766. када се, по смрти стричевој, врати у Црну Гору, где је управљао, за одсуства Василијева, 
владика Сава. Петар бејаше већ у Русији примио монашки чин, а 1770. произведе га Сава, коме је 
Петар у пословима помагао, за архимандрита. Кад пак владика. Сава, у фебруару 1782, умре, Петар 
прими власт владичанску, а на јесен, 14. октобра, те године завладичи га у Карловцима митрополит 
Мојсије Путник. 

Петар [. управљаше народним пословима и прквом у Црној Гори близу пола столећа. 
Те године бејаху у историји светској необичне, бурне и догађајима богате; у историји српској оне, 
по многом чему, чине епоху. Више тешких но поузданих прилика, више уздаха него осмеха, више 
туге но радости, много разочарања али никада очајања — биографија је душевнога живота Петра 1. 

Миран и скроман, бејаше Петар [. и неуморан и неумитљив у питањима о вери право- 
славној и народу своме, свему Српству и Словенству. О ту особину карактера његова ломљаху се 
различите навале, оружјем и лукавством, турске, млетачке, аустриске и француске. Све је прешло 
преко главе његове, пи он остаде сталан: само једна навала прећаше да ће бити јача и од моралне 
јачине његове. То бејаше вечито несређено стање племенских прилика у Црној Гори, међусобне 
борбе, необузданост и самовоља. Па ипак ни те неприлике не угасише сваку искру родољубља 
у народа његова. А кад он умре онда само име његово бејаше довољно да у најкритичнијем часу 
задржи на освету брзо племе. 

Љубећи просвету и жалећи што у вечитом ратовању нема њој станка у народу његову, 
владика је Петар ипак оставио красне примере речитости и гледао да се одржи једина школа која 
од векова учаше народ српски: песма и гусле имађаху у њему необична поштоваоца, који је и сам 
певао нова јунаштва да изазива нове примере. Али више што не могаше учинити. Године 1805. 
бејаше му се Доситије Обрадовић обратио писмом из Трста. Доситије је желео у Црној Гори 
развити свој просветитељски рад. Та је понуда без сумње и у души владике Петра будила лепше 
наде, и он одговара Доситију писмом од 23. октобра те године. „Примио сам — пише владика — 
с пуним удовољствијем Ваше почтено писмо, такођер и новонапечатане у нашем језику књиге от 
љубави Ваше к мени послане, на које чувствително благодарећи Вам, срдечно желим што би 
у нашем драгом роду свеђер више таквих људеј било, који би своји дарованија и труди по при- 
мјеру Вашему и с таквијем усердијем, како и Ви, на просвјештеније својеј нацији посвештавали“. 
На саму понуду Доситијеву одговара: „и ја се трудим, да и овде буде заведена малена школа, 
Молим не прихватајте се на другу страну до полученија другога мојега писма“. Али прилике 
не допустише да се ни тако скромна жеља два одлична Србина оствари. 

Љубећи своје отачаство, владика је Петар идеално мислио и о свему Српству. Сачувана 
сведочанства из 1803. године казују како је он са своје стране мислио одазвати се општем српском 
покрету који је имао да почне, и почео је, у Шумадији. Година 1809. била је, у пролеће, спојила 
ближом и чвршћом везом дотле срећне ратнике с обе стране, али догађаји који не бејаху у власти 
српској, позваше Петра 1. да сву пажњу обрати Приморју, где се црногорско оружје имало укрстити 
с оружјем најсилнијега завојевача онога столећа, војном силом Наполеона Великога. На састанку 
с Мармонтом, војводом Наполеоновим, владика брањаше свој народ, и, поред осталога рече: „Народ 
је прногорски народ витешки, он је племенита карактера и бори се, као благородан и слободан 
јунак, за своју драгу слободу“. 

Главна идеја водиља у државничкој акцији владике Петра бејаше у тежњи да Црна Гора 
добије Приморје. У тој тежњи и на томе раду провео је Петар вас век свој: било је тренутака 
кад се чинило да је намера његова остварена, па су успеси опет рушени вишим силама, онда 
најмоћнијим ауторитетима владалачким. Али кад се хтело ма којим начином узети мало и од 

саме дотадашње граниџе знао је владика рећи: „Ни саме ледене стијене не дам ни за какво благо 
овог свијета, јер су и оне прекупане у јуначкој крви, јер и сама природа на такав гријех пролила 
би сузе туге и жалости. МИ самим златом ово голо камење да залијете, нећете дочекати да мене 
вашим новцем прндобијете. Нећу блага ни богаства, али хоћу поштење, под којим с мојим народом 
живим и умријети желим“. 

. . . Ради измирења закрвљених племена, владика бејаше сазвао на Цетиње скупштину 
главара на дан 18. октобра 1830. У очи тога дана владика занеможе, и видећи завршетак свога 
мученичкога живота, узе се опраштати са главарима, саветовати их и благосиљати, па заврши: 
»9 мучној п кукавној али слободној земљи проживјех младу нејакост и сиједу старост... Збогом, 
слободне горе, и не увенула ви слава, доклен траје свијета и вијека! Благодат Божија по сриједи 
Вас и свега рода српскога!“ Благосиљајући, владика спусти главу на груди свога синовца, Рада 
Томова, н издахну. 

Годину дана по том наследник његов Петар П. узе тело његово из гроба у манастирској 
порти и стави у ћивот пред олтар. Проглашен за светитеља тада, спомен је Светога Петра 
цетињскога добио нарочиту службу, написану од поглавара пркве у Краљевини Србији, пок. 
митрополита Михаила. , 

Лик је његов израђен по добро сачуваној скици по којој је и досада био познат. 


бе 


Јар ађорђе | | строви ћ 


ије само старо време знало причати о необичним јунацима необичне приче. И новије 
доба о таким личностима говори тоном по готово легендарним. Необична је појава 
свога доба, у коме је живео, и средине, из које је изишао, и — Карађорђе Петровић, 
вођ народни у првом устанку у Шумадији. 4 
| Ђорђе је рођен 1752. у селу Вишевцима, округа крагујевачког, од родитеља, 
Петра — Петронија и Марице. О његовом рођењу још у половини деветнаестога века знала се ова 
прича: „Баш кад је Марица хтела родити Ђорђа, дође у вече Турчин на конак.... Зато пзиђе 
Марица на поље, и у часу роди дете пред кућом, у воћу. Турчин изиђе на поље и, видевши што 
је, рече: „Марице, ти роди дете:“ „Ето, ага!“ одговори она. Турчин јој рекне те она с дететом 
уђе у кућу к ватри, а он изиђе на поље и преноћи на пољу. Сутра дан рано оде Турчин. 
Мати је Карађорђева причала да је, чим се дете родило, видела међу детињим плећима месец да 
сија; то је видео и Турчин. Зато је и рекао: „Марице! ти ниси родила сина него Господара!“ Па 
је извадно двадесет пара и дете даривао !!..“ 

Као дечак ступи Ђорђе с оцем у службу код некога Фазлибаше из Паланке. Служећи ту 
Ђорђе поче долазити у сукоб с Турцима, који су од Фазлибаше и иначе зло пролазили. Стога се 
склони с родитељима у село Загорицу, где се, доцније, ожени девојком Јеленом из села Маслошева. 
Ту, изазван злим поступцима једног Турчина, проли крв — уби насилника, али се мораде зато 
опет склонити Фазлибаши, и тек се после неког времена могаше вратити кући. Али ни тада не 
имађаше мира. Поче сео убиству све више говорити, и Ђорђе виде да му ваља прелазити Саву. 
Зато се тајно спреми и пође цела породица; али се отац његов покаја ми хтеде поћи натраг те 
тиме све упропастити. Стари Петроније своју неумесну одлуку плати главом, а Ђорђе стеже срце 
и пређе са свима у Срем. Још једном је он остављао Србију и прелазио у Срем, опет тужна, и 
тужнија, срца: једном пређе кад му се отац окупао крвљу, други пут кад му је у крв утонула 
мајка — отаџбина... 


у Срему се Ђорђе са женом и мајком прими службе при манастирској економији у 
Крушедолу, а после две године покуша да ступи у војнике, али се покаје па из Сомбора дође 
у Срем породици а одатле пође у Србију, где отпочне хајдучко четовање. 

Аустриско-турска војна — у Србији „Кочина Крајина“ — затече Ђорђа као харамбашу. 
Он се са дружином не хтеде предати у одређеном року пуковнику Михаљевићу, те буде заробљен и 
осуђен на смрт, од које га измоли капетан Радич Петровић, те Ђорђе као буљубаша ратоваше и 
изврши, по заповести, пренос моштију Св. Краља из Студенице у Београд и даље у Ковиљ. 

Кад се сврши војна Ђорђе се стани у Тополи с породицом и отпоче трговати. Али мира 
сталног не бејаше никако. Законитој управи у Београду требаше и српске помоћи против видинских 
јанпчара; и Ђорђе бејаше један од српских вођа у том походу. А после тога дођоше још горе 
прилике: човечна управа Мустај-пашина престаде, Мустај-паша погибе а земљом завладаше, у 
ствари, дахије. Тешко је било војну отпочети; немогућно је било без ње живети. Припреме и 
преговори за покрет отпочеше: Ђорђе је, тога ради, залазио далеко по Србији и уговарао устанак. 
Прва заклетва у Ђорђеву крају бејаше у Орашцу на Св. Арханђела 1803. Скупивши се на једној 
свадби, завереници се са Ђорђем и протом буковичким склонише у једну јаружицу где се заклеше 
да устану на оружје у почетку марта идуће године док прође зима, па додадоше: 

— Ко издао, издало га тело; пожелео али не могао поћи; у кући му се не јављало ни 
старо ни младо; од руке му се све скаменило; у тору му овце не блејале; у обору краве не 
рикале. Да Бог да да се у сињи камен претвори, да се други на њега угледају; не био срећан 
ни дуговечан, нити лица Божјега икад видео!... 

Али се не могаше чекати до марта. 

Дахије, осетивши да се покрет спрема, отпочеше познату сечу кнезова, а у Тополи дође до 
малог сукоба између двеју страна. Тада, 20. јануара, у истом Орашцу нови збор народни избираше 
вођа свему покрету. Избор паде на Борђа, али он изјави : „Ја хоћу свуда с вама, али нећу пред вама“. 
„А. што нећешг“ „Нећу зато: ви нисте научили војевати, па ћете се после неколико дана предати 
Турцима“. „Нећемо, нећемо! — гракну сав народ: — ти пред нама, а ми за тобом па — у воду — 
у воду; у ватру — у ватру! само нека си ти старешина“. „Опет се, браћо, не могу примити ; зашто, 
ако се примим, ја ћу чинити много којешта, што вама неће бити по вољи“. „А шта мислиш да 
чиниш»“ „Ко се ухвати у најмањој издаји, хоћу да убијем, да обесим, да ударим на страшне муке !“ 
„Го све хоћемо и ми!“ „Хоћете ли2“ „Хоћемо!“ „Дигните три прста у вис! Хоћете ли2“ „Хоћемо“. 
То се понови три пута. „Онда хоћу и ја вас!“ заврши Карађорђе.... „Прота буковички — прича 
учесник Петар Јокић — обуче одежду, извади крст и, поучивши нас лепо да старешину слушамо, 
да се не плашимо од Турака, и да се не издајемо, прими ту нашу заклетву по црквеном реду“. 

Тако је Ђорђе — Карађорђе — Петровић постао „Вожд“ народни, за кога, мало пре 
тога рече дахијама Фочић Мехмед-ага: 


Док погубим Црнога Ђорђија Од бијела града Варадина, 

Из Тополе села поносита, И оружје, што је за потребе, 
Који с бечким тргује ћесаром, Он је кадар на нас завојштити, 
Он је кадар сву џебану купит' Он царује; а ја субашујем! 


По тој одлуци Мехмед-ага посла у Тополу људе који ће убити Ђорђа. Али: 


Тко ће љута змаја преварити: „Нека иду куда којој драго; 

Тко ли њега спаваћива наћи» „А. ви, браћо, мене послушајте, 
Ђорђе се је јунак научио „И шарене пушке потпрашите; 
Прије зоре свагда уранити, АКО БОЉИ де тен сеноно тече. 
Умити се и Богу молити — — — „Што сам данас радит наумио, 

Јави им се млада Ђорђиница — — — „Честите ћу вас све учинити, 

Кад је Ђорђе избгојио Турке, „Оковати у сребро и злато, 

Чашу попи, а пушку потпраши, „А у свилу обућ' и кадиву.“ — — — 
Узе доста праха и олова, То изрече Петровићу Ђорђе, 

Па изиђе својему обору Земљи паде, пушци огањ даде, 

Међу својих дванаест чобана; Пуче пушка, остат' пуста неће; 

А кад дође, чобане избуди, Ђе је глед'о, Ђорђе погодио, 

И овако чобанима рече: Мртав паде Узун са кулаша. 

„Браћо моја, дванаест чобана! Кад то виђе дванаест чобана, 
„Устаните, обор отворите, На мах пуче дванаест пушака — — - 


„13 обора пшћерајте свиње, 


Историја српске борбе 1804.—1813. историја је живота Карађорђева. Он је за то доба био 
вођ народни, представник мисли његових; пробудио је нову наду не само у Српству негону 
свему Хришћанству које је било под јармом турским на Балканском Полуострву ; довео је, најзад, 
ствар свога народа дотле да се о њој погађају, 1812, две силне царевине. Али се ту и свршује 
сјајна перпода његових делања. Судбина му је дала више но ма коме Србину у времену до њега, 
али ни судбина не даје све. Док је било доба ђорди — њој се, по песнику, у Српству налазио 
Ђорђе; али кад је требало стечено право — а не бејаше кадар стећи нико до Ђорђе — оживети, 
у дело привести, судбина је тражила нов рад нових људи. Изгледа да је за ослобођење Србије 
требало да се два поколења жртвују док се од судбине за њу откупи благослов... 

Најкраће а најпотпуније је обележио рад Ђорђев и значај његов песник Његош речима: 


.. Ал хероју тополскоме, Карађорђу бесмртноме, 

Све препоне на пут бјеху... к циљу доспје великоме. 
Диже народ, крсти земљу, а варварске ланце сруши; 
Из мртвијех Срба дозва, дуну живот српској души. 

Ето тајна бесмртника! даде Србу сталне груди, 

Од витештва одвикнута у њим лафска срца буди! 
Фараона источнога пред Ђорђем се мрзну спле; 
Ђорђем су се српске мишце са витештвом опојиле! 

Од Ђорђа се Стамбол тресе, крвожедни отац куге! 
Сабљом му се Турци куну, — клетве у њих нема друге! 


Плам ће вјечно животворни блистат Србу твоје зубље, 
Све ће сјајниј ин чудесниј у вјекове биват дубље... 


Па ипак — кад се заврши прва периода борбе за ослобођење Србије, 21. септембра 1813, 
Вожд пређе преко Саве у Срем, а на небу утрну једна звезда: то бејаше звезда Карађорђа Петровића. 

После тешких доживљаја у Аустрији Ђорђе се склони, с већином емиграната српских, у 
Бесарабију, где је остао до 1817. године. А тада се крете опет у Србију. У Србији бејаху измењене 
прилике: после тешких искушења бејаше се изабрао један пут који је, доцније, осветио историски 
ток самих догађаја. Појава старог Вожда и усвојени начин рада искључиваху се и нехотице. 

Ноћу 12.—13. јула 1817. године погибе Карађорђе у Радовањском Лугу, Смедеревске 
Јасенице, а тело му је сахрањено у самој цркви тополској. 

Глава његова би залога за успех новог начина рада. А кад се, много доцније, 1842, 
упокоји његова супруга, Госпођа Јелена, онда Кнегиња Љубица, по свечаном опелу у Београду, 
на саоницама отпрати тело њено све до самога гроба у Тополи... 

„Карађорђе је — пише његов биограф — био радин да му равна није било: кад није на 
војсци, он би код куће крчио, орао, копао, косио, као и други сељаци.... У јелу и пићу био је 
смеран за причу: погача и папулда, уз пост; а погача и суво месо уз мрс, и уз то чутурица 
шумадинске ракије, за њега је била најбоља гозба. Одело је носио као и други сељаци. На глави 
шубару; на ногама опанке, или некад чизме; даље: сељачку кошуљу, јелек, чакшире, појас и 
листове, иза којих се помаљао страховити пиштољ, за који се не памти да је икад промашио. 
Поврх свега велики реснати гуњ.“ 


Необично тачан, некористољубив, енергичан, јединствено правичан; али и оштар, прек и 


љут — Карађорђе је духом својих предузећа надвишавао далеко све своје вршњаке. 
Скоро ће се навршити стогодишњица почетка борбе за ослобеђење Србије. Прегледна и 
детаљна историја тих великих догађаја — ако је српска наука и књижевност добију — помоћи 


ће да се боље уоче свачије заслуге у оном колу које је поведено заслугом Карађорђевом. 
Лик је по слици Народнога Музеја у Београду. 


Јунев Србије Милош Обреновић Велижи. 


арод приповеда, народ верује, а глас народа глас сина Божјега... 

Устанак 1804. плану, обухвативши Шумадију, Подриње, Посавље и пожаревачко 
Поморавље с Ресавом. Корачајући живо напред, устаници имадоше прилике свакога 
дана давати летописцу необичнога градива, и у том се успеху једнога дана по освојењу 
| Карановца кретоше да узму и царски град Ужице. Сваки успех дотле изнесе по које 
ново име на глас: двојно освајање Ужица везано је за славу имена онда још врло млада и мало 
знана војводе Милоша Обреновића. 

Главни заповедник те српске војске, Јаков Ненадовић, имађаше уза се проту Матију 
Ненадовића, рудничкога војводу Милана Обреновића са братом му Милошем, архимандрита 
рачанскога Хаџи-Мелентија, проту гучанскога Милутина, чувенога капетана Радича Петровића, 
попа Луку Лазаревића, Цинцар-Јанка, Лазара Мутапа, кнеза Грбовића и друге. Два српска 
топића натераше сузе на очи старим ужичким Турцима још пре боја кад их, изишавши да одврате 
рају од нападања на царски град, опипаше својим рукама и уверише се да нису од дрвета, као 
што су они дотле мислили. 

Српска војска опколи Ужице са све четири стране: са севера на Татинцу и на Крчагову 
до Крушчице стајаше главни заповедник Јаков, са запада од Поникава кнез Милић Кедић и 
архимандрит Хаџи-Мелентије са Сокољанима, с југа на Забучју прота Милутин, а с истока уз 
Ђетињу Милан Обреновић са братом Милошем.... 

Ноћ у очи Светога Илије 1805. године бејаше красна и у чарима раскошна летња ноћ. 
Војвода Јаков заказа у то доба састанак свих старешина на Крушчици. Ту се имађаше довршити 
споразум о нападу, а то бејаше, за сваки случај, и последње виђење војвода и старешина, јер је 
за мало већ требало отпочети одсудну борбу. 

Велика ватра осветљаваше зборно место њихово, тисућама варница полетаху небу а са 
њима се дизаху и стрепње које у срцима завладаше. 

Могло се знати — и знало се — шта ће се добити ако Ужице буде освојено. Али се 
тешко могаху предвидети зле последице кобнога неуспеха па можда и погибије. Ко зна где би се 
онда захуктана несрећа народне пропасти зауставила У Ужицу заповедаху јаничарске старешине: 
Омер-ага, изасланик беснога Хафис-паше нишкога, страшни Бего Новљанин, Осман-ага, брат дахије 
Фочић-Мехмед-аге. Борба са њима не бејаше шала. 

Тисућу слутња испуњаваху груди српских главара; стотину стрепња струјаше душама 
њиховим; а мисли — час ведре и миле, што пријатном топлином загревају срца, часом страшне 
и црне, од којих се душевним очима стварају најужаснија привиђења несреће народнога устанка. 
—- такмичише се у брзини са безбројним искрама светлога пламена што обасјаваше овај 
чудновати збор... 

Већање није трајало дуго и споразум је био готов. Ноћас ће се одсудно напасти пушчаном 
и топовском ватром. Још су само који тренутак главари на окупу, а онда ће се разићи на четири 
стране и очекивати уговорене знаке за напад. 

Тада приђе ватри један Креманац, човек у најбољим годинама, за кога је војвода Јаков 
већ знао да је дотле о многим и многим догађајима унапред казивао свој суд, за чудо увек тачан. 


— Знаш ли — упита га Јаков сада — шта нам носи сутра Свети Илија» 

— Срећу! — одговори онај с места. 

— Бог те чуо! — прихвати Јаков. — А шта мислиш: ко ће овде на крају крајева. 
заповедати» — додаде Јаков очекујући одговор: Срби или Турци. 


— Ево чуј: биће многе крви, много ће се добити, и опет : све ће се расути, и све ће остати — 
ено на ономе! — одговори упитани и прстом упре на Милоша, који сеђаше на клади баш крај самог огња. 


— Не може бити» — намргођено прозбори Јаков. 
— Истину ти велим! 
—- Хајд не залудничи! — заврши Јаков говор готово срдито. — Боље би ти било да 


си мало прилегао, јер ти, бој се, Бего Новљанин неће дати зоре одспавати. 

С чудним неким осећањем погледаху главари испод очију Милоша; а кад се, готово 
одмах за тим, разиђоше свак својој војсци, и Милош се крете — али с каквим мислима, с каквим 
осећајима, то листови историје не знају казати. Да ли је те ноћи душа његова тако рано — јер 

он тада огјаше тек у двадесет-петој години своје младости — запазила звезду живота његова, или 
му је живот тек тада настајао 2 

Петом је могао стићи свак на своје место, а с Крушчице даде прота Ненадовић Турцима 
у Ужицу абер да њихова влала престаје. За мало — па се око Ужица стеже гвоздена карика српске 
опсаде, и борба се разви на свима странама па се продужи и сутра дан, док по подне Турци не 
дадоше знак да желе преговарати о — предаји. 

Град — варош — паде, тврђава оста, али се уредише одношаји двојне власти. И толиким 
успехом бејаху Срби сада задовољни. 

Први који уђе у Ужице бејаше Милош. Њему је било суђено да заврши ослобођење 
тога краја. 

Кад већ и београдску тврђаву имадоше у својим рукама, срећни устаници српски пођоше 
напред. На путу је стајала — ужичка тврђава. Њу освоји Милош 1807. Али при јуришу на шанац 
Милош паде тешко рањен: олово му прожеже груди. 11 док су срећни победиоци улазили у тврђаву, 
за рањенога се војводу спремаху необична носила: између два коња, који иђаху један за другим 
развише трубу платна и на њ положише рањеника па га понесоше у Београд. 

Тешке ране јунак преболе п опет се јави извидан и ојачан. А глас му из дана у дан 
растијаше, да скори догађајп потврде истинитост необичне речи од пре неколико година... 

Па ипак, како се обично зове, први устанак није оно поље рада на коме је Милош 
односио највеће мегдане своје. Млад, здрав, срчан, храбар јунак и мудар вођ — Милош је име 
своје, п у тој периоди народне историје, уплео у онај венац којим је судбина, за толике трнове 
венце, наградила савест народа српскога. Џа опет — рођен од родитеља Тодора и Вишње у 
Средњој Добрњи, селу нахије ужичке, на Тодорову Суботу године 1780. и одрастао у бризи за 
сачување своје личности а за тим развијајући рад као помоћ и допуну раду старијега брата, по 
мајци, Милана Обреновића, великога војводе рудничкога — Милош је управо последњих година 
те периоде догађаја стао у ред оних који су имали да одлучују о судбини земље и народа. Али 
то бејаху тешке године и међу њима најтежа последња, 1813. Последњи и најжешћи отпор на 
западној страни Србије даде Милош на Равњу, где су Срби, по речима Вука Караџића, „за 
седамнаест дана такову ватру изели и муку поднели, каква ни на једноме крају Србије није била“. 
Последња, пак, одлука коју је Милош имао извршити, донесена је у најтежем часу: на глас да је 
Вожд оставио земљу и да су Турци прешли Мораву, буде изабран Милош да са две хиљаде 
коњаника потече Београду докле га Турци нису заузели. али устопце за првим стиже и други 
глас: Београд је пао а Турци зашли у Шумадију, робећи и палећи. Милош ипак пође низа Саву. 
На Забрежју се нађе с Јаковом Ненадовићем који га позва да се склони у Срем. Тада је Милош 
изрекао оне знамените речи: 

— Кад моју стару мајку, жену и децу разгазе Турци,. шта је вајде да и ја сам живим 
Доста је браће изгинуло војујући са мном; право је да погинем и ја, кад другојаче нема живота ! 

И Милош, једини од великих војвода, остаде у Србији. Последњи покушај његов да се 
одупре Турцима би у граду ужичком, за њега тако знатном крају; али не имајући ни хране ни 
убојних потреба, мораде напустити Ужице и сазнавши да су се Турци већ сместили и у његову 
дому у Брусници, Милош — и ако бејаше своју породицу склонио под планину Каблар — пође 
право у погибао. Код таковске цркве, код које ће се после годину и нешто више дана започети 
нова перпода српске историје, Милош се преда Али-аги Серчесми, који га одмах призна за кнеза 
нахије рудничке. 

С јесени 1814. смести Милош своју породицу у село Црнућу. 

Прилике бејаху необично тешке: у почетку разборита, кад остаде на Сулејман-паши 
Скопљаку управа турска хтеде повратити дане минуле владавине дахиске. али та жеља турска 
изазва у Милоша који сада бејаше глава и нада народа у Србији одлуку да се — сила силом прогони. 

И дотле спреман, на Цвети 11. априла 1815. у маленој цркви таковској, чуваној огранцима 
рудничких планина, би још једном утврђен договор народних првака који сложно ставише Милоша 
на чело покрета. Одатле се Милош јави у Црнући и, обучен у војводско одело, разви заставу 
војводску узвикнувши: 

— Ево мене; ето вас — рат Турцима! 

Отпоче нова војна, у којој се истичу нарочито бојеви на Љубићу, Пожаревцу и Дубљу 
Проценивши снагу свога, толико изнуренога, народа, и знајући менљивост судбине и варљивост 
ратничке среће, Милош не мишљаше кушати бога Марса. Већ у самом почетку новога покрета 

програм рада Милошева бејаше јасан и утврђен: одбрана од зулумћара; не рат против цара; 
погодба са царем о извршењу онога на што је Турска већ обавезна и што је деветогодишњом 
војном српском било извојевано; вратити ствар на оно место с којега ју је стицај прилика потиснуо 
био последњих година. Тај мудри програм изведе мудри Милош до краја. Победама у појединим 
бојевима бејаше извршена прва тачка; а кад се на Дрини и Морави појавише велике војске 
султанове, Милош, ступивши у нову погибао, изведе и другу тачку: представници турскога царства. 
ступише у погодбу. Тешко је било довести ствар дотле. Влада првога кривца, Скопљак-паше, паде. 
Он хтеде поновити дане дахиске управе; неумитна судбина понови на њему казну дахија. Дотле 
рад Милошев имађаше за образац рад народних старешина првога устанка. Од тога тренутка он 
мења начин рада, јер је промењено и поље рада: са ратничкога пређе се на дипломатско бојиште. 
Основа за тај рад бејаше већ раније спремљена толиким жртвама; требаше само ум који ће га 
извести: за то се јавља Милош. И он успе у првим преговорима са силним Марашлијом: српска 
депутација оде у Цариград а кад се она отуда врати, сиђе Марашлија у Београд у коме се наставише 
нови преговори. Збир свега преговарања Милошева доведе ствар лагано дотле да се из скромних 
почетака разви — држава српска. Из дана у дан корачајући напред, сталан у одлуци која снажи 
Српство а руши пређашњу силу турску, уверен у победу своју и свога народа — Милош употреби 
све силе и све прилике да Србија доживи знаменити дан Св. Андрије 1830. када је на Врачару, 
на спалишту Св. Саве, прочитан хатишериф којим се Србија признаје за државу. Безбројне су 
сметње, у земљи и ван земље, стајале Милошу на путу и он их је савладао: умом и одлучношћу. 

Букурешки Мир од 1812. уговаран у име два силна цара, извршио је, у колико се Срба 
тицао, тек Милош. Нимало мањи не бејаше посао извести одредбе тога мира него стећи права 
на њих. Историја живота Милошева 1815.—1839. у исто је доба историја нове државе српске, 
судбина историског Мира Букурешког у одредбама које Српство обухватају. 

Године 1830. Милош је свечано потврђен у достојанству наследнога Кнеза Србије, у 
којој, постигавши успех с поља, не бејаше унутра, још све уређено. Борбе на томе пољу доведоше 
до устава по коме је Порта, као врховни судија српским саветницима, могла у свако доба укочити 
сваки рад српски и онемогућити акцију Милошеву. Стога Кнез Милош 1. јуна 1839. да оставку 
на престо у корист свога старијега сина Милана и склони се у Влашку. 

Године су се низале, догађаји су се развијали дотичући се, често, крајности, Кнез је 
Милош имао различитих доживљаја, које је све исплатио и крунисао народу Србији кад је Старога 
Господара, на знаменитој Светоандрејској Скупштини, позвао на престо српски 11. декембра 1858. 
Стари Господар уђе у Београд 25. јануара 1859, обиђе Србију, па ушавши на тај начин у Обећану 
Земљу испусти своју велику душу на Крстов дан 1860. у своме двору у Топчидеру, да потомству 
остане као Милош Велики. 

„Народе — снаго моја!“ бејаше девиза Милошева. У њој је карактеристика унутарње 
управе његове: између престола и народа не могаше бити средњега сталежа. Идеју, пак, националну, 
којој је Милош био представник својим радом у питањима поглавито спољне природе, лепо је 
карактерисао његов биограф и лични познавалац: „У љубави, у мржњи; у пријатељству, у 
непријатељству; у издашности, у тврдовању; у власти и без власти — Милош је бивао и прави 
неправ; и отворен и лукав; и бујан и смотрен; и веран и забораван; и сталан и променљив; 
али, у тежњи да руши Турство и да диже Српство, био је свакад један исти, непомерно сталан, 
вечито веран, никад забораван, свакад достижан и никад уморан“. 

Српство и Србију он је овако стављао једно према другоме: 

— Србија треба да је као какав витез на белом коњу на врх каквога великога брега. 
Одело на витезу, његово оружје, и орма на коњу треба да се сјаје на далеко, те да маме Србе 
са свих страна у раван око оног брега, на ком стоји витез. Он с тога места не треба да силази 
докле год сва раван под брегом не буде пуна народа тако да за туђине не остане ни мало места... 

У браку с одличном сапутницом свога живота, Кнегињом Љубицом, Милош је имао женске 
деце и два сина: Милана и Михаила. Михаило је био понос свога оца и нада српскога народа. — 

Лик је по једној од слика Народнога Музеја у Београду. 

"ава Текелија рођен је 17. августа 1761. у Араду од родитеља Јована и Марте. Прадед 
његов, Јован Текелија, ударио је основ граду Араду, месту гдеје велики добротвор 
У љ Сава и угледао света и светом променио. 
с дк Свршивши прве, српске, школе, пође Сава 1770. у школе латинске, а 1775. 
4 „РА оде у Будим као слушалац поезије; доцније се упише да слуша права и да учи 
цртање за које је вазда имао и воље и дара. Маја 1785. буде Сава проглашен за доктора права. 
То бејаше први случај да Србин постане доктором права, што учини те се Сави понуди знатна 
служба, да буде секретар код намесничкога већа. Идуће године оде Сава у Русију стрицу Петру 
Текелији, знаменитом руском ђенералу и богаташу, те прошири своје знање и стече знатних 
познанстава у Петрограду и Москви. А кад се врати у отаџбину, једва могаше добити место 
подбележничко. На чувеном сабору народном 1790. у Тамишвару Текелија бејаше вођ опозиције 
која са својим кандидатом за митрополита, Стратпмировићем, победи. У борби за права народна 
Сава је имао много неприлика и много непријатеља, те се у једно доба хтеде селити у Србију, 
где је тињао огањ из кога ће ускоро букнути пламен народнога устанка. У војничкој служби 
бејаше потпуковник, али се због својих српских осећања мораде и тога одрећи, и пошто се још 
једном, на дијети 1802, јавио као знатна политичка чињеница, повуче се у приватан живот. Али 
је Сава увек мислио о Српству и његовој величини. Тога ради обратио се био цару Фрањи 
писаном споменицом у којој разлаже каква би корист и слава била кад би се оживотворило 
српско царство. „Кад сваки народ — писаше тада Сава — узима свога поглавара; кад ни један 
народ не буде другом народу роб: биће на свету мира; а докле год један народ други притискује, 
дотле ће увек онај што је притиснут за својом слободом уздисати, и хватати сваку прилику да 
се ослободи“. Кад Наполеон освоји Хрватску и Далмацију, Сава му преко францускога посланика 
у Бечу, пошаље споменицу о томе како треба те покрајине словенскога југа скупити у целину 
која би се звала Илирска Краљевина. То одиста и буде урађено: Наполеон створи 1809. Илирску 
Краљевину, додавши јој Крањску, део Корушке, Горицу, Истру и Трст. Године 1813. науми Сава 
да се ожени; мисао своју оствари, али не бејаше срећан у браку: године 1821. морао је тражити 
развод брака судским путем. И ако је, због тога и других неприлика, пмао много брига, ипак је 
узимао особито учешће у сваком питању, поглавито просветном, које се тицало српскога народа, 
помажући свуда саветом, новцем и делом. Новине у пптањима о књижевном језику п правопис 
није могао прихватити, али је као председник Матице Српске настојавао да она развија свој рад 
живље п обилатије. У дубокој старости од осамдесет година преминуо је Сава Текелија у = рацу 
21. септембра 1842. године. 
Тиме што је живот свој провео узимајући знатног а понајвише и веома корисног учешћа 

у судбини свога рода и племена, Сава је заслужио видно место у поменику заслужних синова 
српскога народа. Али нарочитим завештањем једним стао је Сава у ред највећих добротвора свега 
народа српскога. Он је својим имањем, наслеђеним од стрица Петра Текелије, притекао у помоћ 
оном делу нашега народа, коме је претила највећа погибао однарођивања. августа 21. године 
1838. утврдио је Сава завештајним писмом своје просветне заводе који су му пме обесмртили. Он 
је основао закладу за образовање српских синова у оној школи, у коју га некада нису хтели 
примити због већег броја година, у инжињерској Академији у Бечу. За ту установу своју одредио 
је 100.000 форината, додавши им још 83000 фор. за одевање тих српских питомаца. Питомци су 
четири ученика Србина из Војничке Границе, које предлаже митрополит карловачки. Друга је 
његова задужбина у Пешти за цивилне ученике. Њој је оставио 150.000 форината, две куће у 
Пешти, девет кућа у Араду и још добара у њивама, ливадама и виноградима. То је чувени 
„Текелијанум“. Огроман је посао проценити каквих је н коликих је користи од заклада Савиних 
видело Српство у Аустро-угарској: једно је ван сумње, да је Текелијанум васпитао, без мало, 
сву интелигенцију српску у Аустро-угарској, да је утро многу сузу спротињску но да је многога 
и многога младога сународника свога са раскрснице упутпо правом и часном ставом која води у 
народно јато. То је живот којим велики људи живе п после телесне смрти. Таким животом живи 
и Сава Текелија за сва времена, за вечност, за вас живот српскога народа. 

Године 1861. навршила се стогодишњица од рођења Саве Текелије. Народ је српски 
поменуо тада уз необично поштовање име свога часнога сина и племенитога добротвора, име које 
ће вазда бити драго у захвалном сећању народа српскога. 

У Српству је познато више, различитих, слика његових; по' једној од тих, из средишта 
њиме заснованог, израђен је и приложени лик. 


Фили П Ви шњић, 


стину је рекао прота Матија Ненадовић кад је у својим Мемоарима написао: „у ком 
се народу појаве јунаци и људи заслужни за отачаство, тај ће народ родити и оне 
људе који ће њихова дела описати“. Један од оних људи који су „описивали“ витешка 
дела српске борбе у почетку деветнаестога века, који су им били сувременици а 
поникли су у крилу самога народа — јесте и Филип Вишњић, гуслар, певач и песник. 

Вишњић се, по забелешци владике-песника Лукијана Мушицкога, родио 1767. у селу 
Трнови, нахије зворничке у Босни. Место рођења његова бејаше нарочито чувено с одлична вина, 
којега Трнова даваше обилато за четири нахије. 

Родитељи Филипови бејаху Ђорђе, кога су у селу звали Стојан Вилић, и Марија, 
познатија под именом Вишња, по чему се и Филип називао Вишњић. Породица из које је поета 
Вишњић бејаше на гласу од старине. Поред осталога о њој се причало да су преци њени засадили 
у том крају први виноград; а као велика и разграната родбина имала је и нарочите повластице, 
зајемчене царским писмима. 

Још за малена Филипу умре отац, а мајка му се, доцније, преуда у село Међаше близу 
Бијељине, где је Филип провео своје детињство и младост. Али та младост бејаше очајна: у 
осмој години својој Филип ослепи од богиња. Мало доцније, у накнаду за то, прогледа Филип 
душевним видом, пропевавши из душе и срца; он за рана осети дар за песму, па кад, наскоро за 
тим, научи гудети поче певати песме које је чуо и од других научио. 

Филип бејаше већ момак од двадесетину година кад Турци уморише тешким мукама три 
стрица његова и једног му брата од стрица. Они бејаху криви што су бранили част свога дома. 
За ту кривицу они не добише одобрење да се могу, одрешени од веза, причестити, и ако 
њиховим пратиоцима нуђаше игуман манастира Св. Тројице четири кесе блага! Ипак, ма и 
везани, примише причешће. После тога не бејаше мира ни за све, ближе и даље, рођаке 
њихове. Живот Филипов у појединостима из тога доба није нам познат, али можемо мислити 
шта је било у души његовој. Знамо тек толико да се око године 1798. оженио девојком Настом, 
званом Бела, из богате куће Ћуковића. Од шесторо деце њихове само су двоје, Ранко и Милица, 
били живи год. 1817. 

До устанка за ослобођење Србије, коме је Вишњић био сувременик, он певаше обично песме 
о минулој слави и старим јунацима : последњи догађаји о рату аустро-турском истина пролише много 
драгоцене крви српске али се на поетску висину, за срце Србина певача, не пстакоше. Међу тим устанак 
у Шумадији и неочекивани успеси његови потресоше друкчије душу српску. Они поновише дела нека- 
дашњих јунака: требаше само још душа негдашњих певача-гуслара. За то се јави Вишњић. Он пређе 
у Србију у лето 1809. м обиће целу западну половину њену. Бејаше у ратничким становима српским 
а једном, 1810. и сам издржа турску опсаду у Лозници. Осем тога он радо иђаше на ноге чувенијим 
Јунацима да се код њих обавести о појединостима знатнијих бојева и догађаја. Најзад налазимо трагова 
да је Вишњић слушао и учио и оно мало књижевне поезије наше онога доба, у колико је она певала о 
сувременим ратним догађајима. Од свега тога душа Вишњићева знаде створити прекрасне песме које се 
изједначише с најлепшим дотадашњим народним песмама нашим. И не само то: оне пређоше у народи 
стекоше међу песмама његовим једно од најугледнијих места. Само још људи књижевни знају шта је 
дао Вишњић: народ његову творевину прими као своју. То пм је најбоље сведочанство за поетску 
величину њихову. 

С правом је речено за песме његове: „све су смиље и босиље за гробове наших витезова“; али 
сам почетак класичне песме његове „Почетак буне против дахија“ довољан је да обесмрти свога певача : 


Кад се ћаше по земљи Србији, Виш' Србије по небу ведроме – 

По Србији земљн да преврне, Трећу свеци вргоше прилику: 

П да друга настане судија — — — Гром загрми на светога Саву 

Небом свеци сташе војевати, Усред зиме кад му време није, 

[1 прилике различне метати Спну муња на часне вериге, 

Вишг Србије по небу ведроме. Јоде сене зе моашон то ко ка = = 
"Ваку прву прилику вргоше: А четврту вргоше прилику 

Од Трппуна до Светога Ђурђа Виш' Србије на небу ведроме 

Сваку ноћцу мјесец се хваташе — — — Ухвати се сунце у прољеће, 

Другу свеци вргоше прилику: У прољеће на светог Трипуна, 

Од Ђурђева до Дмитрова дана Један данак три пута се хвата, 

Све барјаци крвави пдоше А три пута игра на истоку. — = = 


Прешавши године 1813. с породицом, у Срем, и настанивши се у селу Грку, Вишњић 
је путовао по Срему, Славонији и Бачкој, свуда лепо дочекиван. Године 1815. певао је Вуку 
Караџићу у манастиру Шишатовцу своје дивне песме, а идуће се године познао и са знаменитим 
митрополитом Стратимировићем у Кулпину. 

Неколике анегдоте из живота његова у Србији и Срему карактеришу лепо његову поетску 
душу и српско осећање. А песме његове радо слушаху чак и Турци. 

Вишњић је умро у Грку 1834. 

Често предмет захвалнога сећања и писања, Вишњићев је спомен једном приликом нарочито 
загрејао душу Србинову. То је било 15. августа 1887, кад се на гроб његов слеже млада Србадија 
и постави танку гранитну пирамиду као видни белег општега признања. Речи, урезане на тај 
споменик, најбоље карактеришу значај Вишњићев: 


Благо гробу и у тами што се сјаји, 

Где кандило припаљују нараштаји! 
Кандило је жар, што српске груди краси; 
Вишњић га је чуво да се не угасп. 

Ми ти гробу камен дасмо. То можемо. 
Венац прави твојој слави јоште дугујемо. 


Лик је по скици сачуваној у једној старој уметничкој групи а оверен је казивањем оних 
који су Вишњића лично познавали. 

у ижола „|уњевица 


ме овога честитога Србина не бејаше у захвалном народу српском кроза сав девет- 
у наести век непознато нити заборављано, а најновији догађајм, којима је у Двору 
Краља Србије завршено уз весело учешће свега народа деветнаесто столеће, поновили 
су само јачим изразом народно поштовање према побратиму м сураднику Милоша 
Великога. 

Никола Милићевић рођен је у селу Луњевици, рудничке нахије, 1767. године, па је по 
месту свога рођења назван Луњевицом, под којим је именом и био обично познат. Почетак 
деветнаестога века застао је Луњевицу као човека позната у народу па и даље, преко савске 
границе, цењена с разложности и памети а богата. Богаство његово нарочито умножи трговина 
преко неких земунских трговаца који војсци аустриској набављаху хране у стоци. Тако виђен 
човек не могаше не поћи са својим, оданим му, Рудничанима у бој кад дође време борби за 
ослобођење, а у миру бејаше обилат извор мудрих савета, човек који притицаше народној ствари у 
помоћ новчаним жртвама и трговачким знањем ради набавке убојних потреба. 

Јесен 1813. године уништи многе лепе наде српске и отвори нов почетак очајања. Али 
два човека у Србији ипак не изгубише сваку наду. То бејаху Милош Обреновић и Никола 
Луњевица. П дотле бејаху они добро међу собом познати. Луњевица бејаше Милошу побратим, 
ручни девер Љубици Милошевој, па се његову заузимању има много захвалити што је тај брак 
по срцу и био склопљен. Сад, у општој невољи, они бејаху упућени на заједнички рад још више: 
онп чекаху своје време. 

Тешке су и многе бриге мориле Милоша кад се прихватио, после тодиких искушења, да 
буде вођ новом покрету народном. Једна од највећих невоља бејаше материјална исцрпеност 
народна. Те невоље ослободи Милоша п осталу браћу Луњевица. Сувременик и историк Сима 
Милутиновић казује како Милош дошавши из Такова, где је устанак уговорен, у Црнућу дома, 
затече „један коњски товар пунан талира, што му је газда Никола Милићевић, из села Луњевице, 
спремпо и послао још неки дан, како се од њега кући вратио, а и то без икаква обећања или 
попскања, тек да му се у такој потреби нађе при руци што и новца у први мах. То њега ободри 
веома, што га одмах и тако надобично усрдије предусретне“. Таква и толика помоћ, учињена од 
срца пи на време, бејаше прва залога за успех којим је срећа благословила нови покрет народни. 

Часност тога племенитога човека казују и многи други његови поступци, а међу њима 
п овај. Полазећи, по послу народном, у Букурешт, старији брат Милошев им велики војвода Милан 
Одреновић, 1810, предаде Луњевици тајно осам стотина рушпија с молбом да их он, за случај 
ненадне смрти Миланове, преда његову сину Ристи. Милан одиста умре тада у Букурешту, године 
пролазише а догађаји се гомилаху, смрт покоси и Ристу у младо доба, а Луњевица једнога дана 
тајну оставу Миланову донесе Кнезу Милошу и предаде му је недирнуту и невиђену —- под 
три печата. 

У слободној Србији, у напредном животу своје српске браће налажаше Луњевица награде 
за своју племенитост. Пмајући, не по својој већ државној потреби, чин мајорски и вршећи дужност 
председника окружнога суда рудничког, Луњевица је чинио многа доброчинства у своме крају, 
а манастир Вујан обновпо је, па је ту и сахрањен кад је 11. маја 1842. преминуо у своме месту 
рођења. У тој задужбини његовој сачувана је п, досад непозната, слика овога великога родољуба. 

Унука, по крви, Николе Луњевице, кћи сина његова, јесте Њено Величанство Краљица 


Србије Драга. 


~ > 
Уаттропол! ЈЕ (рефан (Страт мировић, 


итрополит Стефан Стратимировић родно се 27. декембра 1757. у Кулпину, у Бачкој, 
од родитеља Николе и Анђелине. Породица је Стратимировића старином из Херце- 
говине, а за војничке заслуге добпла је племство од Карла МГ. 

Стефан се школовао у месту свога рођења, у Бегеју, Новом Саду, Сегедину 
и Вацу, а у Будиму је 1775. почео учење правних наука, које је продужио у 
Бечу. При крају 1783. изјави Стратимировић, у Карловцима, да се жели покалуђерити. Тадашњи 
митрополит Путник прими ту изјаву необично радо, јер за црквену хијерархију бејаше добит 
што ће јој се придружити млад човек Стратимировићева гласа п порекла. Како не бејаше бого- 
словије, то се Стратимировић почне приватно спремати у богословеким студијама под водством 
честитога Јована Рајића. У чемерном животу Рајићеву то бејаше ваљда једина срећа, јер Стратп- 
мировић, поставши доцније митрополитом, знаде и умеде своме славном учитељу бити захвалан 
за науку коју је у њега црпао. На Благовести 1784. постаде Стратимировић ђакон, а, напредујући 
брзо, на Велику Госпођу исте године буде произведен за архимандрита крушедолског, али га 
митрополит Путник задржи при себи у двору, и после две године предложи га за епископа 
будимске епархије. Цар од три предложена кандидата потврди најмлађега, Стратимировића. Прича 
се да се Путник на растанку с младим епископом заплакао и прорекао му да ће га он наследити 
на столици митрополитској. Тако је и било. На четири године по том, по смрти Путниковој, 
буде на сабору у Тамишвару Стратимировић изабран за карловачког архијепископа и митрополита. 

На том је часном и тешком положају остао све до часа своје смрти, 23. септембра 1836. године. 
То је доба било од најзнатнијих периода у историји свега српскога народа. Ваља се само сетити 
борбе за ослобођење Србије. У свима догађајима Стратимировић узимаше учешћа, на различите 
начине али увек као човек хуман, као Србин родољуб. 

Један биограф Стратимировићев овако говори о личним особинама његовим: „По личним 
врлинама и даровима био је митрополит Стратимировић редак зналап црквених, правних и грађанских 
закона, бистре памети, јаког памћења, зрелога суда, неуморан у вршењу звања свога, човекољубив 
и гостопримац. Време своје није проводио у раскоши, био је штедљив да би имао откуд чинити 
милостиње; био је благ по нарави, није никоме ласкао, није се с многима дружио, био је свакоме 
приступан, више строг животом него личношћу, тешко се накањивао на казну, радо је праштао, 
био је милостив; волео је ред и у најмањим стварима и био је вазда присебан“. 

Племић, глава српске цркве у Срба угарских, ученик Рајићев — Стратимировић је реду 
црквених ствари био одан толико да је, стога, долазио у сукоб готово са свима који су ма чим, 
тежећи реформама друштвеним, захватади и прквено питање. Стога му се нису могле допасти 
Доситијеве мисли о манастирима, ни Вукова реформа ни Лукијана Мушипцкога економисање. У, 
тако званом, кругу карловачком Стратимировић бејаше, разуме се, првак и вођ. Карловачки круг 
чини, у оно доба, центар отпора новачењу које је са свих страна стало захватати српско друштво 
и српску културу. 

Али оно што се од њега могло с правом очекивати он је савесно извршио. Просвету је 
помагао на начин који није сваком дат: он је у њој много што шта створио. Карловци не има- 
ђаху гимназије, а она је требала да постоји. И Карловци је добише кад Стратимировић преже 
на то. Уз њу створи Стратимировић и фонд за помоћ сиромашних ученика — „карловачко благо- 
дејаније“. Те две установе нису једини ресултати рада Стратимировићева. Исте, 1791, засновао је 
он и Богословију у Карловцима, радећи за њу и речју и делом и књигом. Његова је заслуга 
знатна и у основању гимназије у Новом Саду, којој је такође био врховни патрон. За историју 
српске просвете важно је да су толике више установе из доба Стратимировићева управљања српском 
црквом. Није, дакле, чудо што је племенити пријатељ српскога народа, учени Копитар, у одушевљењу 
мислио, доцније, о могућности основања Српског Универзитета у Карловцима. Митрополит Стра- 
тимировић, који је иначе волео да се прикаже у сјајној појави и величанствености српскога 
првосвештеника, приказао се заиста најлепше у засновању просветних установа, које су и данас 
највиши школски заводи у роду његову, у Срба угарских. 

Слика је његова добро позната по ликовима што се у метрополи угарских Срба налазеи 
по умноженим израдама у целом Српству. 


Вух (Стеф, а | аџић. 


хришћанством се у. Срба јави потреба писмености а за њом и сама писменост. Али 
се само то учење Христове науке не развијаше на народном већ другом, сличном и 
разумљивом, језику. Време донесе собом да се у тај језик поступно уносе особине 
народнога језика, да се, дакле, створи смеса од словенскога и српскога, и да та 
смеса остане црквеним језиком у Срба толико векова. За све време државне снаге 
српске, и дуго после ње, Срби се мољаху Богу у цркви — црквеним књигама — на језику тек 
упола народном. Тај, црквом освећени, језик поста и књижевним језиком Срба минулога времена: 
на њему се заснова и разви књижевна радња српска старога периода. Остављајући на страну 
што се, под са свим друкчијим приликама, на западу српском, у Далмацији са Дубровником на 
челу, заснова и разви књижевност, поглавито поетска, народним говором — српско-словенски као 
књижевни језик веће половине народне оста на пуна три столећа по паду старе државе српске, 
помаган црквом и, обрнуто, помажући цркви. Кад око половине осамнаестога века поче у цркви 
српској претезати језик руско-словенске смесе, дошавши међу Србе с књигама црквеним из Русије, 
онда се тај нови, од народног српског све удаљенији, језик поче примати и за књижевни језик 

српски. Погрешка бејаше огромна, заблуда бејаше очита — али тим путем пођоше и прква и 
врхунци друштвеног, културног и политичког, живља српског у Аустро-Угарској, где се на неки 
књижевни рад још једино и могло мислити. Први се енергичан протест чу од стране умнога 
Доситија, који гледаше мету а сам јој не могаше стићи. Изнесе се питање о књижевном језику 
српском и нитање о правопису тога језика. Борба започе. Године 1809. писаше честити Јован 
Дошеновић: „Многе су распре за то. Стотина хоће да се пише словенски, а тисућа жели и воли 
српски. Овде је већа страна. Биће процес брзо свршен“. Два одлична талента, два сувременика 
овога младог Србина, Лука Ђорђевић Милованов и Сава Мркаљ падоше, заједно са њим, као 
жртве које судбина тражи у име победе нових идеја. У јеку борбе за ослобођење српске државе 
у Шумадији војеваше се и за ослобођење српскога духа и савести српске. За првим жртвама 
војничке борбе дође народ с новим вођама и победи; за првим жртвама борбе умне дође гигантска 
снага једнога необичнога човека, који разви борбу на све стране, држећи се упорно пола века 
и не повукавши се са бојишта док га смрт не пренесе у заслужено вечно блаженство. Али и 
полувековна борба бејаше тада већ свршена. Та борба и победа у њој најодличније је знамење 
српскога деветнаестога века не у једној покрајини већ у свему народу српском. 

Ђеније који створи од таме видело бејаше прослављени Вук Стеф. Караџић. — 

Живот је бесмртнога Вука боље познат за ранијих дана, у првој половини својој, но 
доцније, и ако има још доста живих његових знанаца и пријатеља. Величанственост рада Вукова 
и неочекивани успех борбе засењују очи, и Вук личношћу својом прелази у дела која је стварао 
п изазивао, постаје митска личност вечитога живота духовног; слава имена његова има почетка 
али не и свршетка. 

Рођен у, са њега знаном, селу Тршићу, у Јадру, 26. октобра 1787. од родитеља Стефана. 
п Јегде, Вук је, и ако бејаше за просвету необично тешко доба, књигу изучио тако рано дап 
не памти кад је није знао. Други иду у манастир да се уче писмености — Вук оде, дететом, у 
манастир Троношу, писмен и књизи вешт. Он бејаше, са писмености, у своме крају чувено момче, 
кад плану пушка за ослобођење. Томе првом покрету послужи он одмах пером — као писар 
харамбаше-војводе Ћурчије. Али Вук жељаше даљих наука и родитељи га пошљу у Карловце. 
Ту се спремаше две године, али, због прешлих година, не могаше бити примљен у гимназију, те 
се, после неких покушаја, врати с пролећа 1807. у Србију, где најпре бејаше писар у војводе 
Јакова Ненадовића а по том у Савету у Београду, па ту ступи у знамениту Велику Школу београдску 
коју, с јесени 1808, основа Иван Југовић. Али се те године разболе, и болест се, и ако јој тражаше 
лека све до Будима, заврши тиме што Вуку лева нога оста савијена те је морао за свега даљега 
живота ходити помоћу „штуле“. Још је Вук био у Београду учитељ а за тим у Брзој Паланци 
судски чиновник, док 1813. не остави и он Србију и пође, лагано, у Беч. 

Вуков долазак у Беч би за њега епохалан догађај. Срећан га случај препоручи ученоме 
Словенисти и Словенцу Копитару. Тада склопљено, пријатељство се њихово не раскидаше нигда 
до смрти Копитареве. „Е, то је био човјек!“ говораше Вук при спомену имена Копитарева, 
карактеришући тиме најлепше и себе и свога славнога пријатеља. Копитар крете Вука на књижевни 
рад. Вук се јави „Српском простонародном пјесмарицом“ (1814. па онда „Писменицом“ (1815.), 
новом збирком песама (1816.), епохалним „Српским Рјечником“ (1818.), многим чланцима, распра- 
вама и критикама — развијајући у свима пословима заставу народности. Поједини часни покушаји 
до Вука удараху само једном стазом, обележише блиставом пругом траг свој — али не успеше. 
Вук заузе све стазе и богазе, јер знађаше да тек сви путови с разних страна употребљени могу 
извести на врхунац где је српско небо ближе и милије. Ова прва годишња десетина Вукова рада 
стоји под непосредним утицајем Копитаревим. — „То вријеме, — искрено се исповеда Вук — 
свакидашње разговоре с Копитаром, нећу ја заборавити никад ни до вијека: ту је моје пређашње, 
истина опширно али несавршено знање српскога језика оживљело правилима; сваки дан имадох 
прилике да мислим и о облику ријечи и о његовим граматичким измјенама, гдје се како по нарје- 
чијама изговара, и како се шта редом слаже по синтакси“. 

Развијајући књижевну радњу своју, Вук у двадесетим годинама приступи новом и потпуном 
издању народних песама, које бејаше сада обилато скупио и разредио по струкама. То су данас 
свуда познати Вукови зборници народних песама. Осем многих других радова Вук заснова свој 
забавник „Даницу“ да и њоме, јер алманаси бејаху моћно оружје, војује за напредне идеје своје. 
Тридесетих година Вук умножи своја издања народних умотворина зборником српских народних 
пословица (1836.), а четрдесетих се опет лати новог издања народних песама, све више развијајући 

основу за низ зборника. Педесете године, поред осталога, донеше ново, пречишћено и попуњено 
издање „Српскога Рјечника“ (1852. и зборник српских народних приповедака. Ступивши у 
шесете године, Вук се с новом љубављу врати на рад о новијој историји српској и о етно- 
графији „еда би се јоште што отело од смрти, макар се и не могло све уличити као што би 
сен јело. 

Погледавши на укупан књижевни рад Вуков видећемо, поред разлике у предмету, је- 
динство у идеји којој се иде, у начину како се поступа, у средствима којима се служи. Мета 
је: народни језик и народни дух у књижевности, свестрани књижевни развитак на народном 
земљишту. 

Вуков рад на издању српских народних умотворина био је први цвет у венцу који му 
је благи удес српскога народа наменио. Осем тога и тим је радом створена могућност за развој 
народног као књижевног језика; њиме је пред ученим светом европским извојевано признање којим 
се песничкој души српској поклонише први умови просвећенога света, те народ српски задоби 
право на симпатије и помоћ њихову... Европа ће учити српски ради српских народних песама ! 
бејаше реч великога Грима. 

Радом на речнику положен је основ за научно изучавање народног, књижевног, језика, 
ударен је темељ на коме се имала зграда даље подизати. Тај рад бејаше неодољив и он, понајпре, 
разломи бедем којим бејаше у уске границе омеђен развој духовног напредовања српског. 

Граматичким радом, у посебним издањима првога времена и чланцима доцније, Вук је 
започео научно обрађивање појединих питања, али је срећа што није само при томе остао: ни 
најбољом се граматиком не би могло расправити крупно питање о ослобођењу духа српскога, 
кад би се само при њој остало; она би била ипак четничко ратовање; место њега — Вук је дигао 
народни устанак. 

Питање о правопису ваља одвојити од питања о књижевном језику. Кад је у овом другом 
питању противничка страна била побеђена, она се прикупила да последњи отпор да под заставом 
—- старога правописа. Узевши за књижевни језик народни говорни језик, Вук му је дао и подесно 
рухо, засновано на начелу: за сваки глас по један писмени знак. Према томе — непотребни знаци 
старога језика у облику јерова и других писмена отпадају, а азбука добија нове знаке за гласове 
који од вајкада постоје. На тај начин, избацивши ћ, б, ћ, км, м И различите комбинације које 
чине забуну, Вук уводи у српску азбуку: ј, љ, њ, ђ, џ. На тај је начин српски језик добио 
најсавршенији правопис на свету. 

Етнографско-географски и историски списи Вукови отпочињу своје струке у новој књи- 
жевности српској. Они дођоше као последица Вукова „заузимања, за све што је српско“. Мисао, 
Доситијем наглашену, о пространству српскога народа Вук разви и изведе доследно, полазећи од 
начела: не подвојени вером, областима и именом већ Срби сви и свуда. 

Критичарским, преводилачким („Нови Завјет“) и издавачким радом туђих списа Вук мудро 
попуњаваше општу слику свестранога покрета и циља једној мети. 

Такав рад Вуков трајаше пуну половину столећа. Он би и сам собом заузео доста 
времена за саму разраду питања која је Вук изнео, а међу тим отежаваху га и успораваху про- 
тивници који се истакоше као заступници старога поретка. Вук са њима вођаше необично јаку. 
борбу, која је, поглавито с противне стране, често напуштала поље начелне препирке и ударала 
на личност. Вук се борбе није плашио: у њу је ушао свестан својега учења, из ње је изишао 
с победничким венцем. Борба је почела још у првој десетини година Вукова рада и све се више 
продужавала. Противници имађаху уза се државну власт у Србији и свештено поглаварство 
у Аустро-Угарској. Али се борба нарочито разви кад се на чело противника стави Јован Хаџић 
— Милош Светић — негдашњи присталица Вуков, који је борбу отпочео 1838. једним чланком 
у Летопису Матице Српске, за којим дођоше три свешчице „Утука“. Вук је одговарао оштроумно 
и одлучно, не одступајући ни стопе у корист каквог „споразума“, коме ту није било места. 
Године 1847. би главна битка добијена, кад Вуку пристиже чила омладина под водством Ђура 
Даничића и Бранка Радичевића. Противници, поред осталога, изнеше да рада Вукова управо и нема, 
јер је њега на рад наговарао Копитар. На то је већ Копитар одговорио: „Ја сам и друге учене 
Србе у Бечу на то наговарао, као: Фрушића, Давидовића, па и самог Светића; али они мога 
савета нису никако ни послушали, а камо ли да су га онако добро извршили, као Вук“. А још 
боље одговори ток самих догађаја: заслужни Копитар умре 1844, а Вук продужи борбу још 
пуних двадесет година даље и доживе победу. 

Укупан рад Вуков лепо је обележио Бранко између осталога и овим стиховима: 


Пут раскрчен, горе њиме ајте, 
Ајте горе, ал се и сећајте, 
Коно красна пута вам огради, 
Па му руци прионите млади, 
Пољубите ону руку свету, 
Што разагна невољу вам клету, 
Ноћ вам дође са Вука једнога, 
Данак бели браћо са другога, 
Онај мишку у гвожђе вам скова, 
Овај души вериге раскова, 

А ко вели: он то није био, 
Бог је тога давно већ убио. — 


Вук је више пута долазио у Србију било с намером да се у њој стани за свагда — што 
му редовно ометаху домаће прилике — било ради скупљања научнога градива или, најзад, на 
позив ради нарочите какве мисли. Интересно је забележити да је 1820. Вук био позван у Кра- 
гујевац да Кнеза научи читању и писању. Вук се тога радо прими и у једном писму изјави Кнезу 
своје радовање и уверење да ће по новој методи учења а крај Кнежеве бистрине сав посао бити 
готов за месец дана. Али док он стиже, у Крагујевцу се бејаху предомислили: нашло се за 
корисније да се Кнезу и даље остави могућност на дипломатске ноте и ултиматуме одговарати 
кратком изјавом да су — писари погрешили. Познато је како је Вук при крају дваестих и у почетку 
триестих година радио у Београду као члан одбора за писање законских основа. Триестих и четр- 
десетих година Вук је три пута путовао по западним крајевима нашега народа, као што је пре 
тога ишао два пута у Русију и једном у Немачку. 

Последње веће путовање његово бејаше опет на југо-запад, у Џрну Гору, куда је ишао 
по поруци Кнеза Михаила. Вук је био вазда помаган од Обреновића, а у посвети ТУ. књиге 
народних песама Кнезу Михаилу казао је: „Од почетка године 1844. како сам имао срећу те си 
ме Ти познао, што сам год ја добра учинио у књижевности нашој све је Твоја слава и дика; јер 
живећи ја с муком и с натегом, као што сам живио до онда, без Твоје милостиве и родољубиве 
помоћи тешко би се и што од онога могло учинити“, 

На Митров дан 1363. дође Вуку на честитање педесетогодишњице књижевнога рада српска. 
омладина у Бечу. Вук је са сузама у очима слушао поздрав омладине, која му говораше: „Не 
треба да ти ми оплетемо вијенац — ти си га давно већ оплео. Видјели смо га изблиза, па смо се 
дивно увјерили да су му листићи од лавора. Ми смо само дужни да ти њиме украсимо остарјело 
чело“. То бејаше свечан дан у животу Вукову, последњи његов рођен дан. Јер дан 26. месеца 
јануара године 1864. забележен је у поменику великана српских као дан смрти бесмртнога Вука. А 
дан 30. септембра 1897. године бејаше свесрпски празник славе Вукове: тога је дана уз јединствену 
светковину посмртни прах Вуков донет из Беча у Београд, где је положен у гробницу пред 
западним вратима Велике Саборне Цркве. 

Вук је за собом оставио удовицу, Ану Краузову, с којом се венчао у Бечу 1818. и с којом је 
имао тринаесторо деце од којих су оца преживели само син и кћи. Али Вукова родбина бејаше и 
остаде васцело Српство за које је он учинио колико се год може у најсмелијој помисли зажелети. 

Лик је израђен по највернијој слици „Вукове Собе“ у Народном Музеју у Београду. 

" ад промислим труд Ваш и ревност којом сте ради књижевство наше воотиште а особито 
падавањем српских песама подигнути: довољно се ишчудити не могу. Благо Вама, 
који сте пут тај преда се узели: слава ће Ваша вечита бити код потомства не само 
српског него и други народа просвештени; бадава се сад гризу и уједају неки, седећи 
п живећи... њима ће бити награда срам и поруганије; а Вук, исмејани и презрени 
Вук, с гуслама и песмама сијаће на небу српског народа док је год сунца и месеца“. 

Тако је године 1824. када огромна већина школованих људи не могаше ни близу схватити 
генијални рад Вука Караџића, писао том поносу српске књижевности један скроман и млад човек, 
кога здрав разум им добро срце упутише у животу стазом што води у бесмрће. 

Тај човек бејаше Јован Гавриловић, тада млади трговац вуковарски, који је на пуних десет 
година пре тога склопио пријатељство с Вуком, помажући му и морално и материјално не славеи 
захвалности ради већ из уверења да се тако врши дужност према народу. Нити велики „Српски 
Рјечник“ Вуков, 1818, нзиђе без помоћи Гавриловићеве, нити, до краја живота свога, Вук, љубав 
свега народа српскога, имађаше бољег, сталнијег а скромнијега пријатеља од Јована Гавриловића. 

Само та једна одлика живота његова даје му право на вечно поштовање имена његова. 
Али Гаврпловић бејаше такав знаменит чинилац и у другим позивима необична човека н 
родољуопва Србпна. 

Расаднпци просвете у народу, учитељи у Краљевини Србији, не стекоше до сада приватнога 
поборника п добротвора већега од великога Србина Јована Гавриловића, који их препороди, уведе 
у друштво српско као правне чланове п јавно исказа колика је моћ у њиховим рукама, 

данали државнога развитка Србије знају за часно име Јована Гавриловића; и не само 
то: они га бележе најсветлијим писменима и издвајају,из редова других, и највиших, чиновника. 

Таква многострука знаменитост тога човека имала је извора и хране понајпре у високим 
личним врлинама бића његова, у тактичности поступака и човечности намера... 

Рођен у Вуковару у Срему 3. новембра 1796. у богатој кући трговачкој, Гавриловић се 
школовао у месту свога рођења а по том у Печују, Карловцима, Стојном Београду, Сегедину п 
Шопроњу где је започео, у протестантском лицеју, учење државно-правних наука. По прпроди 
склон мирном просветном раду, Гавриловић је желео да буде професор, ма ради тога морао пћп 
у Русију, пошто по законима угарским могаху у Угарској и границама њене власти само племићи 
бити у јавној служби. Али га отац његов, имајући веома развијену радњу трговачку, позва кући 
да му буде у послу десна рука. Послушни син дође, ступи у радњу, али из вида не губљаше 
значај школске и књижевне просвете народне. 

У Вуковару је Гавриловић остао све до половине 1831. године, када се пресели у Србију, 
где је остао до смрти. За то се време различито мењала судбина његова: по смрти свога оца 
Гавриловић продужи сам радњу коју му срећа помагаше. Али уза срећу наиђе и несрећа: у 
једном страховитом пожару који у Вуковару сагоре на три стотине кућа знатно пострада и тековина 
опа Гавриловићева. Уз то идруге личне распре и неугодности, којима он не бејаше крив, потресаху 
његов мирни живот. Па ипак он не престајаше радити на своме образовању, марљиво се старајући 
да прати науку и нови ток српске књижевности. 

Он је и пре сталног настањења у Србији прелазио у Београд; кажу да је раздраган 
причањем једне епизоде коју читалац може наћи у биографији Илије Бирчанина прекинуо колебање 
и одлучио свој прелазак у Србију. 

Одмах по преласку би постављен за секретара Српске Агенције у Цариграду, одакле је 
прп крају 1833. враћен за секретара Кнежеве Канцеларије. Бивајући још у два маха судски 
чиновник, Гавриловић у почетку 1836. буде послан Српској Агенцији у Букурешту, опет као 
секретар, одакле после три године дође у Београд за начелника одељења у Министарству Финанција. 
У том је положају, с кратким прекидима остао све до промена у Србијп 1858. после чега је 
ступио у кабинет као министар финанција а за тим је постао члан Државнога Савета. Кад после 
топчидерске катастрофе Велика Народна Скупштина имађаше да изабере Намеснике који ће управљати 
земљом за малолества Кнежева, избор паде на Гавриловића, који ступи као трећи члан Намесништва. 
које је управљало земљом од 20. јуна 1868. до 10. августа 1872. када је Гавриловић, добивши 
знаке опште захвалности и признања, стављен у стање покоја с пенсијом. 

Гавриловић је четрдесетих и педесетих година доста путовао, а нарочито је радо одлазиоу 
Приморје, на западну страну нашега народа. С препородиоцима хрватским одржавао је везе особитога 
пријатељства. Али тежиште његова рада бејаше, разуме се, у Србији. Готово не бејаше ни једнога 
подузећа културног у коме Гавриловић не би био особити чинилац. Он је још у четрдесетим годинама 
кушао да се уреди стање чиновничке сирочади, да се оснују новчане задруге, да се развије рударство. 
У педесетим се годинама стара да се у Београлу отвори солидна књижара а нарочито да се установи 
стално позориште. Осем тога је стајао на услузи. Београдском Читалишту и многим појединцима, 
жељним просвете п учења. Ђура Даничића је дуже време издржавао а и Бранку Радичевићу помагао је. 

Алп је његов рад био нарочито смишљен ин особито корисно извођен у Друштву Српске 
Словесности, потоњем Српском Ученом Друштву, где се у доба, кад је оно почело радити, могла 
само пожелити тактичност и добра воља Гавриловићева. Он је за редовнога члана тога друштва 
био изабран на главној седници 1. августа 1847., а већ је за годину 1849. био одликован избором 
за потпредседника, пошто је председник био, по положају, сам Министар Просвете. У дужности 
потпредседничкој Гавриловић је био иницијатор безбројних корисних радова и предузећа у самоме 
друштву. Друштво Српске Словесности издало је свега седамнаест књига, па је суспендовано, а 
за тим је поново почело радити као Српско Учено Друштво. Први председник овога обновљенога 
друштва био је Гавриловић, оставши то све док није постао члан Намесништва. 

У томе је друштву развно књижевну радњу, која долази у врсту географскога изучавања 
српских земаља пли познавања осталих држава и делова светских. Осем тога има и историографских 
покушаја његових. Таких је његових прилога у „Гласнику“ девет. Осем тога је радиоиу „Скоро- 
течи“, „Српском Дневнику“, „Шумадинци“, „Седмици“ и др. Најзад је стручна књижевност добила 
од њега „Речник географско-статистички Србије“, 18+6. први рад те врсте у нашој књижевности, 
„Мали Земљопис“, 1850. п превод од Хопфа „Кратки Трговачки Земљопис“, 1853. и 1854. 

Још 1855. Гавриловић је био изабран за почаснога члана Друштва за повесницу и 
старине јужно-словенске у Загребу. Год. 1865. добио је од рускога цара орден Св. Ане П. степена. 
Године 1867., кад је у Загребу отворена Академија Наука и Уметности, Гавриловић постаде први 
почасни члан њен. 

Алн је сав свој просветни и добротворни рад крунисао одлуком, по којој је све своје 
имање оставио да се употреби као основа фонда за издржавање учитељских удовица и сирочади 
у Србији: 9. новембра 1872. Гавриловић је уговором с министром Просвете и Црквених Послова 
оставио своју кућу у Београду и готовину у 250.000 динара за основу поменутоме фонду. Године 
1885. априла 20. жеља је његова добила силу и власт земаљског закона. — 

Тај плодотворан и користан живот човека, који је у дубокој старости од 82 године био 
још здрав и крепак, угасио се тихо и праведнички 29. јула 1877. Погреб који је био 3!. тога 
месеца бејаше израз захвалнога осећања и истинске туге свих редова престоничкога друштва, 
почевши од владара, државних, црквених и војних великодостојника па до последњега сиромаха. 
Тада бејаху за словенски, и српски посебице, свет бурни, историски, дани. Па ипак и Србија и 
Српство и Словенство у општим усклицима ратничким добише маха, да из дубине душе уздахну 
за свуда познатим, цењеним и поштованим, заслужним Србином Јованом Гавриловићем. 

Његово име остаје сачувано у политичкој историји Кнежевине Србије. Оно је уткано 
у историју светлога рада и живота Вукова. Њему је додељено часно место ни у историји Српскога 
Ученога Друштва и Народнога Позоришта. Али можда нигде није оно толико помињано и с толико 
искрене захвалности поштовано као у породичним круговима учитеља у Краљевини Србији. 

Месеца јула, дана 5. године 1893. слеже се на украсу српске престонице, Калемегдану, 
огроман број најодличнијега друштва београдскога да буде сведок славља, које је Учитељско Удру- 
жење приредило своме великом добротвору Гавриловићу предајући видљиви знак своје захвалности 
у бронзаном споменику-попреју вазда скромнога Србина Јована Гавриловића. Тада је одлучено 
да се трудом чланова Учитељскога Удружења оснује „Споменик Јована Гавриловића“, књижевни 
фонд, из кога ће се награђивати списи намењени промицању просвете народне и књижевности. 
То је већ приведено у дело, и хиљадама се књига, с пменом и ликом племенитога добротвора, у 
народ уноси. 

Године 1896. навршила се стотина година од рођења овога заслужнога Србина. Та је 
стогодишњица прослављена 24. новембра те године свечаном седницом Учитељскога Удружења у 
Београду. Још је за прославу тога дана везан почетак нове једне просветне установе, „Школског 
Музеја“ или сталне школске изложбе, установом која красно напредује. 

И осем тога — сваке се године Главни Збор Учитељскога Удружења сети свога и народнога 
добротвора, и у побожној се молитви помоли Богу за покој његове племените душе... 

Па је ли у ствари било смрти за Јована Гавриловића 2 

НЛлиЕ. 

То је реч која се само на гробовима одиста великих праведника може рећи... 

Лик је по верној фотографиској слици из последњега доба Гавриловићева живота. 


Уж 


Иво Семберац, 


но поколење које бејаше „за песму створено“ и које у почетку деветнаестога века 
прегну, после многих проба и искушења, на крвав посао за слободу народа српскога, 
богато витезима од мегдана, богато умом и памећу — имало је и примере необичне 
величине душе и срца, а међ' њима се на првом месту налази чин Ивана Кнежевића, 
кнеза од Семберије — дела зворничке нахије у Босни — човека који је срцем својим 
потресао срце целога народа и изазвао песме најдаровитијега песника међу народима, целога 
Српства, и песме првих просвећених синова његових, 

Живот у обичном смислу, овога човека није препун доживљаја романтичних и чудноватих. 
Живот његове душе — класичан је. 

Иван је рођен у Дворовима, а доцније је живео у Попову, селу бијељинске нахије. У 
пролећу живота свога већ чувен с ума и поштења, Иван је у двадесетој години младости био 
кнез од Семберије, вољен од народа, цењен од господара Турака па и од поноситог, песмом 
опеваног, Кулин-Капетана. 

У јеку ратовања за ослобођење Србије, око 1807, Иван пређеу Србију и постане војвода 
својим добеглим земљацима, а кад се, допније, ствари у Србији почеше сређивати Иван је живео 
у Шапцу као члан окружнога суда и најпосле се, у дубокој старости, одмараше у двору шабачкога. 
владике. Ту је умро у доба кад се у Србији развијаше унутарња борба, и сахрањен је у 
шабачком гробљу. 

Али чин Иванов за последњих дана његова кнезовања у Семберији, у очи преласка у 
Србију, одвојио је величином која се огледа у побудама и искреношћу која не тражаше награде 
и признања. 

Године 1806. Кулин Капетан пређе Дрину и пороби Јадар и Подриње па се с робљем, 
које се цени различито: 111—303 душе, врати у Босну. Племенита се душа Иванова прену: на 
писку беднога робља он се не тешаше речју: „робом икад, гробом никад“. Он робље утеши — 
слободом, коју му дарова а коју он плати скупо: осам хиљада рушпија тражаше за њ Кулин! 
„Од куд злато раји!“ Иван га нађе: даде све — а песник казује да приложи и икону кренога 
имена свога ! 


Различити подаци различито казују — да је Иван скупио, сам не имајући довољно, новац 
и од других; да није могао све ни скупити, те је ради тога и пребегао у Србију са, тада већ 
ослобођеним, робљем — али нико не пориче Ивану најчистије мотиве у души његовој. 

Песник Милутиновић раздрагано кличе: 


Благо Иви и Ивиној души! — — — 
Ивану ће Христос Господ платит' 


Када Ива буде на истини! 


Још једном — благо души његовој! Част спомену његову ! 
Лик је по слици Народнога Музеја у Београду, рађеној у Шапцу за живота Ивова. 


га, 

(има Пруманов, 


росвета је оштра као бојни мач!“ рекао је један врли родољуб Србин. Ту је 
истину знао и честити Призренац Сима Андрејевић Игуманов, кад је тежио, и све 
што се може чинио, да зраци науке обасјају и његове земљаке у крају куда они 
најтеже продиру. 

Сима Игуманов рођен је у Призрену знаменитих историских дана и године 
— 30. јануара 1804. Стога што је одрастао у манастиру Светога Марка близу Призрена, где се 
код свога брата, игумана, учио књизи, добио је надимак Игуманов под којим је највише и познат. 
Као млад човек настојавао је да развије већу радњу и трговину. Посао је напредовао, али му 
један случај упропасти на 200.000 гроша, а после неколико година (1840. мораде и сам пребећи 
у Србију, што је убио Арнаутина који га је био ударио. За тим је био у Цариграду, пробајући 
да накнади поменути губитак новца, а кад у томе не успе оде у Русију, где је, најпре у Одеси 
а по том у Кијеву, отворио дуванску радњу која му је донела лепе зараде. Одатле је Сима чинио 
честе, знатне и богате прилоге своме родном месту и свему Српству у Старој Србији. Цркве 
и манастири добијаху од њега свете књиге, путире, одежде и све потребе за богослужење, чега 
се ради с времена на време Сима мораде поклоном сећати и знатнијих Турака и владике при- 
зренскога. 

Али се родољубљу Симину не чињаше да је доста што се тим путем може учинити. Он 
је желео видети у Призрену матицу просветнога рада и напретка српскога. Тога ради он о свом 
новцу подиже у Призрену угледну зграду за Српску Богословију, снабде је свим школским 
потребама, нађе наставнике и отвори је — на славу свога имена, на срећу српскога народа. Кад је, 
доцније, дошао из Русије у Београд, ту је купио на најглавнијем месту, на Теразијама, знатно 
имање, уредио га и оставио га као помоћ призренској задужбини својој. 

Године 1882. имао је радост походити Призрен, видети своју задужбину, опоменути се 
часова својега детињства и младости. Идуће, 1883, године Сима, већ у дубокој старости, премине 
од капље, испостивши прву недељу часнога поста и причестивши се. Сахрањен је у цркви Св. Марка, 
где је некада учио и где му вечним сном бораве родитељи. И та је црква, готово, његова задужбина; 
он ју је обновио и купио јој имања за издржавање. 

Сима се још за свога првога живљења и рада у Призрену био оженио честитом Српкињом 
Султаном Вукићевом с којом је имао сина и кћер. Судбина је хтела да их он све преживи и да 
остави име које ће преживети све беде и искушења српска и бити неумрло за све векове. 
~ Лик је по верној слици Народнога Музеја у Београду. 


Ј еврем Обренови ћ, 


ајмлађи брат Кнеза Милоша Великога, Јеврем Обреновић, рођен је у Добрињи 1790. 
године. 

У доба (кад бејаше и свештеника готово неписмених Јеврем је одвајао од 
већине својих вршњака поред осталога и тиме што је био књигу изучио. За то му 
се дала прилика и могућност у кући Николе Луњевице, јер те две куће бејаху у 
необичној слози и међусобном поштовању, а Луњевица као један од најбогатијих људи, одан 
мирном напретку и поштовалац просвећених радника, бејаше добавио нарочитога учитеља у своју 
кућу, понајпре ради своје деце. Та стечена писменост и, без сумње, употреба њена на личном 
усавршавању, довешће доцније Јеврема у ближи додир са људима књижевницима и другим културним 
радницима који су у њему гледали свога моћног заштитника. 

У двадесет-петој години свога живота поста и Јеврем заточником српске слободе. Пред 
сам нови покрет сиђе Јеврем на Саву скели остружничкој са џелепом говеда које је Милош спремио 
био за продају, те да тим новцем као исплати Турцима откупљено робље а у ствари да буде 

прва новчана помоћ у новом предузећу. Али се Скопљак-паша, по чијем је одобрењу Милош и 
изишао из града београдскога, брзо покаја што га је пустио. Кад, пак, послата потера не стиже 
Милоша, онда Турци ухватише Јеврема у Остружници, па га затворише у стару и тврду кулу 
Небојшу, на бедему доњега града београдскога. У том плану устанак. Јевремова је глава била у 
турским рукама. Тешке муке поднесе он у тамници пола године, али га ни бесни Скопљак не 
смеде погубити: рачунао је Скопљак да у невољи живим Јевремом може искупити своју главу. Кад, 
после многих догађаја, дође у Београд силни Марашлија и у име султаново позва Скопљак-пашу 
да из града изиђе, требаше предати Србима и Јеврема жива. Изнурен, али ипак спасен, нађе се 
Јеврем у слободи коју народ са браћом његовом извојева док је њему била закраћена и сама 
светлост сунчана. 

У ослобођеној Србији Јеврему бејаше додељен северозападни крај њен на управу. Он 
се смести у Шапцу, добивши поред шабачке доцније и сокоску, ваљевеску и београдску нахију на 
управу. Већ у том положају — као Господар Јеврем — он је био заштитник просветнога 
напретка. Поједини књижевници, путници, спомињу с хвалом његове дочеке, одликовања и упутства. 
Тако се, сем других, и професор Ђорђе Магарашевић, који је путовао по Србији с краја августа 
и у почетку септембра 1827. и који је код Кленка прешао преко Саве у Шабац, хвали лепим 
дочеком и помоћи коју је добио од Господара Јеврема. 

Године 1835. Јеврем је заступао у власти Кнеза Милоша, док се он бавио у Цариграду, 
пи тада је седео у кнежеву двору у Крагујевцу. Али после две године, због једног неспоразума, 
пређе Јеврем на страну кнежевих противника, а године 1839. постане један од тројице намесника, 
који су управљали земљом док у њу није стигао млади Кнез Михаило, који га је по том, поставио 
за председника Државнога Савета. Кад се, пак, извршише промене 1842, Јеврем оде у Влашку на 
своја добра, где је 8. септембра 1856. преминуо. Доцније је посмртни прах његов пренесен и 
сахрањен у манастиру Раковици, близу Београда. 

Лик је Господара Јеврема по верној слици Народнога Музеја у Београду. — 

Јеврем је са својом женом Томанијом, кћерју војводе Анте Богићевића, имао петоро женске 
деце и сина Милоша, чији је син Милан, по смрти Кнеза Михаила, проглашен Кнезом Србије а 
за тим за краља као Милан 1. Праунук Господара Јеврема а унук Милошев јесте Његово Величанство 
Краљ Србије Александар ]. 


и 

амнавски кнез ваљевске нахије Алекса Ненадовић родио се у селу Бранковини, на два 
часа од Ваљева, око 1743. године, као што је записао стари живописац, радећи за 


бити у животу по кога од ветерана који су кнеза лично знали. 

Изишавши рано на глас у својој околини с мудрости и одважности своје, 
Алекса буде изабран за кнеза тамнавскога, у ком се звању још више прочује јер пмађаше начина 
да олакшава народу чемеран живот робовања. 

За аустро-турског ратовања, које је у Србији највише познато под именом „Кочине 
Крајине“, Алекса бејаше одлучно на страни аустриској као и огромна већина Срба. Он тада 
постаде официром и бораше се са добровољцима. Тада је и дично разговарао са ћесаром. Али 
се војна заврши онако како никако не очекиваху Срби, који после тога остадоше још у 
горим приликама. Тада Алекси свану пред очима: та војна бејаше последња обмана српска 
да ће уз другога моћи доћи до своје народне слободе. Кнез Алекса рече пуковнику Михаље- 
вићу: „Немам писара нити других учених људи, али ћу сам ићи од манастира до манастира, 
и казиваћу сваком калуђеру и попу, да у сваком манастиру запишу, да више никад, ко је Србин, 
не верује Немцу“. 

После тога се Алекса врати своме дому и народу, па се, по народној потреби и невољи, 
опет умеша, као понајвиђенији човек у Србији, у народне послове. Он настави рад на заклањању 

сиротиње: устаје против неправедних кадија и муселима, разређује порезу правичније, обраћа се 
везиру тужбама против појединих зулумћара, помаже ратовање царске стране против видинских 
одметника. Дахије, приграбивши власт у своје руке, знађаху добро шта им може учинити Алекса, 
те настадоше да га уклоне са света. Средства се не бираху, и кнез Алекса имаде да издржи 
покушај убиства а за тим и тровања, које му у својој кући у Београду спреми у кави дахија 
Мула Јусуф. Али кнез Алекса ипак остаде жив. „Виде дахије — приповеда син Алексин, прота 
и војвода Матија — да ми тако не успеше, а имаду зуб на све главне кнезове, али особито на 
мога оца, кога су се бојали и мрзили што је немачки официр био и фрајкор на Турке предводио, 
а још више мрзили су га зато, што је Хаџи-Муста-паши војску доводио и јаничаре тукао, и 
што је непрестано договарао се са другим кнезовима и сиротињу заступао; исто тако била им 
је кост у грлу, што је он имао у својој кнежини свагда спремних и оружаних 1800 момака, 
које је и Аганлија видео када су с њиме на Дрину ишли. И они — дахије — почну зази- 
рати од тога, што су Срби са својим кнезовима научили војевати; помисле да им они досадити 
могу. Зато се тајно договоре, да у пашалуку све кнезове исеку и своје непријатеље с пута 
уклоне, и тако да у безопасности буду, и да са тим народ заплаше и без главе оставе, и да 
чине шта они хоће“. 

Са друге, пак, стране кнез Алекса бејаше један од оних стубова помоћу којих би можда 
и народ сам могао доживети лепше дане... 

По песниковој слици: 


У двору се Алексину Да завеје траг опанка 

Чести зборп тајно држе; Што у беле дворе води 

Ту с' очајна срца беру Алексија обор-кнеза. 

Из далека п пз близу, — == == == = 
Гружа, Мачва п Ресава У зачељу ] кнез Алекса 

Ту синова тужних пма... С Бирчанином подратимом, 

= == А остало јадна раја, 

А кад хладно вече ступи, По четири тврда зида 

Са суморном својом маштом Ледним рукам згрлит могу 

Кроз тихи се сумрак краде, У окб је попадала. 


Пуштајући снег п ветар 


Веће траје али се на оружје лако не устаје: 


Ал' са својим ледом крије Коље, сече, мрви, газп... 
Пламен срџбе, бола, гнева, Из двора се разилазп. 
Као сужањ у тамници, 

Што кроз пукот стена гледа А домаћин, срца крепка, 
У зрак дана Божијега. — - Ласка, кори, моли, кара, 
Ал' синџиром грозно тресе — — — И рочишта опет скора 
Осветит се душманину — — — С кнезовима уговара. 


Тако се са друге стране смерало и спремало. 

Али један догађај ускори одлуку дахиску. 

У сред лета 1803. ухвате Турци некакво писмо, које је као писано од кнеза Алексе 
аустриском мајору Митезеру у Земуну. Оно је позивало Аустријанце у помоћ. Турци отпочну 
истрагу, а Алекса постојано и све до краја свога живота одрицаше и доказиваше да то писмо не 
само није од њега него да не зна ни ко га је писао. Та Алексина изјава, с којом је отишао и 
Богу на истину; веровање, у неких сувременика, да је то писмо написано од стране млађих људи 
који су желели тим начином изазвати Турке на крајње мере а кнезове опростити неодлучности; 
а нарочито сећање да је кнез Алекса добро знао како се с Немцима не може никад више радити 
на слободи народној — чине са свим невероватним мишљење да је писмо одиста било алексино. 

Кад дахије утврде да се предузме сеча кнезова, онда се ради Алексе п других главнијих 
крене сам Фочић Мехмед-ага, који поручи да у ваљевску и шабачку нахију долази ради лова, те 
да му кнезови спремају хране и дочек за њега и за чету од две стотине момака. Кнез Алекса, 
Бирчанин и још један изађу дахији у сусрет а он се лепо поздрави и пође са њима у Ваљево 
где их одмах окује и баци у тамницу. На молбу Срба и Турака Фочић обећа да ће кнезове 
пустити за сто кеса блага. Састави се убрзо 19.500 гроша, па пођу збирати и даље. „Из наше 
куће — прича прота Матија — сва чељад и депа поскидали су свој накит, поодрезивале жене 


ЗНАМЕНИТИ СРБИ Х1Х ВЕКА 225) % 


са подбрадника и паре ситне, и послали за откуп кнезова“. Али Алекса довикује из тамнице 
брату Јакову: „Не дај пара, не остављај ми деце под дугом да робују“. 

Дође и дан смрти. Поведоше везане кнезове на губилиште на Колубари која протиче 
средином Ваљева, где се, по заповести, скупио био многи, м српски и турски, свет. „Не молим 
те — рече пре тога Алекса Фочићу — за живот, него те само молим немој ме бешчасном смрћу 
морити но сабљом којом се јунаци губе; а знај да ће моја крв и пред Богом и пред људима 
теби досадити“. 

Тако падоше прве жртве — Бирчанин и Алекса — 23. јануара пред вече 1804. године. 
Одсечене главе њихове стави Фочић више себе на чардак, а тело Алексино буде измољено и 
сахрањено код цркве у Бранковини. Мало после један момак украде главу Алексину иу недрима 
је однесе у Бранковпну где је уз тело стављена на своје место. 

Алекса је пред смрт истину рекао Фочићу: крв његова и његових другова залила је дрво 
српске слободе, које је процветало на гробовима њиховим. — 

Лик је по старој слици Народнога Музеја у Београду. 


Пи 
|лија рирчамин. 


7 ме Илије Бирчанина, „оборкнеза испод Медведника“, скопчано је с поменом имена 
је кнеза Алексе Ненадовића. Њих су спојила родољубива дела њихових носилаца 
_ а освећеним учинила заједничка смрт. 

Старином из села Бирча у Босни, Илија је рођен у селу Суводању нахије 
ваљевске око 1764. године. Племените одлике његова карактера брзо су га пзнеле 
на глас, те је рано постао кнез у Подгорини ваљевској. 

Висока раста, црне' масти, необично оштра погледа, космат и крупна гласа, витез на 
коњу и оружју — Бирчанин је у вршењу своје дужности био тачан п исправан, строг и правичан. 

Једна анегдота показује необичну слику Бирчанинову. 

... Зима 1802.—3. године бејаше и дуга и јака. 

Дружиница јуначких синова, који се, као горски цареви, не мирише ни часа са господарима 
Турцима, бејаше размештена по јатацима у неколиким поузданим домовима ваљевске Подгорине. 
Та зима учини те понестаде готово свега што бејаше намењено за исхрану хајдучке дружине до 
пролећа. А врх свега се мораде добро чуватп да за хајдуке не дозна не само турска власт већ, 
и понајпре, сам оборкнез Бирчанин који, желећи сачувати народ до згодне прилике, бејаше неумптан 
судија свему што би могло омести рад његов. 

Једне вечери, кад се у хајдука премишљало како би се дошло до новаца да се помогне 
онима код којих су већ од толико времена на вери и хлебу, дође пријатељ п каза, да ће сутра 
поћи из свога дома у Суводању кнез Илија и да ће понети Турцима у Ваљево порез. 

Убрзо би даљи рад смишљен: пресрести оборкнеза, узети од њега новац који је мука 
сиротињска а који он, из неке сувишне обазривости, носи душману-господару — није ружно. 
Оборкнезу неће бити тешко у Ваљеву уверити да је он чинио своју дужност, алп — сила 
Бога не моли... 

По студеној ноћи оде гласник с поруком, да се сви састану у зору на означеном месту, 
одакле ће се кренути оборкнезу у немило сретање. 

До сванућа се стече једанаест хајдука и дванаести харамбаша којп их поведе добро знаним 
му стазама и богазама. Пролази бејаху тешки, јер се западало у снег пз кога се мучно ипзлазпло. 
Харамбаша је слутио где ће путнику битп пролаз најтежи. Пспевши се тешком муком из дубока 
потока, хајдуци ударише кроз густу шуму, упињући се да пробију до пута којп се озго спуштао 
у равницу. А кад ту стигоше, нађоше двоје што их обрадова: дубоким снегом завејан, пут сеп 
не виђаше, њиме не беше трага од проласка, а страховите дубљине буква, коју је бура пзвалпла, 
препречила је пут тако, да не бејаше ни мислити е се туда може проћи. Хајдуци се разредише 
у заседу пза букве која их довољно скрпваше, п стадоше ослушкивати. 

Сунце бејаше у велике одскочило, а чисто, плаво, небо даваше земљи најлепши зимски 
дан, ведар и светао. 

Прође доста времена, и у заседи се стаде помишљати на превару или бар на нетачност 
добијена гласа — кад се у близини зачу снажно дактање добра коња који бесно крчаше себи пута 
кроз ову, сада непроходну, шуму. У два-три пута коњ фркну, грабећи напред, а на њему се, са 
свим близу, указа оборкнез Бирчанин Плија. Хајдуци притегоше пушке, али им и срце мало брже 
закуца кад се пред њима указа див у богату руху и под блиставим оружјем а на бесну коњу 
необичне опреме. 

Коњ пође још мало напред, п на један пут стаде као укопан; коњаник на њему непомично 
седи а очима стреља. 

Кренувши се из Суводања, оборкнез Подгорине мишљаше ударити на Бобову и, спустивши 
се ка Јабланици, низ њу се упутити Ваљеву, вршећи старешинску дужност, за коју само очекиваше 
прилике да је замени друкчијом, на бојном пољу. 

Седећи сада на коњу, он после неколико тренутака грмну: 


— Радоване ! 
Нико се у немој тишини не одазва нити појави, а кнез понови: 
- Радоване! Излази — видим ти крај од мркога гуња на беломе снегу. 


Харамбаша као омађијано звере изиђе из заседе и, држећи руком пушку по средини, 
прилажаше Бирчанину, који не мичући се с коња викну још једном: 

— Пзлазте и ви други! Шта чекате2 

Лагано се, обилазећи један и други крај букве, стадоше врстати хајдуци, и сви, по примеру 
харамбашину, приђоше кнезу ставши у полукруг испред њега. 

Бирчанин, не скидајући ока са њих, лагано дохвати велику чутуру ракије, која вишаше 
о ункашу, па одврнувши јој грлић поглади га руком као бришући га, и подигнувши чутуру 
рече харамбаши: 

— Спасај се! 

Кад је одвоји од уста, Бирчанин пружи чутуру харамбаши: 

— Здрави! 

Харамбаша је хитро прихвати, и, задовољивши обичај речима, нагне, а за тим је, по 
заповести кнежевој, пружи другу до себе. Кад чутура, кружећи редом из руке у руку, напоји и 
последњега који је стајао кнезу с дева, принесе је тај хајдук и додаде да се остави на месту 
које је чека. 

Бирчанин мирно прихвати чутуру, заврте грлић ин све лепо спусти о ункаш, па притегнувши 
коњу дизгине, додаде: 

— Сад... с Богом! 

Брзо се расклонише лево и десно они који би били коњу на путу, а коњ се, дошавши 
до букве, пропе п у тренутку прелете преко ње са својим господарем, па одјезди даље. 

Бирчанин се не могаше више ни догледати, кад хајдуци, као пренувши се, дођоше себи: 
тешки се прекори просуше у лице харамбаши, који се не умеде наћи, те пропустише такву 
прилику. Не толико пропуштено благо колико повређено частољубље тешко паде горским синовима. 
А болан израз тога бејаше у речима једнога хајдука: 

— Што прође... нек му је просто! Али — видесте ли2г — он оде а не осврте се! 

Такво понижење не бејаше до сада јуначка дружиница доживела, а глас се опет понови: 

— П не осврте се! 

Стид им не даваше дуго мислити, и нова одлука би брзо готова: ваља одмах ударити 
преким путем и низ поток се пожурити те га причекати у шумарку на знану месту. 

П сви потекоше тамо. 

Приближујући се месту где мишљаху учинити нову заседу, хајдуци чуше три пута 
узастопце пуцањ из пиштоља. То им удвоји снагу, и онп за часак стигоше мети и — занемише. 

На малој чистини, где би се између околних шумарица могло сместити таман добро 
гумно, снег разгажен као жито на вршају, а у трп се краја — напред, лево и десно — још пуши 
крв од три страшна курјака, на место оловом убијена. Још се, поред онога на предњој страни, 
види путем траг прошла коњаника. 

Хајдуци посматраху ово чудновато разбојиште неми и изненађени, док харамбаша први 
не дође себи и не прозбори: 


— Тако бисмо нас дванаест тамо лежали, да смо само прстом макли ! 


А Бирчанин је мирно јездио даље... 


Такав бејаше оборкнез Плија у вршењу своје дужности. Од њега не бејаше лакше 


Ево пма трп године дана, 

Од како се врло посплпо; 

Куд гођ иде, све крхата јаше, 

А другога у поводу води; 

Он буздован о ункашу носп, 

А. бркове под калпаком држи, 

Он Турчину не да у кнежину, 
Кад Турчина у кнежини нађе, 
Топузом му ребра пспребија, 

А кад Турчин стане умирати, 

А он виче на своје хајдуке: 
„Море, слуге! тамо пашче бацте, 
„ђе му гавран кости наћи не ће.“ 


господарима Турцима. То нам сведочи силни дахија Фочић Мехмед-ага, који га овако слика: 


Десну руку на јатаган метне, 
А лијевом порезу додаје: 
„„Мемед-ага, ево ти порезе, 
„Спротиња те је поздравила, 
„Впше теби давати не може.“ 
Ја порезу започнем бројити, 

А он на ме очима стријеља: 
„Мемед-ага, зар ћеш је бројитиг 
„Та ја сам је једном избројио.“ 
А ја више бројити не смијем, 
Већ порезу украј себе бацим, 
Једва чекам да се скине беда, 
Јер не могу да гледам у њега; 


ни 


А кад нама порезу донесе, 
Под оружјем на диван пзиђе, 


Он је паша, а ја сам субаша! 


Такав бејаше тај необични поданик! 
Још једна поетска слика. 
На збору, који песник слика у дому кнеза Алексе — 


Бирчанин се храбрп диже — 
Дух вечити, мач огњени, 
Којп ће се заблистатџ 

У рукама Арханђела 

Прп последњем пздисају 
Окаљана грехом света — 
Севнуше му чарне очп, 
Зазвекташе златне токе, 

ад десница храбра паде 

На јуначко поуздање, 


Крволочна црнокорпа: 
„Хај, на ноге! на оружје!“ 
ЏИ већ ко да гледа оком 
По крвавом разбојишту, 
Разпгра се душа, срце, 
1 натушти мудро чело 
А витешким знаковима, 
ој стетениноевиконе. 

А немпјем гласом зборе: 
„Та на ноге на злотворе 


|“ 
А кад се још размишља после тога, онда 


у витезу срце пуца, 

Са десницом храбром дркће 

Глас гневнога Бпрчанина, 

11 прекорним гласом грми! 

„Гешко теби, постојбино! — — — 
„Или мислиш с тим покором, 
„Што ти ропства жиг крвави 

„Па суморно чело стиска, 


„У ведрину света ступит 2 
„Не, не, роде! умрп! падни! 
„Ко што су тип свети стари 
„Ла Косбву попадалп! 

„Ох, ил' нема више Срба» 
„Зар све онај данак грешни, 
„Са ударцем једним смрви»г“ 


У крвавом списку Мехмед-аге бејаше име Бирчаниново. међу првима. 

Прилазећи Ваљеву Мехмед-ага позове га као кнеза на договор. Опоменут да не иде, 
Бирчанин, између осталога, рече: 

— Ако буде права вера, вратићу се здрав и читав; а ако не буде, ја ћу погинути; али 
ће и Турцима доћи главе погажена вера и сузе сиротињске ! 

С тим мислима изиђе пред Мехмед-агу и — паде у руке зверу. 

На понуђен откуп од сто кеса блага, одговорио је Мехмед-ага: 


„Тко бп горског упустио вука!>“ 


Глава оборкнеза Бирчанина паде поред главе кнеза Алексе, а душе се њихове, загрљене, 
винуше пред престо Божји, где приступају само они који за народ живе и гину... 
Лик је израђен по познатој скици која је о овоме јунаку сачувана. 

(има |енадовић, 


ајмлађи син кнеза Алексе Ненадовића, Сима, рођен је у Бранковини 1793. Школовао 
72 се у Купинову, гимназију је учио у Карловцима и у Београду — у Југовићевој 
а . 5 5 5 
ђ | школи — па је у Винковцима изучио војну кадетску школу, после које је ступио 


толике таленте војводске, има у Сими Ненадовићу и школованога ратника. 

У двадесетој години своје младости, 1813, пређе Сима у Србију где постаде одмах војвода 
колубарски. Последњих се дана српске самосталности налазио на Шапцу, одакле пређе у Срем, 
а одмах за тим оде у Птадију као добровољац аустриске војске против Француза. 

За време Хаџи-Проданове буне, 1814, Сима је био уза старијега свога брата, проту 
Матију, којп је у Бечу тражпо дипломатске помоћи народу српском. 

У пролеће 1815. Сима је био у Срему, одакле је брзо прешао у Србију, браћи у помоћ. 
Примивши управу над ваљевском војском, он је поведе у бој. Битка на Дубљу, 14. јула 1815, 
донесе му венац славе пи — смрт. 

Млад, необично леп, у богатом руху војводском а на хату зеленку сјајне опреме, Сима, 
у најкритичнијем тренутку, удари на јуриш. Потргнувши кубуру, залети се млади војвода у шанац 
међу Турке с узвиком: 

За мном те, браћо, ако Бога знате ! 

Та необична појава, пример младалачког одушевљења и мушкога јунаштва, осоколи војску, 
али јуначког војводу куршум прожеже средином — с једнога пазуха на друго. 

Са младости, лепоте и трагичности судбпне своје с правом је Сима назван Кајицом 
војводом српског устанка. — 

Кад се бавио у Карловцима, у гимназији, Сима се побратимио са својим имењаком, потоњим 
чувеним песником Симом Милутиновићем. Песничка је душа Милутиновићева ожалила смрт драгога 
побратима елегијом у којој се налази и најлепша карактеристика духа ин појаве јуначкога 
Ненадовића. 

. Доневши на рођењу с онога света осветнички мач косовски, осветник говори својој мајци: 


Дој ме јако, моја мила мајко, Већ ме крми, његуј п подижип, 
Спну т ваља одрашћати нагло: Да се својим у невољи нађем, 
Тебп грози старост п слабошћа, Да заклоним својим грудма друга, 
Селу нашем, њивам и стогов'ма Да погинем за дом п завичај, 
Плахи огањ и пожари силни, Да погинем бранећ' п тјешећ' их, 
Пак свем роду п српском народу Ол да живим у свем српском роду, 
Бич жпвота, свирјепост варварска; Као досле у срдашцу твоме. 


Песник пак јуначки тугује за јунаком: 


Слатка тип је на мејдану смрца, Те за твоју вјечна свјета љубу; 
Збиља слађа од мајчина млека, Сваки Србин огледа се о те, 

Од нектара, боговскога пића, Твојим пашти с' духом песпунити, 
Малвасије и од амвросије! Ал ријетки с' успоређа с тобом! 
Најслађа је правоме јунаку! — — — Давор побро, пме поносито, 
Њом си стек'о ти јунака име, Поносито п честнто вазда!... 


Свету ти је славу присвојила 


Лик је израђен по слици Народнога Музеја у Београду. 
Ј рађ узеја ) у 


Димитрије Давидовић, 


имитрије Давидовић, новинар, књижевник и, нарочито, секретар првога Кнеза обновљене 
Србије, необична је појава у доба кад је ваљало испрпсти све користи за народ од 
прилика у којима се налазило турско царство двадесетих година минулога века, које 
су, у исти мах, и прве године живота младе Кнежевине у Шумадији. — 

Давидовић је рођен у Земуну, 12. октобра 1789. од родитеља Гавре и Марије. 
Свршивши прве школе, Давидовић започне у Карловцима учити гимназију, али је не доврши ту 
због једнога професора, већ више разреде — философију — изучи у Кежмарку и Пешти, где, 
по том, отпочне учење медицине. Свршивши ту три године, пређе у Беч те доврши и четврту, 
па се удружи са Димитријем Фрушићем, опет медицинарем, те 1. августа 1813. почеше издавати 
Српске Новине. То бејаше први лист српски у ХЛ. веку, док су у последњој десетини осамнаестога 
столећа већ била два таква огледа, опет у Бечу. Давидовићеве и Фрушићеве новине у почетку 
бејаху поглавито за политичке и војничке новости али доцније постадоше и књижевним гласником 
у толикој мери да је право што се сматрају и као први белетристични и научни лист српски. Уз 
новине Давидовић започе издавање алманаха под именом „Забавника“ и сав се посвети књижевној 
радњи, а уз тај Забавник 1821. изиђе и његова Историја Српскога Народа у којој се родољубивим 
тоном обраћа народу српском: „Желим ти, да је читаш с оном слашћу, с којом сам је ја купио, 
видећи у њој славу праотаца наши, и чувствујући величину њину“.... Али, оставши код књижевне 
и научне радње своје, Давидовић увиде од колике би користи била његова српска штампарија — 
кад оп је имао! А да би то могао имати, морао је и сам најпре бити вешт у послу штампарском. 
Он и то испуни, посао изучи и испит за штампара положи, па у фебруару 1819. добије право 
да може отворити штампарију. Тај успех његов сматраше се као велика добит за Српство а 
Мушицки га поздрави патриотском одом. На тај се начин у Бечу све боље утврђиваше средиште 
око кога се окупљаше све што српски осећаше: ту се стицаху на разговор и договор Срби ђаци 
и трговци, велики Вук Караџић и учени му пријатељ Копитар, Срби из свих крајева кад би 
послом у Беч дошли. Новине, пак, Давидовићеве заузимљу у историји питања о језику и правопису 
н у историји нашега књижевнога и уопште духовнога развитка часно место. Због свега тога 
Давидовић у априлу 1820. буде изабран за дописнога члана Краковског Ученог Друштва, али 
му власт не одобри да се избора сме примити. Али тај плодни рад и корисни живот његов 
не могаше се непрестано и даље у Бечу развијати. Борба, и књижевна и политичка, почеше 
томе сметати. Давидовић, и ако сам не вођаше коло, бејаше пријатељ Вуков; његове новине 
доносише и чланке, писане јотом, против чега се буњаше службена страна српскога друштва. 
Цензура не даваше маха полету његова родољубља које стаде још и у службу нарочитој једној 
идеји: он бејаше у вези с онима који се опираху покушају владике Краљевића у Далмацији да 
се српском народу наметне унија. Кад Шибеничани усташе и побише унијатске учитеље, Давидовић 
виде да за њега у Аустрији нема више не само поља за рад но и за живот у слободи, те 14. 
новембра 1821. године пређе у Србију, да се никада више не врати Аустрији. 

Кад се Давидовић нађе у Београду, изасланик Кнежев, који је био пошао да врати 
Господару Јеврему у Шабац писара, упути Давидовића у Шабац а сам похита Кнезу у Крагујевац 
с радосним гласом да је господар Јеврем добио одлична секретара. После врло кратког бављења 
„у Шапцу Давидовић пређе у Крагујевац и постане секретар Кнежев. Његово ново звање бејаше 
завидно: он је био помагач и десна рука Кнежева, стојећи над свим управним органима у земљи; 
он је дио „државни канцелар“ малене али крепке и наде пуне Шумадије. Док је на бојном пољу 
сабљом и десницом ваљало односити мегдане, Србија је давала примере нечувенога јунаштва, али 
се прилике изменише и војиште се пренесе у дипломатске кабинете. Даровитом дипломату, Кнезу 
Милошу, требаше само још учен, даровит и честит секретар. Такав се човек нађе у лицу Димитрија 
Давидовића. Кнез и Секретар вођаху Србију и њен државни брод морем светскога кретања тако 
разумно, успешно и духовито, да срећно минуше небројено пута највећу погибао и дочекаше 
дан Св. Првозваног Андрије 1830. дан славе своје и среће народне. Тога је дана завршена борба 
за ослобођење Србије, борба заснована на пуних двадесет и седам година пре тога. У тој борби 
за последњих осам година стоји будно и неуморно уз Кнеза његов Секретар, стоји не само као 
извршилац већ и као иницијатор многих дела, као искрен и мудар саветник. Та радња Давидовићева 
својом часношћу испуњава захвалним осећањем срце свакога Србина који се задуби у изучавање 

дипломатскога периода у историји ослобођења Србије. Давидовић је три пута ишао у Цариград 
као посланик Кнежев: 1829, 1831. и 1833. и увек је послове успешно свршивао. Првог је пута 
добијен знаменити хатишериф о правима Србије, трећи је пут добијен хатишериф о накнадном 
сједињењу шест округа. 

После свега Давидовић жељаше да се Србија унутра стави на основу правилнога 
просветнога п слободнога развијања. Он је писац и творац Сретењскога Устава 1835, који је 
наскоро, заузимањем туђих сила, обустављен после чега су бивали све чешћи унутарњи политички 
потреси. За време трајања тога слободоумног устава Давидовић је био министар унутрашњих 
послова а управљао је пи минпстарством просвете. Кад је устав обустављен, Кнез се морао растати 
са својим заслужним Секретаром: Давидовић је отишао у Смедерево где је, имајући у ствари пуну 
плату, живео као приватан човек, па је после непуне три године, 25. марта 1838. ту и умро. 

Кад је 1835. Кнез ишао у Цариград, он је, оставивши место себе брата Јеврема, наредио 
да се уз Јеврема налази као саветник и Давидовић у двору крагујевачком. 

Поред свих послова Давидовић је иу Србији радио на књизи и новинама: описао је у 
Летопису манастир Жичу, издао је још три Забавника, и био је први уредник Српских Новина, 
првога листа у Србији. 

Давидовић се два пута женио, 1817. и 1819. Пз оба је брака имао деце, од које су га 
преживела два сина п кћи. — 

Давидовић је сахрањен чело олтара Горње Шркве смедеревске. Гроб му је означавао, 
по жељи његовој, запис: „Димитрије Давидовић, сав Србин“. 

Године 1888. септембра 18. омладина смедеревска уз учешће свих учених кругова Србије 
прославила је успомену Давидовићеву и поклонила се имену његову које ће живети вечито у 
аналима просветне п државне историје Србије и Српства. 

Лик је по слици Народнога Музеја у Београду. 

епа Пталија напредним животом својим за дуго времена даваше полета духовном 
кретању кршне Далмације са Дубровником на челу. Топлом захвалношћу и нетин- 
ским одушевљењем певаху њеној величини п слави поједини песници дубровачко- 
далматинскога перпода српске књижевности. Али није народ српски само на тај 
начин платио Пталији дуг своје захвалности: њеној моралној величини помагаше 
он пи посвећивањем живота и рада појединих одличних синова својих. Или зар сам Никола Томазео 
није сјајно уздарје српско за раније дарове класичне Пталије2 Није један ђенијалдан Србин радио 
у овом веку на подизању културе туђих, ближих и даљих, народа. Ми и њих имамо на уму, и 
њих ћемо се опоменути доцније у општем прегледу таких појава. На срећу Томазео не припада 
сав Пталији; и ако мало, он је ипак и на српском језику делао, тај је рад његов класичан по он 
нам даје права прибројати Томазеа оном броју српских великана који су Српству служили, Српство 
подизали. Да је пак, он и «ам тако мислио показују лепе речи његове, управљене српској омладини 
која се школује у туђини: 

„Ви млади, који идете у туђе земље искатп знање које вам земља ваша не даје, будите 
уфање пи весеље, а не жалост и страх отаџбине тужне. Спомињајте се вавпјек ње, уздржите језик 
њен; учите и друге језике, али да вам туђи не истјера материног из срца, да не буде рат и 
дубина у мислима вашим....“ 

Народ, којега је син, Томазео слика овако: 

„Био је од давно лав изгубио богату гриву, зубе п шћапе; али оно нешто ноката стра- 
ховитих, што му бејаше остало, илирска сила бијаше. Послије толико стољећа, необични више 
на војску, јоштер уздржасмо штогод јуначке храбрости; толико стољећа погажени, нисмо јоштер 

изгубили племениту поноситост душе; укопанп после толико стољећа у незнанству, јоштер нам 
је танана памет, слободан разговор и оштра мисао... Прама теби, српски народе, нису многи 
други нег полуљуди. Не стиди се крви твоје, пази само да ти чиста остане, да ти куга градских 
опачина не улије у њу слабост, невољу п срамоту“. 

Ови су исписи из необичне једне књижице. Године 1843. пошла је у Далмацији од руке 
до руке рукописна збирка кратких састава Томазеових, коју је идуће године штампао у Загребу 
Иван Кукуљевић Сакцински. То су знамените Томазеове „Искрице“, које су потпуно и савршено 
критички изишле у седмом колу књига Српске Књижевне Задруге. Тих кратких састава — 
искрица — има свега тридесет и три. У њима заслужни књижевник и борац препорођене Италије 
износи своје мисли и осећања начином који чини да се, и поред философске збиље њихове, могу 
назвати најлешшим песмама у прози. Та је књижица златан откуп који је дух великога сународника 
нашега дао своме роду да му благослови његов рад у суседном народу. 

Али се он, још пре тога, у елегији сећа мајке и завичаја, па им српским језиком проговара: 

„Видио сам звијезду нове свјетлости; чини ми се да погледа на мене весела и љубавна. 
Дух је твој, мајко мила, који мени говори са висине небесне, и вели ми: с тобом сам вазда, синко, 
и по свуда... Када ти бијаше још од овог свијета, много пута у сну сам те видио, да бијаше 
или мртва или зловољна, и блиједа и смућена протива мени; и тада рекох: умрла ми је мајка 
моја. Посли, када сам те изгубио, видио сам те у виђењу ноћному љепшу и млађу и милију 
врху мене с твојим оним очима пуним слаткости и разума и понижења. Јер понижена бијаше, 
придрага, и прам већим и прам равним и прам недостојном сину твому. Сахранио сам, као благо 
велико, власи од частиве главе твоје: омотани су около прстена мога: сваки дан љубим ову драгу 
споменку мајке моје...“ 

П није та песничка душа говорила тако своме роду само у очи и само на језику његову. 
У многобројним научним и философским п другим списима својим, који су богаство понајпре 
талијанске књижевности, Томазео је високо мислио о народу своме... „Словене — пише он — 
чека велика будућност... ако их мати Европа не заведе и не поквари, они ће њу обновити“. 
— „Наш је језик силнији од талијанскога и латинскога, а није сиромашнији ни од грчкога. Нама 
Србима су народне пјесме једина школа, из које се можемо учити чистом језику“. — „Српски 
језик није дијалекат, него један од четири (главна) словенска језика. Он је милозвучнији од 
пољескога и чешкога, а језгровитији од рускога. Пјесме српске могу се упоредити са најљепшим 
којега му драго народа“. — „Срби у Шумадији дадоше примјер пожртвовања и жарке љубави 
према отаџбини... Благословени да сте, непознати витезови, сиротани без имена! Благословене 
муке, које поднијесте за отаџбину, благословена крв, коју продисте за потомство !“ 

Томазео, радник на књизи латинској, француској, грчкој, српској и, поглавито, талијанској 
био је и остао је Србин по порекљу, срцу и души, по свести. 

Тај знаменити сународник наш рођен је 27. септембра 1802. у Шибенику од родитеља 
Јеронима и Катарине. Школовао се у месту рођења, Спљету и Падови где изучи права. После 
кратких проба Томазео се стани у Падови као новинар; за тим је мењао места становања, бавећи 
се у Млецима у доба за стару републику веома знатно; прогнат морао се склањати и у Француску, 
а одатле у Корзику. После различитих доживљаја бејаше опет у Млецима, где као борац-за слободу 
допаде тамнице из које га народ ослободи. У једно доба живљаше у Крфу, где се и ожени, а за тим 
се врати у Италију. По уверењу политичком републиканац, Томазео ипак помагаше родољубиви 
рад савојске династије. Умро је |. маја 1874. пошто пуних четрнаест година пре тога бејаше 
ослепео. Краљ и сви друштвени редови слободне Италије узеху учешћа у погребу, а Млеци му 
и Шибеник дигоше споменике. 

Преко двеста педесет књижевних дела његових припадају струци богословској, педагошкој, 
историско-литерарној, филолошкој, критичарској, поетској и уметничкој, али је најзаслужнији као 
творац критичке школе у Италији и особити радник на науци о језику. Томазеов је дух — 
корист талијанског а част српског народа у деветнаестом веку. 

Јуневиња Љубица Обремовићха. 


рва кнегиња обновљене Србије, Љубица, жена Милоша Обреновића, рођена је године 
1788. у селу Срезојевцима, нахије рудничке, од родитеља Радосава и Марије, а у 
чувеној кући Вукомановића. 

Брак између Милоша и Љубице бејаше склопљен из љубави, а Љубица се, 
најпре неуморним радом у дому а по том срчаном одлучношћу, вазда знала наћи 
у приликама које су, наизменце, наступале у менљивом животу ондашњега поколења. 

Године 1813, у оно тешко доба кад се ваљало склањати испред силе турске, понуђена 
да пребегне преко Саве или, можда, у ПЏрну Гору, Љубица је одговорила: „Жива нећу из свога 
завичаја“, у коме је одиста и остала, а у почетку 1815. склонила се са децом и свекрвом у манастир 
Никољу, тешко приступно место у клисури овчарско-кабларској. Ту је заклела момка Марка. 
Штитарца да их, ако би и ту Турци продрли, покоље све да не би Турцима живи пали у руке, 
до чега, хвала Богу, није дошле. 

Али време из дана у дан доношаше нова искушења: борбе на Љубићу, где је требало 
положити основу за нову Србију, бејаху променљиве а бој једнога дана и несрећан. У тренутку 
највеће клонулости кад се Милош са другим војводама врати чак до своје куће, Љубица, чувши 
за успех српскога оружја у Левчу, изиђе пред клонуле вође с тешким прекором: „Ето видите 
шта раде људи! А ви шта сте учинили» Кецеље женске пашите, па ми жене да идемо да се бијемо!“ 

После свега дошло је доба и за мирнији живот, за рад на унутарњем уређењу земље 
која је најзад дошла до своје слободе. Тада је наступило и у животу Љубичину друго доба, у 
коме се она, опет, знала наћи и бити на врхунцу свога позива. 

Живећи у ослобођеној Србији у различитим местима где је Кнез Милош имао своје 
дворове, Кнегиња је Љубица бивала у приликама да учини част појединим књижевницима српским 
и туђим, који сви од реда с необично. много топлине и хвале бележе необичну појаву прве 
владарке нове Србије. 

Њен брат Јован Вукомановић погибе у цвету младости своје у боју на Пожаревцу 1815. 
године. Жалећи брата свога, Љубица никад више не хтеде ставити у уши минђуша ни китити 
се онако како се дотле китила. Поједини писци помињу њено богато одело у којем се приказивала 
у потребним приликама, али нико више не виде на њој још један од женских уреса — минђуша ! 

Љубица је у знатној мери утицала и на развој унутарњих прилика Кнежевине Србије. 
Али тај њен утицај, и ако је чињен увек у најлешшој намери, није увек погађао права пута. 
Њега лепо карактерише биограф Кнегиње Љубице овим речима: „Ова ретка жена... и нехотице 
је помогла да се толико потресе и, за дуже време, из Србије уклони породица Обреновића. 
Желећи видети свога мужа ограничена у животу приватном она је снажно помагала његовим 
политичким противницима, који су га, најпосле, и из земље удаљили. А кад је опет хтела њега 
вратити у земљу, слабила је власт сину, и тако, желећи вратити у Србију „Старог Господара“, 
облакшала је непријатељима Кнеза Михаила да и „младога“ истисну из земље 1842“. 

Али је после овога последњега неуспеха само мало још била у животу. У педесет-петој 
својој години, 14. маја 1843. премину она у Новом Саду, и Кнез Михаило је свечано сахрани у 
сремском манастиру Крушедолу. Гроб се њен често походи и сматра се као један од оних необичних 
аманета који су поверени крушедолској светињи. 

По опису биографа Кнегиња је Љубица била средњега раста, снажна, вредна, разборита 
и одлучна, побожна и веома лепа жена. 

Лик је њен израђен по доброј слици Народнога Музеја у Београду. 

| Ад се критичком студијом одабирају имена која се у књижевну историју српску имају 
унети као прави представници уметничке поезије наше у различитим периодима — 
онда се на прво место, по времену јављања, ставља име Лукијана Мушицкога. О 
поетском дару његову није нигда било сумње: он му је од свих свагда признаван. 
Више је било разликовања у оцени песничког правца којим је Мушицки пошао, и 
који, и ако данас нема следбеника, најизразитије представља литерарно-историски значај његов. 

Мушицки се родио 27. јануара 1777. у Темерину. Родитељи му бејаху Ђорђе и Анастасија. 
На крштењу је добио име Лука; презиме му, пак, долази од места из кога су његови стари; то 
је село Мушић у ваљевској Колубари, у Србији. 

Свршивши прве школе у месту рођења и Тителу, а гимназију у Новом Саду и Сегедину, 
Мушицки доврши у Пешти философију и права, обраћајући нарочиту пажњу на учење туђих 
језика и естетике. Према приликама онога доба и Мушицки нађе да ће народу своме највише 
бити од користи ако ступи у ред калуђера, који имају највише и моралног и материјалног ослонца 
за рад и на личном усавршавању и народном образовању. Стога дође у Карловце, 1800. год. 
Митрополиту Стратимировићу, у чијој се канцеларији стане спремати за нови позив свој. После 
две године, 26. новембра, он се у манастиру Гргетегу закалуђери, узевши ново име Лукијан. За 
тим је поступно напредовао: 1803. постао је ђакон, 1805. архиђакон, 1809. протосинђел, 1812. 
архимандрит. 

Дванаестогодишње живљење његово у Карловцима било је знаменито како за њега лично 
тако и за тадашњи и, још више, будући рад његов. Од свих српских места Карловци бејаху тада 
најугодније средиште за научно и књижевно пословање. Ту бејаше као засебан круг људи књизи 
и науци вољних, на челу којих стајаше сам Стратимировић. Лукијан и сам продужи све оданије 
учење и, дотле не тако често, писање. Даровитост и вредноћа његова убрзо учинише те ону 
научним и књижевним погледима пређе ону међу у којој се кретало литерарно делање те карловачке 
средине. Он бејаше одличан зналац старих и многих нових језика; многим жртвама, које радо 
приношаше, набави знатну књижницу списа који га даље упућиваху у мишљењу, раду и певању. 
Године 1803. доби дела чувенога Ломоносова, с којим у љубави према народу и његову језику 
као и по правцу певања има знатне сличности. Поред свештеничких дужности својих он бејаше 
и професор, те тако имађаше и непосредног утицаја на омладину народну. 

Поставши архимандритом, Лукијан, 20. јула 1812, године прими управу над манастиром 
Шишатовцем, куда пође радо: спреман и вољан за рад, Мушицки се надаше да ће тамо имати 
и више угодности и времена за то. Али стање у манастиру захтеваше крупних измена: уназађена 
економија не могаше давати потребних прихода; запуштена спољашност манастирских грађевина 
не одушевљаваше никога. Мушицки се подухвати да, најпре, све то стави на другу, кориснију и 
лепшу, основу. То, пак, учини да се на манастир слегне дуговање које у Карловцима не хтедоше 
признати; Мушицки дође у велику неприлику: веома се дуго протезала расправа те ствари која 
се најзад сврши попуштањем с обеју страна. Али за то време Мушицки имађаше и очајних 
тренутака а особито кад му, у једно доба, би одузета и сама управа. Па ипак расправа тога 
питања донесе, на крају, и одликовање Мушицкому: он би, с јесени 1823. постављен за заступника 
владике горњокарловачкога, коју је дужност вршио до пролећа 1828. када је и за владику посвећен. 

Неприлике које је у Шишатовцу имао Мушицки не саломише духа његова. Не само да 
у службеним одношајима ипак иђаше напред, већ у ономе што му је, највише, сачувало име за 
сва времена, у књижевном раду његову, не бејаше ни напуштања ни остављања. Напротив: према 
карловачком средишту разви се у Бечу благословени рад Копитаров и Вуков. Знамење, под којим 
они рађаху, одушевљаваше и Мушицкога, он ступи са њима у везу, и у колико се удаљаваше 
мислима од Карловаца у толико прилажаше Бечу. Па ипак — Мушицки остаде на средини: ни 
у једном питању он не бејаше оштар противник Вуков, ни у једном он не могаше Вуком бити 
потпуно одушевљен. При свем том активност његова допуњује општу слику Вукова рада. Пријатељи 
новога покрета књижевног ипак гледаху у Мушицком свога човека, те се за њ увек заузимаху: 

и кад је био у поменутим неприликама и кад је ваљало настати да буде награђен. „Скоро ћу 
— пише Вуку Јован Гавриловић — ићи к њему, да чујем оће л' се он подуватити као владика 
да наша деца у школи српски уче или не, и датим осведочи: да нисмо се бадава радовали што 
је владика постао“. 

У књижевном делању свом Мушицки се јавља и као научник и као песник. Питање о 
књижевном језику и правопису њега је веома интересовало, што сведочи и преписка његова с 
Вуком и Копитаром. Измењујући о томе мисли с Вуком, он му је предложио крој за ђ, што је 
Вук и усвојио. Али како је Мушицки застајао на половини пута сведочи и његово схваћање како 
српска књижевност треба да има два своја језика, народни за списе народу намењене, и словенски 
за списе вишега научнога стила. Мушицки је саставио за оно доба најпотпунију библиографију 
српску, хотећи тиме створити основу за историју књижевности; такође се често спомиње, у 
преписци, и његов рад на граматици. Народне је песме српске ценио, ради чега је помагао славнога 
певача Вишњића и друге, па је и Вуку, при скупљању, био од особите помоћи. 

Најзнатнији је, пак, његов рад песнички. Ту је Мушицки представник псевдокласичкога 
певања, угледајући се, обликом, на старе класичне поете. У томе су најважније оде његове, који 
је облик сам по себи, као врста поезије размишљања, био најзгоднији за високопарно певање у 
каквом је Мушицки био најјачи. Певање је Мушицкога било израз природнога дара, а правац 
певања бејаше израз онога што је и како је учио. Његовим се песмама не може одрећи родољубље, 
истинска понесеност за народ и просветни напредак његов, али старинским обликом својим не 
могаху бити, за дуже време, образац по коме би се развијала уметничка песма српска. Ипак 
њихов утицај бејаше знатан: свака знатнија просветна појава у народу српском нађе пропратника 
у одушевљеној оди Мушицкога. На страну реторски украси, али нам се чини да је у праву 
стари књижевник српски који је оде Мушицкога назвао ракетлама, сигнадима нових тековина у 
просвети српској... 

Све скупљене песме његове издане су, након смрти песникове, у четири књиге под именом 
„Лукијана Мушицкога Стихотворенија“, 1838.—1847. — 

Епархију горњокарловачку Мушицки затече у стању горем но негда Шишатовац. И он 
преже да је —- спасава. Затекао бејаше крај у коме не знађаху ни сви свештеници православни 
писати — ћирилицом; оставио је свестрани напредак у цркви и школи, коју управо он и створи, 
и стадо упућено правим путем. Тегобе велике — успех сјајан! 

Навршивши пуних шездесет година живота, Мушицки премину у Горњем Карловцу 
15. марта 1837. Као што су многи великани српски у томе столећу имали и по једну смерну 
жељу, одређујући место где ће вечни санак боравити — тако је и он пожелео да буде сахрањен 
не у цркви већ у гробљу, како би му на гробу расла трава и цвеће. Жеља проста, смерна и — 
песничка! П у томе, као и у тежњи за просветом свога народа, он је сличан великом Доснтију, 
и ако се, иначе, путови њихова делања доста разликоваху. 

Име Лукијана Мушицкога не само није заборављено у народу његову, него је у тешким 
часовима било симбол за издржљивост која води лепшој будућности, као што је песник Змај-Јован 
Јовановић певао о стогодишњици рођења његова (1877): 


Сад можемо поћи 

И по црној ноћи 
Преко страшних стаза 
И гола камења, 

Јер тај спомен лепи 
Дивно нас окрепи 

За сва искушења... 


Луха || азаревић, 


ука Лазаревић рођен је 1774. у Свилеуви, селу нахије шабачке, од родитеља Тодора 
и Јевросиме. Научивши се писмености, ради чега је био нарочито у Срему, Лука 
се, доцније, ожени и запопи кад је имао двадесет и две године. 

Од природе одважан и слободан, вешт коњу и оружју, а мрзећи Турке, 
који убише једнога од највиђенијих Срба тога доба а његова брата од стрица, 
посавско-тамнавскога кнеза Ранка — Лука је само чекао згодне прилике да развије одличне особине 
које му доцније и очуваше на свагда име од заборава. 

Знаменити устанак у Шумадији па у исто доба и у Колубари даде и њему могућности 
за извршење жеља. Лука бејаше један од првих који сеу његову крају одазваше устанку. И већ 
у самом почетку он изиђе на глас нарочито међу својим земљацима у Посаво-Тамнави. Кад дође 
ред да се и томе крају постави војвода, борци затраже попа Луку, и Лука буде постављен, од 
свештеничке дужности разрешен, те се, како је био удовац, могао доцније и по други пут оженити. 
Поставши војводом Лука је изишао на глас међу свима устаницима као необично срећан ратник 
и вешт војсковођ, јунаштво се његово истицаше у први ред, упоредо са завидним јунаштвом 
бесмртнога Хајдук-Вељка. 

У знаменитом боју мишарском, 1. августа 1806, Лука управљаше српском коњицом која 
је била у шуми сакривена, очекујући знак да се на Турке свали ненадно и са стране те да 
неизвесност ратничке судбине приклони у славу српске победе. Тако је све и било. Четрдесет 
хиљада одабране војске босанских бегова и спахија, а међу њима прослављени Кулин Капетан, 
удари на седам хиљада српских пешака под управом Карађорђевом и две хиљаде коњаника под 
заповешћу војводе Луке. Бој бејаше страховит али славан. У најљућој се борби намерише Кулин 
Капетан и војвода Лука један на другог и лично укрстише оружје. Лука паде тешко рањен а 
Кулин — мртав. 


Али је читав низ знаменитих бојева у којима је Лука суделовао, а у боју на Новом 
Селу погубио је Пејзу Мехмед-агу — „закла Пејзу као јагње младо“, пева народна песма. 

Као команданат шабачке тврђаве, која паде Србима у руке 1807, Лука је имао прилике 
да поједине наредбе Карађорђеве извршује тако како се могло видети да је и управни орган 
изврстан као што је и војник и војвода. 

Године 1813. прешао је преко Саве а доцније је отишао у Русију где је остао све до 
1832, када је дошао опету Србију. Примивши се државне службе, Лука је, 1842, постао и чланом 
Државног Савета, али је последње године провео ипак у Шапцу у пензији. 

Са својих четрнаест рана, добијених у борбу за слободу народа и отаџбине, које му се 
и у потоње дане зледише, војвода Лука Лазаревић 29. априла 1852. пође Богу на истину. Јављајући 
о смрти његовој ондашња „Шумадинка“ пише: „Сруши се опет један живи споменик наше историје, 
угаси се једна звезда на српској земљи, која ће на српском небу, док год Српства траје, сијати... 
То је онај коме међ' мртвим војводама овога века можемо у јунаштву само Хајдук-Вељка упоредити, 
а међ живима бадава ћемо му равна тражити“. А надгробни запис овако карактерише живот 
и рад његов: 


Крјепком мишцом, срцем витешкијем 


Роду своме послуживши вјерно -- 
Штит Поцерја, пвет српских јунака — 
Проста земљо, која но га скриваш, 
Својом те је откупио крвљу ! 


Лука је био, по опису његова биографа, омањи човек, црномањаст и коштуњав, хитар 
али ћутљив, нарави живе, према млађима енергичан и правичан, према старијима тачан и послушан. 
За велико се имање није лакомио али је ценио школу и просвету, чинећи све што је требало за 
школовање своје деце. 


Главне црте његова карактера казује јасно и лик, израђен по верној слици београдскога 
Народнога Музеја. 


Хајдух-Вељхо Петровић, 


“ваки од оних јунака српских, који на освитку деветнаестога столећа пробудише народ 
свој, имађаше по које видно обележје свога духа и карактера. У души је једнога 
царовала богиња правде, у другога љубав, у трећега је тачност достигла врхунац 
— а право обележје духа Хајдук-Вељка Петровића бејаше и остаде јунаштво. 
- Вазда и без поговора светли име његово на првом месту у сјајном прегледу витешких 
му савременика. 1] не само то. Песник оних знаменитих догађаја, Сима Милутиновић, кличе: 


Кад се с даном пспореди тама, 
П коприва с кедром ливанскијем — 
Тад' са Вељком пређашњи јунаци! 


А побратим Вељков, такве славе јунак на друкчијем мегдану, Вук Караџић пише о њему: 
„По срцу и по тјелесном јунаштву био је први не само у Србији, него се слободно може рећи 
и у цијелој Јевропи свога свуда ратнога времена. У вријеме Ахила и Милоша Обилића он би 
замста њихов друг био, а у његово вријеме Бог зна би ли се они могли с њим испоредити“. 
Вук је написао повише биографских слика знатних људи тога доба, али се пред свима истиче 
биографија Вељкова, која је сачувала потомству лепих црта за обележје величине тога јединственога 
јунака. Ло њој поглавито повлачимо на овом месту неколике потезе за допуну онога што лик 
Вељков сам собом тако лепо казује. 

Вељко се родио у Леновцу, селу Црне Реке у источној Србији, око 1780. године. У 
младости је Вељко живео у Видину иу Пожаревцу, служећи у богатијих људи, и на годину дана 
пред устанак оде у хајдуке које је водио Станоје Главаш. Оне крваве зиме, кад дахије сечом 
кнезова пожурише устанак, Вељко бејаше у Дубоњи, селу смедеревске нахије, где се и ожени. 
Али кад устанак плану, он се, у богатом оделу ратничком, опрости са женом и отпочне ратовати 
уза Станоја Главаша, војводу Ђушу Вулићевића и брата му Вујицу, те постане буљубаша. Не 
хотећи се, једном приликом у 1806. години, покорити суду, Вељко опет ускочи у хајдуке, али 
после кратког времена сиђе с планине и преда се са својим момцима Вожду у тренутку кад се 
очекивао напад турски. 

С пролећа 1807. отпочиње Вељко право своје витешко војевање. Он се понуди Савету 
да дигне на оружје своју Црну Реку, и добије, најзад, барјак и писмено одобрење. Вељко није 
више ни тражио. Први окршај бејаше у селу Подгорцу, и Вељко га изведе кратким срчаним начином 
старинскога ратовања, задобивши одмах и славе и одела и оружја и коња и новаца. Све раздели 
са својим јунацима, које уреди поставивши међу њима различите старешине, па једну торбу новаца 
запечати и пошаље по свом бимбаши Савету за народну касу. Савет се изненади брзом и толиком 
успеху и гласу да је Вељко — војвода, али све лепо прими и захвали. 

Његов начин ратовања најлепше показује Вуково причање: „Кад Турци по том чују 
шта се ради по Црној Ријеци и разберу да Вељко нема много војске, онда се подигне из Видина 
неколико стотина Турака, и пођу на њега; а кад дођу на пошљедњи конак, па ће као сјутра 
ударити, онда он скупи све своје момке и рече: „Браћо! Ми Турке овђе не можемо чекати, јер 
је њих много више него нас: већ хајдемо, у име Бога, да ми ударимо ноћас на њих, па ако их 
како забунимо и разбијемо, добро; ако ли им не могнемо ништа учинити, а ми ћемо ноћ на 
главу, па у планину“. Па онда, подигнувши све своје момке, отиде, те се полако привуку и уђу 
усред Турака, па у једанпут сви оборе ватру из пушака и стану викати турски: „Бјежите! Разби 
нас Хајдук-Вељко!“ Турци се од пуцњаве и од вике онако иза сна смету, а коњи им се још 
изоткидају, па ударе преко логора и преко њих, и тако Турци побјегну, који пјешице, који бос, 
који гологлав, а сав логор оставе Србима. П од тада Вељко остане код својих момака и бимбаша 
и буљубаша господар, код Савјета п Црнога Ђорђа храбри војвода, а код Турака на свему 
ономе крају страшни непријатељ“. 

Од лета 1809. до лета 1811. Вељко је био војвода бањски. Читав је низ јуначких дела 
која је Вељко ту чинио, па је издржао славно и тешку једну опсаду од Турака. Али је најславније 
доба војевања његова оно које је доживео као неготински војвода, куда је отишао у лето 1811. 
То су поглавито она дела која је песма опевала и с којих је Вељкова успомена за сва времена 
'остала и мила и светла у народу његову. Вељко и живљаше н ратоваше као најпоетичнији витез 

средњега века... Свирка се и песма у славу његову ори; Баба-Финка — кула на којој је најрадије 
седео — љуља се од весеља којим Вељко започињаше мегдане; узор Чучук-Стана служи и ужива 
што је жена такога јунака; окићен Кушља хрже и чека господара да га пронесе кроз турску 
хордију. Весеље тече — а Вељко по звездама хвата доба кад му ваља поћи. Дође и тај час: 
војвода на коњу напред за читавом четом свирача а за њим коњица. Вељко душом ужива али 
се не осврће до међе коју он зна и која се према логору турском и сама мења. Дошавши до 
границе, Вељко руком даје знак: свирачи се брзо уклањају, сваки звук престаје, коњица се у 
тренутку слеже око господара да чује кратку али тешку наредбу за онога ко изиђе испред Вељка 
и још тежу за онога ко остане иза Вељка... Још мало, и долази тренутак јуриша и Вељкове 
победе. Из бојног се окршаја Вељко враћа песми која ту нову славу опева... 

То је био онај војвода који је сребрним талирима пунио топове кад су једном Турци 
јуришали на његов логор! 

Вељка не треба процењивати начином каквим се цене особине других вођа и управника. 
Вељко није политичар, није државник; Вељко није организатор, није управник — Вељко је витез. 

Безбројне погибаоне прилике, из којих Вељко увек изиђе жив, уливаху много поуздања 
у његове ратнике и много очајања у непријатеље. Па ипак и младом Вељку дође, ненадно, дан 
смрти. Кад је био опкољену Неготину, Вељко једно јутро — прича Вук — „изиђе у један мали 
шанац, и на табљама стане наређивати и казивати како ће се нешто заградити... а турски га 
тобџија загледа, па потегне из топа, те га удари из пријека кроз сред плећа, и тако га прекине 
и разнесе, да ништа више није могао рећи, до „држ —“, и с том половином ријечи падне мртав 
на земљу... По том одмах сав онај крај, а мало послије и сва Србија, позна да Вељка нема“. То 
је било 1813. у сред лета између Св. Илије и Велике Госпође. 

Паде Вељко, после неколико недеља паде и Србија — али слава Вељкова не само не 
паде већ се изви да на најсветлијој звезди српскога неба вечитом светлошћу и заносом витешким 
опија сва будућа поколења, као што му се на споменику, који му је народ подигао у граду 
Неготину, читају речи Љ. П. Ненадовића: 


— — — Твој нам спомен као сунце сјаје: 
Држаћемо с' док нас једног траје! 


Лик је израђен по доброј слици Народнога Музеја у Београду. 


Лрхимандрит | ерасим Зелић. 


ерасим Зелић, књижевник српски, добротвор школски, заточник мисли о чистоти вере 
народне, рођен је 11. јуна 1752. у Жегару, селу на тромеђи, у Далмацији. Прво 
доба младости и живота провео је у манастиру Крупи где се и закалуђерио примивши 
име Герасим место крштенога му имена Ћирило. Године 1778. Зелић походи Среми 
Бачку. То као да бејаше увол у његово путовање а у путовању је, опет, главни део 
његова живота и доживљаја: путовао је по Русији, Црном Мору, Цариграду, где је 1785. постао 
архимандритом, Светој Гори, Аустрији, Пољској, Италији, Француској. Говорио је са царицом 
Катарином П, Наполеоном 1, Станиславом Поњатовским. Имао је многих непријатеља у отаџбини а 
нарочито онда кад је највише радио на корист свога народа и његове цркве. Године 1796. постао 
је главни Викарије за послове православне црквеу Далмацији, а кад ту завладаше Французи и кад 
Далмација доби свога православнога владику, Зелић поста заступником епископским у Боци Которској. 
Стојећи на бранику своје цркве Зелић је, доцније, доживео да се, због тога што је био одлучно 
противан унији за коју је радио сам епископ православни у Далмацији, злогласни Венедикто 
Краљевић, стави у заточење у Бечу а одатле у Будиму где је и преминуо 1838. Године 1869. 

пренео је посмртни прах његов захвални му питомац, данашњи епископ Петрановић, у Крупу 
где му је, трошком народтим, подигнут и смеран споменик на гробу. 

Живот је Зелићев био буран, пун догађаја и различитих обрта судбинских. Сам је био 
сиромах, па је опет стигао да чини дарове и за живота и — по смрти. Примера ради ваља 
поменути његове везе са заслужним Павлом Соларићем, кога је Зелић једном помогао са две 
стотине талира. Соларићу је тешко падала та обавеза дуговања, те се у писму, које нам је Зелић 
сачувао, јада и без основа нада у будућност. На таке прилике у којима се, на смрт болан, честити 
Соларић налазио, Зелић је умео гледати оком просвећенога родољуба, који на молбу да причека 
одмах одговара: „Ја вам сада чисто кажем, да вас више од данас нећу чекати ни један час, него 
вам ји ја даривам и поклањам на вјеки... и с овијем да се увјерите, да ја више љубим Соларића, 
него ли 200 талира орлаша, знајући ја да сви философи и списатељи књига биједно живу на 
овом свијету...“ 

Зелић је описао свој живот у делу које је једини књижевни рад његов али које му је 
очувало једну врсту лепога спомена у историји српске књижевности. 

Најзад се Зелић јавља и као добротвор свога народа. Он је за васпитавање православних 
младића из Далмације, који ће бити у тој покрајини свештеници, оставио задужбину којом рукује 
Патријарах у Карловцима и која је већ постала бедем за заштиту вере и цркве којој је Зелић 
био веран син. Бележећи у својој аутобиографији податке за то своје завештање, Зелић смерно 
вели: „И ову малују схиму фундације не прилажем овђе... да се пред свијетом за ово похвалим 
—- него само зато, ако ово игда изиђе на свијет и читао би који у моме отечеству, да би се 
који гођ от богатије трговаца либо свештеника нашао да поревнује и он за просвјешченије у 
својој нацији и за уздржаније православне своје вјере“. 

Тако нам се Зелић приказује и као политичар и као књижевник и као добротвор. На 
сваком је овом пољу чинио за народ српски све што је могао, све што би му се смело, са гледишта 
да је сваки дужан посветити силе своје добру народном, ставити у дужност. Па — он се прихваташе 
и виших и тежих задаћа. 

Веома је дирљиво писмо које је Зелић из свога заточења у Будиму писао ондашњем 
прваку српске омладине Јовану Хаџићу — Милошу Светићу. У том нам се писму приказује, 
крај свих несрећа својих, увек добру рада блага душа старога патника, који се ипак нада. 

И Зелићево је име у своје доба изазвало песничке спомене; али је јаче и трајније оно 
спомињање по коме га захвални му питомци помињу данас; по коме га српски читаоци, добивши 
и трећи пут његову занимљиву аутобиографију у издању Српске Књижевне Задруге, лепо знају; 
и по коме га историја народне свести у завичају његову никада заборавити не може. — 

Лик је његов израђен по слици која је, завештањем његовим, спремљена за дворану 


митрополитску у Карловцима. 
А 


Ђорђе Маарашевић, 


животу целог народа као и у животу појединих чланова његових долазе кад што 
тренуци у којима ваља одлучно ступити на једну или другу страну. Такви моменти, 
при погодно изабраним путевима, стварају епоху, ново доба, у животу свега народа 
или једне личности. Али бива да наступе и такве прилике и околности, да борба, 
вођена до крајних граница, на дуже време обустави стваран рад, престане снажење 
и кретање напред. У таквим се приликама као најкориснији радници јављају људи који по природи 
својој нису склони за крајне одлуке; они, за време неодређености и врења, не престају радити 
на систематском образовању свога народа, на свестраном подизању и развијању лепих одлика 
и особина његових. Такви радници, истина, не стварају епохе, они се унапред одричу хучне 
славе — али управо они чине да у општем животу народном не буде застоја који увек значи 

назадак. То су оне потребне споне које корисно везују преломе у јавном животу књижевном 
и народном. 

Такав заслужан и знаменит Србин бејаше и Ђорђе Магарашевић. 

Основалац и први уредник „Сербске Лфтописи“, данашњега Летописа Матице Српске у 
Новом Саду, заслужни књижевник српски и просветни радник, Ђорђе Магарашевић рођен је 10. 
септембра 1793. у Адашевцима, селу у Срему. Изучивши прве школе у месту свога рођења, 
Магарашевић је продужио школовање у Карловцима и Пешти, где је свршио философију, па је, 
по том, ступио у богословију у Карловцима. Млад човек, од својих двадесет година, одушевљен 
и спреман, латио се Магарашевић свесрдно наставничкога рада као професор гимназије карловачке, 
одакле је после четири године, 1817, прешао у гимназију новосадску, где је био достојан друг 
у служби прослављеном Павлу Шафарику. 

Двадесетих година деветнаестога века прилике за књижевни рад бејаху у Новом Саду 
угодније но ма у ком другом крају Српства. У Србији, посебице, не могаше се на то тада још 
ни мислити; идућих се, тридесетих, година у њој налазе слабији огледи и покушаји, да се 
тек четрдесетих почне прави рад. То је било доба, кад се Нови Сад видно истицао на чело 
књижевнога делања у Српству. Таквој средини бејаше потребан човек такта и воље Магарашевићеве; 
њему, пак, то место даде новога полета. Историја Српске Књижевности бележи на својим листовима 
низ имена књижевника који су у то доба, у одјеку нових нада и утицаја, почели књижевну 
радњу. А међу њима се, са лепих особина својих, видно издваја користан рад младога професора 
новосадске гимназије. 

У Новом Саду разви Магарашевић обилати рад књижевнички, који, тежином својом, пада 
у те знамените двадесете године минулога, деветнаестога, столећа. У свом књижевном пословању 
Магарашевић бејаше марљив, савестан и напредан. Одан науци и њеном напретку искрено, он не 
могаше не бити у служби нових, науком освећених, мисли у главним питањима српске књижевности. 
„Свештенство и многи други, који се с науком у Србији занимају — пише Магарашевић — јесу 
тог чудноватог мненија, да њихов отечествени језик, којим јежедневно говоре, није ништа друго, 
већ Кириловог црквеног језика преображени, с турскима речима са свим покварени дијалект, који 
би требало оставити по правди пастирима и простацима. Ово се предрасуђење оснива које на 
недостаточном познању оба ова дијалекта, старо-славенског и српског, које пак на конечном 
невежеству тога што мртви и живи језици могу бити и шта треба да буду“. На другом се, пак, 
месту одушевљава српским језиком: „Кад би многи народи изображеног света, којима је литература 
сада у најбољем цвету, имали овако богаторечиви, многообразни и благородни језик, који се савијати 
даје, као што је овај на који се толико виче, пастирски под јужним небом јужно благогласни 
српски језик!“ 

Тако учење чини част спомену Магарашевићеву! Али он није био ни вођ новога правца: 
он је поступно напредовао, те је на тај начин могао и позитивно радити. Он је делао не само 
за будућност већ, и нарочито, за умно и морално усавршавање својих сувременика. Од њега пма 
књижевност српска опис његова путовања по Србији 1827, превод живота Наполеонова, историју 
најважнијих политичких догађаја најновијега доба, кратку историју света која је по његовој смрти 
штампана као и Дух списа Доситијевих, припрему за историју српску и словенску, речник ит. Д. 


Али је најглавнија заслуга његова основање Летописа, коме је био не само уредник већ и 
главни сарадник. 


У јеку своје књижевне радње Магарашевић је умро у Н. Саду 6. јануара 1830. а сахрањен 


је код саборне цркве, оставивши, у књизи, своје име за захвално сећање у народу српском. 


Ји 


40 


||атријарах Јоси= Рајачић, 


У од славних наших предака — тако су нас свагда скоро гледали, као да никога никада 
7  имади нисмо, него као да смо ми први из земље поизницали само зато да другом 
робујемо ! Код славног нашег имена — потуцали смо се од једног господара до другога 
као сирочад, 'која нису запамтила родитеља свог, без имена или под онаким именом 


какво нам је ко издео! Код лепог нашег језика — нисмо се могли скоро никоме 
у животу нашем ни потужити, ни похвалити својим језиком, него смо морали тако ломити 
језик наш о туђе речи, као да својих и немамо! Раздробљени на стотину страна — на 


стотини страна свако је могао господарити над нама, а ми нисмо могли ни над самим собом, као 
да нисмо никада господарилп сами себи!“ 

У таквој је слици беседник Никанор Грујић приказао стање српскога народа у очи 
знаменитих догађаја, који за нас почињу 1. маја 1848. године. 

На чело одважног и одушевљеног покрета народног, да се с таквим стањем прекине и да 
се корачи у нов, друкчији, живот, ставио се тадашњи митрополит карловачки Јосиф Рајачић, који 
је своја дела унео заједно са делима народа свога у буран али светао одељак српске историје 
деветнаестога века. 

„Требало би — рекао је, по свршетку бурних дана, говорник Грујић — да смо ти прострли 
данас најпре и најпре стазе твоје цвећем свакојаким, а тебе као победитеља смрти народне овенчали 
венцем најлепшим, да се по твојим стазама и по твојој овенчаној глави види, чије је и какво је 
данашње ово весеље“. 

Између оне слике и овога поздрава стајала су дела Рајачићева, рад о коме се могло 
судити, и судило се, и без реторских украса, али коме се вазда признавала не само ваљаност, већ 
и одлика особитих врлина. „Његово око — говори мање одушевљени биограф — провиђало је 
дубоко; његово је срце било срце Србина патриота; његова је воља била гвоздена; његова је 
одважност била јуначка“. 

И дотле је Рајачић — већ и по високим положајима, које је заузимао — био и чувен 
п добро знан и у Српству и у туђини. 

Рођен у Лучанима, огулинске регименте, 20. јула 1785, од родитеља Луке и Василије, 
Рајачић се — по крштеном имену Илија — школовао у месту рођења, Карловцима и Сегедину, 
где је свршио философију, а по том је отпочео университетске студије у Бечу. Због бурних 
догађаја прекине учење и врати се кући, те се, 10. априла 1810, закалуђери у манастиру Гомирју, 
добивши тада име Јосиф. Већ после непуне две године Рајачић је био архимандрит, а 1829. 
постао је владика далматински, да после пет година пређе с истим чином у Вршац, одакле 
10. октобра 1842. постане митрополит у Карловцима. Смишљен и патриотски рад његов, нарочито 
у Далмацији, био је од велике користи за народ. Зато га Грујић, као писац еклоге, поздравља: 

Украј мора под смоквом у ладу, 

Што но твоја усадила рука, 

Пева старац уз гусле једнако, 

Без науке пева далматински, 

К'о што срце казује му само, 

Шта си био цркви далматинској — — –- 

Али с покретима 1848. слава имена његова јекну новом снагом. 

.. . Незадовољни новим законима од априла 1848., по којима се давала слобода изједна- 
ченим редовима друштвеним, али не и народносна једнакост — Срби се стану прикупљати на 
договор, па се 8. априла велики број родољуба крене из Новога Сада у Карловце, тражећи сазив 
народне скупштине. Митрополит Рајачић изиђе у сусрет народним жељама, и утврди се, да се 
1. маја састане народна скупштина у Новом Саду. А кад се за Нови Сад, као и за друга нека 
места, огласи опсадно стање — онда се скупштина саста у Карловцима. 

„Осване први мај. Патријаршија се напуни хиљадама народних представника и народа. 
Свако је чекало како ћеш ти започети; свако је стрепило у срцу од почетка твога; хиљадама су 
се испрекрштале слутње по прсима свакога, не знајући шта ти мислиш. Ти корачиш с највећом 
одважности одмах пред народ — а народ корачи с највећим одушевљењем и с највећом радости 
одмах у нови живот свој“. 

Велики народни збор под отвореним небом поздрави седи поглавар црквени лепом беседом, 
која је уједно била и програм свега рада његова. „Сви народи траже — рече у почетку митрополит — 
своја прирођена, обаче изгубљена или отета права, сви су се као из дубокога сна пробудили, 
опјеше, да! и стреме се са свом силом, да изгубљено нађу, а отето отму. Права свима народом 
општа јесу: Народност, Језик, Самосталност, Вјера, Завичај, Слобода мислити и мисли своје словом 
или писмом другим саопштити. Блажен је и преблажен народ, који је блага ова сачувао, који је 
њи стекао и који та мирно ужива. На против несрећан је и жалостан онај народ, који се је тије 
добара ма којим му драго начином лишио“. Разложивши како у томе стоји Српство, митрополит 
позва народ, да се сети, како на њ гледа сав просвећени свет, помену славна имена историска 
и заврши: „Радите све као народ славан, као народ слободан, као народ паметан, зрео и мудар, 
као народ храбар, вјеран ин српске славе достојан!“ За тим нареди митрополит да се изнесу 
и прочитају народу привилегије, додавши, да се сада само тражи оживотворење старих права. Тада 
се јавише два главна говорника: протосинђели Каћански и Грујић. „Угледајмо се на наше старе! — 
завршиваше се један говор. — Повратимо оно, што нам је неправда одузела! Ми смо овамо прешли 
под патријархом! Где нам је наш патријарх2“ На то народ грмну: „Живео Патријарх Рајачић!“ 
Тако је обновљено патријарашко достојанство под митрополитом Рајачићем. 

Скупштина је изабрала, даље, Српскога Војводу и донела низ знаменитих одлука. Све те 
одлуке имало је цару поднети на одобрење нарочито посланство на чијем је челу био нови 
патријарах Рајачић. Тога ради он је ишао у Загреб, где је утврђен план рада и савез са Троједницом, 
а одатле се крене цару у Инзбрук. Док се патријарах тамо бавио, варадински ђенерал Храбовски 
нападне на Карловце, 31. маја, али буде одбијен. Од тога доба почиње низ крвавих бојева између 
Срба п Маџара. 

На акцију и политику народну имађаху тала у Карловцима пресудног утицаја седи 
Рајачић и млади Стратимпровић. Два добра родољуба, различита иначе по свему — разилажаху 
се често пи у избору праваца и средстава, па ипак је Стратимировић био први, који је са два друга 
своја 2. декембра 1848. похитао из Кремзира јавити Рајачићу да су тада добиле царску потврду 
главне тачке народних одлука о Патријарху, Војводи и Војводству. Саопштавајући то народу 
прогласом, вели патријарах: „Драга Браћо! из овог морате се уверити : да је покрет наш праведан, 
и да смо, крв нашу проливајући, свима противницима јавно и јасно доказали, да су наше жеље 
на правима, која се порећи не могу, основане“. 

Па ипак у оним бурним и крвавим данима, када се потписивао обично „Патријарх и 
привремени управитељ народа“, Рајачић није заборављао да је глава цркве, која је проповедник 
узвишених начела човекољубља. У једном врло ратоборном прогласу, четвртога месеца војевања, 
он кличе: „На ноге сад сваки, који јуначком мишицом роду помоћи може! На ноге сваки који 
оружје носити може!... У име Бога и народа, у име среће и славе наше заклињем ја свакога, 
да на обрану народа и отечества похита!“ А одмах за тим у продужењу проговара он као црквени 
поглавар: „Ја као слуга Бога свевишњега, као првосвештеник православне цркве, страшну, ево, 
изричем клетву на сваког српског и православног сина: Проклет био који без крајње нужде пали! 
Проклет био, који пустаиски роби и пљачка! Проклет био, који невину крв пролива, који жене, 
девојке и децу убија, коље и сечг! А благослов Божји на свакога, који против непријатеља као 
стена стоји, који плод труда и зноја суграђанина свога штеди, који невиност у женама и деци 
храни и брани! Ако непријатељ наш и граби, оставите њему освету Бога и проклество света! 
Ми треба делом да покажемо, да нисмо пустаије, као што непријатељ нас назива, него да смо 
храбри јунаци и поштени људи. На ноге сви, и будите прави јунаци! благослов Бога нека вас 
прати!“ Те речи чине част и народу и цркви, којима је Рајачић био поглавар. 

Објављујући ненадну смрт Војводе Шупљикца, Рајачић вели народу: „Што је ко врснији 
и крепчији, то спадају на њега искушенија тежа, и у овом уверенију саветујем, да се потражи 
утешеније у овом тешком губитку нашем... Не клони духом, дични, храбри народе, у часу 
решителном новорођења твог... Ово је утешеније, ово озбиљни говор поздрављајућег вас седог 
вашег Патријарха, који тугом и теретом силни послова отегоћен заклиње вас, мила браћо, да 
у општој тузи овој народну цељ храброг издржанија рата и согласија у целом деловодству пред 
очима имате. ..“ 

Прохујали су, најзад, и ти необични часови и дани, а ново доба донесе мира и — 
разуверења. Рајачић је на престолу српскога патријарха био све до 1. декембра 1861. године, до 
дана своје смрти, дочекавши тако и педесетогодишњицу своје свештеничке службе, али је и то, 

сразмерно дуго, време било ипак кратко да залечи оне ране, које је његово срце морало добити 
са неуспеха свете ствари народне. Најбољи тумач тога бола био је његов љубимац Никанор 
Грујић, који је над гробом његовим рекао: 

„Часови одважног, слободног и постојаног предњачења његова били су у земском животу 
његову она тренућа, која се не сахрањују с телом у гроб и не узлећу са душом на небо, него 
остају на земљи неумрла. Часови ти били су и за њега и за народ тешки, али и утешни: у њима 
се подизала, чистила и крепила свест народна, у њима се борило јуначки одушевљење његово 
п наше за живот цркве своје и народа свога; оно није увек одолело, али није никад ни уступило; 
борба је наша уродила муком... мука је понела, али нам још није донела ни у црквеном, ни 
у народном животу нашем онога плода, којим би се тешила српска православна душа наша — 
и то је она рана, коју носи и он са собом у гроб свој, и која тишти данас и нас све највећма 
над гробом његовим !“ 


У 


(Стеван Шупљи ко. 


ме Стевана Шупљикца остало би у сваком случају у лепом сећању српскога народа 
због личних врлина којима се овај Србин одликовао; али је оно догађајима 
1848. године и непосредно уткано у историски нит живота народнога. Тада јеу 
појави Стевана Шупљикца, као војводе српскога, још једном био остварен најлепши 
сан родољуба српских да као леп данак у години остане у светлој, и милој и 
тужној, успомени. 

Стеван Шупљикан рођен је у Петрињи 1786, где му је отац служио као официр, по чему 
је и син заволео војнички живот, ма да је по школовању имао бити у грађанској служби. Свршивши 
прве школе у Петрињи, гимназију у Карловцима а философију у Шопрону, Стеван године 1805. 
ступи у војску, у којој се одмах одликовао разборитошћу и знањем својим. Пук опа његова, у 
који он ступи, бејаше тада у Италији, те Стеван, на тај начин, и започе и, готово, заврши своју 
каријеру у тој земљи. Кад је, у оним бурним данима, Горња Крајина потпала под Француску, тада 
је и Шупљикац припао војсци Наполеоновој, поставши ађутанат чувеном војводи Мармонту. По томе 
је суделовао и у великом походу на Русију, добивши тада уз друга одликовања и крст почасне 
легије. Али и ако тачан и савестан борац, Шупљикац у општем преокрету пређе и сам 1814. у 
Магдебургу на страну Аустрије, те идуће године, премештен у банатску регименту, оде у Панчево, 
тде је остао врло дуго. Дотле је Шупљикац имао доста живу каријеру официрску, јер је још 1812. 
постао капетаном. Али се тада на његове заслуге заборави: све до 1832. године он заман ишчекиваше 
службено напредовање, а тада, кад се опет нађе с војском у Италији, постаде мајор, напредујући, по 
том, и даље, тако да га је година 1848. затекла као, у бојевима прослављенога, пуковника који наскоро 
поста ђенерал-мајор. Тада је с огулинском региментом опет био у Италији. 

У то се доба већ заталасао нов живот у Срба угарских, а у Карловцима се 1. маја саста 
чувена Мајска Скупштина, која поново прогласи старинска права народна. Тада црква српска доби 
патријарха а народ — војводу. | 

— Ко је предводио хиљаде и хиљаде наше наоружане браће — чу се глас на Скупштини 
— и од куда пређе к нама четрдесет хиљада наших породица и пренесе овамо сву тековину»> Зар 
не дођоше са војводом... да им се признаје војвода... Па где је војвода» 

Народ грмну: Живео војвода» 

Обновљено достојанство војводско одмах се попуни народним избором. Људи који ствар 
дотле доведоше бејаху већ раније спремили и глас народни за првога војводу. 

Нови патријарах изиђе с питањем: хоће ли народ војводу од грађанскога или војничкога 
реда, а. кад се глас народни сложи за војника, онда патријарах стаде ређати имена из не великог броја 

православних Срба високог војничког положаја. Поменувши пет таквих кандидата, патријарах удари 
гласом предлажући и шестога: Стевана Шупљикца. 

Народ грмну: Живео војвода Стеван! Пушке зацикташе, звона грунуше и песма се заори. 

Тако је изабран и проглашен за Српскога Војводу Стеван Шупљикац који сада бејаше 
на бојном пољу у Италији. 

Тек се +. октобра могаше војвода јавити међу Србима, који га с неописаном радошћу и 
свечаношћу дочекаше. 

После краћега времена Војвода пође да походи главнија места и бојишта обновљенога 
Војводства. Он бејаше весео и вољан, али, вазда скроман, чињаше све што се могло да се избегну 
свечаности због његова доласка у поједина места. Сувременици и сурадници његови оставили су 
о тој лепој особини карактера његова занимљивих бележака. Као стари, пак, војник Војвода 
жељаше да се и у добровољне редове српске војничке снаге уведе апсолутни ред и тачност. 
Његов млађи сувременик забележио је, за карактеристику, овај пример: 

Пера Бобалић молио је да му се пошаљу четири топа на Караш. Други један стан доби 
налог да му те топове да. У Доловима се Бобалић потужи Војводи да топове није добио. Ту је 
био и заповедник који их је требао послати. 

—- А зашто, капетане, не посласте топове 2 

—- Јер сам мислио да ће мени требати. 

— Ако за два сахата топови не буду на путу у Караш, још данас ћу вас овде стрељати! 

— На служби! — олговори капетан, оде да нареди и дође да јави. 

— Тако! Садмолим за част да ми будете гост при обеду! — заврши Војвода пријатним гласом... 

Доба ондашњега одушевљења казује и популарна песма Милетићева, у којој се, поред 
осталога, пева: 


Место славних Немања, Да се под њим рукују 
И цара Душана Банат, Срем и Бачка, 
Бог нам за сад поклања И да од свуд ликују 
Војводу Стевана, Браћа нам јуначка... 


Па ипак је било људи којима се чинило да се Војвода не показује народан до потребне 
мере. Могућно је да се стари и лојални ратник и устезао у понеким приликама ићи до краја у 
примању овација, али га је таква критика ипак болела. На недељу дана пред смрт он је издао из 
Панчева проглас, у коме је народу рекао: „Познато је свему народу, да сам ја на опште захтевање 
и народним посредованијем овамо дошао и заузео оно место којега ме је удостојио народ у време 
препорођења свога на Мајској Скупштини. Да мени народна срећа и благостање на срцу лежала 
није, ја никада не би сам у народ ни долазио био. По доласку моме трудио сам се свагда, да 
народне о мени надежде, у колико се малим средствима што учинити могло, оправдам. Но у сред 
моји о благостању народном попеченија нађоше се некоји непријатељи напретка народног, који с 
печувеним дрзновенијем труде се да мене поверења код народа лише, наводећи да сам ја према 
народности нашој ладан и за свету ствар нашу слабо одушевљен. Ја такове људе с пуним уверењем 
за мађарске емисаре држим, који, од непријатељске стране подмићени, у народу сеју раздор и 
неповерење, које може најрђавија следства за собом повући...“ 

У првој половини декембра Војвода је био у Панчеву, издајући потребне наредбе. 
Петнаестога дана тога месеца стиже улак рано у јутру носећи царско потврђење Шупљикцу на 
достојанство Српскога Војводе и одликовање редом гвоздене круне. Народ бејаше обузет новом 
радошћу, у којој учествоваше и сам војвода и ако се савлађиваше радећи вредно у својој соби 
цело пре подне. По подне стиже и други радосни глас: нова оружана помоћ долази из Србије 
под вођом Милутином, братом Хајдук Вељка. Војвода се са својом пратњом крете у свечан причек... 
„Дан је — прича сувремени писац — био хладан но сунчан. У три сахата после подне већ је 
"војвода пред фронтом упарађене војске стајао: „Добро нам дошли, јунаци и браћо! Цео свет 
нека види да смо по мајци — да смо по крви и млеку браћа рођена; нек види како браћа браћи 
својој у помоћ стижу!“ Тек што је оволико био изустио, али га јаки суви кашаљ спопадне. 
Окренемо коње натраг, а кашаљ се понови... Већ му је и горе позлило било... Скинемо га с 
коња и уведемо у претпоследњу кућицу на крају вароши, под бројем 1634. Почнемо га одмах 
трти по прсима и око врата, јер га је ту здраво гушило... После десет минута издахну ђенерал, 
изгубисмо војводу нашега !“ 

Увече при тужном осветљењу буктиња умрли Војвода би пренесен у варош, сутра дан 
изложен целивању народном, а 17. декембра крете се спровод до Тамиша пут Земуна, где мртвога 
Војводу дочека стари патријарах, одакле се тело покојниково однесе у манастир Крушедол, где 
вечним сном борави и последњи пред њим вице-војвода Манастирлија. 

Огласивши преку смрт Војводину, Патријарах рече како „храбри, верни Народ не може 
торжествовати празник воскресенија своји права, а да принуђен не буде прогутати у среди 
великолепног торжества свог горку чашу туге и печали општенародне.“... Па ипак се није ни 
слутило да се са омиљеним Стеваном Шупљикцем сахрањује — последњи Српски Војвода ! 


Ц 


~ 


Војвода Милан Сбреновић, 


ЧИ “тарији брат Кнеза Милоша, војвода руднички Милан Обреновић, рођен је у Брусници 

/ од родитеља Обрена и Вишње. Виђен и уважен у својој околини па и даље, по свој 
| нахији рудничкој, Милан је, као богат трговац, био међу првима који су у Шумадији 
4 __ развили заставу ослобођења. Већ у фебруару 1804. он је са четом Рудничана стигао 
У Џо у помоћ устаницима који су били опсели град Рудник, те је знатно допринео освојењу 
његову. Одмах по том отпочеше се пресудни бојеви на Јагодини, где се српским устаницима дала 
опомена да сила дахиска није ни мала ни тренутна. У тим је бојевима, марта 1804, суделовао, као 
један од главних вођа, и Милан. 


Али се на тим првим почецима није могло стати. Ратовање узе веће размере, те се 
почеше низати крвави бојеви на Карановцу, Ужицу, Братачићу и т. д. Свуда је туда, као један 
од првака заповедника, био Милан, а преко лета 1807. био је најглавнији вођ оне војске која је 
довршила освојење Ужица. У најславнијим бојевима тога устанка — на Мишару и при освајању 
Београда — Милан је био уза самога Вожда. Осем свега — његово је дело освојење Пријепоља 
и Бијелога Поља. 

После каменичких догађаја Милан је, на скупштини у Паланци, изабран за саветника и 
српског изасланика ради договарања у главном стану руске војске, где је провео зиму 1809— 1810. 
године. Лета 1810. дошао је са помоћном руском војском у Србију, те је учествовао у многобројним 
бојевима међу којима је и славна битка на Варварину. С повратком те војске, у новембру 1810, 
и Милан отиде опет у Букурешт. 

До тога је доба између Вожда и Милана било слоге и једнодушности у раду. Али се та 
сагласност пореметила при питању о учешћу руске акције у Србији. Главни представници мисли 
о корисности која се за општу ствар може добити од руског мешања, већих размера, у српске 
ствари, бејаху Миленко Стојковић и Петар Добрњац. Њиховим погледима на ствар поступно 
прилажаше и Милан, те се тако све више одвајаше од Вожда који је о томе друкчије судио. 

Отишавши и сада, као представник такве мисли, у главни стан руски, Милан се у Букурешту 
разболи и за неколико дана премине 16. декембра 1810. године. Ненадна смрт његова бејаше највећи 
губитак српски те године. 

Милан је после себе оставио сина који се, као малолетан, није мешао у јавне послове а 
преминуо је око половине треће деценије прошлога века. Војничке и државничке послове Миланове 
прихватио је достојно млађи брат његов Милош, потоњи Кнез Србије. 


Слика је његова по скици, сачуваној на исти начин као и подаци за слику Миленка 
Стојковића. 


Миленко (тојховић, 


низу знаменитих јуначких дела Миленка Стојковића, једнога од најзнатнијих војвода 
у борби против Турака, истичу се у први ред четири чина његова: ослобођење 
Пожаревца, погубљење дахија, победа на Иванковцу, тешки и славни дани на Малајници. 

Рођен у селу Кличевцу, на самом Дунаву, у округу пожаревачком, Миленко 
је живео наизменце у месту рођења иу Пожаревцу, док не плану у Шумадији устанак 
за ослобођење. Већ је и пре тога Миленко био у свом крају добро познат. Зато се сада стави 
на чело покрета кад се стаде дизати и пожаревачко Поморавље. Први и најлепши успех би у 
освојењу Пожаревца. 

Кад општи устанак узе толико маха да се дахије не могаху одупирати даље, онда они 
оставише град београдски и побегоше низ Дунав у тврди град адакалски, на острву код Текије 
и Оршаве. Срби изјавише да оружја положити неће нити се о миру може говорити, док су лахије 
у животу. Представници царске власти одлучише да жртвују дахије. Српске старешине тада поверише 
ту одлуку поузданоме Миленку Стојковићу на крваво извршење. Миленко дружину своју склони у 
Текију, а сам, преобучен, пређе на чамцу у Адакале старешини Ибрахиму и преда му писмо које је 
тражило главе дахијске. Ту утврдише да још те ноћи буде крваво рочиште. У неко доба ноћи Миленко 
нападне са дружином на кућу у којој су биле дахије. Видећи погибао, дахије погасише свеће и борба 
се продужи по густој помрчини : сва четворица падоше, а главе им поодсецаше да се, ради сведочанства, 
однесу у српски логор на Врачару. 

С погубљењем дахија завршује се прва периода народнога устанка који наскоро по том 
залази у друго доба и узима друкчије размере. Бој на Иванковцу чини главни прелом у свему 
развоју његову : дотле је вођена борба управо против царских одметника, а тада устаници укрестише 
оружје са царском војском и започеше војну са силном дцаревином турском. Познати из песама 
Хафис-паша нишки доби заповест из Цариграда да се са огромном војском крене на пашалук 
београдски и да кратким путем сврши рачун са бунтовницима. Жељан нове славе, Хафис се бесно 
крете, унапред славећи победу. Тешке слутње испунише душу српских ратника, али се смело и 
одважно стави на супрот мален број, коме на челу бејаше Миленко Стојковић са Петром Добрњцем. 
Они подигоше тврде опкопе на Иванковцу и очекиваху царску војску. Хафис, приближујући се, 
посла гласнике Миленку да се склони или поклони па ће добити царски берат. 

— Берат ми не треба: овако сам већи бератлија! — одговори Миленко. 

Хафис затражи кратко да му се отвори пут. Миленко одговори: 

— Нека иде на Јагодину, куда су и до сада ишли царски везири! 

Хафис плане: 

— Знам ја где је Београд, нити ћу хајдука питати куда ћу ићи! 

Миленко одговори: 

— Претњом ме не уплаши! Удри свом силом: рђа био ако ти се уклонио! 

Хафис започе крвав бој: за себе кобан, за Србе славан. Неочекивана победа српска посла 
Хафиса у гроб а Миленка диже у ред најсрећнијих ратника. — 

У почетку 1806. Срби на свим тачкама пређоше границе београдскога пашалука. Миленко 
тада завлада Поречем па се на романтичном острву широкога Дунава смести и утврди владајући 
тако пролазима на Дунаву. С пролећа 1807. Миленко удари на Крајину, али га код села Малајнице 
опколи огромна сила под чувеним Мула-пашом и Гушанцем Алијом. Миленко се на љутим мукама 
одржа док му не дођоше у помоћ Вожд и ђенерал Исаијев. 

Хваљен са правичности и доброте а слављен са среће јуначке, Миленко је био у многим 
бојевима, вазда одлучан и присебан. Али прилике донеше да дође у сукоб с редом какав је био 
у Србији, те у почетку 1811. мораде на свагда оставити Србију, за коју његов одлазак бејаше 
једна од највећих несрећа, што су признавали и сви противници његови. 

Као особитога јунака и великога пријатеља свога, Руси су Миленка врло лепо примили 
и одредили му пензију и чин пуковнички. У Русији је Миленко и преминуо, у Бахчи-Серају у 
Криму, после 1830. године. Верна слика овога јунака израђена је по доброј скици једнога Руса, 
који је походио Миленка као „команданта пожаревачкога“. 

Јбажхим Бујић, 


У < 


аслужни Јоаким — Аћим — Вујић родио се 9. септембра 1772. године у Баји од 
родитеља Григорија и Јевре. Школу је започео учити у месту рођења, а кад сврши 
све што је ту имао учити отиде у Нови Сад због латинскога и немачкога језика, 
да после годину дана пређе у Калачу пијаристима. Као синтаксиста оде у Сегедин, 
где га неки кум наговори, па се посвети трговини. Он послуша, остави школу, па 
ступи у трговину, али се наскоро покаје и оде у Калачу, где се потруди достићи школске другове. 
Сад му је још остала жеља да ступи у какву академију ради вишега образовања. Због тога пође 
у Пожун, али се тамо не могаше одржати, већ се опет врати у Калачу, те „годину дана у Поезији 
хероически издержи“. Идуће године оде у Острогон. Ту се мало смири, али ипак ни ту не остаде 
дуго, већ са сином тамошњега српског свештеника пређе у Пожун, у више школе лутеранске. 
У Пожуну Вујић, који је имао дара за учење језика, стане, поред осталога, учити стари јеврејски 
и јелински језик. По свршетку студија упише се у права маџарска. Сам наскоро увиде да тумачење 
сувих параграфа законских није никако за његову живу и поетску природу, те слабо и похађаше 
часове, већ продужи слушање философије. Ипак 18. августа 1795. положи испит, и тиме уопште 
заврши своје школовање. Растајући се са Ђачким животом, у коме је због оскудице имао и доста 
горких часова, Вујић ипак осети, да се раздваја од најлепшега доба у своме животу. „Обиђем 
— прича он — све моје премиле стазе, по којима сам се прохождавао, читао и моје школске 
материје учио, најпосле ижљубим их све, а наипаче моја премила дрва са сузама оросим, грлећи 
и љубећи их, под којима сам седио и различне општеполезне књиге читао“. 

По свршеном школовању Вујић се врати у место свога рођења. Али за њега не бејаше 
једнолики живот и у једном месту. Понесен, као што сам казује, светлим примером Доситијевим, 
он жељаше да види света, да путује и научи туђе језике, посебице талијански и француски. 
Узор му казиваше и правац путовања. Стога у фебруару 1796. видимо Вујића на путу кроз 
Хрватску у Трст. Али тада не стигне мети. Имајући на путу различитих доживљаја, Вујић се 
задржаваше у Карловцу, живљаше мало у Загребу, па опет у Карловцу, док се најзад не врати 
опет у Бају, да огледа помоћи родитељима који у велику беду материјалну западоше. То је било 
у јуну 1797. Колико је био обузет жељом да родитељима помогне, најлепше казују његове речи: 
„Мени онда, да је било могуће, пак да сам онда био на онаковоме месту, гди се људи продају 
— ја би се онда сам дао био продати, да би само могао моје предраге родитеље од њиове туге 
и печали избавити, пак њи у њиово спокојство и тишину поставити“. 

Четири године, по том, проведе Вујић учитељујући по различитим местима Угарске — 
нарочито у Футогу и Српском Бечеју. Ипак не преста мислити о путовању. Стога октобра 1801. 
пође по други пут из Баје у Трст. На путу из Загреба у Приморје имађаше и необични доживљај: 
пут га нанесе у разбојничку крчму у шуми, где заноћи сукобивши се са хајдуцима, с којима се 
ипак лепо објаснио и намирио. Новембра 14. стигне у жељени Трст. Ту ступи, као учитељ, 
у кућу богатога Антонија Квекића. Сада је Вујић дахнуо душом, јер је не само имао све што му 
треба, него је могао добити још и учитеље за талијански и француски језик. У тим језицима 
показа веома брз успех, па изради и „Француску Граматику“, коју наскоро и наштампа. О школском 
одмору походи Млетке, па онда и целу Италију. Ни тиме не бејаше задовољена његова жеља 
за путовањем. Наскоро по повратку у Трст остави учитељску службу, па се са својим добротвором 
Квекићем споразуме, те ступи на један његов брод као писар. Тако се навезе на море, походи 
Мореју, Архипелаг, па дође и до Мале Азије, одакле удари и на Париград, те Црним Морем оде 
у Крим. Отуда се врати у Архипелаг, удари на Солун, па онда покрај Грчке стигне на афричку обалу, 
где је, поред осталога, гледао и хватање крокодила у Нилу. у повратку отуда њихов се брод сретне са 
бродом једнога турског поморског разбојника; међу њима се отпочне борба, коју заврши нека енглеска 
лађа, те гусари буду побеђени, заробљени и оковани. У почетку марта 1805. стигну срећно у Трст. 

Због штампања својих списа Вујић остави Трст, па се преко Крањске, Корушке и Штирске 
упути у Пешту где своје послове посвршује, па онда, мислећи непрестано на Трст, сиђеу Нову 
Градишку, где као учитељ проведе пола године. Прилике се већ бејаху промениле. Французи 
завладаше у Приморју, а како и честита жена његовога добротвора Квекића бејаше већ умрла, 
Вујић „сасвим изгуби вољу ићи у Трст“, и зажели сићи до Земуна „и ако би возможно било 
м из Земуна на ону страну преко Саве у Сербију Карађорђију... прећи и код њега ухлебљеније 

тражити“. Он тако и учини, и 25. јула 1806. стигне у Земун, где остане до пред почетак 1810. г. 
Ту је Вујић био учитељ и занимао се о својем књижевном раду, али је ту доживео и најтеже 
часове: неправо осумњичен и оптужен, мораде он остати пола године у истражном затвору, а кал је 
ослобођен, био је стражарно послат у своје место рођења. Кривица је његова била у симпатијама 
према устанку српском, у везама са — како стоји у судском саслушању — „неким Доситијем 
ОЗрадовићем“, и тобож у жељи му, да се помогне Наполеон против Аустрије. Крваво лето 1809. г. 
проведе он у земунском затвору, и за то време изради превод „Робинзона“ и још једне књижице. 

У Баји Вујић није могао остати дуго, већ, по добијеном одобрењу, оде у Пешту ради 
штампања својих списа, а из Пеште се на Ђурђев дан 1810. одвезе у Сент-Андрију за учитеља 
латинске класе. С јесени те године ожени се с неком удовицом, али у браку није имао ни среће 
ни мира. Ипак је доживео и тренутак радости, када је свечано примио декрет царске похвале. 

Радећи поглавито на књижевности, Вујић је провео у Сент-Андрији до јесени 1823, 
кала је походио Србију први пут. Тада је чшао у Крагујевац Кнезу Милошу, који му је, доцније, 
постао заштитник и моћни мецена, а по том се, пред Божић, врати у Земун. „Када сам — прича 
Вујић — овамо био дошао, пак у кесу загледим, обаче ја више не набројим од 2 фор. а Пешта је 
опет далеко, а зимно је доба — шта да се ради» Тако ја се започнем советовати с Василијем 
Јовановићем, учитељем земунским. Он ми на то рече: „Овде никаквога другога способа нема, него, 
ако је ваша воља, да представимо једно два-три театра, пак ћете доћи к новцу, а ја и други моји 
познаници хоћемо вам у томе делу спомошествовати“. Тако је и било, и ми... добијемо дозволеније 
пак у три пут театер преставимо о различитима вештма, и ја преко 300 фор. метнем у мој џеп, после 
благодарим мојим љубезним помагатељем и свим добрим и чесним мојим господаром земунцем“. Из 

ент- Андрије походи доцније, ради приређивања позоришних представа, Тамишвар а по томи Панчево. 

Пошто је био у штампи довршио свој „Нови Земљопис“, Вујић се крене да пропутује 
целу ондашњу Србију. Августа 1. године 1826. он је већ био у Пожаревцу, јавио се Кнезу, који 
му је дао помоћи, па је онда отпочео путовање и проучавање земље и старина. По свршеном 
путу врати се у Сент-Андрију, а 1828. наштампа опис свога „Путешествија по Србији“. 

До краја разочаран у брачноме животу, Вујић остави у очајању Сент-Андрију и склони 
се у манастир Бездин, епархије тамишварске, где је од 20. јуна 1831. до 20. фебруара 1832. год. 
написао и своју аутобиографију. 

Године 1835. до 1839. г. Вујић је, с мањим прекидима, провео у Србији, поглавито у 
Крагујевцу, где је у престоници младе кнежевине приређивао позоришне представе. У двору је 
Кнежеву Вујић био радо виђена личност: Кнез га је обично звао сином, па му је дио одредио 
и годишњу пензију од сто двадесет талира. А кад Кнез Милош 1839. остави Србију, Вујић изгуби 
пензију, па се крене опет на путовање ван Србије. 

Преко Панчева и Тамишвара оде у Манастир Бездин, где остане до половине идуће, 
1840. године, када се упути у место рођења. Баја бејаше страховито пропала у пожару, који 
уништи и све покретно и непокретно имање Вујићево. Он тада сиђе до Земуна, а одатле предузме 
путовање низ Дунав до Галца, одакле је правио излете по Молдавији, а за тим одеу Одесу. 
Оставши без средстава за даље путовање, сети се Вујић Србина Спиридона Филиповића, архи- 
мандрита једног руског манастира. Оде к њему, па у манастиру остане дуже време, сређујући за 
штампу опис овога последњег путовања. Јула 12. године 1842. стигао је опет натраг у Земун. 

Последње године свога живота Вујић је провео опет у Београду, тешко излазећи на крај. Г. 18-7. 
обнови се у Београду по други пут интересовање за позоришне представе: Вујић бејаше тада пренуо 
духом, видећи, да се позориште у Србији све више утврђује. То му бејаше последња радост. Умро 
је очекујући из коричарнице први повезани примерак своје нове књиге „Ирина и Филандар“. 

Ондашње „Српске Новине“ у броју од 10. Новембра 1847. донеше овакав извештај о смрти 
његовој: „Прекјуче у два и по сата после подне преселио се у вечност многозаслужни за род 
српски списатељ Јоаким Вујић у 75-ој] години живота свог, после кратког тридневног боловања 
од слабости, праћене старошћу и изнемоглим животним силама“. 

Погреб Вујићев бејаше свечанији од најсвечанијег му дана у животу. — 

Кад се, читајући књиге Вујићеве, а нарочито његову аутобиографију и путописе, одаберу 
из њих црте за израду духовнога лика његова — онда видимо у свему необично вредног, вољног 
и несталног човека, који ни једнога тренутка није пожелео да буде у друштву виђен са положаја 
чиновничкога, али који је у дугом животу своме ипак хтео да свагда и свуда има право. Он је 
сам забележио различите разговоре своје с многим лицима и о најразноврснијим предметима, 

и свуда је увек — како сам представља — изишао као победилац на основу знања и разлога. 
У ту врсту његових одлика долази и мешање у расправу питања о књижевном језику и правопису 
српском. И ако ми видимо и знамо да тако бити није могло, ипак му ту сујету учености и енпи- 
клопедиске образованости не само радо праштамо, већ је узимамо као потребно обележје карактерг, 
овога, нама данас симпатичнога, старог књижевника. У књижевном свету свога доба, он је ложивео 
много чемерних тренутака — али није ни сам остајао дужан непријатељима. 

Највидније обележје свега делања Вујићева јесте његова љубав према позоришној уметности 
и старање, да се она одомаћи и у српском народу. 

„Ово је — пише Вујић у својој аутобиографији — целоме роду нашем познато, да нико 
од Сербаља до мене није се попео био на театралное позориште, пак да је на нашем серпском 
језику какво театрално представленије дејствовао, и народу не само нашему серпскому но и прочим 
иним представљао. Не кажем, да нису неки учитељи с њиови ученици неке мале игре родитељем 
ученика представљали, како што сам и сам на неки мести мала представленија с моји ученици 
творио. Обаче каково представленије с децом чинити, а опет с отрасноју јуностију што представити, 
то се тако далеко разликује, како год жив човек, кроме беседе, од дервенога човека... А да је 
театер особито једна нужна школа, то сви просвештени народи засведочавају... Јербо у театри 
може се што душеполезније и душеспасителније чути и научити неже ли на макар какви други 
мести. Камо срећа, да и код нашега народа у Маџарској барем од све невоље на два места, то јест 
у Темишвару и Новом Саду, по један театер трошком ондашњега народа обдержавати се може!“ 

Својим српским представама у Пешти, Араду, Тамишвару, Панчеву и Земуну, Вујић је 
гледао да у ондашње српско друштво унесе нову корисну забаву, а у исто време и да популарише 
једну врсту уметности, коју је ценио више свега. Па ни ту није могао бити миран ни остављен 
себи и своме идеалу. Зато је морао за представе у једном месту нарочито нагласити, како је 
„од свију паметни и чесни онога места нашега вероисповеданија граждана а наипаче и сувише 
од римљана, кроме ови јоште и од сами онда у оному месту бивши римски актера точну похвалу, 
задовољствије и благоволеније задобио“. Осем тога ваља истаћи и некористољубље које је у таким 
приликама Вујић показивао. Увек је знатне делове, а некад и целе приходе, давао на различите 
добротворне сврхе и онда, кад је и сам гладовао. 

Вујићеве представе у Србији чине епоху и саставни су део наше културне историје. За 
њега вели писац грађе за историју народног позоришта у Београду: „Он је дознао с оном идејом, 
која га је у Маџарској одушевљавала... с идејом, да у српском народу буди свест о лепом, 
племенитом, узвишеном... Представе његове гледао је, истина, само Кнез и његови дворнипи са 
врло малим доројем других позваних гостију; али је од тога времена остала мисао о позоришту, 
која је, као бачено семе, у своје време лепим плодом уродила... Умро је оставивши после себе 
леп спомен у историји нашега позоришта: да је он први у Србији покренуо мисао о позоришту, 
да је први пробудио у нашем народу жељу за представама, а тиме жељу за потпуним ослобођењем“. 

Као писац Вујић долази у ред најплоднијих српских књижевника. И ако је тако много 
путовао и имао веома променљиву судбину, ипак је израдио преко четрдесет различитих дела. 
Да се значај такве продуктивности његове боље оцени, ваља се сетити, како је у оно доба код 
Срба уопште била малена цела једногодишња жетва књижевна. И ако нису сви списи Вујићеви 
наштампани, опет су они — јер их је огромна већина драмата — вршили свој утицај у обилатој 
мери. Њих је мало ориђиналних, али им ни то не побија цене, јер су они — превођени, прерађивани, 
посрбљивани — имали задаћу популарисања позоришне уметности, или, у колико су штампани, 
помагање при стварању читалачке публике српске. Осем драмата налазимо међу књижевним радовима 
његовим п дидактично-поетске списе — махом приповетке за омладину —, даље путописне и ауто- 
диографске радове, и најзад школско-научне, као што му је рад на земљопису, јестаственици и т. Д. 

Оцењујући укупно пословање његово, можемо рећи, да је Вујић свим и свачим тежио, 
да на виши ступањ дигне умно и морално стање својих српских сувременика, да је, дакле, био 
један од најзаслужнијих писаца-просветитеља, и да му је, као таквом, место у хронолошком реду 
између Доситија и Ненадовића. 

Слика је израђена по познатом нацрту, који је сам Вујић приложио сројој аутобиографији. 

("има М илути мовић. 


о јби у бурним данима борбе за народно ослобођење а у часовима одмора срео 
на београдским улицама младога човека, мало већег од средњег узраста, стасита 
и коштуњава, бела лица и снажних прсију, са широким плећима и развијеним 
мишицама, високог и ведрог чела — тај би срео Симу Милутиновића, човека чији 
је лик био пун израза и одлучности. А да је, другом приликом, ко пришао и 
закуцао на вратима једне скромне кућице старога Београда, тај би ушао у собу, где ради 
раскомоћен, гологлав и босоног човек, који би чешће устајао од писаћег стола, па би брзим 
корацима ишао по соби, дижући руком косу у вис и опет прилазећи столу да прибележи оно 
што је смислио. То бејаше Сима Милутиновић у раду, у почетку свога књижевничкога делања. 

Тај необични Србин рођен је у Сарајеву 3. октобра 1791. од родитеља Милутина и 
Анђелије. Наскоро по његову рођењу невоља му нагна родитеље да беже и да се сељакају, док 
не дођоше до Београда. Школовање започе Сима у Београду, а продужи га у Сегедину и 
Карловцима — али школа не доучи, већ се, остављен себи, продужи самоучки образовати. За 
успешну трговину по свима српским крајевима бејаше тада веома потребно знање ново-грчкога 
језика. Стога и Сима поче у Земуну учити грчки, а наскоро по том стави на пробу свој дар 
трговачки, кренувши се лађом уз Дунав. И ако имађаше успеха, ипак не оста трговац, нити је 
он био само на то упућен. Зато пређе у, већ ослобођени, Београд, где септембра 1808. постане 
писар сенатски. 

У то доба пада и прва љубав његова. Али он и ту бејаше песник: Сима се заљуби у 
младу Туркињу Фатиму. Он је и дотле певао, а тада је, вероватно, зазујала на лири његовој и 
жица мекше лирике љубавне. Тих песама данас немамо, али се ваља пренети у доба младости и 
здравља Симина, у време среће и одушевљења, па ће се без устезања моћи пристати на то, да 
је неки случај морао уништити ове ране, али можда и најлепше, прилоге лирике његове. Године 
1813. Сима је држао предавања у ондашњој Великој Школи београдској. Та кобна година бејаше 
и за Симу претешка: поред отаџбине он изгуби и љубав — своју Фатиму, која погибе при 
паду Београда. 

Септембра 22. пређе Сима у Земун, а одатле, тражећи избегле родитеље, оде преко 
Панчева у Арад, па онда у Беч, где изради да се неколико српских војвода, који су у Араду 
били бачени у тамницу, опросте окова. Из Беча се крене преко Хрватске у Далмацију, а за тим 
преко Грахова стигнеу Сарајево. С пролећа 1814. видимо га у манастиру Благовештењу у Србији, 
кад пише молбу руском и турском цару за спас Србије, за коју се недавно борио и оружјем у 
чети чувенога Зеке Буљубаше на Дрини. 

У ослобођеној Србији Сима поста писар код Господара Јована Обреновића, одакле доцније 
пређе за писара познате Народне Канцеларије у Београду. Али ни ту не оста дуго. Јуна 1816. 
пође низ Дунав, да у Влашкој тражи родитеље. На путу се размимоиђе с оцем, те остане у 
Видину, где је имао романтичних, и милих и тешких, дана, док се 1818. опет не врати у Србију, 
да 1819. пође поново до Кишињева у Бесарабији, где остане до 1825, добивајући и сам, као и 
остали емигранти српски, помоћ од цара Александра 1. Поменом „овога доба већ залазимо у дане 
познатијег књижевног рада Симина. 

У Видину је замислио и написао прво веће дело своје „Тројесестарство“, а из тога су 
му доба и најлепше лирске песме. У Кишињеву се, пак, дружаше с ратницима из Србије, те му 
њихови разговори распаљиваху машту изазивајући га на ново певање. Он сам казује како се 
тада само „спустио у млоготравну луку, ђе сам... лепши и мирисом љупчији цвијетак ускинуо 
и у киту га ставио“. Тако је постало највеће и најчувеније дело његово „Србијанка“, у којој 
опева тек минуле борбе за ослобођење Србије. У другој половини 1825. пође Сима у Лајпциг, 
тде наштампа поменуто дело у четири свеске. 

Живот Симину Лајпцигу бејаше право књижевничко живовање. Он дође у додир, лично 
или преко писама, с ученим књижевницима немачким, који се надметаху у дивљењу српској народној 
поезији што је Вук недавно бејаше пред свет изнео. Сима бејаше чедо тога јуначког и у певању 
првог народа, а уз то и сам песник. То га препоручи свима, и њему указиваху разне почасти 
књижевничке. Научници и књижевници: Грим и Хердер, поета Уланд, одушевљена преводница 
српских народних песама Талфи, као и други преводилац Герхард, и првак пред свима Гете — 

бејаху пријатељи и познаници Симини. Сима поможе да се, и онако красно, интересовање за народ 
наш у Немаца развије још више. 

Пошто наштампа у Будиму 1827. ново поетско дело „Зорицу“, Сима оде у Црну Гору, 
где проведе на Цетињу све до смрти владике Петра [ и до ступања Петра П, коме је пре тога 
био учитељ и васпитач. О начину овог наставничког рада Симина познате су неколике анегдоте, 
које обележавају Симу као човека и ту особенога. Из тога је доба његова трагедија „Обилић“, 
други драмски покушај „Дика Црногорска“, и још неколики поетски радови који су загубљени. 
Тада је скупљао и народне песме које су изишле доцније у два издања, а мало доцније отпочне 
израду „Историје Црне Горе“. 

У лето 1831. Сима дође у Србију, где је био у различитим службама, па је пратио и 
Кнеза на његову путу у Цариград. Осем свега Сима доби и дужност историографа народног, а 
1]. фебруара 1835. издаде му се и објава да му власти буду на помоћи при скупљању грађе за 
историју српскога устанка. Тога ради Сима пропутова по Србији, а за тим по прикупљеној грађи 
изради „Историју Србије 1813.—1815“, па с краја 1836. пође у Лајпциг да је тамо штампа. 

У Лајпцигу проведе Сима највећи део 1837. године. Ту наштампа, одавно написано, 
„Тројесестарство“, „Обилића“, ново издање народних песама и „Историју Србије“.. У новембру 
1837. Сима пође из Лајпцига натраг. На томе путу походи Праг где пробуђена свест народна 
узимаше све више маха. Одатле се преко Беча крене у Пешту. Овде и у Будиму провео је, с 
малим прекидом, до лета 1839. За време овога свога бављења у Пешти и Будиму Сима бејаше 
особити предмет поштовања и пажње не само од стране Срба већ и свих других Словена. У то 
доба пада и одушевљење српске омладине, која Симу 1839. с пролећа круниса, у брдима будимским, 
венцем лавровим у знак народнога признања. Али поред лаврова Сима стави тада на главу и 
брачни венац: он се ожени Маријом: Поповићевом, „Пунктаторком“ — која је боље од свих 
умела тумачити његову „Србијанку“. 

У другој половини маја 1839. Сима сиђе са својом младом у Београд, где се стално 
настани, добивајући од тада па до смрти различите службе државне, с прекидом од године дана 
коју је, као политички незадовољеник, провео у Видину. 

Осем многобројних чланака и ситнијих, већином политичко-партиских, песама Сима 
наштампа 1844. „Тројебратство“, последње засебно поетско дело своје. 

Међу тим се приближаваху знаменити догађаји који пред крај прве половине овога 
века дадоше силан подстак народноме кретању и слободоумљу. Сима је једнако био у борби 
политичкој, књижевној, чиновничкој, и у материјалним неприликама. Покрету илирском постаде 
одлучан противник, устајући нарочито против извештаченога имена илирскога. 

Претпоследње године свога живота, 1846, Сима пође на далеки пут. Ондашња му влада 
српска повери да одведе до Кијева шест питомаца за богословске науке. Они ударише лађом до 
Одесе, а одатле на двојим колима до Кијева. Ту остави питомце, па се онда сам на своју одго- 
ворност упути у Москву, а одатле и у Петроград. Тек после пет месеци стиже натраг у Београд. 
О томе путовању има занимљивих анегдота, али је најважније поменути, да је Сима сам описао 
тај пут у писмима, штампаним идуће године у „Српским Новинама“. Штампано је свега десет 
писама, и сва су одлична по занимљивости причања и богата фактима. Он се састајао са Бођанским, 
Срежњевским, Погодином и другима; видео је ориђинал Крижанићеве Граматике и његове „Историје 
Словена“ и т. д. У једанаестом писму, које је остало у рукопису по смрти му, налазимо и ова 
лепа казивања: „У истом граду (Петрограду) видио сам једнога чиновника и зрелога мужа, да он 
у једној кутијици чува, као часно древо или другу коју светињу, један комадић огорела дрвета 
од очине му куће слемена, што му је из свега очинства и породице претекло од Бонапартовога 
богомрскога на Русију нападенија, и то, када год отвори и погледа залије га и сузама, како је 
и преда мном учинио, и то с овима искреним речима: „Ово је моја светиња и аманет Божији...“ 
Мене је то заиста тронуло тако, па сам и ја онда плако, и ово сад пишући сузом умилења 
орошено поросио, дивећи се и благодарећи Бога, да се ово најчеститије чувство отечествољубија 
и до најмањи знатности простире и досеже, завидећи му при томе, што ја из паденије Србије 
у 1813. лету ни онолико од моје приличне куће и очевине спасти и сачувати могао нијесам“. 

Сима бејаше већ знатно оболео и, ни иначе нигда богат, осиротео. Да би поправио 
своје материјално стање, кушао је у различитим предузећима, а све без среће. Готово целе 
1847. боловаше, а почетком декембра паде у постељу; тридесети дан тога месеца бејаше дан 
смрти његове. 


Умирући рече свом најбољем пријатељу, професору и књижевнику Исидору Стојановићу: „Кад, 
бих се опет родио, желео бих да будем ово, што сам био“. 

Погреб Симин бејаше сјајан. Та почаст — као обично —- превазиђе сваку другу, за 
живота указивану му. Стогодишњица његова рођења (1891.) потресе васцело Српство. У многобројним 
се састанцима и свечаним скуповима са заслуженом хвалом говораше о животу и раду Симину, 
а по свима се крајевима Српства почеше скупљати дарови за подизање достојног споменика у граду 
Сарајеву или другде у Српетву. — — — 

У доба, кад се Сима јавља бејаху у српској књижевности многа питања постављена, а 
ниједно расправљено. 

Питање о књижевном језику и правопису, већ је имало великога Вука као вођа. На 
пољу је историског рада још стајала историја Рајићева као најбољи покушај српске исторографије. 
У поезији бејаше најкрупније име Лукијана Мушицкога. 

Тешко је тада новом раднику било поћи самосталним правцем. Оно, што је у школи 
учио Сима, дејаше управо толико, колико је потредно, да му се омете чисто народни праваџ 
у поезији. али је он био још више део душе народне — те не могаше ићи ни ненародним путем. 
Био је на раскрсници, и он удари трећом стазом, која га је стала доста мука. Сима није ишао 
стопама класичарским, али га одјеци такога певања чешће зауставе на путу његову, и он тада 
скида с небеса класичку митологију, богове и митске личности грчке и римске, и меша их са 
српским јунацима, још живим људима. Он опеваше сувремена дела најновије историје народне, 
али то чињаше чудним језиком: у основи, па и у многим појединостима, народним, а ипак пре- 
пуњеним новим, скованим, речима и необичним обртима реченичним. Али, кад прозбори чистим 
народним говором, кад се покаже више природан, а мање необичан — онда проговори песнички 
тако силно, како у Срба до њега нико, а после њега мало ко могаше певати. Хиљаде најлепших 
гнома налазе се у његовим поетским делима. То су сјајна зрнца која осветљавају читаве стране. 
Највеће му је дело „Србијанка“. Али оно, што је у тој збирци епских песама најлепше јесте 
лирика, местимични искази најузвишенијег осећања. То су особине и других мањих песничких 
дела његових: „Тројебратства“, ,„Тројесестарства“ и „Зорице“. И ако у његовим драмама има 
више свеже поезије но радње, ипак је његов „Обилић“ најлешна слика овог витеза. Збирањем 
народних песама из Црне Горе и Херцеговине учинио је знатну услугу испитиваоцима народне 
поезије, а историским је радом сачувао у светлој и верној успомени многе витешке појаве 
новијега доба. 

Пред свима врстама књижевнога рада и певања у новој је српској књижевности далеко 
измакла лирика. Сима је певао поглавито епске песме, али је његова лирика, као поезија, знатно 
јача, чистија и узвишенија. По природи свога поетскога дара лирик, по тежњи и продукцији 
епик — Сима је готово у свима делима својим оставио дисхармонију између онога што је хтео 
и онога што му се душом наметало. Најраније певање његово бејаше лирско. На ту га стазу 
није навела поетска књижевност наша до тога доба већ природа дара његова. Јер да је дотадашње 
певање могло одмах повући Симу, он би певао епских. песама много раније, пошто је ова врста, 
поред богаства народне поезије, имала још и популарне радње Јована Рајића, Гаврила Ковачевића 
и других, док је на пољу праве лирике стајала од 1809. године једна једина књижица доста 
срећних покушаја Јована Дошеновића. И што поред свега тога Сима у првој периоди свога 
певања оста лиричар, најбољи је знак да поетска снага његова и бејаше управо за тако певање. 

Таленат се Симин мора ценити по лепоти и јачини оних места, где је и кад је сама 
душа његова проговорила заносним збором, којим тек љубимци вечно младе богиње поезије говоре. 
И тада се мора рећи, да је Сима био по дару од првих песника у свој књижевности српској. 

Од више различитих слика Симиних изабрана је овде, као најбоља, она, коју је 
четрдесетих година деветнаестога века радила Катинка Ивановићева и која се чува у београдском 
Народном Музеју. 

Јјђуна пеловип 
БЕОГРАД 


|ика Сејоме 
ВЕОДВАО 


] овам Обренови ђ, 


лађи брат Кнеза Милоша, Јован, рођен је у Добрињи 1786. године. За време првога 
устанка и Јован је био обично у рудничкој војсци коју су водили велики војвода 
Милан Обреновић а по његовој смрти брат му Милош. Самостално је управљање, 
пак, Јован имао одмах у почетку другога устанка. 

Један од главних бојева овога устанка бејаше бој на Љубићу. Кад су већ 
стајале две војске једна према другој, стигну Милошу гласови да су поједине војводе из првога 
устанка стале опет прелазити у Србију ради борбе с Турцима. Да би се са њима одмах састао 
и уговорио план заједничкога рада, а и да се постара спречити даље испаде турске из града 
београдскога, Милош се крене у крајеве ближе Сави и Дунаву, а главну команду српске војске 
на Љубићу остави брату Јовану. Наскоро по одласку Милошеву стану се у Чачак прикупљати 
већа одељења турска а нарочито чете из новопазарскога краја; стога се Јован с војском утврди 
ближе огранака рудничких гора, одакле је чинио излете на Турке. На тај је начин Јован успео 
одржати морал у војсци до повратка Милошева, кад је одмах предузето спремање за одсудну 
битку на Љубићу. Тада је Јован примио команду над свом коњицом српском, која јеу одсудном 
тренутку, кад је са смрћу храброга Танаска Рајића крило српске војске било потиснуто, с успехом 
задржала даље турско продирање и помогла да се српска погибија преобрати у сјајну победу, у 
којој је Ћаја-паша својом главом платио главу Рајићеву. 

После тога је Јован био и у осталим бојевима а особито на Пожаревцу и Дубљу. Кад, 
пак, стиже глас да се низ Мораву креће силни Марашли-Али-Паша, Милош одреди Јована да га 
пресретне док и он не стигне са главном војском. Кад је доцније Сима Милутиновић написао 
своју „Историју Србије 1813—1815.“ посветио је то дело Јовану Обреновићу. Та посвета напомиње 
тренутак тога Јованова поласка са Дубља. „Послије срећнога — пише Сима — и важно-полезнога 
за сву Србију на Дубљу боја и разбитија душмана, ви, одређени Господаром братом Вашим на 
Мораву ићи с неком частију српске војске за предусрести Марашли-Али-Пашу и његову силу, и 
мене узмете тада из сред голаћке дружине и команде себи за писара, уђенувши ми међу пиштоље 


опет дивит.... Од онда је у мојој нутрости к Вашему духу и лицу особито се почитаније и 
привржење завргло, те сам се једнако и са свега срца и душе Богу молио, да ми се смилује дати 
згоду и прилику, да објавим.... Вашу врлост, оштроумност, врсноћу....“ 


Кад се ратовање пренесе са војничког на дипломатско поље, Јован је био један од 
посланика који су као чланови народне депутације ишли у Цариград 1816. године. Кнеза 
Милоша је године 1820. замењивао у Београду при примању фермана који је Марашли-али-Паша 
прочитао Србима. 

У питањима унутарње политике Јован је вазда био неодступно уза свога брата и кнеза, 
Милоша. Управо се може рећи да је Јован оланошћу својом свима претходио светлим примером. 
Он је још у почетку свога јавнога рада ставио себи у дужност да буде у служби оне идеје које 
је носилац бпо старији му брат Милош. У томе је био толико тачан и доследан, да му ни данас 
не можемо наћи ни једног прекорног поступка. 

У службеним положајима Јован је најбоље остао запамћен као „Господар Јован“ 
т. ј. управник рудничке, пожешке и ужичке нахије са седиштем у Чачку, где је био и његов 
чувени „конак“. 

Господар Јован Обреновић долази у ред оних знаменитих Срба, које је само време, живота 
њихова истакло на положаје у којима су имали да покажу особине срца и ума. Јован је срећној 
судбини својој захвалио понајбоље тиме што се држао мудрости, по којој се не треба у добру 
понети ни у злу поништити. А он је у животу имао дана и за једно и за друго. 

После промене 1842. Јован је морао оставити Србију, нити је дочекао да се у њу врати. 
Умро је у Новом Саду, где је и сахрањен, 22. јануара 1850. године. 

Лик је по слици Народнога Музеја у Београду, коју је живописац Урош Кнежевић 
довршио у Чачку, у конаку Господара Јована, 15. августа 1836. године. 

Ј амо Јуати ћ, 


е бејаше се још навршила ни прва година српскога ратовања са војском Султановом, 
а Србија принесе на олтар слободе можда највећу жртву смрћу Јанка Катића. 
Најдостојнији такмац Вождов погибе у лето 1806. године — али и један од најсветлијих 
карактера у доба величанственог покрета народног оде смрћу његовом Богу на истину. 

„Шапцу се — прича историчар тих догађаја, М. Ђ. Милићевић — тала 
приближаваху знаменити дани. За Мишар још не бејаше сазнала ни српска Вила ни српска Клија. 
Пријатељи из Кленка, на левом брегу Саве, јавно туговаху, да ће све пропасти, ако из Шумадије 
не стигне помоћ. Хасан-паша, заузевши Шабац, пође с војском низа Саву, и прве му чете већ 
допреше до потока Вукодражи; али кад чу да му од Тамнаве долази у бок Јанко Катић са 
Шумадинцима, устави се да сачека и разбије ту српску војску. Катић нападе Турке у селу 
Крнићу, на Дугим Њивама, разби их и потера ка Шапцу. 

У том гоњењу Јанкови војници стигоше неког старог Турчина, и, видећи да је већ остао 
од свога друштва, повикаше : 

— Предај се, Турчине; не гини лудо! 

— Да се предам, рече Турчин: — али ком» Ко вам је старешина 2 

— Војвода Јанко Катић; њему се предај! 

У тај мах и сам Катић на коњу долете к војницима, хотећи очувати живот заробљенику, 
па и он турски викну: 

— Не бој се, Турчине; тврда је вера! Предај се слободно ! 

— Ком да се предам> упита он на ново, добро разгледајући и војводу и коња његовога, 
као да би се хтео уверити: да ли је то одиста Јанко Катић. 

Јанко, као војвода, гледа на све стране како се довршује пораз турске војске, па овом 
старцу, и не гледајући у њега, понови: 

— Мени, Катићу Јанку; не бој се ништа! 

— Предајем се! проговори крвник, и у тај мах опали једну кратку пушчицу, те војводу 
згоди посред срца жива.... 

Тако је у очи самих великих догађаја погинуо витез, који је свим и свачим подсећао 
на појаву средњевековних ритера. У раскошно богату оделу, лика мушке лепоте, срца Обилићева 
— јахао је Катић и за турске силе на необичном коњу коме је, по оријенталском обичају женскога 
кићења, метана на гриву кана — „на ђогату гриве окнивене“ — онда кад су непријатељи мислили 
ла је у Срба изумро сваки дух мушкога прегнућа!... 

Овај необични јунак рођен је у другој половини осамнаестога века у селу Рогачи, под 
Космајем, београдске нахије. У младости је имао романтичних доживљаја у љубави с једном 
Туркињом с којом се познао у Београду код своје сестре, заробљенице богатога једног Турчина. 
Тадашњу душу његову најбоље карактерише новелистички опис једног двобоја. 

. Међу делијама, који се вежбаху у џилиту, бејаше и стари Јашар-ага, који зажеле 
да се с Јанком огледа. Јанко гледаше да отклони сукоб ради противникова частољубља, које 
могаше лако бити повређено, а кад не успе — приста. 

Делије се раставише у два реда, да гледају две мегданџије. 

Добре коње разиграше обојица; вешто се држе и Јашар и Јанко. Што првом помаже 
дуговремено вежбање, то другом накнађа снага и младост. 

Сукобише се први пут. 

Сударише се други пут. 

У један мах излете Јашару џилит из руке и неколико хвата далеко паде на земљу. 

Јанко се врати и у најбржем трку пови своју десну ногу, а левом се закачи коњу за 
седло; саже се до земље, десном руком дохвати Јашаров џилит, усправи се, врати се у седло, па 
онда притрча, и старцу, противнику, предаде џилит и дубоко се поклони пред њим. 

— Што га надби, што му џилит изби — млађи је; али што га надвиси овим поштовањем, 
то је у неку руку руг за Мусломана! — шапћу међу собом озлојеђене делије.. 

Мало после тога Јанко је морао оставити Београд и уклонити се у шуму Космај. Тога, 
по готову пустињичкога, живота ослободи Катића народни устанак. Он бејаше међу првима који 

се одазваше покрету; за мало па већ стаде на чело свога краја а по том изиђе и у први ред, 
једначећи се кад што и са самим Вождом. У првом окршају, на Руднику при освојењу града, 
Катић бејаше упоредо са Карађорђем, с којим бејаше и на разбојишту у Врбици, где бесни 
Кучук-Алија ненадно нападе малену војску српску. 

Кад устанак захвати веће размере, покуша аустриски двор преко ђенерала Женеја у 
Земуну да измири Србе и Турке. Састанак, на који Турци дођоше радо а Срби нерадо, бејаше 
28. априла 1804. у Земуну у ђенераловој башти. Ту бејаше и Катић. У сред мучнога преговарања, 
указа се на левој страни Саве пламен од запаљених кућа топчидерских. Катић скочи и, севајући 
очима, рече ђЂенералу: 

— Нуто, господине! Ви нас на царски и ваш образ преведосте преко Саве, а дахије пале 
куће и робе сиротињу као вуци овце без пастира! 

Виде и ђенерал да од мира не може бити ништа, али опет узе утишавати Јанка: 

— Полако, Јанко! Полако, Јанко ! 

—- Лако Ћу, господине, лако! — одговори Јанко — јер сам овде за водом п преварен, 
ал' чућеш ме сутра на Врачару ! 

За тим се окрете Турцима: 

— Чујте, и дахиски и царски Турци! Идите и кажите курви Кучук-Алији: у јутру рано 
нека изиђе на Дедино Брдо или у Врачар, где он воли, па хат му, хат ми! кубура му, кубура 
ми! гардија му, гардија ми! сабља му, сабља ми! чиме он воли, да ја и он мејдан поделимо, а 
сиротиња нека мирна буде! 

Сви устадоше да пођу, а Катић још једном викну Турцима: 

—- Јоште један пут вам кажем, кажите опет курви Кучук-Алији што му поручује Катић 
Јанко из Рогаче; ако је мушко, сутра рано на мејдан да ми изиђе!.. 

Кад се, одмах по том, поче скупљати српска војска да стегне дахије у Београду, ту је 
био и Катић, а одатле је отишао на предају Пожаревца. Још је Јанко те године с Јаковом 
Ненадовићем ударио на Шабац, а кад се појавио Бећир-паша са својом војском да казни дахије 
и заведе ред, Катић му је изишао у сусрет и с осталим кнезовима изнео, доцније српске, захтеве. 

Овоме јуначном и племенитом представнику И вођу народа српског већ је идућа година, 
1806, донела смрт као највећи губитак у самом правом почетку великога дела. 

го | | стар Добрњац, 

2 ме Петра Добрњца обично се помиње заједно с именом Миленка Стојковића. Обојица 

бу су из једнога краја, обојица се у једно доба крећу и излазе на глас, обојица су 

велики јунаци и срећни ратници, па се и у питањима о унутрашњој управи 

| земаљској у свему слагаху и доживеше исту судбину. Овом је напоменом већ 
обележен и карактер јавнога рада Добрњчева. — 

Петар Теодоровић Добрњац рођен је, око 1771, у селу Добрњу, које по различитим 
управним поделама припада некад пожаревачкој Морави а некад Млави. По томе селу, округа 
пожаревачкога, Петар је и назван Добрњцем, по којем је називу обично и био познат. У младости 
је био неко време међу хајдуцима, а по том је огледао срећу у малој трговини. Кад је у почетку 
устанка 1804. на чело пожаревачке нахије стао Миленко Стојковић, Добрњац му је био десна 
рука за пожаревачко Поморавље које је он дигао на оружје. У оном славном боју на Иванковцу 
Добрњац је после Миленка био најзнатнија личност. Већ се с краја те, 1805, године назива војводом. 

Идућа, 1806, година донела је нову славу имену његову. 

У почетку те године Добрњац на челу војске, у којој бејаху старешине прослављени 
Синђелић, Илија Стошић, Павле Матејић и кнез Милисав, пође уз Мораву да пренесе устанак 

п ван граница београдскога пашалука. Освојивши срећно Параћин, Ражањ и Алексинац, Петар се 
утврди у Делиграду, где је тада његов капетан Вељко Жикић — „капетан Жика“ — створио 
нова утврђења. Делиграду би суђено да се већ у августу те године прослави заједно са главним 
војводом, Добрњцем. 

Скаларски Пбрахим-паша искупи у Нишу велику војску од 50.000, па се крене са њом 
ка Делиграду. Срби их одбију, али се после поновљеног нападаја повуку у Делиград, оставивши 
Алексинац Турцима. Тада се на Делиграду отпочне војна која је трајала неколико недеља. Залуд је 
била сва вештина Ибрахимова и сва снага његове војске — преко Делиграда не пређоше ни стопе ! 

Ове борбе изнеше Петра Добрњца у ред првих и најсрећнијих војвода, и изазваше у 
славу његову нова певања народна. 

После тога је Добрњац ратовао и на другим крајевима, али је Делиград био главно поље 
његова рада све до пролећа 1809, када, погрешком Карађорђевом, главна команда на том крају 
би предана Милоју Петровићу који створи кобну погибију на Каменици... 

У питањима унутарње управе Добрњац је делио мишљење Миленка Стојковића, па је са 
њим, на велику штету земаљску, морао у почетку 1811. оставити и отаџбину, да се никада више 
у њу п не врати. Као емигранат у Русији је добио пензију и чин потпуковнички, с којом је 
титулом бележен као претплатник на поједине књиге српске. 

Добрњац је преминуо у Јашу 6. октобра 1831, а сахрањен је код цркве Св. Спиридона. 

О личним особинама овога човека приповеда Вук Караџић, који га је добро познавао, 
ове појединости: „Био је крупан и пун човјек, и више плав него смеђ... Био је шаљив и не 
само говорљив него и рјечит: кад би што приповиједао тако је знао редом говорити као да чита 
из књиге. Као старјешина био је велики јунак особито знајући људе к себи привући и наговорити 
их да га слушају; непогодан је био за оне који су хтјели да му заповиједају, али према својијем 
подручницима и друговима био је врло љубазан. Издашан и чазбен био је за чудо: пошто је 
Кладово узето од Турака (1810. године) и он у њему постао управитељ, сви су руски официри 
и српски поглавари, који су се ондје налазили, код њега једнако и ручавали и вечеравали и чај 
пили докле у почетку 1811. није отишао у Биоград; а исто је тако и у Кишењеву частио све 
губерниске чиновнике... а и по сјелима кад је сједио, била му је кућа отворена и сто постављен 
за свакога, који би му откуд наишао. Па не само што је овако частио и дочекивао, него је и 
новаца давао, и на поклон и у зајам, кад би ко у потреби заискао а у њега би се десило.... 
Читати није знао, али је био онда једини старјешина у Србији овога реда, који је писарима 
знатнија писма казивао ријеч по ријеч Т. ј. диктирао...“ 

Пме Петра Добрњца остало је у Србији у лепој успомени, јер је он својој отаџбини 
послужио као један од најбољих јој синова. 


КЛ 2 
(ава Вуховић. 


РЕ ссто се чује како није оправдано данашњим мерилима премеравати различите чинове 
из ближе или даље прошлости, јер је свако знатније дело имало своје нарочите 
цене у оно доба кад је постало. Мисао, изнесена у погодно доба; дело учињено, 
у даном тренутку; новчић, приложен онда кадје он потребан био — имају значаја 
већег и свестранијег, јер личе на оно благословено семе сејача из Христове приче. 
Тако гледајући на поступке минулога времена, одајемо пуну заслужену пажњу радницима који 
су некада делали. Тако гледамо и на родољубиви рад негдашњега грађанина новосадскога, добротвора 
Саве Буковића. 

Једнога дана пристадоше код Новога Сада особите, бакром оковане, лађе, пуне разноврсних 
ствари, које се стадоше на обалу искрцавати. Нови Сад доби тада новога грађанина, који се на тим 
својим лађама досели да у новој отаџбини отпочне рад. То бејаше Сава Вуковић, и дотле доста 
знан и чувен и ако ће се име његово тек по том даље пронети и лепше запамтити. 

О ранијем животу његову зна се врло мало. Сава је рођен у Мостару, где је и одрастао 
и почео кушати срећу трговачку. Како прилике за развиће веће радње трговачке нису могле 
бити тада иту угодне, то се Сава одлучи, по савету старијега брата, да пређе у Аустро-Угарску. 
Стога оде прво на Ријеку, а доцније одатле у Нови Сад. Из Мостара Сава није пошао празних 
руку, а то што је отуда понебо умножио је радњом на Ријеци толико, да се отуда кренуо као већ 
богат човек. Али тај иметак пође крупним скоковима напред, кад Сава развиу Новом Саду радњу 
тргујући воском, храном и дуваном. Тада бејаше он у монархији један од најбогатијих људи, те 
од цара Леополда доби и он и породица му угарско племство. Сава се три пута женио. Под старост 
је много боловао па изгуби и очњи вид. Тако слеп, осећајући да су дани живота његова избројани, 
завешта, о Светом Сави 1810. године, двадесет хиљада форината за основање српске православне 
гимназије у Новом Саду. Жеља његова бејаше, да та школа помогне унапредити умно и морално 
стање српскога народа, православне цркве и просвете у свештенству и народу уопште, како би 
се нарочито могли успешније неговати језик и књижевност. 

Наскоро по том, још те, 1810, године Сава Вуковић премине. Да је његова смрт морала. 
бити топло ожаљена од захвалнога му народа, сведочи песма која се тада, и доцније, певала и 
коју нам је сачувала једна рукописна песмарица из прве половине деветнаестога столећа. Та песма, 
као тугованка за умрлим Савом Вуковићем, племићем од Берексова, гласи: 


Јарко сунце потамнило, На нас већ се тешка туга 
И утрло луче, И болезан свали, 
Српска поља опустила Душа наша утока је 
Од леда нп туче. Скорби п печали. 


Благородног више нема 
Берексова Саве — 

Заплачите Сербљи, тужно 
Оборите главе... 


Заузимањем бачкога владике Гедеона Петровића жеља се Савина испунила. Нови Сад је, 
уз помоћ. и других приложника, већ у другој десетини деветнаестога века добио српску православну 
гимназију. Остављајући све друго на страну, довољно је сетити се да је у тој школи био професором 
и прослављени Павле Шафарик. Без те школе Шафарик, вероватно, не би никада ни живео међу 
Србима, а без његова живовања у Новом Саду не би било, за дуго времена, у науци словенској много 
чега што је за, тек пробуђени, народ српски било од великога значаја. Добивши такву школу, Нови 
Сад је постао ново средиште за просветни рад према средишту у Карловцима, где је пожртвовањем 
честитога Дмитра Сабова већ при крају осамнаестога века подигнута српска гимназија. 

Свему томе дао је прву основу и створио прву могућност народни добротвор Сава Вуковић. 


! ) 
у ош ессО Јовић. 

"тање у коме су биле српске народне школе у почетку деветнаестога века код Срба 
у Угарској било је очајно. И ако нам је тај део Српства, поред осталих заслужних 
људи, до тога доба био дао славнога Јована Рајића и умнога Доситија Обрадовића, 
ипак школе, огледало духовнога живота његова, не бејаху у складу са славом првих 
му синова. Да прекине са таким приликама и да наставу школску а са њом и 
омладину народну препороди — бејаше позив заслужнога Уроша Несторовића. 

Историја српске књижевности уопште и српске журналистике посебице с хвалом помиње 
Стефана Несторовића, основаоца првих српских новина при крају осамнаестога века. Историја 
просвете српске са чашћу ће вазда помињати име његова сина Уроша. 

Заслужни препородилац српских народних школа у Угарској, Урош Стеф. Несторовић, 
родио се 1765. године у Будиму. Више философске студије слушао јеу Немачкој а правне науке 

у Бечу. По свршеном школовању Несторовић постане 179]. године чиновник Илирско-Дворске 
Канцеларије, а кал се после годину дана та канцеларија укиде, буде упућен на службу при 
Угарској Дворској Канцеларији. Цењен и уважен од грађана будимских, Несторовић је 1800. 
године изабран за почаснога грађанина њихове оиштине. Под владом цара Франца 1, који је 
желео извршити у својој монархији просветне реформе, добије Урош Несторовић важан положај 
Надзорника свих православних народних школа у Угарској. Тако су сада под његов надзор и управу 
дошле школе српске, влашке и грчке. Он је своју дужност према свима тим народностима савесно. 
испуњавао. Овде стајемо нарочито код његова рада на лобољшању српских народних школа. 

Тада је Несторовић — као што нише његов биограф Ђ. Рајковић — „обишао мал“ не сва 
места у којима наш народ живи, старајући се да као што ваља промотри стање школа, да позна. 
учитеље и ученике, да извиди тужбе п махне. На своме путу пробавио је он пуних пет месеци“. 
О томе што је нашао, поднео је цару извешће, по коме „главне сметње школскоме напретку налази 
у недовољном надгледању старих окружних директора, у лошем методу, у неприправним учитељима, 
у оскудици добро уређених препарандија, као и у томе што је свештенство највишега реда као 
навалице ишло на то да ствар школску уназади. Школска управа није одговарала свом смеру, па 
у истој мери, у којој је расла мржња на све што се зове школа и учитељ, падала је и ревност 
злехудо плаћених директора. Људи, више пута без икакве спреме, могли су за малену своту 
новаца постати учитељи. Многи су се отимали о учитељство, само да би се уклонили од војничке 
службе. Несторовић је на свом путу нашао код многих учитеља крајно незнање, у начину 
предавања читав хаос, нашао је непоредак у свима пословима, сиротињу у сваком куту, жалост 
у највећем степену“. 

Добра воља и лепа спрема Несторовићева не клонуше пред таким тегобама нити се бар 
уплаши он од огромности послова. „Несторовићевим настојавањем — вели даље Рајковић — поче 
се поправка школске ствари народу ослађивати. Многе општине повисише својим учитељима плату 
како у готову новцу тако и у натури. Многа места подигоше станове за учитеље или им одредише 
пристојну станарину, а тога свега пре није било. Почели се набављати школски намештаји из 
општинске касе. Где школе физички не могоше сместити у се децу — која су, од како дође 
Несторовић на управу, школу многобројније посећивала — ту се живо поче дозиђивати и 
распрострањивати. Где је школа била препуњена, те један учитељ није могао стићи, ту је 
намештен и други учитељ“. 

Да би имао спремних наставника, Несторовић изнесе потребу за основање три школе 
учитељске: српске, влашке и грчке. Српска Учитељска Школа би свечано отворена 3. новембра 
1812. године у Сент-Андрији — по предлогу Несторовићеву. После четири године — 1816. — 
премештена је она у Сомбор, када се уз њу основа и Народна Библиотека. 

Уза све то Несторовић настаде да се оснује школски фонд, црквени школски тас, установи 
проценатни додатак плати учитељској — а свим тим смераше материјално обезбедити напредак 
народних школа. 

У исто доба настаде неуморни надзорник да се за ручне књиге ђачке спреме издања. 
нових, по могућности народним говором написаних, књижица. Учитељска Школа поче давати 
учитеље с идејама врснога надзорника — а све учини да српска народна школа доби светлије 
лице и ведрију душу. 

Историк народне просвете у Срба угарских мора на том месту стати и преврнути лист да 
испише и опозицију која се јави против таког рада. Опозицију поведе свештенство и калуђерство 
са самим митрополитом Стратимировићем на челу, човеком који је иначе имао сјајних заслуга на 
другим пољима живота народнога. Они устадоше против свих новина Несторовићевих а нарочито 
против тога што тада могаху добити учитељска места само они ђаци који сврше Учитељску 
Школу а не и они који изуче Богословију. Борба се водила дуго — годинама, водила се неуморно, 
па и ако се није могло у свему вратити стање које је пре било, и ако се Учитељска Школа, 
највиши плод труда Несторовићева, знала држати и одржати — ипак је Несторовић са смрћу, 
која му дође 1825. године, понео Богу, уз праведна дела своја, и горко уверење. Али његова 
мисао није пропала: име је његово записано у просветној историји Срба угарских као име човека. 
који је трезвено гледао у будућност и за њу спремао народ свој. 

Несторовић је радио и омање књижевне послове, али му је главна заслуга у препорођивању 
школске наставе његова народа. С коликим је, пак, одушевљењем томе послу приступио нека сведоче 
ове лепе речи из једнога агитаторског списа његова: 

„У време рата позивамо се к приношенију доброхотни дајанија, која би служила за отгнаније 
непријатеља; суровство и невежество најгори су непријатељи. Гди ови владају, тамо су људи 
сопствених страсти, порока, глупости својих печални робови. А како је слатка победа над суровством 
и невежеством2 Она не оставља после себе скорб но радост и весеље. Који, дакле, истини отечества 
љубитељ не би из именија своег — било у новцу, било у другим стварима — штогод даровао 
за полученије победе над љутим врагом человечества2г Који Сербљин не би послушао глас 
отиште ползе и чести >“ 


Ђуро Милутиновић. 


а је знаменити устанак за ослобођење Србије захватио све слојеве српскога народа, 
и да је био заталасао душу свакога појединца — најбоље показује учешће које је 
у пословима тога доба, и доцније, имао Ђуро Милутиновић, слепи гуслар, 
поверљиви гласник војничких планова и дипломатских тајана. 

Ђуро је родом са Грахова, а угледао је свет око 1774. године. У својој 
седамнаестој години ослепи, те се, у несрећи, почне разговарати са струнама од гусала. Поставши 
на тај начин гуслар, Буро је имао прилике да много срце српско разгреје певањем старе славе 
и минуле среће. Био је у најбољој снази људскога века, од тридесет година, кад у Шумадији 
груну пушка за народно ослобођење. Томе покрету стави се Ђуро у службу оним чим други 
није могао а што је било од велике потребе. Кад се, на име, почеше хватати ближе везе између 
Србије п Црне Горе, Ђуро поста главни гласоноша од једне стране другој. Метнувши главу у 
торбу, он је, уз различите романтичне доживљаје, са гуслама у руци прелазио тегобне путеве 
од владике Петра !. до шумадискога Вожда и обратно: непријатељи, с којима је морао кад што 
и залогај хлеба делити па и гудети им, и не слућаху да те гусле крију писмене тајне о ослобођењу 
српскога народа. Кад се са стране непријатељске посумњало у та Ђурина путовања, он је, најзад, 
и престао прелазити из једне земље у другу, и остао је у Србији, где му је давана и помоћ 
новчана, која и ако није била редовна и месечна већ у различитим приликама одсеком, ипак је 
била толика да је заслужни гласник и гуслар могао доста спокојно живети. Од природе бистар и 
даровит, жељан знања и учења, Буро се јави да буде Ђак у оној знаменитој школи Југовићевој. 
Ту је он — као што вели, по Вуку Караџићу, писац његова некролога — „све науке као и остали 
редовни ученици слушао ис успехом тако научио, да их је до смрти своје запамтио и задржао“. 

По паду 1813. Ђуро је био за неко доба у најближој околини Карађорђевој; по том 
је био и он послат најпре у Грац а за тим је отишао у Бесарабију као и већина емиграната 
српских. Тамо је, године 1816, у часу тешког искушења својих сународника, много допринео 
одлучним држањем те многи од српских бегунаца одбише понуду да се, као досељеници, настане 
на свагда иза Дњестра и да забораве Србију. „Господине Стојковићу! — рече тада Ђуро овоме 
Србину који је агитовао за то — Мојсеј је избавио Израиљћане — избавите и Ви сада род свој! 
Но само Ћете га тако избавити, ако му издејствујете да се у отечество своје врати, а не да се 
отечества лиши и место Турака својој браћи служи!“ Мало после тога Стојковић је губернатору 
Бесарабије писмом обратио пажњу на Ђура, молећи га да му се „ма какво доживотно издржавање 
одреди“. То је, кажу, и учињено, али се Ђуро наскоро по том, 1817, вратио у Србију, у којој 
је, виђен и цењен и у двору кнежеву, живео до смрти, до 9. септембра 1844. 

Некрологичар његов, заслужни Јанко Шафарик, писао је тада о њему: 

„Најмилије његово занимање било је књижество српско и мпсли и разговори о срећи и 
напретку премилог му рода српског и остале браће словенске. Скоро свака ново-изишла књига 
српска морала се њему прочитати, при чему је он све, што је важније и примечанија достојно 
било, врло добро запамтио; за сваке новине је приљежно распитивао, не би ли што ново за 
милу Србију или незаборављену Црну Гору у њима нашао. Но није се ревност његова о књижеству 
српском само у читању састојала — он је и самим делом по могућству у помоћ притекао, и за 
сваку крајцару, коју је уштедити могао, куповао је нове књиге српске. Осим тога је и осталу 

браћу Србе непрестано опомињао да књиге купују и читају, и како се нова пренумерадија 
појавила, одмах је он од дућана до дућана, од једног познатог до другог обилазио, и људе на 
пренумерацију и потпору књижества побуђивао. Тако је овај љубитељ просвештенија и сам 
непрестано до смрти учио и друге опомињао да читају, да уче; и знајући ценити вредност 
наука више пута је пред својим пријатељима у разговору жељу ту изразио, да се његове књиге, 
од којих је знатно число скупио, после његове: смрти на општу корист и ползу учеће се младежи 
српске употребе и у библиотеци Лицеума Српског за његов вечити спомен положе и чувају. Он 
је био жива архива нове српске историје, и тако је био бистра разума и добра памћења да је и 
саме датуме догађаја добро и верно знао, а што је год чуо запамтио је и после другима радо 
казивао... Што се његовог нравственог карактера тиче, био је Ђура човек миран, трезвен, уредан, 
строго поштен и врло учтив, а особито се чувао да никоме на досаду не падне; при томе бејаше 
топли родољудан, тако да је код највећи и најнижи радо примљен и љубљен био“. 

Још је Ђуро Милутиновић остао заслужан и као особити зналац лепих народних песама. 
Он је п Вуку Караџићу дао неколико песама за класични зборник Вуков. О томе нам казује сам 
Вук у једном од својих знаменитих предговора. Он, на име, казује како је н. пр. једну песму 
народну знао и сам одавно, „али што се тиче реда — вели Вук — ова ми се Ђурина најбоља 
учинила“. Зато је унео у зборник — ПТ и ГУ. књигу — ове народне песме, преписане од Ђура: 
Диоба Селимовића („Свадила се два брата рођена. ..“), Перовић Батрић („Боже мили! чуда 
великога !...“), Пипери и Тахир-паша („Паша паде на Дољане равне...“), Бој Црногораца 
с Мамут-пашом („Мамут везир вијећ' учинио...“), Три сужња („Процвиљеле три Српске 
војводе. ..“), Поп Љешевић и Матија Јушковић („Књигу пише попе Љешевићу...“). „Ја 
имам — рекао је Вук тада — од Ђуре још неколико лепи песама, које у напредак мислим штампати“. 

Оним што је речено о Ђурину памћењу догађаја из новије српске историје није ни из 
близа показана важност тога памћења за историографа српског: кад се употребе казивања Ђура 
Милутиновића, до данас можда мало позната а свакако нимало још не употребљавана, некоји 
важни тренуци доба 1306.——1813. и после тога биће обасјани новом, јасном, светлошћу. 

О његовом, пак, живљењу у Београду, за последњих му година живота, пише М. Ћ. 
Милићевић: „Кнегиња Љубица није никад хтела сести за ручак, док се не нађе „Брат Ђура“, 
да и он седне. Обично је седео у дно стола, и служен је као и други гости. Бегови Милан и 
Михаило отимали су се који ће пре довести „Чича Ђуру“ на ручак, или му учинити другу коју 
услугу. Бура је и иначе био призиван и поштован. Био је висока раста, сува озбиљна лица, 
чиста и прикладна одела; ишао је кроз улице лагано, с дугачким штапом у руци, као какав 
Велизарије! Сима Милутиновић, или други који одабрани београђанин, често би притрчао, узео 
га за руку, и извео га куд жели да се упути“. 

Љ. П. Ненадовић у својој песми на гробу његову вели: 


Спомен'те ме, ко овуда прође! Проносио писма у гуслама. 

Ја сам старац, име ми је Ђорђе, Та многе сам посек'о душмане, 
Садамдесет живео сам лета, Кад ми рука са гудалом мане. 
А не видех ја овога света; Кад прођете поред гроба овог, 
Ал сам опет ја вас задужио: Сетите се мене старца слепог, 
Са гуслама Српству сам служио. Без очију тражио сам роду 

Певао сам песме о биткама, Да прогледа, да види слободу ! 


Сима Милутиновић у испеваном а нештампаном натпису вели: 
Тко л је већи — нек се тијем горди... 
Тек највећи смртни раван ти је! 
Време вјечно ал нигдар не мења, 


Гуслар-Ђуре србињска знамења 


Лик је по слици Народнога Музеја у Београду. 

| рога Мафија Менадовић, 


есталност људске судбине и одлике свога бурнога живота најбоље је прота Матија 
Ненадовић обележио овом исповешћу: „Ја сам служио и господарио, поповао и 
војводовао; путовао по народном послу далеке путеве и код куће мирно седео иу 
мојој башти воће калемио; војевао сам опасне ратове и уживао благодет општег 
мира; с царевима говорио сам слободно, каткад збунио ме је говор простог кмета; 
гонио сам непријатеље и бежао од њих, живео у сваком благу и изобиљу и опет долазио до 
сиротиње; имао сам лепе куће и гледао сам их из шуме спаљене и срушене; пред мојим шатором 
вриштали су у сребро окићени арапски хатови и возио сам се у својим неокованим таљигама; 
војводе ишчекивали су заповести из мојих уста и опет судба ме доводила да пред онима што су 
били моји пандури на ноге устајем...“ 

Матија Ненадовић, чији је живот био тако пун мена, син кнеза Алексе Ненадовића, родио 
се при крају 1777. године у ваљевском селу Бранковини. Прво је његово школовање било у месту 
рођења и у Купинову, а црквено певање и нешто богословских наука учио је у Ашањи код 
тамошњега проте. С толико спреме већ је млади Ненадовић могао с пуно разлога ступити у чин 
свештенички чак с изгледом и на службено напредовање. Тако је и било. У својој шеснаестој 
години Ненадовић се, по повратку из Срема, запопи па, не много после тога, и протом постане. 

Као младу свештенику говорио је кнез Алекса своме сину ове необичне речи: „Сине, ти 
си још млад и не знаш какав је свет, ти си врло млад и нигде готово нећеш бити у друштву 
твојих парњака у годинама, него ћеш долазити све међу старије људе. Зато на сабору и на слави 
и на свадби немој много говорити, него слушај шта старији људи говоре...“ По том узме — 
прича прота даље — мој отац једну велику чашу пуну вина, и пошто отпије за једно два прста 
рекне ми: „Прве године, кад идеш по нурији, само оволико пиј од сваке чаше којом те понуде, 
друге године оволико“, и по том опет сркне мало вина. „Треће године можеш до пола чаше пити. 
Тек четврте и пете године можеш до дна чашу попити, и опет сви ће нуријаши сећати се твојих 
првих година и сви ће говорити: наш попа ништа не пије“. Ја сам — продужује прота — слушао 
мога оца, и сећао сам се целог живота свију његових совета, и био сам спокојан, задовољан и 
срећан... Тешко ономе који прву чашу сваке своје наклоности до дна испије!“ 

Тиме се најлепше карактерише прота Матија Ненадовић као служитељ Божјега олтара. 
Али и ако такав чин има права на свачије поштовање и дуготрајно сећање ближих земљака — 
прота је Ненадовић радом својим на другом пољу оставио име тако светле успомене да га време 
од пуног столећа чини само необичнијим и дражим. 

Он долази међу прве покретаче устанка за народно ослобођење. У вези с оним што смо 
рекли у биографији његова опа, кнеза Алексе Ненадовића, поменућемо овде како се данас као 
поуздано узима да је прота Матија, желећи одгурнути неодлучност српских кнезова у питању о 
покрету против дахиске владавине, у споразуму с неким другим лицима спремио оно писмо мајору 
Митезеру, којега је последица била сеча кнежева и, по том, устанак народни. 

Првој пушци у Шумадији одазвао се пуцањ из ваљевске нахије. Покрет, организацију 
и управу извео је управо сам прота Матија. Његов је рад, по најглавнијим одликама, двојак: 
ратнички и дипломатски. Као ратника и војводу налазимо проту Матију већ прве године у;борбама 
при освајању Ваљева и Шапца и при опсађивању Београда, друге године при освајању Карановца, 
Ужица и Смедерева, треће године у више бојева и у најславнијем —- на Мишару. Свуда се 
показивао као разборит старешина и мудар вођ, а неколики га подаци нарочито истичу као 
срећнога заповедника топовског. Он је и доцније т. ј. 1807, 1809, 1810—1813. ратовао и срећно 
и јуначки, али вреди из свега тога рада његова истаћи нарочито два чина. Једно је његово 
пожртвовање у очи боја на Мишару а друго последња борба на Равњу. Да се задрже Турци, 
који су се с огромном војском кренули на Србију, прота Матија пређе са Стојаном Чупићем 
преко Дрине и оде у турски табор да уговара мир. У својим Мемоарима прота је то врло лепо 
описао: он је тада на рукама однео своју главу Турцима, али је таким поступком задржао турску 
силу повише дана, а кад од „преговора“ није могло бити ништа Турци се крену напред али их 
тада дочека дан славне битке на Мишару. — Последњи отпор на западној страни дат је у боју на 
Равњу: ту се прота Матија, Милош Обреновић и Стојан Чупић седамнаест дана борише против 

надмоћне силе непријатељске, после чега се повукоше ка Шапцу. Сазнавши за тужан свршетак 
свега ратовања, прота Матија пошаље глас вођама турским да се прими под царску заштиту 
предео између Дрине и Колубаре, па видећи да је учинио све што се могло пређе у Срем. 


„Чујем — приповеда прота — да је верховни вожд у манастиру Фенеку. Отиђем њему, 
где су били и свети краљ студенички и сви калуђери. На вечери напи један од калуђера: „У 
здравље врховнога вожда господара Ђорђа Петровића, команданта серпскаго! — а он сирома 


бризну плакати и сузама лице му се обли. Дај ми сада онога јунака и иноверца, кога се ништа 
не каса као нас, да се држи и не заплаче, ако има и камено срце. Сва се вечера у плачевно 
позорије обрати“. Налазећи се у тако тешким приликама, прота Матија дочека ипак и други 
устанак, који, у осталом, није дочекао скрштених руку. На молби, коју су заостали прваци 
народни 21. априла 1814. написали у манастиру Благовештењу за цара рускога, потписан је и 
он. Августа 14. исте године спремљена је у Топчидеру кришом и друга молба, коју узе прота 
Матија да је собом носи руском цару, који је тада био у Бечу. Више од пет месеци Ненадовић 
је у Бечу тражио дипломатским путем помоћи својој отаџбини. У том бејаше почео и нови 
устанак, коме прота, сазнавши за њ, пође у помоћ, и стиже у најважнијем часу — кад су се на 
Морави почели први преговори о заснивању државе у Шумадији. 

Тиме је завршено ратовање уопште и протино војевање посебице. 

Особити је таленат показао Ненадовић у управним и дипломатским пословима. Он је био 
први Председник „Правитељствујушчег Совјета“ за доба првога устанка. Он је био члан и вођ 
прве српске депутације 1805, опремљене с Врачара цару у Петроград. Друга посланства његова. 
већ смо поменули. У ослобођеној је Србији био обор-кнез и заседавао је у Народној Канцеларији 
у Београду. Стојећи првих година с Кнезом у најбољим везама, прота је добијао различите 
поверљиве мисије од важности. Таквих се послова примао и доцније, пошто је већ било нестало 
првобитне слоге између њега и Кнеза. Последња му је служба била у ваљевском суду, а дајући 
оставку и на ту дужност, добио је са својим кућама од Кнеза повластицу ослобођења данка и 
кулука а за тим и пензију. 

Од 1832. до 1838. прота је живео као приватан грађанин у Бранковини, поучавао је 
своју децу, и продужио а местимице и попуњавао раније (око 1826. године) започето писање 
знаменитих својих „Мемоара“. За карактеристику негдашњега расположења његова наводимо овај 
почетак Мемоара: „Као што многогодишњи раст, кога нису громови и ветрови срушили, почне 
сам од себе венути, и грану по грану губити, и све ближе свом се крају клонити; тако, драга 
децо моја, и ја, ког су непријатељске пушке и сабље срећно промашиле, кога су смртне болести 
обилазиле —- осећам сада, да моје тело, по вечном закону природе, све већма слаби, и све се 
ближе гробу прикучује. Ја нерадо о смрти говорим, али без икаквог стра очекујем последње вече 
мог живота; моје мисли не лете више у оне године у којима имам јоште да живим, него у оне 
у којима сам живео. Пела моја прошлост била је бурна и врло променљива, али без икаквог 
стра осврћем се ја на њу, п са задовољством и унутрашњом наградом пролазим у мислима све 
прошле године мог живота, и радујем се да ни на једно дело не наилазим, за које би ми совест 
штогод пребацити могла“. 

Писање Мемоара прекинуле су унутарње партиске борбе у које се прота умешао. Писању 
се није могао мирно вратити никако доцније. Као државни саветник Ненадовић је био и на чувеној 
Мајској Скупштини 1848. у Карловцима, а за кратко је време био члан војног и народног одбора. 

С јесени 1852. добио је као саветник, по молби, пензију и отишао је у Ваљево. После 
две године, 29. новембра 1854, ту је и преминуо, а сахрањен је свечано у Бранковини. 

Ненадовић се два пута женио. Оставши удовац, он се, и ако је био прота, ожени по 
савету и одобрењу Кнеза Милоша наскоро по ослобођењу Србије. Из овога је другог брака 
популарни књижевник српски Љубомир П. Ненадовић. 

Слика је проте Матије рађена око 1847. и сада је у београдском Народном Музеју. Ту 
је прота у атласном ћурку, који је био својина Фочић Мехмед-аге и који је Ненадовић добио 
по освојењу Београда 1806. Златан крст са златним ланцем поклон му је од цара Александра 1. 
Ло тој је слици израђен и наш прилог. 

Станоје | лаваш. 


| счима песниковим овако јуначки Главаш живо и верно износи две слике онога горскога 
живота којим је живео и он и велики број његове српске браће: 


Триест сам друга онда имао, 

А пошао сам гором ходити, 

По мрачној гори чету водити. 
Сјају се токе, звече ножеви, 

На њима гори чоја црвена, 
Живим се оком не да гледати... 


А гледајући ситну књигу, вели Главаш: 


Проклет да Бог да!... Што је не учих!... 
Ал' опет на њој да сам бавио, 

Ко би се дугом пушком славио, 

Ко би на друму Турке чекаог 

Ко л' их по мрачном лугу секао; 


У тим је сликама најтачније обележје живота и судбине онога поколења које је пре 
једног века било витешки представник свога народа. А на пољу такога рада један од најбољих 
бејаше Станоје Главаш. 

Главаи је рођен у Глибовцу, селу близу Паланке, округа подунавскога. До општега 
народног устанка на томе се земљишту и кретала радња његова, а кад су минули дани народнога 
ратовања у том је опет крају Главаш и погинуо. 

Већ доста времена пре устанка Станоје је био на гласу као храбар вођ горских хајдука 
који бејаху претече народнога покрета. За карактеристику његову довољно је поменути, да је у 
његовој јуначкој дружини био као хајдук и Вељко Петровић — потоњи војвода Хајдук-Вељко, 
коме је тај назив и остао из доба четовања под водством Станојевим. Вељко се тада и оженио 
једном рођаком његовом. 

На договору народних првака у Орашцу, у почетку 1804, буде Станоје понуђен да се 
прими за врховног вођа народног. Али он то одби овим разложитим речима: „Ја сам хајдук, и 
мене хајдуци слушају и слушаће ме; али народ сав није у хајдуцима, па ће људи сутра рећи: 
„Куда ћемо ми за хајдуком> У хајдука нити има куће ни кућишта: кад Турци навале он ћеу 
шуму, а ми ћемо остати да нас Турци робе“. Него ви поставите старешину каквога човека који 
је и до сада био с народом, а ја ћу чинити што год могу као и до сада.“ После тога разлога 
пао је избор на Карађорђа. 

Глас и јунаштво Станојево и његове хајдучке чете бејаху увек добро дошли устаницима 
а нарочито у самом почетку, као најтежем тренутку, општега покрета. Станојева дружина бејаше 
језгро ратничко за прве дане и у првим бојевима. При освајању Баточине буде Станоје тешко 
рањен, али оста у боју до краја, а по свршеној борби седе на један пањ, разголити крваво раме 
у чијој је дубини био застао турски куршум и позва једнога хајдука да му олово извади. Хајдук 
оштрим бријачем расече мишицу унакрст, извади куршум и омота рану, а Станоје устаде и рече: 
„Сад идемо да освајамо Јагодину. Тамо ће нас Турци још жешће дочекати. Нека има места за 
друго олово!“ 

Кад је скадарски Ибрахим-паша с огромном војском у августу 1806. године ударио на 
Делиград, који ће са тога боја и изићи први пут на глас — Главаш узме 2500 пешака и 500 
коњаника па удари у десно преко Мораве на Крушевац а одатле продре преко планине Јастрепца 
у Топлицу и груне на Прокупље, где му се нико никад није надао. Турци се изненаде и затворе 
у шанац одакле се стану бранити. Борба је трајала целу ноћ, а од пушчане ватре и пламена 
запаљених кућа блистала је цела Немањина Топлица. Из новопронађеног описа тога догађаја 
видимо да је Главаш сву ствар извео чистом тактиком хајдучкога ратовања. То је било „на две 
недеље по Госпођину-дне“. Тим упадом у Топлицу и даље у лапску долину Главаш је не само 
показао вештине и одлучности већ је подигао морал и поуздање у све војске српске, кад се за 
његова дела свуда сазнало. Ибрахим-паша, дочекан и иначе јуначки на Делиграду, поплаши се 

да не буде са свим опкољен те се повуче у Ниш, који је непрестано био у великом страху. На 
овај се крај Станоје навратио и доцније у току даљег ратовања, прилазећи му с ибарске стране. 

После многих бојева, у којима је храбро суделовао, Станоје је дочекао, најзад, и катастрофу 
народну с јесени 1813. И он је био један из оног мањег броја чувених људи који остадоше у 
отаџбини. Нова турска управа, тежећи у почетку мирољубивости, постави Главаша за „крсердара“ 
—- да чува цариградски друм. С јесени 1814. плану Хаџи-Проданова буна, која би брзо угушена. 
Станоје је имао задаћу да ухвати Продана, али он тога не хтедне учинити већ му помогне да 
пређе преко Саве. Зато београдски Скопљак-паша нареди муселиму у Паланци, и пошаље му 
доста људи, да Станоја ухвати жива или мртва. Станоје дође у Паланку, где му најпре затраже 
оружје које је био раније у боју отео, али га он не хтедне дати већ се врати кући, управо колиби, 
где га, мало доцније, Турци опколе те се отпочне права битка, у којој Станоје Главаш, заменивши 
главу јуначки, погине. То је било у почетку 1815, пред устанак на Такову. 

Глава његова буде однесена у Београд, одакле је рођаци његови добаве — или вештином 
или откупом — и сахране код већ погребенога тела. — 

Крв Главашева бејаше знак да је доба за нов устанак. Руменило је њено обасјало_ зору 
Таковских Цвети! 


Је 


Ваеа Чарапић. 


о јунаштву, поуздању и одлучности, чувеном имену и добром гласу — стајао је у 
почетку устанка Васа Чарапић, војвода грочански, уза самога Вожда Карађорђа. 
Тако га је и песма народна ставила, одредивши му завидно друштво у лепим стиховима: 


Београде, што си потамнео2 

А како ти потамнити нећу, 

Кад ме бију са четири стране: 

С једне стране царе од Русије, 

С друге стране од Беча ћесаре, 
С треће стране Петровићу Ђорђе, 
А с четврте Чарапићу Васо! 


Налазећи се на врхунцу такве славе, Чарапић је јуначки погинуо на бедемима тврдога 
Београда у зору 30. новембра — на Св. Андрију — 1806. године. Шта је Србима значила смрт 
његова сведочи народно певање по освојењу Београда: 


Београде велика радости! 

Чарапићу велика жалости! 
Београд се од Турака узе, 
Али соко Чарапићу паде! 


Али нам се чини, да то још боље казује забелешка М. Ћ. Милићевића, коме је Петар Јокић, 
стари буљубаша Вождов, у перо казивао догађаје из тога доба. „Казавши — вели Милићевић 
— како је Чарапић пао, Јокић се загушио од плача, и дуго, после тога, није могао наставити 
причања“. Тако је стари борац жалио за ненакнадним јунаком пуних четрдесет и шест година 
доцније! — — — 

Васа Чарапић родио се у Белом Потоку, селу под Авалом, а породица му је старином из Куча. 

У Кочиној Крајини и Васа се борио против Турака као млад добровољац, а по свршеном 
рату, кад Турци поново земљом овладаше, изабран је био на скупштини нахијској за кнеза нахије 
грочанске. Вршећи ту дужност, Васа је изишао веома на глас као разборит и одлучан старешина. 

Стога је и сам био у крваву списку београдских дахија заједно са братом од стрица, Марком. 
Сазнавши то, Чарапићи су се чували ближе Авали и гледали су да избегну потребу слазити у 
Београд. Али кад Марко Чарапић паде као једна од првих жртава дахиске сече кнезова, Васа 
виде да је дошло доба друкчијега рада. Склони се, за време, на Авалу, размишљајући шта ће 
чинити у шуми од мраза оголелој, ако би га Турци стали тражити. Зима је измицала а топлији 
су дани освајали — и Васа ускоро угледа да је глог почео листати. Јунак плану и оживе, извади 
малену сребрну пару и удену у глог, да га тиме дарује, па груну из пиштоља и радосно кликну: 
„Чик сад, Туро! Гора олиста: Васа стече крила!“ 

У том је почео устанак. 

Кад се после српске недаће на Јагодини, у самом почетку ратовања, враћао у Београд 
опаки дахија Кучук-Алија са страшним имењаком својим Гушанцем и његовим бесним крџалијама 
— причекао их је Чарапић с мало друштва у заседи и од њих учинио покор. После тога су се 
Турци пажљивије затварали у својим кућама у Београду. 

Остављајући на страну друге бојеве, у којима се Чарапић тако одликовао да је стекао 
права и слободе ићи у свако доба Вожду под чадор без пријављивања — застаћемо на најславнијем 
догађају, на освојењу Београда, чему је Чарапић свесно тежио још од самога почетка устанка. 

У том славном и крвавом боју Васа је водио своју војску и Вождову гарду на најтврђу 
Стамбол-капију, освојио је, ушао у варош и победнички пошао у помоћ браћи која су нападала 
на четврту — Видин-капију. У највећој сечи војвода Чарапић окрете се својој војсци и викну: 
уда мном те јунаци!“ У том тренутку погоди га тане и он паде, смртно рањен, при уласку у 
Београд за чију је слободу живео и за чију је славу умро. Војници његови изнесоше војводу 
свога на носилима од пушака у главни стан српске војске, на Таш-Мајдан, где храбри ратник 
предаде душу Господу, остављајући аманет да га сахране код манастира Раковице у близини 
Београда, где и данас почива. 

На месту где је Чарапић пао почиње данас жива „Чарапићева улица“ слободнога Београда. 


ћ 


М ИЛОШ (Светић. 


У А вај књижевник јединствене судбине, у књижевности познат поглавито под именом 

/ Милош Светић, а с правим именом Јован Хаџић, родио се у Сомбору 8. септембра 

Кур 1799. године. Школовао се у месту свога рођења, у Карловцима, Бечу и Пешти, где је 
АЈ К 


1826. постао доктор права. Испунивши све потребне погодбе, постао је правозаступник 
у и настанио се у Новом Саду, где је био и градски сенатор и директор гимназијски, 

Године 1837. прешао је у Србију на позив Кнеза Милоша, да као стручан правник спрема 
законе и уредбе а нарочито Грађански Законик. Тада је био једна од највиђенијих личности у 
Београду, где је провео девет година а по том се вратио натраг. Био је у различитим звањима, 
а чиновничку је каријеру завршио као судски председник у Новом Саду, у ком је звању, год. 1854, 
дошао у стање покоја. 

„У Новом Саду те — пише један биограф његов — кућа Хаџићева била отворена сваком 
честитом Србину. Гостољубље му је било познато а тако исто и отмен тон забављања у њега, 
Љубазност домаћице и деце, занимљиви и поучни разговори с домаћином, који се даном приликом 
радо и нашалио, остадоше сваком у пријатној успомени.“ 

У такој је средини Светић дочекао и дан своје смрти — 23. априла 1869. Смрт је његову 
топло огласио лист који је издржавала Матица Српска, заснована Светићем, рекавши поред осталога: 
„У животу свакога народа има тренутака, који му тугом гуше срце, тренутака, које мора црним 
словима да забележи у књизи среће и несреће своје. Такав је тренутак за нас ево овај, када морамо 
српском свету да кажемо јаде, који су књижевност нашу задесили смрћу Милоша Светића“. 

Светић је, осем службених послова, примао и марљиво извршивао и различите друге 
дужности. Био је новосадски заступник 1847. године на дијети у Пожуну; од повратка из Србије 
па све до 1865. посланик истога града на народном сабору у Карловцима, потпредседник Матице 
Српске. Али му је књижевни рад био најобилатији и по њему ће се у историји српске књижевности 
вазда помињати. 

У књижевности се Светић и јавио и одмах прочуо својом песмом „Одзив младога српског 
духа на Глас Арфе Шишатовачке“, Т. ј. одзивом на песму Лукијана Мушицкога, 1821. Наскоро 
по том, 1823, Светић је дошао на мисао да се оснује друштво за издавање српских књига; из те 
је замисли никла, 1826. Матица Српска у Пешти, која је примила у издање мало раније засновани 
Ђорђем Магарашевићем Летопис Српски. По смрти Магарашевићевој Светић је уредио седам свезака 
Летописа; у Београду је уредио пет књига алманаха „Голубица“ (1839—1844.), а већ је пре тога 
штампао превод из Хорација: Пе аге робиса. Године 1855. отпочео је издавање својих скупљених 
списа, издавши тада, у првој књизи оригиналне а у другој, 1858, преведене песме. Још је од 
знатнијих радова поетских, његов превод Лесингове драме „Натан Мудри“. И ако у почетку 
следбеник Вукових рефорама и сарадник на његовој „Даници“, Светић је после неког времена 
прешао у табор његових противника и постао им глава, вођ опозиције Вуковим новинама. У тој 
борби писао је ситније полемичне ствари од којих су му познате брошире под именом „Утук“; 
1853. издао је спис „Кључ језика српског“, враћајући се на питања о језику још и 1864. године 
у свом часопису „Огледало Српско“, које је те године издавао у свескама. Уза све то се Светић 
јавио и као историограф устанка у Србији, најпре у „Голубици“ а по том, 1862, у посебном делу 
„Устанак српски под Црним Ђорђем“ и у „Огледалу“. 

Као писац закона Светић се ослањао поглавито на аустриски Грађански Законик од 
1811. године. 

Као песник припада, у главном, групи која је мислила наставити поетски рад Лукијана 
Мушицкога, али је народна песма која је на њ имала утицаја знатно сузила међе владавини 
класичарских узора. У његовим је песмама за сваку хвалу родољубље, које се Светићу ни иначе 
није одрицало, ма да се по полету и осећању песничком морадоше песме његове уклонити пред 
певањем песника првога реда. 

Као филолог и историчар Светић није могао стати на ново, напредније, гледиште, ма да 
је три године пред смрт радо пристао, као патрон гимназије новосадске, да се изучава у овој 
школи српски језик по радовима противничким. Његова опозиција Вуковим, поглавито правописним, 
новинама унела је много горчине у борбу, али се ипак тумачи као резултат његова уверења, 
насталог у друштву с вишим редовима српске црквене хијерархије у Угарској. „Над свим његовим 
потребама и личним тежњама — вели још биограф — над породичним миром, над домаћом удобношћу 
и над свим сјајним изгледима био му је и остао му је напредак и бољитак народа српскога“. Он 
је и у томе грешио, али је то могао бити грех који праштају и Бог и људи. Он у једном писму 
из 1854. године пише својој жени: „И сама ћеш помислити: Где је оно време, кад је наша кућа 
била средиште, где су се књажеви, попечитељи, митрополит и епископи, советници и старешине 
српске кретали, помоћи и савета тражити за благо и напредак рода и отачаства Српског! 
Ох! Онда било, сад се спомињало“. Чини нам се да оваква исповест његова, а нарочито у њој 
речи које смо истакли, најлетице тумачи: од куда дођоше преокрети са свима погрешкама које 
је он у јавном раду свом чинио. 

По угледу на Српску Матицу засноване су и све друге, у других словенских народа, 
Матице. Стога је било оправдано што се о стогодишњици рођења Светићева — 1899. године — 
у првом реду Матица Српска сетила спомена свога основаоца и прославила га. 

Од више различитих слика Светићевих приказан је овде сликом коју је сам изабрао 
и ставио је уз прву књигу својих скупљених списа. 

песника. Кад помислимо да то није било у доба кад су оде и славопојке биле у 
обичају; кад се сетимо да је Поповић надживео и Бранка и Његоша и Милутиновића 
и да је умро 1856. године, дакле у доба које је познавало и нове књижевнике и 
ИД песнике — Змаја Јована Јовановића, Ђуру Јакшића и друге — онда можемо 
веровати да је суза била од срца. То је већ прва карактеристика рада и заслуга Поповићевих. 
Али нам се чини да је најбољи израз оновремене туге песма којом је умрлога песника оплакала 
Шумадинка : 


Скривено небо облаком тавним 
Прориче жалост, задаје страх. 
Сунце са ладним сузама самим 
Залази за брег, оставља мрак. 


Свећа већ гори — замукли људи — 
Тешко ] снуждена свачија груд; 

С постеље смртне песник се буди, 
Очи отвара последњи пут. 


Свећа с' воштана сломи на двоје, 
Ветар потресе ужасно све. 

Сви дркћу од стра — до само песник 
Са чистом свешћу спокојно мре. 


На тужно Српство и у сред зиме 
Паде из неба страховит гром, 
И преби лиру — ал' оста име 
На вечни понос народу свом. 


Немогућно би било пристати да је такво жаљење неискрено реторско уздисање. Тешко је 
не веровати да је губитак истински осећан. Поповић је на неколико година пред смрт поново био 
прихватио лиру, заслуживши да се у првом реду лиром и ожали. И то позно прихватање лире није 
било извештачено: песници темперамента и правца Поповићева плодни су, можда и најплоднији, у 
позним годинама свога живота. То доноси природа њихова дара: песници дидактичари у зрелим 
годинама тек и имају шта рећи, о чему певати. Последње године деветнаестога века имале су 
такву појаву у Љ. П. Ненадовићу; средина је тога столећа имала Поповића. Тиме је већ казано 
какав може бити суд о Поповићу као о лиричару; тиме је протумачена ако не бесмртна а оно 
непролазна популарност његове лирике, у првом реду „Даворја“, збирке коју је штампао две 
године пред смрт и која је била последња љубав његова. Благо моралисање у вези с патриотским 
звуцима, које је давала, учинило је лиру Поповићеву популарном и ако су јој новији погледи с 
правом замерали што проповеда ништавило свега светскога, пролазност славе појединаца па и — 
свега народа. 

Обилатији је и значајнији рад његов на пољу драмске поезије. Историк српске књижевности 
у пријатном расположењу стаје код те врсте Поповићева рада. Драмску поезију и позоришну уметност 
приказао је Србима Јоаким Вујић у примитивном облику. Задаћа, коју је Вујић себи био поставио, 
могла се достићи и средствима којима је он руковао, али књижевна критика, литерарно-историски 
раввој, не могоше тиме бити задовољни. Од примитивних почетака родољубива Вујића ваљало је поћи 
корак напред. Тај, врло замашан и по свему веома поуздан, корак учинио је Поповић и њим је ишао 
стално. По смрти његовој такви су кораци ретки. 

Таленат се Поповићев опробаону трагедији и у комедији. Поповић је био обилат драмски 
писац. По делима која су му остала у рукопису он је —- најобилатији драматски писац српски. 
У првој су групи најважнија његова дела: „Смрт Стефана Дечанског“, „Владислав“, „Лахан“, „Бој 
на Косову“, „Хајдуци“, „Светислав и Милева“ и т. д. На пољу комедије важнији су му радови: 
„ Тврдица“, „Зла жена“, „Покондирена тиква“, „Београд некад и сад“ и т. д. Наскоро по смрти 

Поповићевој изречен је (Гласник, УП!) суд о његовој поезији. По том, признатом, суду Поповић 
је на пољу драматике био јачи у трагедији но у комедији. „Историја — вели се ту — а нарочито 
српска, била је извор, из кога је он свој трагички свет створио. Плодан а гибак дух, који се 
у сва стања и времена лако пресељавао, вешто је тужне спомене давне или новије прошлости 
наше у виду или борбе начела историчких или борбе страсти и карактера представљао. Свако је 
скоро трагично позорје његово школа, у којој Срби не само неко уметничко уживање налазе, но 
одушевљавајући се развијањем историчких догађаја и чувство о народности негују; јер скоро сва 
односе се на она времена, којих се народна свест још живо сећа и која су, више или мање, 
скопчана са народном садашњошћу“. И ако саме собом слабије, ипак су по утицају биле од жива 
интереса његове комедије. „И оне су, као и романи Видаковићеви, много принеле народу, који је 
књижевни живот отпочињао. Ш]ала, занимајући пријатно и одмарајући од послова, свагда је дража 
забава но озбиљност, а навластито за народ, који још сласти уметничке није окусио био. Срби 
су, читајући шаљиве саставе ове, у њима нашли удесну школу, у којој су се читати учили, а 
у Поповићу занимљива учитеља, који тиме с Видаковићем дели подједнако част народних учитеља... 
Да му је Провиђење дане продужило, богати изливи хумора његовог, који су особито у последње 
време Србе веселити почели, оправдали би можда мисао оних, који му у комици снагу налазе“. 

Пред свим трагедијама Поповићевим стоји његова „Смрт Стефана Дечанског“, у којој је 
сликање историских лица, развој радње и обрт судбине изведено боље но у осталим му списима 
те врсте. Од комедија му је најзнатнији „Тврдица“; главно лице овога комада, Ћир-Јања, постало 
је популарно тако да је и сам писац тако називан. 

Још је Поповић био обилат прозни и научни писац; он је радио школске књиге, расправљао 
филолошка и историска питања и писао занимљиве чланке с тенденцијом веселе забаве и поуке. 

Јован Ст. Поповић рођен је на Нову, 1806, Годину у Вршцу од родитеља Стерије и 
Јулијане. И сам је често називан очевим именом. Школовао се у месту рођења, Тамишвару и 
Пешти, а правне је науке изучио у Кезмарку. Године 1830—1836. био је наставник латинскога 
језика у приватној малој гимназији вршачкој, а за тим је пробао срећу у адвокатској пракси. 
Позван у Србију, прешао је 1840. у Београд за професора Лицеја а наскоро је, у новембру 
исте године, постао Начелник у Министарству Просљете. На овом је месту остао осам година у 
најкориснијем пословању. Тада га је Министар Просвете оценио да му је „у призренију просвете 
народне тако љух народа српског добро познат, да ће он, ако од стране Правитељства потпомаган 
буде, велике ползе изображенију народном принети“. Понајвише је његовим заузимањем основано 
Друштво Српске Словесности — потоње Српско Учено Друштво, Народни Музеј и друге просветне 
и корисне установе. Године 1848. вратио се у Вршац, где је 26. фебруара 1856. преминуо. 

Јавивши се у књижевности још 1825. године, Поповић је на том пољу радио неуморно 
све до саме смрти, оставивши спомен једног од најзаслужнијих књижевника и у опште просветних 
радника српских. 

Слика је Поповићева доста позната у Српству поглавито по копијама портрета масне 
боје, који је Матица Српска добила од жене његове доста после смрти заслужнога песника и 

рвих дана 1808. склопила се књига у којој су се бележила дела славнога града 
Дубровника, уводили откуцаји срца најбољих синова и представника минуле славе 
необичне републике словенске. Али и ако на самртничкој постељи — Дубровник 
није умро, он је имао у себи још снаге да отпочне ново доба свога бића. Један 
од синова дубровачких који се нашао својој отаџбини да је са раскрснице смрти 
и живота поведе животу; који се јавио да је теши, снажи и весели у часовима тешког искушења; 
који јој је стао у службу да је препороди на муци јуначкој — био је знаменити Медо Пуцић, 
кнез, песник, историк и философ. 

Рођен последњег дана месеца фебруара 1821. године у Дубровнику, у једној од најстаријих 
породица властеоских — Медо је лако из прве школе, домаћег васпитања, понео у свет племенитост 
одлика просвећенога реда друштвеног из кога је потекао. По том је више науке слушао у лицеју 
млетачком а правничке студије у Падови и, за тим, у Бечу. Још за овога свога школовања 
Пуцић бејаше у вези са знатним људима, првацима словенским и вођима културног преображаја 
међу Србима на западу и међу Хрватима који се културно препорођаваху. Тада је већ песмама 
обележавао своје становиште са кога ће доцније наставити јачи рад. Пропутовавши године 1845. 
кроз Србију и Хрватску, Медо оде у Италију и ступи у дворску службу најпре код војводе од 
Луце а по том војводе од Парме, да се после четир године врати опет своме Дубровнику. Медо је 
много путовао по Италији, Немачкој, Француској, Инглеској и Русији. Таким, угодним, путовањима. 
духовни видик песников бејаше особито развијен и раширен. Године 1868. дошао јеу Београд за 
наставника тада маленога Кнеза Милана, на ком је месту остао до Кнежева пунолетства 10. августа 
1872. године. Стога је и могао о себи рећи: „Ја сам почео своју каријеру код најстарије династије 
у Европи, династије бурбонске, а свршио сам је код најмлађе, код Обреновићеве“. По том је опет 
отишао у Дубровник, где је 18. јуна 1882. преминуо. Пуцић је био члан Српског Ученог Друштва, 
Југословенске Академије Наука и Римске Академије. — 

Књижевнички живот Меда Пуцића и обилат је и значајан је. Остављајући на страну 
различите ситније послове његове, Пуцић је нарочито познат као песник и историк. 

На пољу песничком јавља се врло рано. У збирци његових песама налазимо прилога још 
из 1840. године. Он је био вредан сарадник Гајеве „Данице“, „Дубровника“ и других листова и 
повремених издања. Песми је остао веран кроза сав век свој: лиру је држао у рукама до саме 
смрти. Године 1849. штампао је посебну збирку песама под именом „Талијанке“. Године 1847. је 
започео, 1850. довршио а 1862. штампао велику песму о Вожду првога устанка, која — као 
песма — још није достојно оцењена. Осем тога познат је и његов спев „Цвијета“, који је 
1863. довршио. 

Пуцићево је литерарно образовање засновано и изведено на темељу класичких студија 
— па ипак се за прво изразито обележје његова певања може навести утицај српске народне 
поезије. Тај утицај у вези с Пуцићевим изучавањем старе прошлости српске учинио је да се тон 
народне песме у пуној хармонији с уметничким обликом провео кроза све главне песничке радње 
Пуцићеве. А то је опет донело као последицу топло српско осећање песниково. Знамо шта сем 
с које се стране може приговорити овим последњим речима. Али ми стајемо код факта да осем 
Змаја Јована Јовановића нико није знао тако одушевљено и песнички лепо поздравити појаву 
српске војске на Косову 1878, онда кад је било браће која су о томе друкчије мислила и осећала: 


Тврдом стопом Србин стаде Девет тића 

На Косово кобно поље, Југовића. ... 

Стари крсташразвиоо __ __---— "- –— – —– – – 
Након пецат црнјех љета == = = == == == == == === === == 
Откад згази Туре гадно 


Туре гадно, Свако српско срце бије, 
Поље јадно.... Срце бије 

Ој давори! Косово је Суве лије. 

Наше, наше, навјек наше! Слава, слава! дични роде, 
Живљим зраком жар га грије Стару памет окрените, 
живљим дахом вјетар бије Земско царство заволите 
Живо дрхћу од радости На Косову г утврдите! 

Од радости свете кости; Српском краљу, Косов-поље 
Што су кости ту лединомг Косов-поље, дај престоље! 


Моћи српских мученика ! = == = === = == 
С Вучитрна, са Приштине, == = == == == 
С Неродимља, с Качаника, 


Са Ситнице питне воде, Ове рјечи, што од срца лете 
Питне воде Са славног његда Дубровника града, 
Рад слободе, У вјенац ви на спомен уплете 

Гле, устају древне сјенке, Лазаревих врсника потомак, 

Та госпоцка ведра лица! Та „отпусти свога роба, Боже, 

Цар Лазаре, вођа Милош, Пошт уочих Спаситеља“, сада 

С Косанчићем друг Топлица, Ускликнути под сјединам' може 
Стари Богдан с девет тића, Миланове младости наставник. 

Опевајући Швајцарску, њену слободу и врлине, песник не одолева души већ уплиће 
при крају своје српско осећање, те велича Србију: 


Но свакако још ми нешто треба Красну земљу, земљу племениту, 
Прије него гусле ми с' охладе; Узвишену у планинске висе, 
Ко зна хоћу л имат гђе прилику Натопљену водма и барама, 
Да још дрнем гудалом у струнег Пашњацима гојну и шумама, 
Свјет садашњи мало пјесме пази Што у првом развоју врлина 
А још мање тукове гусларе; Радо би се с Хелвецком такмила 
Па баш ваља прије нег' умукнем А. то јесте Српска Кнежевина. — 


Да поздравим барем једном земљу, 


Али врх свега стоје његове „Босанске даворије“, које су небројено пута потресле српско 
срце јер су из искрене душе српске потекле. 

Песник не заборавља одати достојну хвалу славном Колару, који је, кад су се 1841. 
године познали у Падови, доста помогао да Пуцић тако свесрдно пође стазом народном.... Кад 
је песник осетио своје песничко срце, онда му се јавио Колар као „песник небески“ : 


Мени дош'о и реко ми: пјевај! Кажи звјезду слабе још свјетлости, 
Пјевај дику јуначкога пука, Она већа те већа постаје, 

Мржњу браће, народно проклество, Приближа се, жарке меће зраке 
Свакојаке туге и невоље: Док засија животворно сунце, 

Но далеко на тавноме небу Пјевај синко, Слав се препорађа ! 


Стојећи на тако високом гледишту, Пуцић је далеко био и од једностраности: ону исто 
доба помиње и Косово и Гробничко Поље, те вели: 


Овђе су се два брата сусрела, Докле вам је пробитачно вр'јеме... 
Образа су обадва једнака, Ви сте браћа, једне мајке ђеца, 
Очи прне, до рамена брци, Једно вас је задојило млјеко. 
Прси храбре, рука силовита, Што вас данас раздјељује» вјераг 
Иста душа, исти језик лјепи, Божја није када раздор рађа; 

А кад било да с' рукују — чуда! — Законг еле сви сте под туђином... 
Хорват један а Србљанин други, Сложните се, грлите се, браћо, 
Један другог неће да познаде. И јуначко заметните коло... 


Познајте се, познајте се јадни 


Године 1849. саопштавајући у алманаху „Дубровнику“ неколике народне песме, Медо 
напомиње о потреби одредити како народна поезија треба да стоји према уметничкој. О тим је 
везама песник често размишљао а леп резултат његова мишљења показан је најбоље у песмама 
које је он написао. Ми, примера ради, помињемо да је песник савршено вешто употребио тонове 
народног певања о првом устанку у својој потпуно уметничкој песми о Вожду и судбини његовој. 
Ту су и гаврани који јављају кадуни Кулин-капетана о турској погибији — као и у Вишњића; 
ту је ванредном вештином употребљена цела песма о почетку буне против Дахија; ту су одјеци 
и свега народнога певања о томе времену. Исто то видимо и у „Цвијети“, спеву са свим друге врсте. 

Најпотпуније издање његових песама изишло је 1881. у Панчеву трошком књижаре Браће 
Јовановића под именом „Шесме Меда Пуцића Дубровчанина“. Збирци је приложена слика песникова 
и ноте компонованих, популарних, песама. 

Историографски је рад Пуцићев такођер плодан, а креће се поглавито на пољу историо- 
графије дубровачке, било по самосталним истраживањима било по ослањању на ранија писања. 
Али је од свих историских прилога својих највише учинио користи издањем великог зборника 
„Српски Споменици“, од кога је прва свеска изишла 1858. а друга 1862. године. 

Таким, и другим, радом својим, речју и делом — Пуцић је проживео најтежу периоду 
у животу свога роднога града, а награда му је била у томе што је у очи саме смрти могао видети 
како јачају оне везе по којима је Дубровник један од најбољих представника у племенској заједници 


великога Српства. 

ој Јажов Ненадовић, 


ивот млађега брата кнеза Алексе, Јакова Ненадовића, пун је активности и ако не 
бурних промена као његова синовца проте Матије. 

Јаков Ненадовић рођен је у Бранковини у другој половини осамнаестога 
ДА) МА | века, и до почетка 1804. године, до смрти старијега му брата Алексе, није био 
РМ учесник у народним пословима. Али кад паде глава старога и популарнога кнеза 
Алексе, дође време да се и Јаков покаже на делу. Одмах по смрти Алексиној Фочић Мехмед-ага. 
хтеде поставити Јакова за кнеза... „Ето ти приповеда Јаковљев синовац прота Матија у својим 
Мемоарима — нашега зета Живка Дабића и јоште два Турчина, пријатеља мога оца, са јоште 
три кмета, и кажу Турци: „Хајде, Јакове, послао нас Мехмед-ага Фочић; хоће тебе да окнежи“ 
Мој стриц каже им да он не сме међу Турке више ићи, и да неће кнез да буде. Турци кажу: 
„Слободно, тврда је вера. Фочић хоће опет кнеза од вашега оџака, и неће да иде, докле из ваше 
родбине кога не окнежи“... Онда мој стриц немаде куда, него оде у Ваљево, и кад је дошао Фочић 
му рекне: „Јакове, Алекса је тражио наше главе пак изгуби своју, но ја хоћу опет од вашега 
оџака да окнежим“. На то му се почне стриц извињавати: „Ја сам узео новце из Немачке и 
растурио по вилајету да тргујем, а проти не подноси, а од оних других није ниједан вешт 
вилајету, но молимо те, ага, метни другога кога хоћеш“. „Јок, јок! ја од вашега соја хоћу кнеза. 
п никако друкчије!“ говорио је Фочић. Онда мој стриц оде и договори се с ваљевским Турцима, 
те сви рекну да је Пеја Јанковић из Забрдице Алексин рођак. То Фочић верује и окнежи Пеју, 
који је код мога оца био буљубаша и коме смо ми кумовали“. 

Одбивши на тај начин сумњиву почаст од крвника братовог, Јаков је одмах по том био 
у прилици да почне светити прве жртве. Као на брата Алексина прешао је део популарности 
погинулога кнеза на Јакова, који је стога постао прва по старешинству личност у ваљевској и 
шабачкој нахији. Првих дана устанка Јаков је разбио Туркеу Бељину и Свилеуви, па је, по том, 
опсео Шабац, који је најпосле и освојио. Јаков је био у бојевима и сукобима на Пожаревцу, под 
Београдом, код Ужина, на Чучугама, Карановцу, Месарцима и другим местима. Кад је Бећир-паша 
пошао у Србију да је умири, носећи побуњеницима обећања а дахијама смрт, Јаков је био са 
друговима послат у пресрет њему и поднео му је у девет тачака српске захтеве. Долазак је пашин 
донео, у последицама смрт дахија, али се на томе није могло свршити све. А кад је Бећир-паша. 
пошао натраг, Јаков га је опет пратио. При преуређењу Србије с краја 1810. иу самом почетку 
1811. Јаков је постао Попечитељ Унутрашњих Послова. Тиме је са свим пристао уз Вожда, коме 
је раније бивао виђени противник у друштву с Миленком Стојковићем и осталима. При самом 
издисању слободеу Србији Јаков је одабрао из Совета важнија писма, сместио их у два бурета и 
послао на Забреж да се под именом ракије превезу па за тим нареди да се архива саветска спали 
како не би пала Турцима у руке. За тим и сам оде на Забреж, одакле после пређе с осталима у 
Срем. Наскоро буде одведен у Цеље, у Шјтирској, а одатле, по примеру осталих војвода, оде у 
Бесарабију и настани се у Хотину. 

После пуних осамнаест година, 1831, вратио се Јаков с породицом у Србију. Дирљиво 
је како прота Матија, почињући писати Мемоаре, говори својој деци: „Мој отац имао је више 
сестара и браће од којих само најмлађи његов брат Јаков јоште живи, који је у време Карађорђева, 
рата био командант ваљевске нахије, а после дошао на моје место у Совет Српски, а ја одем у 
војску на Дрину. Његово име наћи ћете често у мојим рукописима. Он живи сада са својим 
синовима и прочом породицом у Русији у Хотину. Ако ја пре умрем а они се дотле не врате, 
немојте заборавити да тамо имате стричева, браће и сестара, које још нигда нисте видели“. 

На пет година по свом повратку, 1836, Јаков је преминуо и сахрањен је у Бранковини 
поред брата Алексе. 

Лик је приказан по слици која се чува у Београду у Народном Музеју. 

еобичне прилике у време српскога устанка за ослобођење тражиле су и необичне 
људе. Мало, врло мало, бејаше знања школом стечена: све се морало накнађивати 
природном даровитошћу и животним искуством. Вожд је био „воинствени гениј 
свемогући“, Вељко ненадмашни мегданџија, капетан Жикић и Радич Петровић 

таленти за стварање утврђења, Лука Лазаревић даровити вођ одабране коњице, 
Матија ИЕ вешти заповедник самоуких тобџија. Али је оно доба, где су се обноћ рушили 
и стварали градови, отварало и поље занатскога рада, у првом реду онакога како је за ратнике 
п ратовање требало, а достојан је представник свога реда био даровити Јован Петровић, 
познатији под именом Јован Ковач. На жалост о личном животу његову мало се зна — стога 
ћемо овде поменути само оно до чега је могао доћи у прибирању података г. М. Ђ. Милићевић. — 

Јован је рођен у Својнову, селу нахије јагодинске, у другој половини осамнаестога века, 
тако да је пред почетак Кочине Крајине био дечак од 16—17 година, па је, као такав, и ступио 
у познате фрајкорце, међу којима се борио и био два пута рањен. По том се настани у Земуну, 
где, изучивши ковачки занат, постане мајстор. У току српскога ратовања 1804—1813. Јован је 
чинио устаницима велике услуге у оправци оружја и окивању топова који су, у прво доба, 
били трешњеви. 

У једном боју од многе пуцњаве топови стадоше попуштати. Вожд упита Јована може 
ли стегнути топове одмах. Јован се весело прихвати посла, брзо га сврши, опкорачи топ и нареди 
да га испале. Топ груне и заједно с Јованом издржи пробу. Вожд га похвали и прекори: „Нека 
и пропадне топ — рече он —, ти си нама потребан и за друге послове“. По добијеној победи 
Карађорђе наздрави свечану здравицу Јовану Ковачу па чашу баци у вис. Чаша оста здрава а 
Вожд рече: „Е, коекуде, све твоја срећа, брат-Јоване !“ 

Јован је салио један гвозден топ са својим именом и презименом и поклонио својој отаџбини. 

Једном је — пише г. Милићевић — спроводио по Србији, а по наредби Кнеза Милоша, 
неке Берлинце, јер је знао говорити немачки. На рукама је, путујући, носио сељачке вунене 
рукавице, које његови немачки сапутници зажеле купити за Етнографски Музеј у Берлину. Јован 
рукавице поклони, додавши: „Нека се рукотвор наших сељанака види и у Берлину“. Ти необични 
путници, због тога поклона и других услуга Јованових, израде те Јован Ковач постане члан тога 
Музеја у Берлину ! 

„Као мајстор сикирашко-ковачки, Јован није смео радити друге финије послове. Али 
некакав велики господин из Беча дођеу Земун, и ту му се поломе кола. Дозову Јована и упитају: 
може ли кола оправити> „Могао бих, ал не смем!“ одговори он. „А заштог“ Јован каже зашто 
не сме. „Оправи ти —- рекне господин — а за друго је моја старост“. И Јован кола оправи. А 
господин, вративши се у Беч, пошље му „право“ да може и најфиније ковачке послове радити.. 

У Белу Недељу 1830. године први пут су у Београду зазвонила са цркве звона, која је 
Јован оковао и наместио. Кад му рекоше да сваког тренутка могу са града грунути турски топови 
због тога, Јован мирно одговори: „Моје је да дижем, а паша нек пуца ако му се пуца!“ 

Кад је стигао у Земун први парни брод, поквари се нешто у махинама, што могаше 
оправити ту једино самоуки Јован Ковач. Извршивши то, одбије и новчану награду и понуђено 
право да се за свега живота могу и он и породица му возити бесплатно. Само седне и одвезе 
се до Новога Сада, да опроба ваљаност свога посла. 

Као учесник у борби за ослобођење Србије и Српства, као вештак у своме послу и као 
разборит човек — Јован је одржавао многе лепе везе са знатним људима, почевши од Кнеза Србије 
са једне па до Митрополита у Карловцима са друге стране. 

Преминуо је у Земуну 1. јула 1837. године. „Кости његове, кости су рода српскога !“ 
рече тада Димитрије Давидовић у једном писму. 

Лик је израђен по слици, коју је на годину дана пред његову смрт радио у Бечу сликар 
Димитрије Аврамовић, и која се чува у Народном Музеју у Београду. 


|| стар Јожић. 


етар Јокић, један од знатних учесника у првом устанку, заслужан је још и као 
учесник у збирању грађе за историју онога бурнога и важнога времена. Док је 
првим радом својим познат тек историцима дотле је занимљивим подацима које је 
пружио историографији постао познат и ширим круговима читалачким. 

Јокић је живео у Тополи кад му је заслужни књижевник српски М. Ђ. 
Милићевић, и сам ту живећи, обратио пажњу на историографску важност његова сећања и казивања. 
„Познавши се — пише г. Милићевић — с Јокићем, ја сам му одлазио и радо и често, јер сам 
опажао да и он мене радо дочекује и, ако само један дан не дођем, шаље и тражи ме. Тако смо 
се нас двојица, за кратко време, били зближили да смо јелан другом некако били потребни.... 
Међу тим је он, кад год сам му отишао, причао врло интересне приче, о времену и о људима 
из првога устанка“. Али кад је био понуђен да се таква његова казивања записују, стари је 
ратник одбио. Тек кад му је г. Милићевић дошао као изасланик Српског Ученог Друштва, Јокић 
је пристао на понуду, те су његова казивања бележена преко зиме 1851—1852. године. Тако је 
постало важно и популарно „Причање Петра Јокића о догађајима и људима из првог српског 
устанка“, што је штампала Српска Краљевска Академија у ХГУ. књизи свога „Споменика“. У тим 
причањима сачуван је добар део и за пространију биографију Јокићеву. — 

Петар Јокић је рођен у Тополи око 1779. године, те га је устанак од 1804. затекао у 
бујној снази младога човека. И дотле добро познат Карађорђу, Јокић већ првих дана устанка 
бејаше његова десна рука. Управо Јокић је један од оних који су бацили прву варницу у турске 
ханове и почели битку. 

Од тога доба па кроза цео низ догађаја Јокић је бивао у непосредној близини Вождовој, 
поставши старешина — буљубаша — личне гарде Вождове. На тај је начин Јокић имао прилике 
много видети, чути, сазнати и — урадити. Преживео је шесет и пет смртних погибија и преболео 
много рана. Јуначан, поуздан, мудар и разборит, Јокић је у највећем друштву првих војвода водио 
с разлогом озбиљну реч. Године 1813. био је на Дрини и, последњих дана, у Шапцу, одакле је с 
војводом Милошем Обреновићем потекао да се заузме Београд што пре. Али их срете глас да су 
Београд већ узели Турци и да је Вожд прешао Саву. Јокић, најзад, и сам пређе у Срем и смести 
се с породицом у Земуну, где је живео тргујући. За карактеристику тога доба, буљубаше Јокића 
и Вожда наводимо овде одломке из нештампане старе песме, постале под утиском догађаја тих дана: 


Спрама Саве крај бедема „„Горко мајке запевају, 

Београда изгубљена „»Злотвори се подсмевају, 
Карађорђе Петра пита, „»Да би који, не 6' жалио, 

И сузама њег облива: „»Већ које си ти ранио..." 


„Казуј, Петре, шта се ради, 
„По Сербији нашој бедно, "__6_(_(- - – –—_-- - "– "–— — 
„Је ли Турчин поробио, = = == = 


„Милу браћу заробио“ „Истом ми се срце смије, 
„»„Господару, главо наша, „Биће српска ка'но прије, 
„»„Пропала је слава наша, „Врази ће се посрамити, 
„»Турчин земљу прекрилио, „А Сербија прославити“. 


„»И Сербију поробио, 


По ослобођењу Србије Јокић се вратио у своју отаџбину и постао члан окружнога суда 
ваљевског, где је због слабости стављен у пензију па је онда отишао у место свога рођења у 
Тополу. Ту је живео до смрти, до 24. априла 1852. године. — 

Лик је по слици која је у Народном Музеју у Београду и за коју г. Милићевић тврди 


да је „врло добро погођена.“ 

Данило М едахови ћ 


историји српскога новинарства, које се поступно развијало захваљујући у првом реду 
личном пожртвовању појединих уредника и издавача, стоји факат да је прве српске новине, 
писане новим, Вуковим, правописом, покренуо, уређивао и издавао доктор философије 
Данило Медаковић, и иначе веома заслужан радник на пољу књижевном и, нарочито, 
журналистичком око половине деветнаестога столећа. Већ и сам тај један факат чини 
појаву Медаковићеву необичном, интересном и корисном. А он је и пре тога био познат и после 
тога користан покретач у културном животу српскога народа. — 

Данило Медаковић рођен је 17. (29.) декембра 1819. године у Зрмањи, у Лици, на граници 
далматинској. Свршивши основну школу у Војничкој Крајини а гимназију у Задру, Медаковића је 
вукла жеља у слободну српску земљу те оде у Србију Кнезу Милошу 1837. године, где је био 
чиновник најпре у Државном Савету а по том у Министарству Финанција. После промене на 
престолу 1842. године оставио је Србију и Медаковић, који је по том био лични секретар Старом 
Господару, Кнезу Милошу. С одобрењем Кнгжевим оде 1845. у Берлин, где је слушао философске 
науке и из њих положио докторат 1847. 

Вративши се у свој народ, Медаковић, позајмицом у Господара Јована Обреновића, купи 
у Новом Саду штампарију и, у новембру 1848, отпочне издавање политичког листа под именом 
„Напредак“, који је излазио у Карловцима. „Напредак“ је био орган српске омладине, која се у 
оно бурно доба први пут организовала као политичко-књижевно друштво „Српског Напретка“, 
којем је Медаковић био први председник. Кад се влада српског војводства преселила у Земун, 
пренео је Медаковић тамо своју печатњу и тамо је наставио издавање „Напретка“. Маја 1849. тај 
лист би забрањен, те Медаковић стаде уређивати „Јужну Пчелу“, која није била боље судбине. 
Као независан лист, веома угледан на Словенском Југу, „Пчела“ би, по жељи ондашње владе 
српске, угушена због симпатија које је указивала Старом Господару и његовој породици. Кад 
оста и без тога органа, Медаковић 1852. поче у Новом Саду уређивати политички лист „Српски 
Дневник“. Због свога правца, који је одобравао управо сав народ српски, „Дневник“ је тада 
сматран чак и као орган руски и ако је у самој Русији више пута бивао забрањиван. Уз овај, 
веома популаран, лист који је дотерао до 2000 уписника, Медаковић покрете, као додатак њему, 
„Седмицу“, књижевни лист за који је с правом речено да је „дао крила српској белетристици“. 
Као издавач и уредник Српеког Дневника био је Медаковић под Баховим апсолутизмом изложен 
гоњењу и вексацијама аустриских власти особито за кримског рата. Год. 1859. доби, и ако није 
тражио, „дозволу“ да се привремено или дефинитивно може настанити у Београду. То је значило 
толико колико и изгнанство и Медаковић мораде продати штампарију и напустити лист те прећи 
у Србију. Г. 1862. врати се у Нови Сад, јер је тада у аустрији апсолутизам престао био а год. 
1863. наново покрене „Напредак“. Још годину дана доцније преда овај лист, који је јошу првом 
почетку обележио нов правац српске журналистике, другим рукама, и тиме се растане од рада 
журналистичког, оставивши трајну успомену у развитку српскога новинарства. Повукавши сеу 
приватан живот, Медаковић се настани у Загребу, где је био председник српске православне 
општине и где је 5. новембра 1881. године преминуо, топло ожаљен у српској, тада већ знатно 
развијенијој, журналистици. 

Али и ако најважнији није новинарски рад био и једино поље делања Медаковићева. Име 
је Данила Медаковића уткано и у развој српске књижевне и уопште духовне просвете. 

Његови календари „Годишњак“ и „Ласта“ бејаху постали правим народним књигама. 
Утицај се њихов лако може схватити кад се каже да су се годишње растурали сваки по 8000 
до 10000 примерака. 

Медаковић је познат и својом великом „Историјом Српскога Народа“ која је изашла у 
четири књиге у Новом Саду 1851.——1852. године. Како је он гледао на потребе свога народа и 
његове интелигенције, лепо тумачи један његов добар познавалац: он није — вели — одбио 
повесничар по струци већ по потреби народној; Историје од Јулинца и од Рајића мало је ко 
могао тада разумевати због језика којим су писане; Давидовић је био у народу веома мало 


познат са својом Историјом; потреба је, дакле, била дати народу народну повесницу —- и то је 
учинио Медаковић. 


Још се Медаковић јавља и као издавалац дела старих и нових писаца. И ту се руководио 
стварним потребама читалачке публике, штампајући за њу поново Качића, Доситија, Видаковића. 
Помагао је издавања Ђ. Даничића, Јов. Бошковића, Божидара Петрановића и других, вољан да 
поднесе у том и материјални губитак. 

Најзад је Медаковић био покретач и многих корисних установа и предузећа. После проте 
Стаматовића њему припада највише заслуге за овако једнодушно прослављање Светога Саве широм 
васцелога Српства. Он је покретач оснивања српских читаоница, дилетантских позоришних дружина, 
омладинских заједница. 


Рад је његов плодан — успомена дуготрајна. 
1) 
Хе 
УА по 


~ 


] |лија Јуоларац, 


_елики добротвор српске просвете, Илија Милосављевић, рођен је око 1800. године у 
Коларима, селу нахије смедеревске, па је по месту рођења узео надимак Коларац 
под којим је обично и познат у Српству. У том је месту учио прве школе, а о 
паду српском 1813. године прешао је с родитељима преко Дунава у Банат. Кад, 
пак, позва турска управа Србе бегунце да се врате на своја огњишта, дођу у Коларе 
и родитељи његови, али их он наскоро остави па сиђе у Београд да нађе рада. У Београду је 
ступио у трговину, па је вредноћом изишао на глас тако да се оженио кћерју свога газде Милутина 
Радовановића, онда првога трговца београдскога. Године 1828. Коларац, као већ доста имућан 
трговац, пређе у Панчево, по свему изгледа зато што је био дошао у сукоб с неким представницима. 
власти у Београду. У Панчеву је остао све до друге половине 1856. године, када се опет вратио 
у Београд. Дотадашњим радом трговачким Коларац је већ био стао у ред првих богаташа. 
Претпоследње године свога живота био је оптужен по делу политичке природе, те пресудом 
ванреднога војнога суда — јер је Србија била ступила у други рат с Турском — буде осуђен 
а после неколико месеци помилован, пошто је и јавно мњење неодступно веровало у исправност 
његову. На непуна два месеца по том, 6. октобра 1878, преминуо је Илија Коларац у дубокој 
старости у Београду. — 

Добротвор ближој и даљој околини својој за живота, добротвор српске књиге и просвете 
у многим појединим случајевима које је видео и доживео — Коларац је својим завештањем ушао 
у поменик највећих просветних добротвора у васцелом Српству. Све своје покретно и непокретно 
имање Коларац је оставио Српству: од једног, мањег, дела да се оснује Књижевна Задужбина а 
другим, већим, да се удари у Београду темељ за српски универзитет који ће носити његово име. 
Замашност његових завештаја види се најлепше из количине новца којим се изводи, и има извести, 
његова жеља. На дан 1. октобра 1901. године Књижевна је Задужбина Коларчева износила 218.199:45 
дин. а Фонд за Универзитет 1,434.770:45 дин. Навршује се прва стотина књига и списа којима је 
додељена новчана помоћ и награда: тиме је већ до сада српској просвети, српској мисли и имену 
учињена велика потпора, неоцењива помоћ. 

(С правом је о првој годишњици Задужбине Коларчеве у двадесетом столећу (6. октобра 
1901.) речено да се, доста дуг, земаљски живот Илије Коларца већ сада почиње губити пред 
појавом онога посмртног, духовног, живота којим је име његово настало живети. 

Није задаћа овим редовима исцрпно набрајање свих чинова оних појединаца који улазе 
у албум Знаменитих Срба ХГХ века. Кратким биографским скицама дужност је поменути само 
највећа дела, она која су кзрактерно обележје живота и делања великих појединаца. Стога остају 
без помена многобројна мања доброчинства Коларчева па и његово ударање основа за, негда 
замишљану, Правну Академију Српску у Новом Саду. 

Слика је Илије Коларца добро позната по свему Српетву по издањима његове Књижевне 
Задужбине. Тако га приказује и наша слика. 

сновалац и први наставник чувене „Велике Школе“ у Београду за време првога. 
устанка, један од најумнијих људи који су на судбину устанка утицали а неодступно 
најдаровитији Србин политичар свога времена, Иван Југовић — рођен је у Бачкој, 
у Сомбору, око 1775. године, кад му отац бејаше у том месту свештеник. Њему је 
|| право име Јован, као што се и звао док није прешао у Србију, када је и своје 
дотадашње презиме Савић оставио и почео се звати Југовићем Иваном, узевши, као што 
неки његови рођаци тврде, старо презиме своје породице. 

Југовић је отпочео школовање у месту рођења, а завршио га је у Пешти, где је свршио 
правне науке. Имајући намеру да се закалуђери, сиђе, по свршеном школовању, у Карловце, где 
у Гимназији постане професор у почетку школске 1801. године. Ту остане три године, па, кад 
дође у сукоб са Стратимировићем, напусти мисао о калуђерењу и оде у Вршац, откуда после 
годину дана, при крају 1805, пређе у Смедерево, где је већ заседавао познати „Правителствујушчи 
Совјет“, коме постане писар а с пролећа 1807. секретар. О Божићу ове године буде уклоњен, због 
политичких прилика, из Совета који је сада заседавао у већ ослобођеном Београду. Тада се Југовић 
лати да изведе делом мисао и жељу свих главнијих људи у Србији, да оснује школу каква је онда 
дила најпотребнија. 

У историји устанка за ослобођење Србије стоји факат да је година 1808. донела Србији 
и главном месту њеном, Београду, нову једну школу с новом задаћом и новим именом. То је била 
београдска Велика Школа „Карађорђева времена“. По једном, још необјављеном, сведочанству 
видимо да је већ и раније живела мисао о основању каквог „учебног заведенија, гди би се млади 
синови српски ратника могли припремити полезно отечеству послужити, како год писари и учитељи 
и сваког рода чиновници, у чему је сада од истине велика оскуда“. Година мира, 1808, донела је 
погодбе за остварење те жеље, којој је тада као најбољи представник изишао Иван Југовић. Из 
лепих описа сувременика видимо с колико је добрих нада та школа отворена 31. августа 1808. 
Она је трајала до пред сами пад 1813, и служила је на част духу који је онда вејао у 
јуначкој Шумадији. 

Југовић је у овој школи радио само четири месеца. При крају ове, 1808, године он је 
мораде предати другима ради дипломатскога путовања у Влашку, а кад се при крају марта 1809. 
врати у Београд, он постаде председник Београдскога Суда. По смрти Доситијевој наименован је, 
у мају 1811, за Министра Народне Просвете, којом је управљао до Бадњега Дана 1812, када је 
уклоњен од дужности. Више није, за врло кратког даљег бављења у Србији, ни имао службених 
положаја. — 

Од 1808. до 1812. Југовић је више пута ишнао из Србије као изасланик Вожда и Совета. 

Први пут је пошао с јесени 1807. Закључивши примирје с Турцима, Руси у први мах 
не обавезаше Турке да се то примирје распростре и на Србе. Зато Вожд са Советом опреми 
Југовића да иде цару у Петроград. Он се крене, али га тадашњи главни командант руске војскеу 
Влашкој, кнез Прозоровски, задржи у Букурешту, откуда се Југовић врати у Србију с правилним 
уверењем да се српској ствари плету замке из самога Београда. Тада се поче његово непријатељство 
са службеним агентом руским у Београду. Али једва се наврши година дана, а Југовић мораде 
поново поћи на пут — опет с намером да иде у Петроград ради настојавања да Србија при 
закључивању мира не буде заборављена или да се мир, по њу штетан, и не закључи. Њега са 
још двојицом дочека Прозоровски у Јашу, па друге врати а Југовића задржи при себи да ди од 
њега што више сазнао. Међу тим стиже и друго изасланство, с којим се Југовић врати у Београд, 
при крају марта 1809, доневши глас да од мира нема ништа. Југовићу је и Прозоровски признао 
све особине правога дипломата, ванредну ученост и родољубље. Тадашњи је рад његов добро 
познат по руским изворима, а песник „Србијанке“ овако слика Југовића: 


„Па тко бити царем у Стамболу 
„Од два наске, кад га освојимог 
„Ја рти, аи ти“ 


Тако иронично пита Прозоровски Југовића, који му одговара: 

„Ја, Срб бити! ви својег имате 

„Царство веље и державу прву, 

„У којој но не заходи сунце! 

„Шта л' би вам се већ хотјело вишег... 
„До помоз'те Србом уздигнути 

„Славу њину и державу својску, 

Ваљати вам негда могу важно — — — 
» 

„Ништа ли је наше Истородјег — — — 
„Тко л' вјернији вам од Срба бив'ог“ 


Треће је Југовићево посланство било намењено Бечу. То је било у марту 1810. кад је 
Југовић у име Вожда и Совета говорио са царем аустриским. После две године Југовић је ишаоу 
Цариград, кад је у питању био споразум о извршењу Букурешкога Мира колико се он тицао Србије... 

Као што је познато, страна, за коју се вели да је представљала тежњу што ближих веза, 
с Русима, није трпела Југовића. По свим подацима излази, да је Вожд био већ у другој половини 
1812. у знатној мери клонуо духом и почео се хватати крајности. Различити утицаји доведоше 
најзад ствар дотле, да се Карађорђе готово осами и повуче у Тополу, одакле издаваше наредбе, 
у којима данас јасно видимо помућено душевно расположење и узрујаност његову. Један резултат 
такога стања бејаше и у томе што се у советској седници у подне на Бадњи Дан 1812. прочита 
писмо Вождово, по коме се Југовић и два друга његова имају одмах уклонити од сваке службе. 
Речи које је тада изговорио Југовић заслужују сваку пажњу; догађаји, што ускоро наступише, 
потврдили су истинитост његова уверења... И Плиније је пао — рече Југовић — пред силом 
вулканске лаве! Вама хвала што сте нас дружбе и до сада удостојавали! Али кад господар земље 
и народа тако вели, слушат смо га дужни, не питајући га да ли постоји у ствари та мнима 
кривица. А ко би нас и до сада трпео некорисне»... За услуге и горе се плаћа, а прогонство 
је често као нека милост. Али — тражићете нас и лепити од кала, само што ће бити допне; 
Бог зна да ли ћете већ и наћи кога жива! Жао ми је, нити могу преживети што се тако ускорава 
пропаст славног дела и народнога напора. А иначе — идемо мирне душе, јер смо осумњичени 
зато што говесмо добру и срцем и душом и сваким чином својим!... 

Свој јавни рад у Србији завршио је Југовић тим дирљивим опроштајем, за који Сима 
Милутиновић с правом вели: 


Гранита је просузило срце, 
Кад се диже и последњом овда 
Иван Савић... собом јединствени... 


После непуних два месеца Југовић је оставио Србију на свагда, прешавши, фебруара 
1813, у Земун, а одатле у Стару Паланку, Тамишвар, Беч и Бечкерек, где је наскоро, пред крај 
1813, умро од сухе болести... 

О учености овога необичнога човека сведоче сви његови сувременици: и пријатељи и 
непријатељи. Од туђих језика знао је: немачки, француски, латински, талијански, маџарски и 
руски. „Да не речем — пише Вук — да се никакав Србин нашега времена у науци и у разуму 
не би могао с њиме испоредити, али се јамачно може рећи да је био из реда најученијих и 
најпаметнијих Срба“. Милутиновић га у песмама називље Соломоном српским и јединственим 
човеком, а у писму Вуку вели за њ да је српски Пит. 

Доста има да се говори о родољубљу и поуздању с којим је у посао улазио, о моћи 
којом је прозирао у суштину догађаја, као и о питању: је ли Југовић заиста био руски противник > 
Милутиновић казује како је Југовић једном молио српске главаре: нека га баце у градску кулу 
Небојшу па окују — али нека га у пословима народним слушају; не буде ли успеха, слободно 
им је одмах га убити! — Говорећи о личностима које су узете за прве министре, историк Баталака 
отворено вели: „Правитељство Карађорђево здраво је погрешило што није Ивана Југовића за 
попечитеља Иностраних Дела поставило, јер је овај једини био који би, с потпуним достојанством 
у сваком смотренију, ово место кадар био заступити“. — Интересно је питање о Југовићевим 
одношајима према Русима. Нај јаснији и најчистији подаци који се могу употребити за расправу 
тога питања отворено тврде да је Југовић био — Србин и политичар. Баталака има права 
што вели да њега ни једна ни друга страна није могла довољно појмити и разумети. Он је српским 
главарима давао за њихове везе с Русима овај савет: „... да будете према њима на опрези, да 

будете осторожни и при самом примању њихове помоћи, и да свакад с највећом учтивошћу према 
њима, ни најмање не претварајући се, строго на свој интерес пазите!“ Прави српски политичар 
вије ни могао друкчије говорити. Пре но што ће Руси утврдити мир с Турцима, Југовић је у 
Београду саветовао користити се приликама овако: као што Руси имају рачуна да Срби буду у 
рату с Турцима, тако и Наполеон, који се спремаше против Руса па му требаху и Турци, има 
крупних разлога измирити Србе и Турке; ту се може ствар народна свршити брзо и успешно, 
иначе „то је проблемо математическо, да Србија пасти мора“. Тек данас видимо сву величину 
дипломатског дара Југовићева, човека који нам се по свему показује ватрена и жива темперамента, 
необична разума и дубоке проницавости. 

По учености својој Југовић могаше бити користан књижевни радник. Али он књижевник 
није био. Место сваког другог објашњења довољно је подсетити да у Србији тога доба ни Доситије 
не могаше радити на књизи: оно је доба са бурним приликама својим отварало друкчија поља за 
рад. На једном таком пољу Југовић бејаше првак. То је највећи значај бића његова! 

Слика је Југовићева одржавана по једном нацрту у посредних потомака његових. Тај је 
нацрт, оверен описом Југовићеве личности од Вука Караџића, послужио за израду нове слике. 

- а (И борећи се уз Кочину Крајину против Турака. По закључку мира између Турске 
АЈА "и Аустрије удовица Петрова пређе у Срем са синчићем Мирком, коме је тада било 
| десетак година, а кад се после неког времена вратише из Срема мајка и син не одоше 
своме дому у Смрдљиковац, село рудничке нахије, већ се настане у београдском селу Мислођину. 
Сишавши једном приликом у Београд, у коме сада поново владаху Турци, Мирко се 
погоди у некога Турчина занатлије да учи терзиски занат. У тој, тада на гласу, радњи израђивало 
се одело и за дахију Аганлију, и Мирко му је везао скупоцени ћурак. У газде његовога бејаху 
две лепе кћери: видећи Мирка вредна и разборита, газда га понуди да се потурчи па да му даде 
кћер и знатно имање. Мирко то одбије вештим начином, не вређајући осетљивост турску. али 
другом неком приликом, кад су већ око Београда били почели омањи бојеви између Турака и 
устаника, Мирко буде оптужен газди и газда га казни бојем. Тада одлучи да остави и газду и 
занат и Београд... „Момци пашини — прича М. 5. Милићевић — гонили су сваки дан из града 
камиле на пашу изван шанца који је био око вароши. Мирко, . једнога дана, уђе међу камиларе 
и камиле, те тако, с том гунгулом, прође кроз капију, а стража га не опази. Кад одмакне од 
вароши, остави и камиле и камиларе, па запне међу устанике, и то правце у Глибовац Станоју 
Главашу, уз кога су били махом бећари, голи синови“. Од тога доба Мирко се јуначки борио 
у многим, већим и мањим, биткама, добро познат и код Срба и код Турака и са јунаштва и са 
висока стаса свога због чега је и прозван надимком „Узун“ — висок. До дана освојења Београда 
имао је већ три ране. Али је његово прегнуће у овом знаменитом догађају оставило далеко иза 
себе све дотадашње ратне прилике у којима је бивао. Најзаслужнији за овај необични успех српски 
бејаху: Конда, млади бимбаша у турској војсци, по вери Хришћанин, који је неки месец раније 
био прешао на српску страну к војсци, која је бројала до 25.000 бораца, и наш јунак Узун-Мирко, 
тада млади буљубаша од двадесет и четири године живота. 
О томе епохалном догађају пише историк тих бојева ђенерал К. С. Протић: 
... За општи напад на Београд одређен је дан Св. Првозваног Андрије — 30. новембар 
1806. — ну тако, да се тога дана на два сата пре расвића почне да напада. Тачно тога дана у 
одређени час престали су грмети српски топови, и војници српски, који су још с вечера заоштрили 

кремење на својим пушкама и пушке добро и брижљиво потпрашили, загледали своје јатагане, 
почели су љубити се, праштати и заверавати се да један другога неће оставити, и сва српска 
војска кренула се у напред и ближе граду. Пред колоном Милоја Петровића, који је ишао да 
нападне на Сава-капију кад и кнез Сима Марковић на Варош-капију, а војвода Чарапић на Стамбол- 
капију и Главаш с Вулом Коларцем на Видин-Капију — ишао је далеко у напред бимбаша Конда 
и храбри и одважни буљубаша Узун-Мирко, уз које је пошло још пет верних им другова: Драгић, 
Младен, Петар Сремац, Никола Стамболија и Карловалија, наоружани сви добрим и поузданим 
оружјем а Петар Сремац снабдевен још и секиром у руци за обијање капије на граду. Конда 
и Мирко с ових пет својих другова прошли су срећно поред турскога хана, пуног наоружаних 
Турака који су још спавали; тако су дошли до градског рова више Сава-Капије и сви су се 
склизали лагано у ров. Конда се одмах за тим успузао уз другу страну рова и помагао Узун- 
Мирку и осталима те су се и они испели на стазу над ровом. Лагано и чисто не дишући испели 
су се за тим сви на бедем и прескочили преко палисада, па су пошли одмах к стражари на Сава- 
капији обилазним путем. И Конда и Узун-Мирко знали су добро турски, те су тако, издајући се 
за турске војнике из чете команданта крџалија, прошли мимо једну турску патролу, казујући да 
су и сами то исто, и доспели су тако до стражаре на Сава-Капији. Конда и Узун-Мирко кидисали 
су као бесни на стражара пред стражаром и пред капијом, па су, посекавши га, јурнули на врата 
стражаре и почели тући и убијати турске стражаре, који су већ били стали наваљивати да изиђу 
из стражаре на поље. Узун-Мирко, нападнут незгодно од првог стражара који је хтео да изиђе 
из стражаре, зграбио је голом руком оштрицу од турског јатагана, док је левом потегао пиштољ 
и свалио Турчина мртва на земљу. За време док су се Конда и Узун-Мирко клали с Турцима на 
вратима стражаре, Петар Сремац и остали другови разбијали су локоте на капији градској и кад 
су је отворили притрчали су својим старешинама у помоћ. Не могући избити из стражаре силом 
јатагана, стражари турски почели су пуцати из својих пушака, на што су се и Срби одазвали 
својим пиштољима, и пуцњава је престала кад више ни једног турског стражара у стражари није 
било живог. Конда и Узун-Мирко допали су тешких рана: Конда их је добио пет а Узун-Мирко 
две, ал им ране нису сметале да се и даље бију с Турцима. Од осталих другова њихових само је 
Младен остао здрав и читав, а сви остали пали су мртви пред турском стражаром. Међу тим је 
дотле и она чета српских драговољаца, што је ишла прва за Кондом и за Узун-Мирком била већ 
на градској капији и заузела је и посела, а за мало времена после тога врвела је кроз капију 
и остала војска. Конда и Узун-Мирко поведоше своје да отворе и Варош-капију, и дошавши до 
ње у сред боја и лома стадоше довикивати браћи која су с поља нападала: „Напред! напред! ево 
нас Турцима иза леђа!“ На ова узвикивања Кондина и Узун-Миркова појуриле су хитро напред 
и обе колоне кнеза Симе, и брзо су се успеле на градске бедеме с обеју страна Варош-капије, 
и помоћу Конде и Узун-Мирка растерали су Турке из стражаре на капији самој као и оне из 
споредних кућа удешених за упорну обрану, где су се и крџалије и Турци Београђани одиста 
упорно бранили. Заузевши тако све градске капије и цео бедем, којим је град Београд био опасан, 
и све турске топове који су били на њему, српској је војсци било лако да, после тога, заузме 
сав град Београд у свему пространству његову... 

У најодсуднијем тренутку Мирко је упао у кућу свога пређашњега газде Турчина и 
успео је да га спасе од српских војника. За тим је извадио дукат и дао газди да њим сахрани 
своју жену која је управо тада била издахнула. Учинивши све то, Мирко је изишао из кућеи 
поново утонуо у крв и сечу... 

До краја борбе у овом устанку Мирко је био још два пута рањен, а године 1813. морао 
је ићи у Беч да тражи лекарске помоћи. Био је готово у свима већим бојевима: на Дрини, 
Делиграду, Ужицу, Лешњици, Каменици ит. д. 

Кад је устанак обновљен 1815. Узун-Мирко је опет прешао у Србију и био је у бојевима 
на Љубићу, Дубљу и Липару. 

У ослобођеној Србији Мирко се прво био настанио у Београду, али између њега и Турака, 
којих је Београд ипак био пун, није могло бити мира. Зато се одсели у Обреновац, па се и тада 
Турци жаљаху врло често на њега. 

После промена, 1842. Мирко је остао без икакве службе и помоћи. „Више пута — приповеда 
Милићевић — молио је већ изнемогли старац да му се да каква пензија, али му се то није одмах 
дало. Чак су га једном, причаше сам он, у Савету запитали: 

— Камо ти документи о служби» 

— Моји су документи мојих седам рана, одговори Мирко и почне се свлачити да ране 
покаже саветницима, али га они уставе и одреде му пензију.“ 

Живећи тако стари је јунак дочекао и свечану прославу педесетогодишњице Таковскога 
Устанка, када му је Кнез Михаило својом руком приденуо на јуначке груди орден Таковскога 
Креста. Још је био витез златне Обилићеве Медаље. 

Овај стари ратник преминуо је 20. новембра 1868. године у Београду. 

Слика је по доброј слици Народнога Музеја у Београду. 


Лрсеније Лома. 


"ојвода Арсеније Лома долази у ред оних ратника који су свом снагом стали на браник 
слободе народне а слободну отаџбину своју видели нису. И за њ се може рећи, као 
и за толике друге, да је умро на граници Обећане Земље. 

Родио се у рудничком Качеру, у селу Драгољу, и био је међу онима који су 
први с Миланом Обреновићем дошли Карађорђу у помоћ и опсели град руднички 
у фебруару 1804. године. Чим се устанак стао развијати а војска устаничка уређивати и Лома је 
постао старешина, буљубаша, а у току ратовања, године 1811, војвода. Водећи своје Качерце, 
Лома је био у многобројним бојевима првога устанка: многе и тешке ране, од којих је неке до 
смрти носио неизвидане, биле су у свако доба сведок његова јунаштва и мушке издржљивости. 

О једном двобоју Ломином имамо и посебно казивање Ђуре Милутиновића. 

... Била је — прича Милутиновић — страшна ура пред очима. И једна и друга страна 
види готову погибију, али се мора почети јер бејаше дошло време да се крст и полумесец сударе. 
На муци јуначкој довикнуће Лома Турцима: на што да страдају сви ис једне и са друге стране 
кад би могли само двојица мегдан поделити. Зато позва турског делију да укрсте оружје. На добру 
коњу — а о ваљаности његових коња, које је јахао, причало се свуда — изиђе Лома и очекиваше 
мегданџију, који му, доста брзо, изиђе. Али таман што скресаше први дим јуришећи један на 
другога, а из заседе турске, из једног шумарка, плану пушчана ватра. Турчин оста на месту 
мртав а Лома би лако рањен. Турци су ишли на превару — али за своју несрећу. Отпоче се 
брзо битка —— и од њих мало ко остаде. 

Штета је што казивање Милутиновићево није сачувано у целини, те не знамо када је 
и где је ослоило 

Од тога је доба Лома био према Турцима обазривији. Али се невојничкога лукавства 
ипак није могао сачувати. 

Као што је први прави бој у почетку првога устанка био на Руднику, тако су иу 
другом устанку прве пушке пукле на том истом месту. 

Сувременик и историк Сима Милутиновић описао је доста детаљно тај сам почетак, који 
је донео смрт јуначкоме Ломи, 

„Војвода Ломо искупи сав Качер и удари на Рудник. Два три дана пушкарао се 
с Турцима, док им куће попали и све их сатера у њихов готово разваљени град, па опседне... 
Онда Турци рекну да су ради с њиме састати се и разговорити о предаји... Ломо им тада одвикне: 
„О, Турци! Ви добро знате Лома. Ево вам он проговара својим устима и задаје Вам чисту Божју 
веру, да може к њему који хоће од вас доћи без икакве сумње и страха, пак и од њега куда ваља 
здраво и весело“. На то изиђе сам собом Муселим ага Токатлић, као главар њихов, те управо 
к војводи: за пасом му две мале пушке и јатаган, а у левој руци носи сјајан бео пјат и на њему 
комадић хлепца колико за два добра залогаја, и до тога један осољак ситно стучене соли. Па 
кад с тим би до Лома, који га дочека на ноге уставши, рече му: „Ево ти, војвода Ломо, аманет 
Божји наша сиротиња и ми, а да све узмеш на твоју витешку веру и душу, те да нас испустиш 
здраве одавде и са свим нашим имањем и оружјем куд год у турску земљу; а ми бисмо к Ужицу, 

ако ти хоћеш“. Тад узе свој комад хлеба, замочи га у со, па од њега одгризе половину, а друго 
по залогаја десном руком пружи Лому: „Ово ти је, војвода, од нас вера и талац, а Ћефил је Бог“, 
Узме исти угризак и војвода, па га у ону со умочи и изеде, и његове оне последње речи уз то 
поврати од себе к њему... Ломо му рече: „А ти хајде поспремај све, па излаз'те амо, ја ћу вас 
главом испратити до на ужичку гранипу здраво и поштено, како сам вам и веру задао ево сада, 
те и пре волим погинути него веру задату погазити“. Онај оде и спреми све своје (ло 30 Турака), 
па изађу. Ломо их сретне с неколико изабраних момака... Ал' истога војводе Лома млађи брат 
Мијаило... узме до 50 момака, па с њима... запане у тајну бусију, па војводу, који напред 
иђаше са својима, пропусте, а на Турке живу и сложну ватру оборе, и самога Муселима Токатлића 
убију. Но и Ломо са својима а на своје опали плотун, те их једва сузбије, и од свију тих Турака 
једва спасе и одбрани само тројицу, од којих је један био Токатлићев барјактар... Ови барјактар 
имађаше особито леп и окићен јатаган, којега са сребрним крњама заједно извадивши пружи Лому 
говорећи: „Војводо Ломо! Ја видим да ти овоме, што се нама догоди, рад био ниси колико ни ја... 
Но теби на овај нож као мали од мене пешкеш“... Узме Ломо нож, и поче га за појас задевати 
и намештати... а Турчин, хитро потргавши, запне пиштољ, те Лома, како беше прегао к појасу 
главу, посред темена кроз мозак прожиже, те се одмах ту и стропошта,“ 
На тај је начин војвода Лома био прва скупа жртва новога устанка. 


Је 


ЕУ Димитри је Фрушић, 


ме Димитрија Фрушића остаје за сва времена забележено у историји српскога 
У, новинарства поред имена добро познатога Давидовића. Што је српска књижевност 
у почетку друге десетине деветнаестога века добила, у првом реду за њен развитак 
заслужне, Српске Новине у Бечу заслуга је ове двојице младих и предузимљивих 
Срба. Давидовић је и после тога, на другим пољима јавнога рада, био заслужан 
и користан, и остао познат. Ни Фрушићев посао није био мање похвалан, али је, по природи 
својој, остао у блеђем сећању даљих потомака. 

Димитрије Фрушић родио се у Дивошу 24. јануара 1790. године од оца Андрије и мајке 
Софије. Одликујући се вазда болећивошћу према невољнима, Димитрије је, после претходнога 
школовања, у прелазу на стручне студије изабрао медицинске науке, које је слушао у Бечу. Као 
медицинар договори се са својим другом и имењаком Давидовићем да отпочну издавање српскога 
листа. Тако су постале бечке Српске Новине, које су почеле излазити 1. августа 1813. године. 
Јављајући се свакога дана осем недеље и празника, њихове су новине излазиле под заједничким 
им уредништвом до 23. маја 1816. године, а тада је Фрушић, положивши докторат из медицине, 
оставио Беч с намером да се као лекар настани у ком српском крају. Прилике су, наскоро по 
том, донеле те се Фрушић настанио у Трсту као практичан лекар. 

У осталом што је Фрушић отишао у Трст имало је у оно доба и посебнога значаја. 
Треба се само сетити ондашње српске колоније трстанске: није ли Доситије у Трсту провео 
највеселије године своје, такођер и Вујић и Ракић и други» Треба се сетити веза, које су, осем 
осталих, са тим градом имали Соларић и Стојковић. Кад у Шумадији поче устанак, први се 
погледи устанички обрнуше Трсту. Као веома популаран практични лекар и као врло вредан 
радник у болници тамошњој Фрушић је остао стално у Трсту све до своје смрти. Октобра 13. 
године 1838. у 10 и по часова у вече Фрушића у кругу његове породице и пријатеља при 
разговору удари капља од које му, за неколико тренутака, дође смрт. 

Један допис, који нам је и сачувао белешку о његовој смрти, вели: „Фрушић је биоу 
виду човечијем анђео, као анђео је живео и као анђео умро без муке и без страха. Добри су га 
сви љубили и поштовали, а само зликовци и притворници бојали су га се. То сведочи цели 

трстански публикум; то потврђује медички корпус; то доказују сузе невољника, који оплакују 
изгубљење свога помоћника и утешитеља. Погребли смо га просто, али је ову простоту искреност 
увеличала толико, да је врло мало погреба у Трсту бивало подобних његовом“. 

Фрушић је после себе оставио жену, кћер Милицу и сина Душана, који му је на гробу 
подигао споменик, а сам је, као трговац трстански, преминуо 1901. 

Слика је Фрушићева сачувана у месту његова рођења код синовца му Николе. 


ЈУ 


Јатарина Ивановићева. 


ЧАликарска уметност српска нема ни близу толико заступника и представника колико 
| их има н. пр. уметничка поезија, али је ипак број њених радника у сразмери с 
ошитим културним напретком нашега народа. Неколика, пак, имена новијега доба 
сведоче да се та сразмера, гледајући на савршенство уметничко, квари и то, срећом, 
у корист ове врсте уметности. А што је већ прва половина деветнаестога века могла 
на том пољу истаћи у прве редове и једну уметницу Српкињу, знак је богаства дарова у народу 
српском и подобности његове за виши културни живот. 

Та одлична кћи нашега народа јесте Катарина Ивановићева, сликарка. 

Катарина је рођена 1819. у Стојном Београду од родитеља Лазара и Марије. У месту 
свога рођења започела је учење цртања и сликања, на што ју је врло рано упутио у првом реду 
њен природни дар, а наставила је учење у Пешти, завршивши га у Бечу, у сликарској академији, 
па је дуже времена провела, ради тога, и у Паризу. 

Већ у осамнаестој години својој Катарина је добила јавне похвале у штампи нарочито 
за израду свога властитог лика. Од тога је доба глас њен брзо растао тако да кад је 1846. године 
лошла у Србију, у Београд, дочекана је и примљена била као што се примају најзнатнији суна- 
родници. Тада је била за дуже времена гост у кући песника Симе Милутиновића, а из тога је 
доба и њена израда лика Симиног, најбоља до данас позната слика Милутиновићева. Тиме је 
уметница захвалила песнику који јој је, 1837, док је још учила живопис у Бечу, посветио своје 
„Гројесестарство“, казавши јој: 


Све појаса... дражи Афродитске Је л то било још икада игђег... 
Нек Аморе љупке забаљкају, Собом нежна нежно искраскава 
Нек по харфе жицам Еолијске У облику све причерке лица, 
Лахорчићи лахко ударкају; Одобрење зналца изласкава; 

Ал Серб-вила рада певакиња Радосна јој њена родилица ! 
Пази, цјени, јоште узвишава, Још се труди, још озбиља учи, 
Све што ради њена сестракиња, Да 6' искуству верха докучила, 
Свој ли живот чиме докрашава. И кад о том већ се толко мучи, 
Свуђ је чега, но у Бечу нешта, Серпство и тим, Бог дај! овјенчала !! 
Што још и Феб досле ти не виђе: Ове л' пјесне теби с' посвећају, 
„Срб-дјевојка кист владати вјешта!“ А да с' тобом Серпке накићају. 


Ову посвету Катарини прештампао је и „Српски Народни Лист“ исте године у 49. броју, 
доневши тада и лик младе уметнице српске. 

Доцније је она била — једина од свих Српкиња — изабрана и за члана Српскога 
Ученога Друштва у Београду. 

Као уметница имала је не само вештине у цртању него и посебнога дара за компоновање. 
Још у седамнаестој години својој израдила је, допније умножену и знатно распрострањену, групу 
око слепога гуслара: два Србина и једна Српкиња слушају „српскога Омира“. 

Њен се рад може најбоље проценити по сликама које је — на броју петнаест — 1874. 
и 1879. поклонила Народном Музеју у Београду, додавши им, за њихово одржавање, задужбину 

од хиљаду форината. Њени радови испуњују готово цело једно одељење Музеја, а гледаоци застају 
с пуно интересовања код „Освојења Београда 1806“, „Заклетве Краља Матије“, „Дочека Српкиње 
Јелене, угарске краљице“ и код других, као и код портрета : војводе Книћанина, њених властитих и т. Д. 
Искрено одана уметности, Катарина се није удавала, а преминула је у месту свога рођења 
13. септембра 1882. године, — 
Слика је по изради саме уметнице. 


дан 1787. године у Сомбору од родитеља Петра и Марије. Породица је Петрова 
била старином из Маћедоније, а сам је Петар био вредан и заузимљив. Прве је 
школе Платон учио у месту свога рођења. Кажу да је још тада, понесен лепим 
примером побожности коју нађе у своме наставнику и вероучитељу Танасију Зарићу, 
показивао склоности позиву коме се доцније свом збиљом и посветио. Свршивши у Карловцима 
гимназију, Платон ступи у богословију и изучи је тако да се онда сматрао као један од најученијих 
младих Срба, и ако није имао још ни пуних деветнаест година. Одмах по том положио је учитељски 
испит, мало доцније оженио се, а године 1809. постао учитељем у Сомбору. Те се године зађакони 
а идуће и запопи. Али учење није никако прекидао. То сведочи и његов књижевни рад: израдио 
је у то доба, и мало доцније, поглавито по немачком педагогу Нимајеру, пространу Педагогију и 
послао ју је заслужном школском надзорнику Урошу Несторовићу, коме је требало таквих и радова 
и радника. Тај је рад Платонов штампан у Будиму 1817. године, а своме писцу донео је катедру 
првога професора у новој српској Учитељској Школи коју је Несторовић основао у Сент-Андрији. 
На том је месту остао пуних седамнаест година. За то је време продужио радити на васпитно-поучној 
књижевности. Али он остаде рано удовац, па науми да се повуче у манастир и да се закалуђери. 
Стога сиђе у Карловце митрополиту Стратимировићу, те се 1829. покалуђери у Крушедолу 
примивши име Платон, под којим је доцније постао више познат. 

Од тога доба настаје нова периода у животу његову. 

Ускоро је постао архимандрит у Шишатовцу а по том у Бездину, а већ је 1839. био 
посвећен за владику будимскога. 

По смрти Саве Текелије Платон је, као председник Матице Српске, много помагао да се 
племенито завештање тога великог добротвора изведе по жељи завештаочевој а у корист Матичину. 

У том су већ били наступили знаменити догађаји 1848. године. У априлу те године 
Платон је већ био у неприлици: постављен за начелника одељења за православну цркву у 
маџарском министарству просвете, Платон је, и ако би ту могао, бар донекле, корисно послужити 
самој ствари, знао да на тај његов положај нерадо гледа народ његов, те је, стога, и поднео 
оставку месеца јуна. У то доба, 13. јуна, буде постављен за владику бачкога са седиштем у Новом 
Саду. Али патријарах Рајачић, прекинувши већ пре тога везе с маџарском владом, изјави да не 
одобрава Платонову готовост примити се тога постављења, пошто је све учињено на предлог 
маџарског министра. 

Идућег месеца, јула, саста се у Пешти маџарска дијета, која наста те влада прогласи 
Рајачића за бунтовника, одузме му, ма и по имену, управу над српском црквом и преда је Платону. 
Тако дође Платон, коме се родољубље никада не сме одрицати, у другу неприлику. Гледао је да 
спасава што се спасти могло, и његова је реч предупредила многе невоље народу српском — а 
са друге стране болело га је срце што му се није дала прилика за идеалан рад место опортунога 
делања. Али кад је учинио све што је у тако неугодном положају могао чинити, Платон је оставио 
Нови Сад, којим су Маџари непрестано заповедали јер је стајао под топовима варадинским, изашао 
је пред српску војску, дочекао је у Сомбору и са њом је отишао у Срем. 

Те тешке околности довеле су до крупних несугласица између Рајачића и Платона, а 
ове су несугласице трајале дуго још пошто је утишана бојна јека. На послетку је Платон признат 


од главе српске цркве као владика — најпре будимски а по том бачки. 
. Распра се између ова два прквена поглавара водила дуго и, нарочито, у Бечу. О тадашњим 
приликама наводимо једно посебно казивање... „Док се — читамо у „Поменику“ — та распра у 


Бечу водила, написао је Платон своју „Аналитику“, којом је доказивао да је правда на његовој 
страни. „Аналитику“ ову штампао је у Бечу, у пет стотина егземплара; али пре него што би 
је пустио у свет, поднео ју је Патријарху, с једним штампаним писмом, у ком га моли да је 
проучи, и да писца о својој оцени и свом решењу извести, те му можда „пресече нужду обнародовати 
то његово дело“. 

„Патријарх, проучивши то дело, нађе да ваља „пресећи нужду“. Погодба је била да се 
сви егземплари пошљу Патријарху, па и рукопис Платонов. То се све учини. Два егземплара само 
од те књиге нису била на месту; један бејаше Платон послао у Будим, свом пријатељу Павлу 
Којићу, председнику Српске Матице; а други је добио неки Каноник. Од ове двојице је Платон 
искао натраг поклоњене егземпларе; и Којић му је свој вратио, а Каноник није. Тај егземлар сад, 
је у српским рукама и то је једини егземплар од „Аналитике“, 

Лепо је карактерисан низ његових доброчинства нарочито у последњој периоди живота 
му: „Као што сунце, када нагне западу своме злати врхове највиших брда, тако је и Платон 
озарио у старости свој радљиви живот низом задужбина у корист народне просвете“. Међу таким 
се његовим доброчинствима истиче прилог од 40.000 форината за основање Српске Правне Академије 
у Новом Саду. Од Медаковића Данила купљену штампарију поклонио је српској гимназији 
новосадској. Помагао је Народно Позориште, српску црквену општину новосадску и друге установе. 

Помажући тако културни напредак свога народа, владика је Платон преминуо у Новом 
Саду 9. априла 1867. године. Последње су му речи биле: „Господе, Боже мој! благослови 
народ српски !“ 

„Смрт је његова — писао је тада један лист српски — велики губитак по нашу млађану 
и нејаку просвету народну, јер он бејаше први и до сада једини архијереј у народу нашем, који 
је својом трудољубивом и ревносном списатељском радњом од ране младости до саме позне старости 
морално-религиозну просвету у народу подизао, и који је од земаљскога блага, што му по високом 
сану његову народ на уживање даде, велики део још за живота свога народу уступио, подижући 
просветне задужбине, које ће живети и народ усрећавати док траје Српства и српскога потомства,“ 

Као што је већ поменуто, владика је Платон много радио на књижевном пољу. Посебних 
књига или других већих радова, оригинала и превода, остало је од њега преко четрдесет. Речен 
је већ и дух и карактер тога књижевног рада његова. Томе треба додати још и његову бојазан 
да питање о језику књижевном и, поглавито, о правопису не буде расправљено на штету религиозних 
— црквених — погледа и потреба. Али је већ умирући могао видети да бранич цркве и православља 
није ослабио увођењем напредних новина у књижевни језик и правопис. 

Име његово остаје у поменику знаменитих Срба за сва времена — а благи спомен његов 


више ништа и не жели преко ова 


("теван Јнића МИЋ. 


Уитез од 1848—1849. године, достојан такмац хероја који су, у доба његова рођења, 
проливали крв за слободу Шумадије, Стеван Петровић Книћанин, угледао је 
света у срцу Шумадије — Гружи — а у селу Книћу 15. фебруара 1807. године. 
| Као да је оно бурно и необично доба задахнуло душу његову ретким особинама. 
„УЛ својим: војводским талентом и срцем које за страх не зна. 

Млади је Стеван, изучивши се писмености у учитеља какве је Србија за детињства његова 
могла имати, узео себи презиме по имену свога оца Петра Комадиновића, доста богатога трговца 
гружанског. Надимак, који је више познат, дошао му је по називу добијеном од Кнеза Милоша, 

у кога је млади, стасити и разборити Стеван био један од гардиста, онда званих „Књажевски 
Момци“. Тако је, и дотле не незнатном, селу Книћу у Гружи било суђено да се прочује пред 
крај прве половине деветнаестога века по делима свога тада прослављенога сина. 

Кад је Кнез Милош, године 1835, ишао у Цариград Султану, у његовој је свити био и 
Стеван Книћанин чије се јуначке лепоте, у живописном оделу народном, не могаху ЏПариграђани 
довољно нагледати. После тога пута а не имајући још ни тридесет година живота, Книћанин 
прими дужност среског начелника у срезу јасеничком, округу смедеревском, а после две године 
и неколико месеци постане окружни начелник у Смедереву. Наскоро за тим почеше унутарње 
размирице узимати више маха, захвативши собом и Стевана Книћанина који је, тога ради, морао 
1840. с осталим незадовољницима оставити земљу и бавити се ван ње све до самога краја 1841. 
године. После промене 1842. Книћанин је уведен у Савет као члан... 

Тако је дошла и знаменита 1848. година. 

У јужној Угарској српски покрет бејаше узео знатне размере; на чело српскога народа. 
стави се патријарах Рајачић; борбе се низаху једна за другом, а одлуке Мајске Скупштине 
имађаху различиту судбину. У Србији се јавно мњење усталаса, а на чело оних који се кретоше 
браћи у стварну помоћ стави се Стеван Книћанин. 

У првој половини месеца августа те године пређе Книћанин у Панчево, свечано дочекан. 
Али он не имађаше кад примати уверења искрене љубави и радости: помоћ његова бејаше 
потребна у првом реду Белој Цркви, и он се тамо упути. 

Ставивши себи у задатак да штити Банатску Војну Границу како од вршачке тако и од 
бечкеречке стране, Книћанин избере село Томашевац за свој војни стани у њему се утврди. Ту 
се сад отпочеше бојеви, међу којима је најзначајнији одсудни напад маџарски 23. новембра. 
Маџари су били страшно разбијени. „Очевидци казују — читамо у некрологу Книћанинову — 
да без Книћанина стан би пао био одмах после прве ватре: но српски јунак развио је ту лично 
надмоћје своје. Трчећи с опасног места на опасније тако је храбрио верне своје да је сваки од 
њих био Книћанин. Од оваког жестоког отпора устукне непријатељ; стан томашевачки остане 
незаузет, Банатска Војна Граница буде одбрањена и Книћанин прослављен“. 

Одбор Панчевачки у знак захвалности одлучи да Книћанину поклони један топ шестофунтовни 
с потребним натписом. Одлука је извршена, а Книћанин је после свршеног ратовања предао тај добитак 
држави српској. 

Примивши команду над свом војском српском у Војводини, војвода Шупљикац више је 
пута изјавио да му је посао у пола олакшан тиме што је ту Книћанин. Али српску ствар постигоше 
две недаће: непријатељски успех на Јарковцу и смрт војводе Шупљикца. У очајању све управи 
погледе своје у Книћанина. Мирно и хладнокрвно нареди он да се бојни редови повуку ка Панчеву, 
куда је непријатељ мислио по што по то продрети, а где се он на брзу руку спреми да их дочека. 
Наредивши све што је потребно и провиђајући намеру непријатељеву, сам узе личну команду према. 
Јабуци. Напад је требало очекивати од Франфелда где је војска маџарска заноћила, али непријатељ 
ноћу пређе у Јабуку и — удари на Книћанина. Бој бејаше ужасан и — славан, а резултат му 
би тај да се маџарска војска није могла више држати у Банату. 

Тај знаменити догађај бејаше 21. декембра. Писмо патријархово, писано из Земуна 
Книћанину, бејаше израз општега усхићења. 

Јануара 6. паде Книћанин под Вршац а сутра дан га заузе, па пође Бечкереку, одакле 
се непријатељ повуче без боја. 

Песник-владика, Петар П, посла тада храбром војводи Обилићеву медаљу уз писмо у 
коме, поред осталога, вели: „Из чисте признателности к Твојим подвизима шаљем Ти на дар лик 
бесмртнога Обилића. Он ће добро пристати на прсима Победитеља Томашевачког и Спаситеља 
Панчева. Зато га прими, млади Војводо витезовах Србијанских...“ 

Патријарах га, из Тамишвара 30. јануара 1849, прогласи Народним Генерал-Мајором. 

При крају фебруара 1849. буде позван натраг у Србију, како се вели, једно што је 
непријатељ већ у главном сатрвен био, а друго „што је тако виша политика захтевала“. 

Полазак његов из Војводине био је триумфалан, али се слутило да ће се он ускоро опет 
видети на бојним пољима равне Војводине. 

Непријатељ, у промењеним приликама, стаде нагло напредовати. Патријарах се опет обрати 
Книћанину, и он се одмах одазове. „Троугао у батаљону око Титела још није био у непријатељским 
рукама, и ту се смести Книћанин између Титела, Вилова и Мошорина, и укопа се... Нападао је 

на њега непријатељ, и нападао — и све је залуд било. Книћанин је свој стан као лав бранио и 
стан његов остаде незаузет“. У част његову стан буде назван Книћевац, а Кнез Србије подари 
му, доцније, скупоцену сабљу. Али да се вешти ратник није ни тренутка обмањивао успесима и 
славом заносио, сведоче његова, неиздана, трезвена писма из којих се види да му је Перцелово 
проливање крви срце кидало. 

У допуну тога наводимо овде казивање једнога савременика... Перцел, ђенерал маџарски, 
пошаље парламентара у Книћевац, нудећи Книћанину и Србији мир. Показујући на згаришта, 
опустела села, порутнене торњеве црквене и оборене димњаке кућне — тамо преко воде где је 
Перцел заповедао — Книћанин рече парламентару: „То су заиста тужни и жалосни знаци о 
човечности и помирљивости вашега ђенерала! Ја као Србин из Србије не бих се могао без владе 
своје упуштати ни у какве договоре... Ал' кад би ми и дозвољено било да ја уговоре за мир 
чиним — с вашим Перцел-Морицем ја никад не бих могао, јер је он својим варварством не само 
Српски Народ већ и цело човечанство увредио и показао да је бездушник. С таквим нељудима 
нећу да имам посла |“ 

О самом начину војевања казују савремени сведоци ово: ...Пре боја Книћанин добро 
мотри, пази и разазнаје шта непријатељ ради и како се креће. Стојећи на врху пласта, код Титела, 
или на врху чадора, код Книћевца, бистрим погледом гледа да му не умакне ни један покрет 
противников. Видевши све што му треба, пред сам почетак боја седа на коња, запади чибук и 
одјаше лагано тамо где је најпогибаоније место. Око њега се слеже што је најодабраније и свак 
сада гледа једино да личним јунаштвом обрати пажњу његову на себе. У таким је тренуцима његов 
утицај био силан, неодољив... Најнеобичније, пак, дело јуначко показао је кад је на коњу лагано 
и пушећи дошао на сто корачаја пред непријатеља, разгледао све што је хтео, избацио пиштољ 
и лагано се вратио. „Непријатељ, толиком смелошћу усплахирен — да леђа“. 

Стога је и погођена карактеристика, по којој је „Книћанин био као што га је мајка српска 
родила и народ српски васпитао: мраморни стуб, можда на гдекојем месту још мало и рапав, али 
чврст, јак, силан, поуздан“. 

После маџарске катастрофе код Вилагоша и Книћанин је био позван као и многи други 
велики заповедници војни, у Беч. Из писама његових, необјављених, види се колико му је тешко 
било одлучити се шта да ради. Пошавши, пак, у Беч, ударио је на Загреб, где га је бан Јелачић 
необично свечаним и усрдним дочеком примио, наградивши златном чашом свога „бојнога друга“. 
У Бечу је изишао пред цара у богатом народном оделу војводском. Свет словенски ту бејаше 
занесен појавом његовом, и овацијама не бејаше краја. Походивши, по личној породичној потреби, 
Берлин, Книћанин се врати у Београд. Срби, који су живели у Београду а родом бејаху из Војводине, 
поднеше му на дар скупоцену пушку, а Чеси му послаше два накићена пиштоља. У име уздарја 
он им посла за Чешки Музеј нешто од свога оружја, за који.је дар добио и топлу писмену 
захвалност. 

На Нову — 1851. — Годину постао је Војвода, а то бејаше највећи чин који сеу 
Србији могао стећи. По том се настани, као војни команданат, у Крагујевцу. 

У мају 1854. удари га капља. Залуд тражећи лека у Београду и Мехадији, Книћанин је 
после годину дана — у очи Духова 1855. — преминуо у Београду, где је и сахрањен, код цркве 
Св. Марка, учешћем какво Београд дотле ни замислити није могао. 

Свака нова и корисна књига српска имала је у Книћанину свога поузданога купца и — 
заштитника. Од многих фактова вреди поменути, примера ради, да је он спасао прву књигу 
Бранкових песама те се могла у Београду продавати. Људе књижевнике радо је примао и призивао, 
изненађујући их често својим судом књижевним. 

На врхунцу своје славе, кад је могао обноћ тећи спахилуке — Книћанин из свога логора 
у Војводини пише Пауну Јанковићу—Баћи и моли га да његовој жени позајми шесет дуката како 
би имала чиме на време спремити зимницу; ако, вели, Баћа има вере у њега, он ће му месечно 
од плате по мало враћати... 

У боју несавладљива — могао га је иначе један поглед крвнога непријатеља, уздах или 
суза до срца ганути. Нејач је непријатељска имала најпоузданију заштиту тамо где је он заповедао... 
Једне вечери уђе у његов дом, у Београду, необичан бегунац и јави се да је — у мушко одело 
преобучена жена Кошутова! Она је избегла од надзора аустриских власти, и, желећи ићи своме 
мужу који је преко Србије и Турске побегао, моли највећег непријатеља Кошутовог за помоћ и 

заштиту. „Сестро, — одговори Книћанин —- сматрај овај дом као свој. Твоја ће безбедност и 
мени и целој Србији света бити!“ Сутра дан се она на његовим колима кренула преко Србије 
путем својим... 

Книћанин нам у половини деветнаестога века тумачи херојско доба и људе из почетка 
тога столећа. 

Лик је по слици Народнога Музеја у Београду. 


а 
у -- : 


|Младен | иловамовић, 


екада силни „Господар Младен“, који се кад што желео поредити и са самим Вождом, 
родом је из Ботуња, села близу Крагујевца. 

Већ пре устанка Младен је, као богат марвени трговац, био у народу чувен 
не само по величини своје радње већ и по разборитости и говору. Стога је и сам био 
| у списку дахиском да изгуби главу. И одиста га муселим крагујевачки бејаше ухватио 
и оковао, али не смеде одмах извршити смртну казну бојећи се да тиме не учини за себе горе. 

Међу тим већ су се били почели први покрети и сукоби у Јасеници крагујевачкој, и 
Карађорђе је био стао на чело устанка. Знајући за судбину Младенову, а не губећи из вида како 
је, ради саме ствари, потребно да се устанку одазову и у њ умешају што пре људи имућни и познати 
— како народ не би могао рећи да се опет све своди на хајдучко четовање — Карађорђе одмах 
одлучи да свакако за времена спасе Младена. Пошто је већ имао код себе повише заробљених Турака, 
узме једнога и пошаље га у Крагујевац с поруком муселиму: ако не пусти одмах Младена, Ђорђе 
ће све заробљене Турке исећи на комаде нити ће икад кога заробљеника у животу држати; ако 
муселим пусти Младена, Ђорђе даје јуначку реч да ће ослободити све заробљене Турке. Знајући 
добро да Ђорђе твори што говори, муселим с места пусти Младена, а и Борђе одржи обећање. 
Нашавши се у слободи, Младен одмах оде Вожду и ступи међу устанике. 

Као човек од уважења Младен је у самом почетку стао заузимати положаје високе, а 
фатално и бејаше, и за њега и за земљу, што је баш та, слаба, страна човекове природе у њега 
била врло развијена. Он је бивао војвода, саветник, војни министар и председник владе земаљске, 
Користећи се свим тим положајима, Младен је своје имање тако умножио и разгранао да је постао 
најбогатији човек у земљи. То му је с једне стране давало уважења а с друге је дражило и 
изазивало људе на отпор. У унутарњим размирицама ни један већи старешина није имао толико 
и таких непријатеља као Младен па ипак се знао одржати све до последњега часа, до преласка у 
Срем. Али је Вожд опет осећао потребу да уза њ буде такав човек, јер се често тумачило да 
све стреле наперене на Младена у ствари траже Карађорђа. 

Младен је, ипак, имао и војводских успеха. Међу њима вреди поменути ослобођење Крушевца, 
у почетку 1806. и истављање српских стража на повијарце Јастрепца. Био је у више бојева значајнијих, 
ма да је успех поуздан био тек тако ако се ту, или бар у близини, налази Карађорђе. 

Имајући врло јака утицаја на Вожда, Младен је отклонио и једну намеру његову која 
би била, да је извршена, само један црн лист у историји оних дана. Трн у оку људима противне 
групе бејаху учени Иван Југовић, Миљко Радоњић и Михаило Грујовић. Не гледајући на то што 
су прва двојица заузимали, достојно, положаје министара, Карађорђе је био почео подлегати утицају 
људи који су му саветовали да сву тројицу пошаље у разне крајеве дубоко у земљу, где би сви 
били поубијани. Сазнавши то, Младен покаже толико и племенитог осећања и енергије према 
Вожду, да је сву намеру његову разбио и људе спасао од смрти а Србију од срамоте. 

Претнавши, по пропасти, у Срем, Младен је био ухваћен и спроведен у Брук на Мури, 
а тек доцније доби одобрење да може ићи у Русију. За тим се настанио у Бесарабији. 

У јуну 1815. Младен је прошао кроз Беч идући као повереник српских емиграната из 
Бесарабије у Париз. 

Међу тим дотле се у Шумадији ствари почеше упућивати другим током. По ослобођењу 
њену пређе у отаџбину, 1822. године, и стари Господар Младен. И ако све до после 1830. није 
било питање о повратку старих војвода-емиграната решавано у њихову корист, јер је турски везир 
у Београду, Марашли-Али-Паша, све њих сматрао као бунтовнике који се нису са Султаном ни 
измирили ни погодили, ипак је Младен био у Крагујевцу, у Двору, врло лепо примљен, гост Кнежев. 
А кад сазна да Марашлија тражи да му се и он изда, Младен намисли прећи преко ужичкога краја 
тајно у Црну Гору. У тој намери дошао је до Златибора, где је као гост рујанскога сердара Јована 
Мићића на тајанствен начин погинуо. 

Тако је завршен буран живот овога човека о коме историја још није рекла своју 
последњу реч. — 

Лик је његов израђен по слици, која се чува у Народном Музеју у Београду. 


у 
(има Маржовић. 


0) “ ад су дахије одлучиле заћи по нахијама и исећи кнезове и све друге знатније људе 
– , српске, како би били спокојни у своме отетом господарству — један од првих који 
Е у. су имали пасти као жртве такве одлуке дахиске био је и Кнез Сима Марковић. 
ја = Али се он срећно спасе тада и поста убрзо један од најглавнијих људи онога времена. 
: Кнез Сима рођен је у Великом Борку, селу нахије београдске, па је понајвише 
ту и живео имајући, у доба своје највеће власти, лепо уређени дом. Да је и пре устанка био 
виђен и уважен, сведочи и сама одлука дахиска по којој је и он имао да плати главом за популарност 
своју. Одлуку је имао у дело привести дахија Фочић Мехмед-ага. Али дахија, идући да казни 
смрћу и чувене ваљевске кнезове Алексу Ненадовића и Бирчанина, не смеде одмах проливати крв, 
пролазећи кроз нахију београдску. Добро кријући своју намеру, Мехмед-ага оде у манастир Боговађу, 
нахије ваљевске, па одатле посла поуздане људе да се врате и да пролију крв путем куда је он 
већ прошао био, како би за то доба могао похватати ваљевске кнезове. Намера је његова у 
главном изведена, али Турци, дошавши у село Зеоке, ради кнеза Станоја, поручише у Борак кнезу 
Сими да их чека код куће. Гласник поруке њихове, сам момак Симин, рече своме кнезу њихову 
поруку и додаде како је излазећи из Зеока чуо пушке из куће кнеза Станоја —- који је тада 
збиља и погинуо. Кнез се Сима сетио шта се смера, и —- кад му дођоше незвани гости њега не 
бејаше дома. 

У том је почео устанак, и он је био међу зачетницима његовим. Пријатељство је његово 
ценио нарочито Вожд, старајући се да га увек има уза се. И одиста Сима се никако не одвајаше у 
мислима и намерама од Карађорђа: док је било доба за јуначке мегдане, кнез је Сима био и 
одважан и срећан војвода; али кад, окретом ствари, наста у души Вождовој фатално. колебање, 
Сима бејаше јасан одјек тих нежељених прилика. 

При освајању Београда 1806. Сима је водио војску победнички на Варош-капију, а при 
свестраној акцији с пролећа 1809. кнез Сима бејаше пун наде вођ српске војске која је прешла 
Дрину и успешно пошла Босну ослобођавати, док је кобна погибија каменичка не позва на повратак. 

Сима је у једно доба био председник Совета, а у почетку 1811. примио је управу „Народне 
Касе“. Осим тога ишао је као изасланик Вождов у Букурешт 1809. и у Петроград 1811.—1812, 
када је неколико пута излазио пред цара Александра 1. 

По паду Србије 1813. и Сима је прешао у Срем. Одатле је био послан у Марбург, а 
доцније се опет могао вратити у Срем. 

Месеца јуна 1815. ишао је стари ратник у Беч ради предаје српске молбенице цару руском, 
а за тим се вратио у ослобођену Србију. 

Још је једном — по трећи пут — душа његова била одјек борбе у души Вождовој. 
Прошло је било од повратка његова у Србију неко време, „па се — пише М. Ђ. Милићевић — 
опази да се њему доносе нека писма од људи који су били са Карађорђем отишли из Србије. 

Иза тога почну к њему долазити и кметови из околних села и наговарати га да се дозове из 
Русије Карађорђе, те да се на ново диже крајина на Турке. Разговори и договори ови водили су 
се у Борку, у Вранићу и у Малој Моштаници. То се рашчује, и Турци потраже да ухвате Кнеза. 
Симу“. Ади је тада добро прошао. После неколико месеци покрет у правцу Симиних жеља узе 
маха — а то се косило с новим начином владавине, новим путем којим се у кућењу заједничке 
куће било пошло. 

Тако је негда непобедни Кнез и вођ пао у руке београдском Марашли-Али-Паши, који 
га је заједно с јуначким капетаном Драгићем Горуновићем погубио на Калимегдану на Младенце, 
9. марта, 1817. године. 

Правац политички који је неминовно покосио и Кнеза Симу Марковића и неколике друге 
заслужне борце као и самога Вожда, светковао је са свим народом празник стварних и великих 
успеха. Али се никада неће заборавити да се овај добитак ипак добрим делом морао ослањати на 
оне основе који су положени мушким прегнућем, с почетком у 1804. години. Поуздан камен за 
тај темељ принео је својој отаџбини и, тако променљиве судбине, Кнез Сима Марковић. 


му 


Луха Вухаловић. 


Зупцима, селу требињске нахије у Херцеговини а под високом планином Јастребицом, 
родио се на дан Св. Луке — 18. октобра — 1823. године Лука Вукаловић, коме је 
било суђено да своје племе Вукаловића и село Зупце највећма на глас изнесе, ма 
и својом личном судбином платио славу њихову. 

Зупци су од старине имали приличну повластицу — општинску слободу и 
самоуправу. Своје су главаре и старешине сами бирали, а турска је власт изабране примала и 
избору њихову потврде давала. Главари су управљали селом, прикупљали харач и предавали га, 
а Турци се у њихове и сеоске послове нису мешали. Тако је трајало, у главном, за детињства, 
момаштва и младости Луке Вукаловића — до 1852. године. 

Родитељи Лукини, Лако и Анђа, имађаху још два сина и две кћери. Лако је био старешина. 
Зупцима, као што су махом бивали и његови стари. Али дошавши једном у сукоб с Турцима, 
Лако остави Зупце и стани се близу Херцег-Новога, да се после неколико година, по жељи свога 
племена, врати и, по пристанку турском, прими поново управу у своје руке. Кад премину — а 
остала је сумња да је од Турака отрован — његова се удовица с осталом децом склони у Босну 
у род, а Лука ступи на пушкарски занат у Требињу. Било му је око двадесет година кад се, 
изучивши занат за самосталан рад, вратио у Зупце, одакле поручи мајци да се са свима врати. 
У Зупцима га изабраше за главара, а наскоро се и ожени девојком из Црне Горе. 

У том је дошла и поменута, 1852, година. 

Омер-паша, покупивши оружје по Босни, стаде га купити и у Херцеговини. Лука отиде 
тада у Херцег-Нови да се с пријатељима посаветује шта им ваља чинити: дати или не дати 
оружја. Ту му дође из Требиња Лука Петковић, те се обојица вратише у Зупце, где сазваше збор 
који одлучи да се оружје, кад им буде затражено, не предаје. А да их Турци, који их ни сада 
још не узнемираваху, не би изненадили, разместе поједине четице као стражу. 

Тако је трајало 1852—1857. 

У септембру 1897. скупи се у Бијелој Гори, више куће Вукаловића, збор готово од свих 
главара херцеговачких, који се саветовао дуже време. Најзад би одлучено да се устаје на Турке, 
главари се заверише и сви из једне чаше причестише. 

После кратког времена у Зупцима се разви застава ослобођења, под коју се скупи до 
хиљаду ратника из Зубаца, Крушевице и Суторине. 

Устанак узе веће размере, јер му се одазваше племена: Бањани, Рудињани, Пивљани, 
Дробњаци, Шаранци, Гачани, Голијани, али се посредовањем Кнеза Данила ипак све примири. Кад 
се зађе у идућу, 1858, годину разнесе се глас да се из Цариграда кренула војска с Ферик-пашом 
и Кадри-пашом на челу. Устаници се опет припремише и отпоче се низ битака. У борбу се умеша 

и Црна Гора, на коју су се Зупци, као на источну границу своју, увек наслањали. Од свих бојева. 
остао је у најсветлијој успомени бој на Грахову о Спасову дне 1858. године. 

У почетку 1860. уговори се мир, те се и херцеговачки покрет примири. Али Турци, 
држећи да је ненадном смрћу Кнеза Данила све пропало са стране српске, изазваше, у почетку 
1861, ново ратовање. Лука дође са Цетиња, где се за време мира бавио, међу своје људе и 
отпочеше се нови бојеви. 

Ратовање се, уз прекиде, продужи и 1862, а велика турска војска опколи Прну Гору и 
пређе у њу. Мир се закључи о Госпођину дне на Ријеци. 

Зупци добише, уз још неке повластице, пређашњу самоуправу, а Лука доби од Куршид-паше 
назив „Бимбаша од Херцеговине“, али се не даде тако називати. 

После тога је живео неко време мирно у Зупцима. А кад виде да му се стварају многе 
неприлике и да му се о глави ради, остави завичај и пође, у почетку лета 1863, у Русију, где 
добије са дружином новчану помоћ ради живљења. 

У Русији остаде, у овај мах, само пола године, па се врати у Србију, где доби одмах 
пензију. Ни у Србији не остаде дуго, већ се опет крене на пут и оде поново у Русију. Јасно је 
да је душом старога ратника завладао био неки немир који је обична последица неуспелих нада 
и тешкога разочарења. Ипаку Русији оста и даље. Маја 1873. дође му тамо и сва остала породица, 
која је дотле становала на Грахову. Али шест недеља после тога, 6. јула 1873, Лука ненадно 
премину у селу Салтикћи близу Брђанске, где је становао. 

Тако је угашен бурни живот војводе Луке Вукаловића. 

Над његовим невиђеним гробом заплакао је српски песник Љ. П. Ненадовић: 


Диже с' негда, ко планина 
Што избаца огањ живи, 

С тобом с' диже сва дружина, 
А ти напред, соко сиви. 


Највеће су и најтеже 
На твом срцу ране биле: 
Оковане српске земље 


Заљуља се Херцег-земља 
“ " у Што у тешком ропству цвиле. 


Затрепташе стене љуте, 


И почеше на далеко 
Бурни вали да се муте. 


Борба јака, борба дуга, 
Следила је твом барјаку, 
И победе пратише те 

На свакоме твом кораку. 


Ал' од људске наше снаге 
Судбина је много јача: 
Кад се чини да се смеши 
Препуна је она плача. 


Тужио си ти за земљом, 
Из које си моро поћи, 

Тужио си што ни мртав. 
У њу више нећеш доћи. 


"Та те туга уморила 

У најбољем добу твоме, 
Туђа земља гроб ти дала 
У том свету далекоме. 


И ни једно српско звоно 
Не огласи туге своје! 
И ни један српски песник 
Не спомену име твоје ! 


Лик је израђен по слици Народног Музеја у Београду. 


Му. _М 
| 


~ 
77 


Бладижа | етар други | |етровић, |евош, 


а владе владике Петра 1., јула !. године 1813, роди се синовац владичин од најмлађега 
му брата Тома, доцније наследник његов, велики песник српски — Владика Петар П. 
Петровић Његош, или по крштеном имену Раде. 

Живот овога необичнога Србина с једне је стране лист из историје Прне 
Горе а са друге лист из Историје Српске Књижевности. Он бејаше владар Црне Горе 

и духовни и световни поглавар њен, и бејаше владар у царству поезије. 

Као дете од непуних десетак година ступи у манастир на Цетињу, у службу свога стрица 
владике, а мало доцније пошаље га владика у Боку Которску да у школи која је била на Топли 

продужи учење свога почетничкога и самоучкога рада на образовању. У Топли остане Раде подуже 
време па се онда врати на Цетиње, камо дође, исте године, и тада веома чувени Сима Милутиновић, 
који поред других послова постаде и учитељ Раду. Познато је како је текло предавање Симино и 
учење Радово. То бејаше у првом реду шпартанска школа пренесена из класичнога света у сиромашну 
Црну Гору. Учитељ и ученик ипак су се разумевали, а за српску поезију стоји факат да' је ученик 
пошао у јачини и мужевности стила и у песничком погледу на историју за својим учитељем који 
се у првом реду тим особинама одликовао. 

„1830. г. у очи Лучина дне око по ноћи занеможе владика са свим. И како је обичај у 
народу нашем, да самртник најмилијему наслоњен на прсима издахне, Раде придржи стрица, док 
је издахнуо. Кад га је на прси наслонио, он се освести, благослови га и из недара му даде од 
својега сандука кључ, не могавши ни једне речи прословити. И у зору издахне. Тако Раду би 
суђено да буде владика и господар Црне Горе и да име своје промени с именом Петар П“. 

Поставши архимандритом, Петар П. оде 1833. у Русију те се у Петрограду завладичи а 
по том се врати у Црну Гору и почне њоме управљати. „У политичкој управи он је први задао 
удар старинској црногорској патријархалној децентрализапцији... Истерао је „гувернатура“ из Црне 
Горе и прикупио врховну власт у своје руке; а саставио сенат за сву Црну Гору од дванаест 
племенских главара... Себи начини дворску стражу од тридесет „перјаника“, које избра од најбољих 
кућа из све Црне Горе. Да би имао откуд трошити на школе и просвету, плаћати сенаторима и 
судијама и т. д. уведе порез у Црној Гори, кога до њега готово никако није било... У извођењу 
је својих рефорама био у опште врло строг. Али је од народа, који није познавао никакве политичке 
власти над собом, и који је много патио од своје необузданости, створио послушан народ и створио 
му власт коју ће слушати и које ће се сви бојати. Тиме је смањио зла, која су народ растрзала 
са необузданости и племенске заваде... На послетку може се рећи, да је Његош оставио своме 
наследнику кнезу Данилу Црну Гору бољу, него што је њему предао Петар 1.“ 

Владика и господар Црне Горе онога доба морао је имати много горких часова и тешких 
дана. У једном писму своме пред крај 1847. владика проклиње и час „у који је скочила ова искра 
у наше горе из гомиле пепелах величине Душанове, рашта и она није умрла ђе се огњиште 
српско угасило“. Тако је исто и оно његово мушко јадање последњих дана живота му на недела 
Омер-пашина: „Шта коме чини овај камени крш, окупан сузама и крвљу» Зар се већ није наситио 
блага и господства, за које је промјенио вјеру своју: Не да ми пас ни боловати ни умријети с 
миром! Е да Бог да поша' трагом свијех потурчењака и српско му зрно срце разнијело, као што 
је то било свима потурченим пашама! Е да Бог да га разгубало српско млијеко, којим је одојен! 
Е да Бог да се на страшном суду погледао у очи с Обилићем!“ Приближујући се смрти, Његош 
на годину дана пред крај свога живота вели у једном писму: „Моја је идеја међу небесима и 
гробницом смјело лећела, и ја сам смрт овако разумјео: или је тихи вјечни сан, који сам боравио 
пређе рођења; или лако путовање из свијета у свијет и причислење бесмртноме лику, и вјечито 
блаженство“. А у писму Вуку Караџићу, на две недеље пред смрт, вели: „Давно би на Ваше писмо 
одговорио, да ми мртвило даде, него из каквог Вам стања пишем доста је и оволико, јербо када 
тијело страда и стење, душа се вије у олујама“. 

Његош је доста путовао, а нарочито је познато, по опису Љ. П. Ненадовића, његово 
путовање у Неапољ и Италију — управо бављење тамо — првих месеци 1851. године. Многобројне 
анегдоте прекрасно карактеришу владику-песника, који је већ и по тим интересним подацима 
необичан човек. Али сувој болести, која га је морила, није било лека, и владика премину на 
Цетињу 19. октобра 1851. године. На три дана пред смрт владика је пожелео поћи ма само до 
Котора ради лечења, али није имао ни толико снаге. Послаше у Котор по лекара који се позиву 
одавва и пође али на песловини пута чу да је болник преминуо. Видећи да му се приближује 
самртни час, позвао је себи поглаваре народне, опростио се са њима, изјавивши им да је тестаментом 
наредио све што је потребно. За тим их је опоменуо да се покоре последњој вољи његовој, да 
живе међу собом у слози и да се пријатељски држе према суседима а нарочито са Боком Которском. 

Данас посмртни прах песника-владара почива на врху горостаснога Ловћена, лебдећи над 
драгом му Црном Гором и Српством онако као што је дух његов узлетао небу за живота његова. 


Прва и ако не најглавнија одлика књижевнога рада песника Његоша јесте — плодност. 
Године 1834. у ново-отвореној штампарији на Цетињу штампао је књигу „Лијек јарости турске“ 
и „Пустињик цетињски“, па су за тим изашла дела: „Луча Микрокозма“, „Огледало Српско“, 


„Горски Вијенац“, „Кула Ђуришића“ и „Чардак Алексића“, „Лажни цар Шћепан“, „Слободијада“, 

и различите лирске песме од којих је неке штампао сам за живота у појединим листовима а неке 
су му штампане тек после смрти. Вели се да је добар део лирике пред смрт спалио у рукопису; 
такођер се данас зна да је био написао и спев о смрти Ченгић-аге, а има трагова да је радио и 
на Историји Црне Горе. 

Класификујући књижевни рад Његошев, Св. Вуловић налази у развитку песникову три 
периоде. „Најпре је Његош певао својим природним даром. После је имитовао, пошто се упознао 
с класичним песницима великих литература. За тим је постао самосталан песник и прави уметник. 
У прво време свога певања — 1830.—1840. — он није могао поћи за правцем ондашње уметничке 
поезије српске... Песнички послови Његошеви првога времена нису ишли ни за једним сувременим 
књижевним правцем, али нису могли стати ни за углед сувременим уметничким песницима; они 
су сви писани по угледу на народну поезију, имитујући јој често до једноликости... Није чудо 
што је Његош у овом времену остао непознат .. Али у другом времену наше велике силе песничке 
почињу примати Његоша у свој ред... Доиста је он у овом времену имитовао. Песничка спрема 
његова још не беше довршена“. У трећој је периоди стварао. — Оваква класификација рада 
Његошева потребује корекције. То је, доцније, увидсо и сам класификатор, додајући изјаву да се 
те три врсте рада Његошева одиста јасно распознају али да се оне не могу делити по времену, 
јер се и у потоњим списима Његошевим кад што чују тонови исти који и у првинама његовим. 
С таком исправком — карактеристика је рада Његошева тачна. 

У прву групу долазе „Лијек јарости турске“, „Пустињик цетињски“, „Огледало Српско“ 
(т. ]. из ове збирке оне песме које нису народне већ Његошеве), „Кула Ђуришића“, „Чардак 
Алексића“ и „Слободијада“. Све је ово певање владичино и по духу и по облику из области 
народнога певања. Постанак се његов тумачи понајпре природом певања која је у писменијих 
Црногораца лака и покретљива. Сличног подражавања народним песмама има и данас у кршевитој 
и поетској Црној Гори. Али је Његошев дух био позван у више регионе песничке, и он је к њима 
пошао и — стигао. И ако се, одолевајући обичају певања, и доцније Његош прихватао народних 
гусала, ипак је и сам знао која и каква дела његова чувају име песниково за све векове. 

У другој су групи „Луча Микрокозма“, „Слободијада“ (једном врстом особина својих) и 
већина лирских песама владичиних. Ови су радови добро обележени као резултати песникова 
читања. За „Лучу“ се махом понавља да је она, доста срећна, песничка имитација „Изгубљеном 
Рају“ Милтнову. Али ово дело, које није слободно од такога приговора, очекује јои: свога испитивача, 
који ће, смемо тврдити, наћи да је у њему одјек, тако рећи, дантизма, јер су и Данте и други који 
су у његову правцу певали, оставили, заједно с Милтном, јаке утиске на души песниковој, И од тих 
је утисака гранула српска „Луча“... У лирици је владика, и ако често философ, потпун 
песник по надахнућу и изразу. Она се, у неким појединостима, такмичи с класичним местима 
најсавршенијих му радова. 

Трећу групу чине „Шћепан Мали“ и „Горски Вијенац“. 

„Горски Вијенац“ је најсавршеније дело Његошево. По детаљном испитивању излази 
овака пресуда о том делу... Грађу је владика могао наћи у историји Црне Горе а још више у 
предању народном. У делу је велики број личности које су несумњиво постојале и деловале. 
Поред свега богаства у разноликости сцена „Горски Вијенац“ има јединство предмета. Поједине 
појаве несумњиво сликају истрагу потурица, као што је скупштина о Госпођину дне, појава 
игуманова, Бадње Вече, Божић по свршеном боју. С тим стоје у вези и појаве које на први поглед 
могу изгледати као засебне епизоде. Композиција у детаљима потпуна је и измакла је далеко 
напред, испред композиције у целини. Радња у делу има да представи начин којим је извршена 
истрага потурица у Црној Гори. По облику своме „Вијенац“ на први мах изазива помисао на 
драму, и ако је насликан догађај без драмске интриге. Сваки скоро призор представља по једну 
слику догађаја, износи по једног чиниоца његовог, показује по једну прилику у којој се догађај 
десио — а сви заједно представљају и ток догађаја и стање земље у том времену. Али је, ипак, 
„Вијенац“ у драматском облику, а то му је прво обележје за драму, јер драмске радње није ни 
било у свима епохама историје драме овакве какву ми данас тражимо. У њему има јединства 
места и времена, а то нас подсећа на грчку драму, на коју „Вијенац“ личи и по својим колима, 
који одговарају класичним хоровима, као и неделењем на чинове. Карактери су у делу оцртани, 
добрим делом, прецизно и изразити су, а међу лицима има и врло ориђиналних физиономија. Спев 
је пун локалне боје, а дикција му је народна. Као дело правог песника јаких и узвишених осећаја, 
„Горски Вијенац“ има дикцију узвишене лирике а местимице и нежности, питомине. — Популарност, 


92 


јединствену у српској књижевној поезији, „Вијенац“ је добио првенствено лепотом гнома које су 
хиљадама растурене у стиховима његовим. М кад би суд с погледом на уметничку композицију 
био са свим неповољан, опет би „Вијенац“ био велико песничко дело због поменуте особине своје, 
Зато је и речено да је он низ бисера који се никад не може довољно нагледати, а свако је зрно 
са чудотворнога дрвета живота народног... 

„Шћепан Мали“, дело сличних особина, показује јасније песникову тежњу да ствара 
огледе драматске поезије. — — — 

Дана 19. месеца октобра 1901. године навршило се пола века од смрти Његошеве. Спомен 
који му је тада учињен у српском народу одвојио је од славља за живота његова. Његош је — 
рекли смо том приликом — био свестан своје духовне снаге и величине. Сувременици су га добро 
знали и ценили — али и једно и друго бледи пред величином каква се данас нама указује, каквом 
се приказује сама душа великога песника из дела његових. 

Ниједан листак са „Горског Вијенца“, венца славе његове а части српске, није за пола 
столећа свенуо! Време, неумитни судија, поклонило се бесмрћу умрлога песника! 

Данас празнујемо први ступањ у дуговечној слави посмртнога живота песникова. Дани 
су такога живота дуги и светли. Први је трајао пола столећа, за њим наступају други, сјајнији 
и топлији. Ми, данашњи скромни радници, нећемо доживети да се још једном, после друге половине 
столећа, поклонимо слави песниковој — али ћемо и тада, у свету где нема жеља и страсти, бити 
поносни са вечите славе нашега сународника... 

Захвално се клањамо спомену твоме, теби који вечито живиш тамо — 


„Бе Обилић над сјенима влада!“ 


ЈЕ 


Бранхо Радичевић. 


Хе азвитак новије уметничке поезије наше има четири главне периоде које се обележавају 
и знатним годинама и појавом нових песника. Прва периода обухвата уметничко певање 
Ој у осамнаестом и прву десетину година у деветнаестом веку, до појаве Јована Дошеновића 
424 > и Луке Милованова у 1809—1810. години. Друга је периода од тога доба до 1847. или 
у“ до Бранка Радичевића и П. П. Његоша као народног песника. Трећи одсек почиње с 
њима и траје, по многим одликама и особинама уметничкога певања, све до најновијих дана, ма 
да се од године 1880. почиње издвајати и посебан правац који ће, вероватно, претегнути и бити 
представник свога времена на мерилима познијега историка литерарног. 

За књижевну поезију првога периода већ је познат суд који није нимало ласкав. Тај 
одсек не показује дела која би се могла мерити са делима из неких грана научно-књижевнога рада. 
И ако је осамнаести век имао тако учене људе, Рајића и Доситија, ипак књижевна поезија која 
њему припада бејаше незавидне популарности. О правој се уметничкој поезији слабо што знало 
и из туђих књижевности; за њу не бејаше уопште ни пробуђен иоле живљи интерес. Литерарни 
историк српски налази узрока тој појави у околности што се књижевност наша од старина кретала 
у озбиљном кругу; даљи је узрок у времену кад се стаде обнављати књижевна радња српска: у 
осамнаестом веку главни књижевни правац бејаше философија. Зато ни садржином ни обликом 
ондашње књижевно певање не може извојевати право на назив уметничке поезије. И ако прво 
књижевно певање пада релативно доста рано, ипак се кроза сав век оно врло мало усавршава 
и развија. 

Али година 1809. ставља границу таком стању књижевне поезије наше. Те се године јавља 
са збирком својих песама први лиричар у новијој књижевности српској, Јован Дошеновић, а идуће, 
1810, године спремио је своје знатно дело његов сувременик Лука Милованов Ђорђевић. Дошеновић 
и Лука ударају прве основе уметничкој лирици нашој новијега времена. Периода која настаје с 
појавом њиховом обележава се осем поменутога још и почетком утицаја немачке романтике и обухвата 

многа и, с правом, врло знатна имена. У њој се даље, налази познанство с туђом уметничком 
поезијом, право појимање поезије као књижевно-уметничког израза, разноврсност у облику и 
богаство у предмету, техника у стиху и песми. Узастопце за поменутом двојицом долазе друга 
два имена — Лукијана Мушицкога, чији почеци падају у крај првога одсека, и Симе Милутинсвића. 
Мушицки је у књижевној поезији нашој први поета с ауторитетом, а Милутиновић је у уметничкој 
поезији први представник живота народног на земљишту самосталних напора за слободу. Уз њих 
и за њима иде прилична чета певача. И тамо где они, у главном, престају, ту, опет у главном, 
прихватају, с књижевним идејама свога времена, водство Јован Ст. Поповић и Јован Суботић, чији 
се песнички дар своди у знатно скромније границе, али који су, у доба кад је средина била збиља 
златна, својим књижевним радом и образовањем учинили српској књижевности и њеном развоју 
прекрасних услуга, док застава не пређе у руке Бранкове, који књижевни развитак сачека у свему 
стојећи на народном земљишту и даде му, за поезију, нај јасније одређени правац. „Само народна 
поезија — лепо вели Ј. Бошковић — и њезин одгајеник Бранко Радичевић стоје од почетка на 
чисто српском земљишту. Бранко није само уметничку поезију српску развијао у духу наших 
народних песама, него је и први показао, да она може бити самостална, без туђинске одеће и 
митологијских шљока и накита... „Песме Бранка Радичевића“ учиниле су прекрет у уметничкој 
поезији нашој, нарочито у лирској, како садржајем тако и обликом својим. Из његове поезије 
синула је први пут сва лепота и гипкост чистога српског језика, и милина онога што је на 
народну направу“. 

На тај је начин Бранко препородио уметничку песму српску и створио за њу ново доба. — 

Творац те епохе, Бранко Радичевић, родио се у Броду, у Славонији, 15. марта 1824. године 
од родитеља Тодора и Руже. Породица мајке Бранкове доселила се у Вуковар из Скопља у другој 
половини осамнаестога века а породица оца његова мало пре тога доба, по свој прилици, из Србије, 
из округа крагујевачкога, и настанила се у Срему. Родивши се пред Св. Алексија (празник 17. 
марта) Бранко је на крштењу добио то име, које је, доцније, заменио у књижевности именом по 
коме је обично и познат. Школу је почео учити, кад му је било шест година, у Земуну, јер му 
се отац као чиновник селио са службом, где је остао без мајке. Свршивши српску учио је три 
године у немачкој школи, а по том, с јесени 1835, ступи у гимназију карловачку, у којој је изучио 
шест разреда, колико је тада у њој било. И ако се мало стварнога зна из тадашњега ђачког 
живота Бранкова, ипак је Бранко у свему Српству највише познат као гимназијалац карловачки. 
Стражилово, Белило и друге локалне посебности, па и сами Карловци — све је то данас познато, 
искључиво или поглавито, као предмети који су везани за успомену Бранкову. У лето 1841. године, 
по свршетку шестога разреда, опростио се Бранко са друговима и растао с Карловцима, „местом 
драгим“. Тај је догађај изазвао у души његовој песму, коју је тек после две и по године — у 
јануару 1844. — ставио на хартију, а то је његов класични „Ђачки Растанак“. Изучивши, с 
прекидима, више гимназиске разреде — философију — у Тамишвару, где му је отац био са службом, 
Бранко је отишао у Беч и уписао се да слуша правне науке, али их не доврши, и ако је био 
учење привео крају, већ отпочне изучавање медицинских студија. Њихово му је учење прекратила 
смрт. Сав живот Бранков има управо два дела: у Карловцима и у Бечу. У Карловцима је био 
живот веселога ђачића — у Бечу младога борца у чети Вука Караџића. Тада у Бечу бејаше и 
млади Ђуро Даничић с којим се Бранко побратимио. Срећан удес српскога народа саставио их је 
код Вука да из његових руку приме заставе које су победоносно пронели широм Српства: Даничић 
заставу српскога језика, Бранко заставу српске песме. „Сад знадем — писала је много доцније 
Вукова кћи Мина о Бранку — шта бјеше узрок, те онај весели младић чамаше по вас дуги дан 
у писарници озбиљнога Бука, и ради чега се радоваше Бранко, кад би о сутону ухватио слабога. 
старца испод руке да га одведе до „васер гласије“. Тамо бјеше сваки дан збора и договора, те 
се на њ сабираху Миклошић, Ранке, Карара, Петрановић, Даничић, а приликом и други наши 
чувени људи“. 

Прекидајући школовање и остављајући Беч неколико пута — а у револуционим данима 
за пуну годину и више — Бранко је живео и у другим местима, понајвише у Земуну, па је походио 
и Београд, где је, нарочито у омладини, имао својих добрих пријатеља. Приличан је број анегдота 
које се из тадашњега живота његова знају. Али чим је било могућности да се врати своме бечком 
друштву, Бранко је одлазио у Беч, где га је, најзад, и смрт покосила. 

Обилато помаган од кнеза Михаила Обреновића, Бранко је кушао да тражи лека сухој 
болести од које се прилично отимао И ако је се није страшио. Па ипак његовом младом животу 

дође и сувише рано свршетак. Последње дане и часове живота његова казује Мина Вукова: 
„Потајна грозница циједила му је живот непрестанце, и тада се видјело да му нема лијека. Ходаше, 
истина, и долажаше Вуку на договор, али сваки дан све слабији. Вук му савјетоваше да се пресели 
у болницу. Тамо ће му се о трошку кнежеву спремити згодна соба, тамо ће га дворити двије 
вјеште нудиље; а тамо ће имати свега што му по наредби првијех бечких лекара буде ваљало за 
исцјељење. С тужнијем осмијехом пристане Бранко и на то, те се пресели у болницу. Ту имађаше 
сваке његе и понуде, а Вук и Даничић обилазише га често. Мати моја пазила је Бранка као и 
рођена сина, па није прошло дана да га не надгледа. Радоваше се кад му ко дође, и бјеше још 
Једнако весео. Али и то не потраја дуго... Једнога дана... сјеђаше моја мајка као обично уз 
Бранка. Тога дана бјеше необично узбуђен и њежно држаше обје њезине руке у својима. Тако 
су дуго сједили и разговарали. Кад мајка пође, те се на вратима осврну да га још један пут 
поздрави, али Бранко с болнијем изразом склопио руке над главом. Поплашена викне нудиље, 
притрчи Бранку, дигне га у наручје; али сјен самртнијех крила бјеше већ пао на лице Бранково 
Још један пут захвално погледа, још се један пут уморно осмјехне, па онда се наже; а оно дивно 
срце што је толико осјећало, толико се надало, толико хтјело, преста куцати“. 

Тако је преминуо Бранко 18. јуна 1853. године. 

На бечком гробљу св. Марка почивао је посмртни прах песников све до 1883. јула 10., кад 
је духовним учешћем свега народа српскога пренесен и сахрањен на Стражилову више Карловапа. — 

Интиман живот, природу и карактер великога песника српског приказали су поједини 
сувременици његови у накнадним и непотпуним, кад што противним, сећањима, али се Бранко 
најлепше приказује својим недостижним песмама. 

Први пут је име Бранково изашло на јавност у половини 1847. године, кад је песник 
пустио у свет позив на прву књигу својих песама. Књига је била у штампи готова до пред крај 
те године и донела је певање Бранково за последње четири године. После неколико дана изиђе 
у књижевном органу, београдској „Подунавци“, приказ од Ћ. Даничића. „Мени се све чини — 
почиње Даничић — да ће се ова година спомињати у српској књижевности, истина не као лијеп 
данак у години, али — ако да Бог — као освитак томе лијепоме данку“. О самој појави песама 
и њиховој вредности продужује: „Ја мислим да до данас још није ни један учени Србин овако 
пјевао као овај Радичевић, а он пјева онако како треба Србин књижевник да пјева... Истина 
још их је мало, врло мало, који овако мисле и раде као овај Радичевић, али „не бој се мало 
стадо, јер би воља оца небескога да ти да царство“. 

Али се није остало само при такој хвали. Друга — противна — страна устаде и на 
песника и на његове песме. 

То Бранка ипак не омете. 

Године 1851. наштампа у Бечу и другу књигу својих песама и посвети је своме добротвору 
кнезу Михаилу. Трећу је књигу, из заосталих рукописа, издао Бранков отац године 1862. 

Педесетих година име Бранково — након смрти његове — поче освајати у литератури, 
а шесетих година оно већ бејаше симбол књижевнога певања млађега колена. У шесетим годинама 
изиђе и прво издање скупљених песама његових а за првим дођоше многа даља, тако да је певање 
Бранково растурено по народу српском до сада у близу стотину хиљада примерака. 

Бранко је по дару и по најлешшим песмама својим лиричар. Он се јавио онда кад је 
Његош био на врхунцу своје снаге песничке, издавши исте године „Горски Вијенац“. Оцењујући 
их заједно, суди о њима Ст. Новаковић: „Њих двојица показавши у својим делима први између 
Срба. одличне узоре уметне поезије у народном духу, прекинули су тиме колебање међу класицизмом 
и народно-романтичним правцем, а повели за собом сав нараштај, који је иза њих ступао на поље 
уметне поезије... Покрај техничке самосталности, једнаке с владичином, Бранко га надвишује 
уметничком страном својих песама, финоћом и лакошћу која је у његовим песмама ненадмашна. 
Докле Његош озбиљним и јуначким тоном црногорскога витеза у поезији слика најозбиљније 
стране народнога живота, Бранко се спустио у најмирисније цвеће поезије срца и сањалачке 
младости; и докле је Његош за час постао и остао љубимац не само омладине него и озбиљније 
стране народне, Бранко је завладао срцима нежне стране, у којој су и његови звуци жива потреба. 
Његове се песме, нарочито лирске, уздижу често до потпуне лепоте, а „Ђачки Растанак“ жива 
је слика српскога ђака и најодличније дело Бранково“. 

Поред „Ђачкога Растанка“ који је стекао оправдани назив песме над песмама, истиче се 
— и ако друкчијим смером — „Пут“, јединствена сатира на ондашње књижевне, уопште просветне 

и друштвене прилике наше. За њ вели Св. Вуловић да је морао бити идејама Вуковим од огромне 
помоћи као што је и Даничићев „Рат за српски језик и правопис“ у ствари био помоћна војска. 
„Без ове помоћи Бранкове Даничић не би имао онога успеха који је имао, јер се на Бранка осу 
готово сва ватра противничка, те Даничић могаше лакше продрети“. 

Осећање — без кога нема песме — не износи Бранко, као већина песника, увек непосредно; 
за своје осећаје он тражи махом слику која ће бити тумач онога што је у души песниковој. 
Рекли бисмо да је и у томе Бранко био у првом реду ученик српске народне песме, као што је 
народним стихом — десетосложним — велики број песама и испевао, употребљавајући уз то 
понајчешће и стих осмосложни... 

У часу тужног расположења, кад се песнику чинило да је дошао рани крај његову животу 
земаљском, сећајући се својих песама недопеваних, растајао се болно од њих: 


Тедо дугу да са неба свучем, 

Дугом шарном да све вас обучем, 

Да накитим сјајнијем звездама, 

Да обасјам сунчаним лучама. 

Дуга била па се изгубила, 

Звезде сјале па су и пресјале, 

А сунашце оно огрејало 

И оно је са неба ми пало, 

Све нестаде што вам дати справља — — 


Та тугованка, таква исповест срца песникова, казује најлепше чега има у оним песмама 
које није морао тако ожалити. Такав накит био је и остао слава гусала Бранкових — част српске 


књижевне поезије! 
Богобој Лтанацковић. 


љ' коро у једно исто доба долазе Бранко Радичевић и Богобој Атанацковић. Онај даје 
_нов правац песми а овај приповеци. И обојица умиру рано и после кратког рада, 
обележивши сјајном пругом појав свој у књижевности.“ Тако је литерарни историк 
српски карактерисао појаву Богобоја Атанацковића у српској књижевности. И да 
нема такав писац данас више својих читалаца — а Богобој их има довољно — ипак 
је за његову знаменитост доста што се за њ може рећи да у својој врсти књижевнога рада ствара 
ново доба. Он је први који је с успехом огледао да се уметничка приповетка српска стави на 
поље сувремено. 

Живот Богобоја — по крштеном имену Тимотија — Атанацковића мало је познат у 
својим појединостима. 

Богобој је рођен у Баји 10. јула 1826. године од родитеља Гавре и Анастасије. Основне 
школе и ниже разреде гимназиске изучио је, увек као одличан ђак, у своме месту рођења, а за 
тим је продужио учење у Пешти и Бечу. 

Из његова школовања у Пешти бележимо једну карактеристичну епизодицу. 

Једнога дана пред намрштенога директора гимназискога изиђе, позван, један ђачић, скромно 
али ведро и весело црномањасто момче. 

Директор га дочека речима: 

— Да видимо тога Дон-Жуана, што уме да пише тако слатка љубавна писма! 

И демонстративно издиже неку хартију која, види се, не бејаше ђаку много непозната, 
Ђаче обли румен, збуни се прилично и скромно одговори: 

— Ја Вас не разумем. 

— Слушајте! — прихвати директор — Господар Н. донео ми је јуче ово писмо које је 
нашао код своје госпођице кћери. Његова љубавна садржина и сувише је јасна, а рукопис 
издаје Вас. Дакле> 


Момче, још румено у лицу, бејаше већ дошло себи, па с поузданошћу одговори весело: 

— То јесте мој рукопис, али то није моје љубавно писмо госпођици већ један одломак, 
управо цитат писма, из моје приповетке. 

— Шта» Ви пишете приповетке 2 

— Пишем, г. директоре ! 

— Донесите ми ту приповетку сутра. 

— По заповести. .. 

Ђаче оде кући, ходаше дуго по својој собици па онда седе и поче писати приповетку 
— прву у своме животу ! 

Сутра дан директор живим интересовањем прегледаше рукопис свога ученика, нађе да је оно 
писмо одиста епизода из те приповетке, па изненађен успехом младога приповедача пружи му руку: 

— Изврено, изврсно! Ви сте слободни! Продужите ! 

Срећни Ђачић, пун радости што се на тако лак и ориђиналан начин спасао неприлике 
у коју је био запао са несмотрености госпођичине, а изненађен и сам успехом своје импровизоване 
приповетке — одушевљено продужи рад. 

Та је шала случаја дала српској приповеци и књижевности — Богобоја Атанацковића... 

Ипак на јавност није одмах изишао. „Њему је — вели његов биограф, песник Мита 
Поповић — српска књига већ у раној младости врло омилела, па осећајући у себи за писца и 
дара и воље, беше му жива жеља да роду своме пером послужи, ал он је тој жаркој жељи својој 
одолео и спремао се за озбиљнији књижевни рад. Богобој је после све боље српске писце онога. 
доба у прсте познавао, а Доситијеве књиге не избиваху му из руку. Српске народне песме, Вукову 
српску граматику, његов Рјечник и Нови Завјет знао је, тако рећи, на памет“. 

У Бечу је Богобој учио правне науке. Ту се познао и спријатељио са Бранком Радичевићем, 
који је једном ишао и Богобојевој кући у Бају... „Кад је — казује Поповић — Бранко у Бечу болан 
лежао, Богобој га је с братом својим Ђуром походио и тешио. Бранко је осећао да је тешко оболео 
и да већ студени ветар смрти душе на њ, ал' веселост га још ни онда није била оставила. Том приликом 
не беше никог око песника до једне добродушне и безазлене бабе, која је болнога Бранка пред 
Богобојем и братом му овако ословила: „Господине! Ви сте врло болесни, Ви ћете умрети. Молим 
Вас да ми дате у спомен ону Вашу амајлију о врату“. Бранко се горко насмеши, а Богобој укори 
брбљаву бабу“. 

Још из тога доба знамо да је Богобој често одлазио на пријатељске састанке и разговоре 
књижевне у гостионици „код кугле“, где се састајало младо друштво, у коме осем њега бејаху: 
Бранко, Даничић, Милетић, Јован Живковић и други. 

По свршеним наукама Богобој је постао адвокат у Баји. 

На знаменитој Мајској Скупштини у Карловцима, !. маја 1848, био је Бсгобој један од 
најактивнијих младих људи. Зато га је маџарски преки суд доцније потражио, припремивши му 
бев сумње смрт, али се Богобој склони у Беч а одатле одеу Париз. „Богобојев бораваку Паризу 
беше по њега од великог утиска и користи. Ту у доколици својој изучавао је француски језик, 
који је после савршено говорио, и ту на врелу упознао се са богатом француском књижевношћу. 
Отуд што је Богобој позније умотворе своје под утиском француске школе писао и што се испод 
утиска францускога духа отргнути не могаше, ал' отуд и она лакоћа у приповедању и описивању, 
и отуд она елеганција у стилу, каквим пре њега ваљда осим Доситија ни један српски књижевник 
није писао“. Осем Париза и Француске Богобој је походио још и Италију, Швајцарску, Немачку 
и Инглеску. После буне вратио се у отаџбину, и био је 1851—1852. године у Новом Саду секретар 
код владике Платона, а за тим је отишао у Бају и продужио рад адвокатски, оженивши се 1855. 
Маријом Давидовићевом из Будима. 

У јеку свога књижевног и практичног рада Богобој, после неколиких поболевања, подлеже 
кобној бољци — сувој белести — коју не преболе. Августа 27, 1858, зажелео је да још једном 
види свој виноград, за који су му биле везане најлепше успомене. Родбина га је, видећи да му 
се приближује смрт, одвраћала, али га ипак изнесе. Сутра дан је преминуо на рукама свога оца, 
и сахрањен је поред раније умрле му мајке. 

Богобој је био витког стаса и високог узраста. „У лепој шали и финим досеткама уживао 
је, а и сам је увек шалу збивао, па још и онда кад му је коштуњава смрт на вратима куцала. 
Карактера беше светла и чиста, у адвокатским својим пословима савестан, приљежан, ревностан и 
тачан, у приватним круговима радо виђен, пријатан и љубазан, а према пријатељима својим отворен, 
веран и поверљив“. — 

За мало дана свога живота Богобој је много урадио на српској књизи. 

У књижевности се јавио, кад му је било деветнаест година, збирком новела „Дарак Српкињи“. 
Прва је свеска“ове збирке изишла у Будиму 1845. а друга у Суботици 1846. Године 1851. и 1852. 
издао је збирку „Пупољци“ у две књиге. Ова је збирка донела само Богобојев роман „Два Идола“; 
даље није излазила, и ако је по програму имала доносити радове и осталих сувремених књижевника 
српских. Исте, 1852. почео је у Новом Саду издавати „Књигу за добре цели“, од које је изишла 
прва свеска са две приповетке Богобојеве и с неким туђим прилозима. Све његове новеле из обе 
свеске „Дарка Српкињи“ и ове две из „Књиге за добре цели“ изишле су поново 1883. у издању 
Народне Библиотеке Браће Јовановића у Панчеву под именом „Новеле Богобоја Атанацковића“. 
Осем свега тога Богобој је написао две и с маџарског превео једну новелу у листу „Пештанско- 
будимски Скоротеча“, а једну је ориђиналну штампао и у хрватском „Меуеп“-у 1852. Још је 
Богобој писао и песме, од којих су само неколике штампане. Његов роман „Два Идола“, за који 
1876. године рече Св. Вуловић да је „најбољи роман досле у нашој књижевности“, изишао је по 
други пут у издању Српске Књижевне Задруге као десета књига њена. Још године 1847. штампао 
је у Пешти позив на претплату на своју збирку новела под именом „Росица“, али таква књига 
није угледала света. 

Богобој је био књижевни радник новога доба. У њега је језик чист, народни, а у познијим 
радовима — и у најзнатнијем му послу, у „Два Идола“ — и правопис му је нове Вукове школе. 

Одлике његових новела, међу којима се нарочито истиче „Буњевка“, виде се у скупу у 
поменутом роману. 

„Два Идола“ стоје данас као први добар српски ориђиналан роман, који грађу црпе из 
сувременог живота. Већ је самим тим морао привући пажњу ондашњих читалаца и ондашње, као 
и данашње, литерарно-историске оцене. Али цртајући сувремени живот и људе, Богобој се није 
ни хтео отети од онога књижевно-белетристичког правца, коме је већ раније са својим талентом 
стао у службу. Он је и ту као и у свим новелама својим следбеник сентименталног правца. Али 
и да није у својим радовима Богобој испољио, и то у јакој мери, сентименталност као карактерно 
обележје својих јунака, ипак није невероватно да би човек нежне душе, као што је он био, писао 
у данима народног разочарења а.не пустио срцу на вољу до сентименталности. А с друге стране 
љубав према животу и свету уопште и према српском народу посебице, веровање да за његов 
народ ипак нема смрти — не дадоше му да постане песимиста. Он у своме роману уздише али 
не очајава. „Два Идола“ су не само по замисли сувремен роман већ су и поједине прилике чисте 
слике истинских лица и догађаја. Богобој говори на неколико места кратко, јер су ствари, о 
којима разлаже, за његове читаоце јучерашње, познате. Негде узима полемичан тон за разјашњавање 
народне недаће у појединим приликама. Све то скупа казује одмах да је и сам суделовао у народном 
покрету. Детаљан опис путовања његовог јунака у роману одаје писца који износи своје путне утиске. 

Богобој је прави зачетник и најбољи представник сентименталнога правца у приповеци, 
који је владао све до наших дана и који је помогао да се романтички правац сузбије. Као такој 
појави њему је осигуран леп помен у историји српске књижевности. 

На слици која приказује Мајску Скупштину види се и Богобој крај балдахина. Лик је 
његов иначе познат по слици коју су доносили доцније књижевни листови и друга повремена 
издања и којом је и овде приказан. 


човек, кога су побожни Хришћани ценили још и као поклоника Христова гроба, са 

4 О, чега је, по обичају, добио назив хаџије. Али се то уважење није ограничило само међу 

о 5 Хришћанима т. ј. Србима: и у појединих је Турака Продан знао стећи поверење и 
пробудити пријатељско интересовање. 

Од прилике друге године српскога војевања науми и Продан да се у тај покрет народни 

умеша. Стога и пређе међу Србе устанике заједно са своја два брата. Не прође много а на Сеницу 

наиђе, идући Босни, ћехаја босанскога везира. Неко му од Турака достави шта је урадио Хаџи- 

Продан, додавши још да су у Сеници остале жене и деца Проданова и његова брата Михаила. 
Ћехаја нареди те се сва чељад и једнога и другога ухвати па је одведе у ропство. Али се сад 
нађе робљу на невољи поуздани пријатељ Проданов, Турчин из Сенице Мустај-бег Чавић, те га 
измоли из ропства и тајно испрати у Србију. 

Жудећи за ослобођењем свога краја, Продан се заједно са браћом својом јуначки борио 
и наскоро, још 1806. године, постао војводом. 

Године 1809, с пролећа, предузме српска војска кретање напред у свим правцима. Према 
Сеници, имајући на уму и могућну везу са Црном Гором, пође Карађорђе с великом војском и многим 
војводама, међу којима је, разуме се, био и Продан. После страшнога и без мало кобнога боја на 
Суводолу преда се Сеница српској војсци. Тада падоше у српско ропство онога истога бега Чавића син 
и снаха. Продан их измоли у Вожда, пусти их у слободу и тиме врати пријатељство староме Чавићу. 

По освојењу Сенице нове се наде пробудише у души српскога народа, а владика Петар 1. 
посла Вожду триста својих Црногораца с писмом у коме честита успех и жуди за сједињењем. 
У исти се мах и племе Васојевића обрати Карађорђу, позивајући га да власт своју и над њима 
раскрили. Вожд владици Петру одговори пријатељским писмом, а Васојевићима пошаље одред од 
седам стотина војника под управом Чолак-Анте и Раке Левајца. Све је њих имао да спроведе до 
Васојевића Хаџи-Продан, али је он, желећи тако сједињење што пре, пошао брзо и без свих 
потребних припрема тако да експедиција није имала успеха. 

У врх Драгачева у селу Рашчићу а код пећине „Шљепаје“ Продан је начинио био себи 
војводску кућу, а у самој је пећини био подигао црквицу као своју капелу. По паду 1813. он се 
склони у ту пећину и тек се доцније преда Турцима. 

У раздобље 1813——1815, а посебице у јесен 1814. године пада догађај који је и у народу 
и у историји познат под именом Хаџи-Проданова Буна. 

Овај догађај, који још очекује свога историка, има, поред све трагичности, и лепе цене 
као знак несавладљиве жудње народне за слободу. Ми га овде бележимо тек у општим потезима. 

·.. . У Чачку се појави куга, и муселим чачански Латиф склони се са својим момцима и 
Проданом, који му се био на веру предао, у манастир Трнаву, а одатле је излазио са Хаџи-Проданом 
да мири околне хајдучке четице српске. На таком једном путовању с Латифом чује Продан да су 
се у Трнави манастиру посвађали српски и турски момци које су он и Латиф оставили, и да су 
тако хтели његов брат Михаило и игуман трнавски Пајсије. Одмах и Продан остави Латифа, оде 
у манастир, пусти повезане Турке али велико благо Латифово задржи па се, наскоро по том, стави 
на чело покрета који је понајпре одјекнуо у Гружи а по том и у јагодинској нахији. Али, кренута 
без договора, спреме, и у невреме, није ова побуна имала жељеног успеха. Латиф се од првога 
страха поврати, буни се не одазове најглавнији међу заосталим војводама, Милош Обреновић, а 
стигне с великом војском и Ћаја-паша из Београда, сместивши свој главни стан у Чачку. Тада 
многи платише главом. 

Највећи део заробљенога, и мушког и женског, света српског послан је или је одведен 
у Београд, где су скоро сви изгинули у различита времена, махом набијани живи на коље на 
Калемегдану и даље — у средини данашње вароши београдске. Тако су мученички издахнули 
игуман Пајсије, ђакон Авакум, војвода Стеван и брат му Јован —- Јаковљевићи, и многи други. 
Буна је са свим угушена и највише је жртава пало у декембру 1814. године. 

Видећи неуспех свога предузећа, Продан се са својом браћом и неким момцима спусти ка 
Сави и код Великог Дубоког пређе у Срем. Из Земуна буде спроведен у Мохач а одатле после неколико 
месеци буде му одобрено те одеу Хотин, у Бесарабији, где је било највише српских емиграната. 

Од тога се доба губи траг личне судбине овога старог војводе. Имамо још сведочанства 
да је био жив у половини 1817. године и да се, у Букурешту, надао каквој помоћи из Србије... 

„Хаџи-Проданова буна — вели М. Ђ. Милићевић — букнула је у недоба, са свим из 
ненада, без пристанка првих вођа у народу, и без икаке спреме; изложила је целе крајеве зверској 
освети турској, оквасила је коље мученичком српском крвљу: али је, при свем том, дала непобитних 
доказа да је народ још жив и крепак, и да десет година својега живота и борбе за слободу није 
прошло без плода за народно васпитање Срба. На први одважан глас, летеле су стотине јунака 
у нову борбу за слободу отаџбине! Народ је био жив, народ је био крепак да пораз претрпи и 
да се нада успеху !“ 


| Ђуро Даничић. 


" ад је Вук Караџић стао са свим поуздано на гледиште с кога је изишао као заступник 
и проповедник новога једнога правца у питању о књижевном језику српском и [о 
правопису — није могао ни слутити колико ће времена требати докле његове јасне 
идеје добију опште признање. У питању о језику већ је пре њега један велики 
ауторитет изнео био начело основано на правој потреби књижевној и народној. То 
је био Доситије коме је језик народни био „више драг него знан“. За њим се јавио Вук коме је 
тај језик био толико исто драг — а колико драг толико и знан, Док је Доситије остао, у главном, 
при теорији, борбе није било. Али кад је друга једна духовна величина изнела ствар у практици, 
стари се правац с места стаде мргодити и за борбу спремати. Борба би увећана питањем о правопису. 
Кад се, пак, она у главном доврши у корист народнога језика, разбијене се четице, као што смо 
једном приликом већ казали, држаху и даље, прикупивши се под заставу са знамењем старога 
правописа. Што је борба тако упорно вођена и тако дуго трајала, узроци су различити, и има 
их више, али је било довољно и само мешање државне власти у Србији у корист затеченога, 
старога, стања. Први пут се државна власт јавила својом забраном новога правописа 29. декембра 
1832. године. Нема сумње да је та забрана потекла као одговор Кнеза Милоша на познато Вуково 
писмо Кнезу о управи и приликама у Србији. Али изречена једном, није та забрана скидана ниу 
промењеним приликама које насташе у четрдесетим годинама. Напротив у том се пође и корак даље: 
29. марта 1850. и 14. априла 1852. године ранија се забрана само пооштравала. У тој мучној и тешкој 
а нејсднакој борби Вук је и имао потпоре и био без ње. Истину његова учења увидели су брзо многи, 
врло многи; он је у народу, па и у вишим редовима чиновничким, имао пријатеља, помагача, скупљача 
и дописника, али свак од њих могаше ипак само ићи за Вуком: новога оружја у борби и тактици 
нико од њих не могаше Вуку дати. МИ док је неуморни реформатор и отац новије књижевности 
српске објашњавао своје мисли природном логиком ствари, упућујући на укупан народ као 
неумитнога сведока — дотле су његови противници имали у рукама, и ако само по облику, 
значајно оружје: одржавање веза са старином, непрекидност у културном развоју, научну методу 
граматичког испитивања. Али кад се на Вуковој страни унесе у борбу и све оно чиме противници 
само привидно могаху оперисати, јер управо тим оружјем најмање знађаху владати, онда на 
мерилима судбинским један тас стаде брзо претезати и — главна је битка била додијена у корист 
Вукових идеја. 

Ту потпору у новом оружју добила је одсуднога часа Вукова страна у лицу Ђура 
Даничића, који појавом својом ствара епоху уопште а нарочито за развој питања о језику 
и правопису. 

Време тога догађаја бележи се у историји српске књижевности као година 1847... 

У одличним зборницима својим Вук је изнео био најдрагоценију грађу за расправу 
истакнутих питања; та грађа готово сама већ проговараше и наглашаваше шта у себи скрива. 
За такав се посао тражи читав век даровита радника; он претходи научном изучавању и сређивању. 
ИП ако у историском развоју наше књижевне као и културне историје уопште има и доста несавременога 
или преухитренога, за појаву се Вука и Даничића може казати да су судбином одређене и у природан 
поредак стављене. Вук је изнсо и показао шта је, које је, какав је и у чем је прави српски језик 
народни, а Даничић је дошао да златне руде раскује и да благу језика српскога нађе законе. 

Казавши како су из омладинског табора већ избијале искре у корист осветљења Вукова 
становишта, Ст. Новаковић вели: „Ово су могли бити знаци куда ће окренути потоња „практика 
и обичај“, кад руковођење у држави и књижевности природним током ствари пређе у руке овој 
омладини. Али из крила ове омладине беше суђено да изиђе и научник који ће „практици и 
обичају“ дати правац силом тачне науке, који ће оном језику, што га у пуној сили и горској 
чистоти његовој беше Вук открио, изнаћи законе његове и ставити га у свезу с осталом словенском 
и индојевропском науком. Овај научник беше Ђ. Даничић“. 

У допуну такве карактеристике наводимо речи Ј. Бошковића: „Као што је Вук Стеф. 
Караџић ударио темељ, на ком се могла изидати сва духовна образованост данашњих Срба, тако 
Даничићу припада не мала заслуга, да је један главни део те зграде он извео. Вук је изнео благо 
српскога језика из свију земаља, у којима Срби живе, и показао је шта је опште српско а шта 


100 


обласно у данашњем стању језика; Даничић је изучив садашње стање, врнуо сеу пређашњи 
живот језика, те је у науци о српском језику завео историјску школу и поређену науку 
о језицима“. 

И ако је сам сматрао као прву годину свога књижевнога рада годину 1847, ипак је 
Даничић прве врсте своје штампао још 1845. То је његово Писмо, које је изишло у „Подунавци“ 
од 14. декембра. Тим је врстама „новоскованим техничким речима показао како је неудесна, управо 
смешна „Припрема за називословни речник Друштва Српске Словесности“. Резултат беше тај, да 
Учено Друштво није примило те терминологије“. А Даничић за те своје врсте вели доцније: „У 
овоме се први пут показало којим ће правцем поћи књижевна радња моја“. 

После две године — 1847. у Будиму — изиђе његов епохални „Рат за српски језик и 
правопис“. У њему Даничић, научним апаратом рукујући, разглаба противничке назоре о тим 
питањима, и јасно показује, искључиво на основу науке на коју су се они позивали одричући 
је самоуку Вуку, сву неоснованост и све заблуде њихова опоновања новим назорима. Тиме је 
заступницима старога правца било узето из руку најмоћније оружје. Утисак се, који је та књижица 
Даничићева на њих произвела, најлепше види на, после Светића главном противнику Вукову, 
д-ру Јов. Стејићу, који је, прочитавши је, побеђен рекао: „Овако није писао још ниједан Србин!“ 

Одмах идуће године Даничић се обрати књижицом трећем вођу противника, Василију 
Лазићу, коме је управио године 1850. и другу, веома значајну, књижицу. Још се Даничић, осем 
појединих помена у приказима и ситнијим напоменама, вратио 1864. на поље негације — критике 
којом је довршио суд о укупном књижевном раду М. Светића. 

Али је много значајнији његов рад позитиван. Ако је тешко било издржати, из других 
узрока, нападаје у друштву и држави моћних противника, није — разуме се: једном Даничићу — 
толико тешко било разбити их на пољу научне борбе. Много је теже било на рушевинама зидати 
зграду научних истина. И у томе је Даничићева снага била дивска. И ту је био нова слава за 
своје велике, и ако различите, учитеље. За Вука је говорио да му је открио благо српскога језика, 
а за Миклошића да му даде видело благо то видети и разумети. „Кад год сам — вели — одлазио од 
њега, увијек се осјећах духовно опорављен и оснажен. И сад се сјећам с највећом радошћу ријечи, 
које ми једном рече послије разговора о стању словенистике: „Жетве је много а посленика мало““. 

Такав је научни рад започео 1850. „Малом Српском Граматиком“. 

Идуће године отпочиње систематско обрађивање свих делова граматичких расправом „О 
српским акцентима“, штампаном у Миклошићеву издању „Зјамзеће Врћотек“ 1, које су студије 
доцније настављене у Гласницима Српскога Ученога Друштва и Кад-у Југословенске Академије. 

Други је део граматике добио 1860. посебну расправу а доцније — 1876. у Београду, 
и 1877. у Загребу — опсежне радове о основама и о коренима српскога језика. 

Трећи је део добио научну обраду у разради облика српскога језика, 1863, и историји 
облика, 1874. 

А четврти је део заступљен његовом Српском Синтаксом, 1858, радом који је, и ако 
је тек прва половина предмета, први и најсрећнији посао те врсте у Срба. Миклошић рече тада. 
у одушевљењу како је јасно да је народ српски Богом благословен и како такога дела нема ниједан 
језик словенски. То бејаше једнодуан суд свих учених судија. — 

Али Даничић не оста на тој једној врсти научнога пословања. И опште наше потребе 
књижевне и потреба главнога задатка Даничићева упутише га још на једну грану научнога рада, 
на издавање старих споменика књижевних и историских. Тиме је не само попунио 
издавачки рад Павла Шафарика већ је управо васкрсао стару књижевност српску. Али је тиме, у 
исто доба, дао најбоље потврде, и изнео нове грађе, научним поставкама. својим. Радови Доментијана, 
Теодосија, архиепископа Данила и других, радови неких писаца дубровачких, старе пословице 
српске, знатно „Никољско Јеванђеље“ и различити други стари споменици српске књиге и 
писмености изишли су у угледним редакцијама Даничићевим. 

У вези су с тим његове расправе и лекције из историје старе књижевности. 

Посебну врсту чини његов преводилачки рад који је имао практичне намене и великог 
значаја. Осем „Историје Српскога Народа“ од А. Мајкова, коју је 1858. превео с рускога, Даничић 
је свој труд поглавито уложио на превођење књига религиозне и моралне садржине. Осем 
„Приповиједака из старога и новог завјета“, А. Н. Муравијева „Писама о служби божјој“ и 
других радова — Даничић је превео и цео Стари Завјет. „И тако Срби — вели Ст. Новаковић 
— добише Свето Писмо у класичноме преводу два најбоља знаоца језика народнога... И за чудо, 

она иста књижевна партија, на коју су њени противници викали да је у служби римске пропаганде 
и да је опасна православљу народа српскога, учинила је више него ико други у књижевности за 
познавање те вере и њезпнога св. писма“. 

Осем свега —- Даничић је врло много времена провео спремајући се и радећи још на 
једној посебној врсти научнога рада, на речнику језика народнога. И преминуо је с пером у 
руци при томе раду. Још 1863. и 1864. године штампан је у Београду у три књиге његов „Рјечник 
из књижевних старина српских“, посао који је само Даничић могао замислити и извести. Општи 
суд туђих учених људи бејаше у том раду да је изврстан, да је јединствен у укупној литератури 
словенској и да је понос српске књижевности, потреба без које не може бити ни историк ни 
географ српски. Друкчији је Рјечник који је Даничић засновао а који издаје Југославенска 
Академија у Загребу. Он показује садашње стање народно-књижевнога језика, историски развитак 
његов, етимологију, акцентуацију, развијена значења речи, облике и постанак њихов. 

Књижевни и научни рад Даничићев и темељит је и обилат је. Он броји до близу стотине 
већих и мањих послова, који су сви имали за крајну сврху изучавање и познавање језика српскога. 

Таким и толиким радовима једном већ саломљена страна противничка морала је, напослетку, 
и потпуно подлећи. И ако се 1858. разви оштра борба, у корист старих назора, између Министарства 
Просвете и Друштва Српске Словесности, коме Даничић бејаше секретар, ипак је сазрела мисао брзо 
ишла довршетку своје победе. Јануара 23. године 1860. пукоше први окови: Вуков је правопис био 
слободан свуда осем у књигама за основну школу, канцеларијама и у „Српским Новинама“. А 12. 
марта 1868. нестаде и те последње ограде. „Кад 1868. — вели Ј. Бошковић — министар Црнобарад 
укиде забрану правописа, само тако је могло бити да се за четрнаест дана по свој земљи 
писало новим правописом, што је готово сва млађа интелигенција била Даничићев ђак“. — — — 

Ђуро Даничић рођен је у Новом Саду 6. априла 1825. године од родитеља Јована и Ане. 

Основну школу и гимназију учио је у Новом Саду, философију у Пожуну, а у Пешти 
и Бечу слушао је правне науке. 

У Бечу је тада живео Вук, око кога се скупљала српска омладина која се ту школовала. 
Дошавши пред јесен 1845. и Ђуро се позна с Вуком и са Миклошићем који по скорашњој смрти 
Копитаревој већ бејаше ту први представник младе Словенске Науке. После годину дана Ђуро 
остави правне науке и ода се на изучавање филологије, а још непуну годину доцније јави се својим 
знаменитим „Ратом за српски језик и правопис“. Ту се први пут потписа презименом Даничић, 
којим се, по свему изгледа, хтео приказати као ученик Вукових „Даница“ и које је узео место 
породичног презимена Поповић. Књигу је мислио штампати у Бечу, али кад му се, по свој прилици 
утицајем Светићевим који је ту имао својих моћних пријатеља, забрани штампање, он је наштампа 
— кријући траг да га не би Светић опет омео — у Будиму. 

Идуће, 1848, године Даничић је био у Прагу на великом Словенском Конгресу. Како је 
Конгрес био растурен а град бомбардан, пронео се бејаше глас да је Даничић тада погинуо. 

У Београд је дошао први пут 1852. из Беча, али није могао у њему остати. Идуће 
године, 1853, тражио је место професорско у новосадској гимназији; и ако је владика Платон био 
расположен у његову корист, ипак је у патронату ствар покварио Милош Светић. Тада отиде 
Даничић у Беч да по жељи Кнеза Михаила предаје Кнегињи Јулији српски језик. У Бечу се 
бавио до 1856, а тада дође у Београд где буде постављен за библиотекара Народне Библиотеке, 
у ком је звању, по преласку у српско поданство, утврђен 10. фебруара 1859, а 26. новембра исте 
године постављен је за професора у Лицеју, где је остао до пред крај 1864. године. До септембра 
1865. имао је звање секретара Министарства Унутрашњих Дела, а тада се одазове позиву нове 
Југославенске Академије у Загребу и, преселивши се тамо, постане јој први секретар. У Загребу 
је остао до априла 1873, када је примио катедру филологије у београдској Великој Школи. У том 
звању и ако не на том раду Даничића је затекла смрт 4. новембра 1882. у Загребу, где је још 
од 1876. сређивао грађу и отпочео штампање великога Рјечника. Погребен је величанственом 
тужном свечаношћу 14. новембра у београдском гробљу код цркве Св. Марка. 

Као што је сав живот свој и сав књижевни рад био ставио у службу науке и њених 
истина, тако је Даничић, идеалан родољуб, и животом и делима књижевним био највећи апостол 
слоге и љубави, управо једнога живота међу Србима и Хрватима. У будућности, пак, гроб његов 
засјаће новом светлошћу онога дана кад се његове зреле мисли, правилно схваћене, потпуно 
оживотворе. 


Др. ] оСМф |амчић, 


| рви председник Српске Краљевске Академије, највећи природњак српски у деветнаестом 
веку, најумнији испитивалац и најбољи познавалац природних особина српских 
| земаља — др. Јосиф Панчић родио се, од родитеља. Павла и Маргарите, 5. априла 
ПА 1814. године у месту Брибиру, на средокраћи између Ријеке и Сења у Приморју. 
Школовање је његово помагао стриц му Гргур, а школовао се у Госпићу, 
Ријеци, Загребу и Пешти. У првом је месту изучио прве, основне школе; на Ријеци гимназију; 
у Загребу њене највише разреде — филозофију; а у Пешти медицинске науке. Септембра 7. 
године 1848. буде проглашен на пештанском универзитету за доктора медицине, те отпочне лекарски 
практични рад у Будиму, одакле сиђе у Банат, где је у једном руднику провео неко време као 
лекар и наставник. И у Будиму и у Банату Панчић, поред свога лекарскога посла, марљиво рађаше 
на прибирању и испитивању биљака, проучавајући на тај начин флору тих крајева и залазећи 
све дубље у ботаничке студије у којима је дотерао до савршенства. Ради поређења свога хербара 
оде у Беч, где се позна, поред осталих, с Фрањом Миклошићем, Вуком Караџићем и другима. 
Вук се и Панчић споразумеју да би било добро кад би се Панчић упутио у Србију, где је у 
ученим људима и лекарима посебице била највећа оскудица. То се изврши, и Панчић с писмом 
Вуковим дође у Београд маја 1846. 

Тако је др. Јосиф Панчић дошао у своју нову отаџбину, коју је у науци прославио 
стекавши тиме и сам највећу славу. 

Очекујући државну службу, Панчић буде понуђен да привремено прими један приватан 
посао. „Аврам Петронијевић — казује нам „Поменик“ — кнежев представник и попечитељ иностраних 
послова, имао је, у то време, твориљу стакла на реци Белици, у округу јагодинском. У раднике, 
у тој стаклари, удари нека болештина, а лекара није било. Петронијевић замоли Панчића да, 
докле не добије службу, оде у његову стаклару. И Панчић је отишао те болест сузбио, и боље 
угодбе за здравље радника утврдио. На тај начин, Панчић је своју службу у Србији почео у 
младој једној радионици, у малену селу Мишевићу, ваљада најсиромашнијем местанцу у нашој 
отаџбини, па је низ својих услуга завршио у Београду, престоници краљевине, одакле су луче 
његова знања севале у све земље српске“. 

У самом почетку идуће, 1847, године Панчић је постављен за окружног лекара јагодинског 
а већ је у новембру био премештен у округ крагујевачки. 

Године 1853. септембра 15. законом који тада изиђе установи се у ондашњем београдском 
Лицеју — доцније Великој Школи — и „јестаствено-техничко одељење“, а после девет дана би 
Панчић постављен за професора Зоологије, Ботанике, Минералогије и Агрономије. Тиме се почиње 
нова, најсветлија, периода живота и рада Панчићева. Као професор, шест пута и ректор, те школе 
Панчић је провео дуг низ година — све до 19. октобра 1884, када је постављен за члана Државнога 
Савета. Али је он рад у школи задржао и даље — до 21. јуна 1887, а ботаничким кабинетом и 
ботаничком градином управљао је до краја свога живота. За време дугогодишњег службовања 
катедре су се, са развитком Велике Шјколе, издвајале, настава се специјалисала, и Панчић је, 
најзад, могао све своје време посветити само ботаничкој науци и њеном покрету у Србији. 

У путовању ради прибирања научне грађе и познавања земље Панчић је био неуморан. 
Још се и данас може наћи у најудаљенијим и најмање приступним селима и засеоцима Краљевине 
Србије по који старац који ће знати испричати какву локалну интересност везану за спомен и 
име познаника му Панчића... „Имајући пред собом плодан, бујан и обилат, за науку нови 
неиспитан предео, како у погледу флоре тако и фауне као и по минералошкој страни — Панчић 
је, више од четрдесет година, био сваког лета неуморни путник, који је посматрао, прибирао, а 


зими сређивао, велики материјал... Тако је он положио основ природњачким кабинетима Велике 
Школе, а својим великим хербаром поставио је изучавање флоре скоро целога Балканског Полуострва 
на сталну основу за сва времена... Прво Кнежевина Србија па по том проширена Краљевина 


биле су поље његова рада и проучавања. Нема брда иоле већег на ком Панчић није дио по 
неколико пута. На самом Копаонику, овом љубимцу његовом, чија је сваковрсна природна блага 
и богаства нарочито проучавао, био је близу двадесет пута!... Са колико је пак сталности и 
брижљива посматрања све то рађено и свака појава праћена, сведочи, између осталога, и то, да 
је он једну по себи просту појаву, као што је распростирање живог песка, пратио и посматрао 

пуних десет година пре него што је написао своју знатну расправу о том... Већ нагомилане 
године на старачким плећима његовим не могаху га ипак обрвати, да не походи своје љубимце 
на далеким планинама нашим, по китњастим долинама и страшним кршевима, по обалама и изворима 
река, крај планинских језера и по самим подземним пећинама. Свуда је тамо допрла нога Панчићева, 
свуда је тамо брала рука његова, са свих тих крајева сносио је он, као чела, цвеће и рашће, 
животињице и минерале, и текао богато скровиште науци, наслеђе питомцима ума свога, сложено 


у многобројним списима, нагомилано у збиркама, разаслано по научном свету... У путу, сам 
или у друштву, био је неуморан. У природи и њеној слободи био је весео и није знао за умор 
кад год је ваљало „ићи и видити своје биљке“... На његовим многим путовањима и тегобним 


екскурсијама, куда је он по највећим врлетима морао ићи, није му се могло проћи без недаћа и 
штета. Али, помиривши се с тим као нечим неопходним, он није губио стога своје добре воље, 
ни напуштао своје намере. Увек малим задовољан, није тражио удобности, чега сељак, па још у 
каквој планини, нема... Дугим путовањем по целој земљи и ван ње, по осталим српским и суседним 
земљама, он је знао нарав и навике свога народа и саживео се с њиме, не замерајући са срџбом 
ономе што је у народу долазило са простоте и незнања. И на много места у његовим списима 
наћи ће се жива жеља његова да се народу помогне поуком коју му дугује његова интелигенција. 
Кад би, пак, после труднога хода и дуга рада сео на одморак, Панчић би у пријатном и веселом 
расположењу —- које тако лепо доликује људима које знамо као озбиљне — провео са својом 
„децом“, не делећи се од њих, а делећи с њима на заједничкој трпези оно што се понело или 
што се могло прибавити по нашим познатим путним гостионицама. Волео је ученике своје, и кад 
их је називао „децом“ имало је то особен очински значај; философски би праштао њиховој бујности, 
штедећи млада срца и млађане главе, али их је вазда непроменљивом збиљом својом чувао од 
заборава у ономе, што се пред старијим не сме заборавити. Зато би био увек послушан без поговора, 
кад год је ваљало спремати се и подазити на рад; све би пренуло, и „чичи“ није требало дуго 
да чека и опомиње“. (Предговор књизи „Из природе, мањи списи др. Јосифа Панчића“.) Осем Србије 
Панчић је научно осветлио и флору Кнежевине Бугарске нарочито високих Балкана, а у Црној је 
Гори оставио красних и дуготрајних успомена са својега путовања. 

То је цртица из слике која приказује Панчића као ученога путника. — 

Није сада тешко замислити какав је могао бити у раду као професор: на предавању, у 
кабинету или градини. Ту је огромно, скоро прибрано, научно градиво класификовано и испитивано; 
из таких су изучавања истицале и поједине тековине, нове и дотле непознате, за науку; сваком 
је речју Србија излазила у све светлијој слици. Има лепих примера да су слушаоци других 
факултета, походивши из радозналости који час професора Панчића, остављали са свим своје 
започете студије и посвећивали се учењу онога што он предаје. Један рано преминули природњак 
и одлични млади научник српски, који је и сам сведок таких случајева, назива „незаборављеним“ 
први час Панчићева предавања. На тај је начин Панчић отварао појединим талентима нове путове 
за њихову будућност. 

Тако је силан био дух Панчића као наставника. 


Из тога двога — прибирања и изучавања грађе — избио је најлепши изданак — 
књижевни научни рад Панчићев. Тих, махом већих, радова његових има, по броју, до четрдесет 
и десетак заосталих рукописа после смрти. Али се радови — у првом реду — научнички не цене 


по количини већ по садржини. Историк српске књижевности казао је још шесетих година да се 
књижевни радови Панчићеви морају само „са чашћу“ поменути. Ти су списи, на српском, немачком 
или латинском језику, цењени од позваних стручњака као изврсни у својој научној намени. Његова 
„Флора околине Београда“, „Флора Кнежевине Србије“, „Грађа — и Нова Грађа — за флору 
Кнежевине Бугарске“, „Ботаничко путовање по Црној Гори“ и поједине монографије — расветлише, 
у погледу ботаничарског изучавања, српске земље и озарише их научничким маром и интересом. 
Исто се мора рећи за његове радове на Зоологији и Минералогији: „Рибе у Србији“, „Тице у 
Србији“, „Сисари и водоземци у Србији“, „Ортоптере у Србији“, „Живи песак у Србији“ и многе 
друге списе. Напослетку долазе, као засебна група, његова јавна предавања, у којима је, стојећи 
потпуно на земљишту научника, популарно·излагао научне истине. — 

Ко тако познаје Србију и Српство тај мора, по природи саме ствари, бити родољуб. О 
родољубљу Панчићеву може се много лепога рећи у посебним наводима, али ми узимамо само 
једну реч његову и износимо је ради наглашења те стране живота и делања Панчићева. Тако 
велики научник, говорећи о „Копаонику и његову подгорју“, не може да се отме осећању а да 

нарочито не каже: „Ова су места пуна свакојаких успомена срећније прошлости и живога људскога 
покрета... За Србина лежи ту отворена огромна књига, у којој су словима, којих никакво време 
збрисати не може, записани небројени догађаји из прошлости народа српског!“ 

За таке радове своје Панчић је био члан једанаест научних друштава у земљи и ван 
земље у ученом свету. Последње одликовање — осем ордена — било је постављење његово за 
првог председника тек основане научне Српске Краљевске Академије. Али први главни скуп њен 
могао је отворити он само — посланицом са самртничке постеље. Фебруара 22. године 1888. на 
томе скупу прочитана је посланица у којој Панчић, поред осталога, вели: „Ја сам вам болан и 
преболан. Докле ће то трајати, не знам; али дуго не може да траје... За данашњи скуп Академије, 
био сам спремио неколико речи да их, као свој аманет, Академији саопштим. Колико је поље науке 
пространо, толико је сваки академичар слободан, да објекте свога сазнавања по вољи, способности 
и спреми својој потражи онде где се за то осећа способним. Али за први би почетак добро било, 
да се ограничимо на оне науке, које се Српства и Јужног Словенства а нарочито земаља Балканског 
Полуострва тичу. Ту је наша прошлост закопана, а ту, мислим, лежи и наша боља будућност, у 
коју ја чврсто и непоколебљиво верујем, јер јој ту све услове за што бољи успех посведневно гледам“, 

Али је 25. дан месеца фебруара донео смрт томе научнику првога реда, сутра дан је био 
величанствен погреб којим је земљи враћено оно што њој припада, а дух је остао да буде и на 
даље светао пример умнога рада. 


„После Руђера Бошковића — рекао је један говорник над ковчегом његовим — Панчић 
је други Србин, који је својим радом прибавио своме народу равноправност с другим народима. 
Ретким постојанством духа, скромно али одважно — Панчић се борио непрекидно, до самога 


краја живота, да за свој народ освоји међу народима оно часно место које се никаквим ватреним 
оружјем освојити не да“. 

Панчић је и за живота имао прилике да чује похвалну оцену свога рада. Али у истинској 
и нелицемерној скромности он је таке говоре прекидао изјавом: „Ја сам извршио само своју 
дужност“. Па ипак — колико је људи који могу то с правом рећи» Панчић је један од тих — 
велики човек, научник, учитељ! 


Уч 
Вух Брчевић. 


а би развио свој многоструки а неизмерно корисни рад књижевни и научни, Вук је 
Караџић гледао да у различитим крајевима српским има својих врсних и себе достојних 
помагача, младих људи, дописника и ученика. Највреднији такав ученик и помагач, 
~ обилат дописник и разборит скупљач био је Вуку имењак његов, самоук као и он — 
ЈРУЂУ Вук Врчевић, заслужни књижевник српски. 

Вук Врчевић рођен је у Рисну, у Боци Которској, 26. фебруара 1811. године од родитеља 
Фтевана и Тоде. 

Прве и управо једине школе Врчевић је изучио у свога оца, који је с врло смерним 
знањем својим био општински писар и учитељ. Остало образовање стекао је Вук самоучки, читањем 
књига и учењем туђих језика. Доцније је отишао у Будву, ступио у радњу трговачку и гледао 
да се у том правцу рада усаврши. 

Црној Гори и њеном поглавару, владици Петру [. била је вазда велика потреба у људима 
вештим послу државних службеника и чиновника. Нашавши такога човека у Врчевићу, владика 
га позове себи за секретара. Али се Вук не могне примити те службе, јер му родитељи не допусте. 
Место тога јави се, 1838, у књижевности саопштењем двеју песама у „Магазину“. А већ је пре 
тога био ступио у везу с Вуком Караџићем и постао му вредан известилац. 

Ипак је Врчевићу било суђено да ступи у ред чиновнички. 

Још прве године владе Кнеза Данила отишао је на Цетиње и постао је Кнежев секретар, 
убрзо заволевши горштачки живот који му ни пређе није био тако непознат. Тек домаће потребе 

и прилике нагнаше га доцније да остави Цетиње и да ступи у другу, аустриску, службу, у Задру, 
а одатле је отишао, у марту 1861. за вицеконзула, у Требиње. Дошавши у пензију, живео јеу 
Дубровнику где је, 13. августа 1882. године, преминуо. — 

Врчевић је био необично вредан скупљач народнога блага књижевног, и на том је пољу 
стекао трајних заслуга. За живота старога Вука Караџића он је био, тако рећи, под његовом 
књижевном заштитом и водством. Али је свој рад у започетом правцу обилато наставио и после 
смрти великога учитеља, радећи вредно до пред саму своју смрт. Кад се буде објавила сва преписка 
Караџићева, видеће се из тих интимних писама најбоље колико је Караџићу вредело Врчевићево 
пријатељство. 

Скупљачки рад Врчевићев има две периоде. Од 1835. до 1860. године он је збирао песме 
„и све друго, што је народње“ по Боци Которској и по Далмацији, као по крајевима где се родио 
или у којима је дотле живео. Од пролећа 1861. године после његова рада скупљачкога шири се 
у Херцеговину, која постаје извор одакле богато црпе. „Кад сам — вели сам Врчевић — дошао 
у Требиње упазих чудо над чудима, и увјерих се, да је овђе прави расадник Српсекијех народнијех 
пјесама. Чудо велим, зато, што у Херцеговини од Косова нијесу смјели од полумјесеца ни попови 
у цркви појати Божје пјесме, а камо ли народ некад најнесретнији под небесном капом. Оци су 
дакле синовима по планинама јуначке пјесме уз гусле пјевали, а мајке шћерма мање, љубавне, 
на прелу и на сијелу на изуст причале. Читати ове пјесме из књиге бива исто као читати опере 
а не чути их пјевати уз музику; али чути момке и ђевојке кад измијешани пјевају, то је сасвијем 
нешто друкчије“. 

Ко зна како је у деветнаестом веку нагло стало венути цвеће народне поезије наше, тај 
ће појмити колико је било погоднога удеса што се вешто перо Врчевићево посветило позиву 
сабрати „прекрасну киту мириснога цвијећа с каменитијех гора тужне Херцеговине“. 

Познато је да је Врчевић скупљао народно благо, много писао и описивао за потребе 
Вука Караџића као и то да је читаву књигу женских песама послао Караџићу. Али је и сам 
Врчевић издао зборнике народних песама и приповедака, руковети пословица, загонетака, питалица, 
напијалица, збирке народних игара, податке за проучавање народних сујеверица, правних обичаја 
и уошште живота народнога, монографије о светковању највећих празника, о црквама и манастирима, 
о догађајима за владе Кнеза Данила, живот песника-владике и т. д. 

Кад се у изучавању живота и душе народне заврши у нас периода збирања грађе и 
описивања, и кад се, према томе, додели сваком своје — Вук ће Врчевић добити заслужено 
признање да је дужност, коју је на се драговољно примио, часно и корисно извршио. 


Јуорнелије (рамжовић. 


орнелије Станковић, српски музичар, чије је име тако добро познато у свима крајевима 
српскога народа, рођен је у Будиму 18. августа 1831. године. Школовао се у Будиму, 
Араду, Пешти и Бечу, а живео је поједине периоде свога живота у Карловцима иу 
Београду, па је године 1866. преминуо у месту својега рођења други дан Ускрса. 

Овим — другим даном Ускрјсса — Станковић је завршио низ догађаја у 
своме животу за који је тај дан био судбоносан. Користећи се |подацима у некрологу његову 
(„Вила“, 1866.) јнаводимо овде ту чудновату игру судбине, игру која је најзначајнија допуна, 
управо душа, биографије његове. 

.. У младим годинама оста без родитеља; у тешком и рђавом стању, остављен готово 
сам себи, свршио је шест разреда гимназије... Ол детињства је осећао особиту склоност к музици, 
али је средстава за музичко изображење имао мало. Оно мало имања што је иза родитеља остало 
не дотицаше за потребе његове. И овде се нађе човек, који је од родитеља његових задужен био 
и који Корнелија избави из те невоље. То је Павао Риђички од Скрибешћа. Једном је слушао 

кад је Корнелије на клавиру свирао; допадне му се; опази дар у детету и понуди му да га о свом 
трошку за музику изобрази. У Корелија Станковића била је жеља за музиком толико развијена да 
му је така понуда била благодат с неба. И тај срећни дан био је други дан Ускрса 1849. године. 

У Бечу почне изучавати теорију музичку, позна се класичним умотворима музичким — 
и његова звезда поведе га намењеним стазама. Кажу да му је мајка над колевком радо певала 
црквене песме. Чудно осећање материно, она неиспитљива љубав српске жене према својој цркви, 
уроди чудним плодом. Године 1851. беху на скупу у Бечу ради црквених народних послова све 
православне владике из Аустрије. Патријарах Рајачић беше у својим собама наместио малену капелу 


у којој се служила служба Божја. Ту и у томе кругу отпевано је прво важније дело К. Станковића 
— литургија у четири гласа. 


И то је било други дан Ускрса. 

Друга компонована литургија његова отпевана је у грчкој цркви 1852. голине, и опет 
други дан Ускрса. 

.. „Кад је, по материјалу музичком, који је народ у својим недрима сачувао, почео радити 
уметнички, године 1854. доказао је пред збором многих свештених лица да се наше народно 
црквено појање може ставити у ноте, и то је било опет — други дан Ускрса. 

Године 1855. огпеван је први посао његов из народног црквеног појања од четрдесет 
певача у сали музичкога конзерваторијума у Бечу пред силном а особито словенском публиком; 
а то је било — други дан Ускрса. 


Кад је године 1856. почео путовати по народу дајући концерте, отпочео је првим концертом 
у Карловцима — други дан Ускрса... 


Тога дана 1866. — као што је поменуто — и преминуо је! 
До године 1854. Корнелије се у своме раду уметничком поводио за појединим великанима 
у музици. Прве његове композиције бејаху три немачке песме — две Шилерове и једна Гетова. 


За тим је дошао валцер па онда у четири гласа неколике српске песме као н. пр. „Ој, таласи...“ 
и друге. После је дошла поменута његова прва литургија, која код архијереја није нашла одзива, 
а за њом и друга, певана у грчкој цркви, боља али опет без правог успеха. 

После свега тога „ставио се на базис радње која је скопчана са срцем и душом његова 
народа“. Тада наступа нова, светла, периода рада његова. 

Сишавши у Карловце стао је слушати и бележити певање најбољих певача црквених 
песама. Стављајући то певање у ноте, доводећи га у ред, хармонизујући га и дижући на ступањ 
уметничкога певања — израдио је литургију Јована Златоустога и Василија Великога с одломцима 
страсне недеље и ускршњега певања. 

У Карловцима је, пописујући „све што наша црква има“, провео две године, а по том 
се врати у Беч да продужи рад. 

У патријарху Рајачићу имађаше моћног заштитника у Војводини а у митрополиту 
Михаилу у Србији. 

Кад је у Бечу стао приређивати духовне концерте, успех је био силан. О једном је стручна 
критика бечка рекла да „само у таким мелодијама може дихати прави религиозни живот“. О другом 
је писано: „Г. Станковић који се тога посла прихватио свршио га је доиста с уметношћу која 
заслужује свако признање... Особито ваља похвалити тежњу којом се г. Станковић трудио да 
схвати што популарније хармонију... Саме мелодије су тихе, крећу се у пределима мола иу 
полаганом временом размеру, а тежњом за накитом одају очито свој источни постанак... Посао 
г. Станковића врло је заслужан, он се труди да српском црквеном појању стече уметничке 
племенитости.“ 

Тај свој рад — црквено појање — хтео је да прикаже и да популарише у Русији. Тога 
ради спремао се да путује тамо, али му сува болест путовање одгађаше а за тим и смрт донесе. 

Место тога Корнелије је провео дуже време у Београду, ширећи музичку уметност и 
водећи, као председник, онда једино Београдско Певачко Друштво. Тада је о трошку српске владе 
путовао у поједине крајеве Србије ради скупљања народних мелодија. 

Скупљање народних мелодија чини другу врсту његова рада. Сам је казао како су српске 
народне песме постале познате по лепоти мисли, али свет још не познаје душе тих мисли т. ј. 
мелодије народних песама. Да се и то изврши — предузео је као другу жељу своју. 

Музичке је радове своје штампао у Бечу. Ту су угледале света све три књиге православног 
црквеног појања у српскога народа, посвећене „Српском народу“. Српске Народне Песме посветио 

је, 1858, Кнезу Данилу, друго издање Српкињама а треће Кнезу Михаилу — прву свеску, и руском 
посланику у Бечу Балабину — другу свеску; за тим је изишао и трећи део. 

Од његових композиција уметничких песама — и ако му је тај рад мањега значаја — 
нарочито су популарне и раширене: „Радо иде Србин у војнике“, „Сећаш ли се оног сата“, 
„Тавна ноћи“ ит. Д. 

У историји духовне културе српске а посебице у историји музичке уметности и вишега 
образовања у Срба помену Корнелија Станковића припада једно од првих и највиђенијих места. 
То је заслужио његов кратковремени али пун идеја и успеха рад. 


Да 


Нихола Чупић, 


обротвор српске књижевности Никола Чупић рођен је 1836. у Шапцу, и по презимену 

очеву звао се најпре Куртовић док није доцније узео презиме по својој мајци која 
је била кћи чувенога војводе Стојана Чупића. Школовао се у месту свога рођења и 
== ЊУ у Београду, где је 1856. свршио артиљериску школу и постао официр дотеравши, 
У УУ! 1863, до чина капетана прве класе. 

Њега приказује биограф му и добар познавалац М. Ђ. Милићевић: „Никола Чупић био 
је човек коме није било ласно наћи другара у свему једнака. Младић црне масти — готово гарав 
—- светлих црних очију које сведоче богат ум што продире кроз онај предмет који разматра; 
порастом висок, витак и врло стасит; за добра здравља свога одвећ дичан, поносит, жив и окретан, 
а и кад га је болест била освојила, опет је остао тих, миран, не изгубивши много од своје 
поноситости. Учећи — одликовао се ретким даром и памћењем особито у математици и у нацртној 
геометрији. Сваком тешком задатку из тих наука радовао се као каквој највећој сласти“. 

Очекивао је време у коме ће се показати на бојном пољу колико ко вреди. Кад би дошао 
до какве особите појединости у спреми војничкој, рекао би задовољно: „Ово ће ваљати кад се 
пређе у Босну !“ 

Али тога доба није дочекао. У грудима се његовим бејаше залегла клица суве болести, 
којој је, отимајући се, залуд тражио лека у различитим климатским местима Јужне Европе, па 
најпосле, тога ради, пређе у Африку и настани се у месту Орану. Па ипак за њега не бејаше 
лека, и он ту премину 31. јануара 1870. године. Мало дана пре смрти, 8. истог месеца, Чупић је 
учинио завештање, у коме је, поред осталих појединости, написао: „Све остало покретно и непокретно 
моје имање да се употреби на издавање научних и моралних дела“. Из тога је, мало доцније, постала 
чувена и тако корисна „Чупићева Задужбина“ у Београду. 

Какав је био Чупић најбоље показује његово последње писмо, писано само неколико 
дана пред смрт: 

„Час је ту; мрети се мора, лека ми нема; моћи немам да се кући вратим, — ах, српско. 
сунце, српска земљо!... Хитам да учиним расположење с мојим имањем док још ово мало душе 
у мени траје; кад не бејах срећан да, као што су моји стари, будем од користи својој отаџбини 
на бојном пољу са сабљом у руци, за што се вазда спремах, оставићу све своје имање на просветне 
цељи, те да бар на овом пољу својој земљи помогнем. И просвета је оштра као бојни мач; и она 
може да погњави Турке, и да освети наше Косово. Вама аманет да се ово изврши. Ах! слатка и 
драга Србијо!“ 

Завршивши земаљски Чупић је настао живети другим, вишим — духовним животом. 

Задужбина Чупићева није од највећих у Српству. Она има свега 72.000 динара, а приходом 
од тога новца издају се, по жељи завештаочевој, научне и моралне књиге српске. Али је, рекли 
бисмо, судбина свесрдно благословила ону искреност којом је легат завештан: Чупићева је, Задужбина. 
учинила српској књизи сразмерно највише услуга. Она је у седамдесет књига, колико је њеном помоћу 
угледало света, у више прилика саопштила Српству и српској науци прве и најлепше новине. 

Говорећи о духовном животу, рекао је у спомен племенитога Србина Ст. Новаковић како 
се у Орану „отворио један од светлих гробова, који се склопио као што се и други гробови 
склапају, али који је на свом крсту понео истављено светло, велико, име, око којега никад неће 
престати сјати јасна звездица искрене народне захвалности. Тај гроб није залила суза сродничка... 
он је у даљини! Граву над тим гробом није имала кад утапкати нога овога света милих... к њој 
се прићи не може... Али шта је оно, што двоји тај гроб од гробова других људиг... Ко умножи 
тековину духовну; ко јој дода творних моћи или удесних прилика; ко јој рашири поље рада; ко 
јој приведе нове крепке снаге — свакоме се томе одзива својом захвалношћу живот духовни, овај 
свети представник народности и народнога опстанка; свакоме томе он отвара своје освештано 
наручје и заветује га далекој својој будућности. Ова захвалност, каткад спора али увек достижна, 
не дели књижевника од мецената; не двоји јунака од државника; не затвара наручја свога никоме, 
ко се постарао да животу духовноме народа свога снаге и крепости дода... Том везом мисли полеће 
наше сећање данас на далеки његов гроб, на ком не расте трава домовине, који не греје сунце 
домовине, око кога не ћаркају хладовни ветри домовине“. 


Таким духовним животом живи у српском народу за векове племенити Никола Чупић! 


ма 


) 


јеж, Војвода Јанхо | |оповић Цинцар-Јанхо. 


пас 


У есмом опевани Охрид у Маћедонији колевка је јуначкога војводе српског Јанка Поповића, 
| познатога махом под именом Цинцар-Јанка. 

Јанко се родио 1779. године, а у Србију је дошао кад је имао пуних двадесет 
година, настанивши се у Ваљеву. Одмах по том наступи и злогласна влада београдских 
Дахија. У списку првих жртава, који смо већ више пута помињали, био је и Јанко 
као млад и енергичан човек, частољубив и бујан Србин. Али његова часност била је цењена од 
свих и свакога ко је ма колико имао са њим веза. Стога молбе кметова и трговаца имадоше успеха 
те га Фочић Мехмед-ага пусти. Духови бејаху већ кренути, и устанак поче управо тих дана. Јанко 
се јави као један од првих бораца, а Вожд га постави за бимбашу. У доба 1810—1811. постао 
је војвода пожаревачки. 

Држећи се јуначки, Јанко је нарочито изишао на глас у боју на Мишару, кад су неки 


Турци били, бежећи, прешли на леву страну Саве, где их, ипак, стиже српска освета. Зато и пева. 
српска народна песма: 


Нешто Турак на Саву удари, Ту долеће Цинцар са Мутапом, 
На добријем коњма препловише. Мутап Мосту одсијече главу, 
Утекоше у земљу Њемачку, Цинцар Јанко Остроч-капетану; 
Кажи мајци да утећи могу! Утече им од Градачца Дедо; 
Зачуо их витез Цинцар-Јанко, А ни он им не би утекао, 

И зачуо Лазаре Мутапе, Ал у Деда млого пријатеља, 
Припасаше свијетло оружје, Па га сакри Њемачка господа. 
Пријеђоше у земљу Њемачку, Кад згубише Остроч-капетана, 
Пак по трату поћераше Турке: Ту Србинп како мрки вуци 
Стигоше их на првом конаку, Од њих пусто одузеше благо, 
Баш на ушћу код воде Босута. И добре им коње поваташе, 
Истом Турџи на конак одјали, А њих јадне у Саву бацише, 

У Босуту пред бијелом крчмом, И овако Сави говорише: 

Али Цинцар из краја повика: „Саво, водо валовита, ладна ! 
„Стани, Туре, нијеси утекло !“ „Ждери, Саво, наше душманине.“ 
С друге стране Мутап повикао. Посјекоше Остроч-капетана 

Кад то зачу Остроч-капетане, У Њемачкој пред бијелом крчмом, 
Лудо дјете одмах се препаде, Не стиде се цара ни ћесара. 


Аџи-Мосто на мах обумрије; 

Али то није последње јунаштво његово. Још исте године у тако исто сјајном боју при 
освојењу Београда Јанко је витешки ударао на јуриш. 

Доцније био у окршајима и биткама на Ужицу, код Лознице, на Бијељини и т. д. Код 
Бијељине је ударио на турског делију у оклопу, који је пао тек кад га је стигао страшан наџак 
Чупића Стојана. 

После преуређења Србије при крају 1810. Јанко се борио махом на Делиграду и на 
источним крајевима према старом Гургусовцу. 

Најзад и њега је, после 1813. године, постигла судбина емиграната, а у Србију се вратио 
после 1830. и станио се у Шапцу. 

Али стари ратник није имао још дугог века у слободној Србији. Враћајући се, тешко 
оболео и ислабио, из данашње Соко-Бање, Јанко премине на путу, у Ћуприји, 1833. године 
месеца августа. 

Гроб му је у манастиру Раваници, старој задужбини косовскога мученика Кнеза Лазара. — 

Име је његово остало у светлој успомени, у причи и песми — а лик нам је сачувала 
стара слика Народнога Музеја у Београду. 


ЈА 

ме Глигорија — Глише — Возаровића данас је познато готово само по првом целокупном 

издању дела Доситијевих. И ако је и самим тим чином Возаровић заслужио леп спомен, 
ипак није то једино просветно дело његово. Напротив — он је, у своје доба, биоу 
Београду средиште око кога се окупљаху учени и књижевни људи да заједно са 
њим већају о кретању српске књиге и просвете напред. — 

Возаровић је рођен 1. августа 1790. у Лежимиру, селу у Фрушкој Гори. Његово је 
школовање било врло смерно, те је, за рана, био упућен да изучи посао од кога би могао поштено 
живети. Стога изучи коричарски занат, колико се боље могло у домаћих мајстора, па — помогнут 
кћерју Кнеза Милоша, Госпођом Перком Бајићком — оде у Беч, те се у свом послу усаврши. По 
том сиђе у Београд, ту се настани и почне радити тако да при крају двадесетих година прошлога 
века бејаше већ добро позната личност у круговима београдске интелигенције. Вредно радећи и 
штедећи, Возаровић је стекао и своју кућу, која се и данас показује као место где је поникла 
многа корисна мисао. 

Његов биограф Јов. Бошковић пише о њему: „Он није био књижеван, али се са књижевницима 
врло радо дружио. У његовој кући скупљала се сва тадашња ителигенција. Његова гостољубивост 
и уредност његове жене све их је привлачила. Ту се зачела и прва мисао о Народној Библиотеци, 
која је основана 15. фебруара 1832... Та библиотека и читаоница беше најпре у његовом стану, 
за тим у његовој кући, па онда у „старом здању“, док није пренета у „попечитељство“ просвете, 
где је најпре проглашена за „правитељствену“ доцније за „Народну Библиотеку“. 

Кад је Србија набавила своју државну штампарију, Возаровић, дотле само коричар и 
књижар, постаде и честит књижар-издавач. Тврди се да је сам дошао на мисао приредити прво 
потпуно издање Доситијевих списа. То је и учинио године 1833—1836, сабравши дела Доситијева 
у девет књига, којима је доцније, године 1845, додао као десету Писма Доситијева. У предговору 
ка првој књизи Доситијевој вели, између осталога, Возаровић: „Књиге ове нису такове, да и се 
човек наситити може док и један пут прочитамо, ако Ћеш и по сто пута читати опет жељу и 
нагон неки у читању остављају по често и предузимати и сад ово сад оно красно и поучително 
у њима место или сам за себе или за другог кога на ново прочитавати и повторавати. Оне су 
право благо и адиђар Србљину сваком, или као богати магазин неки из ког се у свако доба и 

у сваком случају лепо што, нежно и полезно за ум и срце човечије изводити може. Но књиге су 
ове тако ретке да се мало у кога налазе; сваки и Србљин цени и уважава, сваки и читати ил чути 
жели, сваки и тражи, а тешко и — због реткости и претеране цене — добити може. Ово ме је 
возбудило да и овде... на ново све редом, и то путем пренумерације печатати дадем...“ 

Али се Возаровићево поштовање према Доситију — и ако је његово издање дела Доситијевих 
за пуних шесет година било најбоље — није само тиме задовољило. Кад се рушила београдска, 
стара да се место ње подигне нова саборна црква, Возаровић је прах Доситијев, који је ту почивао, 
сакупио, кости опрао вином, приредио им ново опело на коме је била и Кнегиња Љубица са синовима, 
ставио их у свилени тоболац и укопао их са записом са десне стране пред западним вратима црквеним. 
То је било 1837. год. Само се њему има захвалити што је године 1897. при преносу посмртнога, 
праха Вука Караџића држава српска са васцелим Српством могла указати и Доситијеву спомену 
чин особитога пијетета, кад је Доситије по трећи пут сахрањен испод гробног белега који време 
неће моћи уништити. 

Као издавач Возаровић није остао само при Доситију. Многобројне су старе књиге 
прештампане његовим трошком, а од нових радова нарочито је познат алманах „Голубица“ у пет 
књига. Израз књижевничке захвалности према таком раду Возаровићеву био је 1840. године Ђорђе 
Малетић са својом одом „Григорију Возаровићу“, у којој, поред осталога, пева: 


На пољу цветном младог нам књижевства, 
Гди с" топли лију зраци и росица, 
Нејаком младом цвећу српском, 
Радо те гледам, Возаровићу, 


Гди жаром топлим испуњен к роду твом 
Подижеш српској младежи расаде 
Тек чиста вкуса; ума очи 
Браћи отвараш за лепши живот. 


Осниваш новим борцима бориште, 
На ком ће некад, красном по примеру 
Савременика умни, делит' 
Заслугу, славу и чест, достоинство 


У равној сили духа и живости 
Са туђим, храбрим народом, образ и 
Осветлат' рода свога, храбри 
Прадеда, падши на пољу славе. 


О, ступај срећан славе у храмове! 
На таквој стази Божји нек т' благослов 
Свуд прати; силе крепи к цељи 
Похвалне виспрене к достижењу. — — 


Возаровић је био у блиским пријатељским везама са Дим. Давидовићем, Милошем Светићем, 
Симом Милутиновићем, Јоакимом Вујићем, Вукашином Радишићем и другим књижевницима свога доба. 

Општини београдској, у којој је био тако лепо цењен, поклонио је пространо земљиште 
за будуће ново гробље, обележивши га великим „Возаровићевим крстом“. — 

Овај тихи и тако корисни просветни чинилац, заслужни Глигорије Возаровић, београдски 
„књиговезац и књигопродавац“ — преминуо је у Београду 10. јануара 1848, топло ожаљен од свега 
грађанства а у првом релу од људи књижевних, којима бејаше искрен пријатељ и добар помагач. 

Име Глигорија Возаровића остаје у историји културнога снажења и отимања српског 
уопште и Србије — управо њене престонице, Београда, посебице. Рад његов показује како се у 
оно доба с правом веровало да ничија помоћ није на одмет кад треба радити на општем добру. 


И одиста ондашњој Србији добро је дошла онака искрена и смишљена помоћ какву јој је понудио 
честити Возаровић. 

Јонетантин | риворовић == Данијел. 


аровити и некада веома на гласу српски сликар Константин Григоровић, и онда и сада 
познат као „сликар Данијел“ — рођен је око 1793. године у Лугошу, у Банату. 

Спремивши се за живописца, Данијел је, нарочито у потоње доба, стално живео 
у Великом Бечкереку, где је био развио своју уметничку радњу и имао школу за 
: изучавање сликарства. Ту су школу походили многи синови нашега народа, и име ће 
Данијелово бити светлим словима записано, већ и само због тога, у историји српскога сликарства 
и духовне српске културе уопште. Сам је Данијел највише, од свих ученика својих, ценио прерано 
умрлога Марка Завишића, за кога је, свестан своје властите вредности, говорио: „Не марим што 
ћу умрети, кад ме има ко заменити. Он ће у свему бити други Данијел“. На жалост — млади је 
ученик легао у гроб осамнаест година пре свога старог учитеља... 

У Данијела се учио живопису и ђенијални песник Ђура Јакшић. О томе казује друг 
Јакшићев Новак Радоњић: „Ја нисам Данијела лично познавао, али ми је Ђура приповедао, да 
је код њега учио и да му је Данијел због његова дара велику будућност прорицао; а и осем 
тога видело му се већ по радњи, да је Данијелово мешање боја — које се у љубичасто преливало 
— и целу његову маниру присвојио, премда у цртању јоште није свога мајстора био достигао... 
Данијел је био велики вештак у законима оптике, те тако је и Ђура од њега све регуле преламања, 
осењавања и спајања боја схватио и у томе погледу готов у Беч дошао“. 

Радови су Данијелови растурени, и махом су у приватним рукама. Прикупљени дали би 
галерију слика која би била уметнику на част а народу на славу и корист. „Кад се буде писало 
— вели један лични познавалац Данијела — о историји нашега сликарства, нити ће се моћи 
муком прећи да се не помене име Данијелово, нити ће се оно с малом хвалом помињати. Као 
уметник сликар заузимао би Данијел дично место ма иу којем великом народу културном, а где 
тек да га у нас не заузима. Радови његови с њиме нестали нису, него су остали потомству на 
оцену и углед“. Ти радови још и данас очекују стручно проучавање и свестрану оцену, која ће 
бити драгоцен прилог историји српскога сликарства. 

О личним особинама његовим казује нам поменути познавалац: „Био је сувоњав и раста 
омалена. Држања је био права. Кад је с киме говорио гледао му је право у очи. Као уметник 
имао је у месту угледа и код интелигенције и код госпоштине. Једном приликом отишао неко да 
га тужи варошком капетану за нешто, а овај му рече: „„А знаш ли ти да је то велики кинстлер 2 
Не смеш ти на њега тако !““ 

Оставши удовац, Данијел је преминуо на непуних десет месеци после смрти своје жене, 
25. маја 1873. године и сахрањен је у гробљу бечкеречком поред своје жене. 

Данијел је био вере источно-православне а жена му римокатоличке. 

И ако нема трајног белега гробног, ипак се Данијелов гроб још и данас несумњиво зна. 
Обнављајући успомену на старог живописца, чланком проф. П. Аршинова, „Бранково Коло“ је 
(26. априла 1901.) позвало народ српски да се прилозима подигне гробни споменик српском 
уметнику, који је заслужио од свога народа и више. — 

Има људи које тек будућност упозна и стане ценити више но што су они за живота и 
од својих савршеника били цењени. И ако су ученици старога Данијела добро знали и с поносом 
причали ко им је био учитељ, ипак је време брзо прелетело преко такога спомена. Али верујемо 
да је већ настало доба да сео негдашњем уметнику обнови друго и још снажније интересовање. 

Лик је по слици коју је за Народни Музеј у Београду израдио живописац Урош Предић 
иницијативом и трошком особитих поштовалаца Данијелова ђенија — Г. Влад. Николића, адвоката 
у Земуну, и његове Госпође. 


|| овам Суботић. 


|" овек свестраног талента, јаког образовања, велике предузимљивости и похвалне енергије 
— Јован Суботић је за више од пола века неуморно стајао на позорници јавнога рада, 
узимљући наизменце учешће у једној или другој грани књижевнога, опште културнога 
или политичкога кретања друштва, средине у којој се налазио и народа коме је служио. 
Суботић није затајио ни један таланат: што му је, и колико му је, небо дало све је на 
земљи оставио — оваплоћено ако не како је хтео а оно како је могао. Такви су људи срећни јер су 
изнели све што имају, дали без обећања, учинили без дугог очекивања. — 

Јован Суботић рођен је у Добринцима у Срему, где му је отац био свештеник, 30. јануара 
1817. године. Ту је изучио основну школу, после које је отишао у Карловце ради учења гимназије; 
философију је слушао у Сегедину а правне науке у Пешти, где је 1836. постао доктор философије 
а после четири године и доктор права. Још годину дана доцније добио је адвокатску диплому и 
отпочео је ту, у Пешти, адвокатски рад. Ту је остао све до 1848. године, и осем адвокатскога 
посла бавио се још и о својом књижевним радовима а уређивао је и Летопис Матице Српске. 
Последње школске — 1847. — године заступао је у правном факултету, као признат зналац 
правних наука, професора римскога права, коме је, по оздрављењу његову, предао натраг катедру 
пред сам почетак буне 1848. 

Већ у марту ове године Суботића захватише први таласи народнога покрета: био је 
председник митинга на коме су представници општина утврдили за угарски сабор петицију као 
захтеве српскога народа у Угарској. Маја месеца постао је члан главнога одбора народног у 
Карловцима, а као такав је ишао у Праг на Словенски Конгрес, коме је био тајник за српско 
одељење. Судбина је Конгреса позната, и Суботић јеу Карловце могао стићи само тако што је 
из Беча ударио на Загреб. У привременој влади под управом патријарховом био је члан за 
просветне послове, а по том је ту владу заступао у Загребу код банске управе, и за тим, код 
бана Јелачића. 

По свршетку бурних дана Суботић се бавио неко време у Пешти и Бечу а с јесени 1853. 
настани се као адвокат у Новом Саду. Године 1861. изабран је био за сремскога поджупана, јер се 
прилике бејаху у монархији окренуле на боље. Већ идуће године постао је члан септемвирата у 
Загребу, у ком је звању остао до |. септембра 1867. Као члан хрватскога сабора развио је био 
највећу активност и заложио се био до краја за разумну слогу Срба и Хрвата. 

1867. ишао је на чувену етнографску изложбу московску. То га је стало чиновничкога 
положаја. По повратку у Загреб буде од те дужности разрешен, и ако је имао одобрење за такво 
путовање на коме није заборављао ни тренутка свога чиновничког положаја. 

Не добивши одобрење да може отворити адвокатску канцеларију, Суботић се пресели у 
Нови Сад, где разви новинарску и политичку радњу. Као члан народно-црквених сабора и саборског 
одбора Суботић је био неуморан и управо душа сваког важнијег рада. 

Тек 1884. допусти му се да може у Осеку отворити адвокатску канцеларију. Он то и 
учини, па је, у том положају, био биран за посланика земаљског сабора у Загребу и делегата 
саборског у Пешти. 

После десет година преселио се у Земун, где је 16. јануара 1886. године преминуо. — 

У књижевности се Суботић јавио још у седамнаестој својој години и то песмом — у 
Летопису 1834. После тога је дошао низ различитих издања махом поетских радова. Тако — 
1837. издала је Матица Српска збирку његове лирике под именом „Лира“. Друга је збирка изишла, 
под именом „Босиље“, 1843. Све те и многе друге такве песме своје издао је 1857. године у 
засебном зборнику, који као „Лирске Песме“ чини прву књигу у низу скупљених списа његових. 

Обилато је и његово епско певање. Већ године 1838. изишла је „Потопљена Пешта“, 
спев у коме се прича о потопу пештанском те године. За тим су дошле епске песме: „Дабрац“, 
„Врдничка Кула“, „Акмечетска Звезда“ и друге; међу епским радовима најчувенији му је спев 
„Краљ Дечански“, који је добио награду од Матице Српске. Краће епске песме дале су у зборнику 
скупљених списа другу а „Краљ Дечански“ трећу књигу. 

У књ. ЈУ УП. наштампао је драме и драмске песме; међу њима су: „Херцег Владислав“, 
„Немања“, „Звонимир“, „Прехвала“, „Милош Обилић“ и друге. 

Од приповедака је издао једну — девету — књигу ; за живота је штампао роман „Калуђер“, 
а остала је грађа још за једну збирку. 

Осем свега Суботић је држао много значајних говора књижевне и политичке садржине; 
штампао је историске, језичке, књижевне и друге различите расправе, критике и полемике. 

За развитак позоришта и драмске уметности у Загребу и, по том, у Новом Саду Суботић 
је стекао највећих заслуга. Кад се наштампа сва аутобиографија његова онда ће се најпотпуније 
видети у каквим је личним приликама Суботић увек био готов ипак одазвати се свакој указаној 
потреби на пољу културнога напретка српског народа и његове истинске слоге са Хрватима. 

Суботић је — имајући на уму укупан књижевни рад његов — припадао оној средини 
која је могла увек утицати на свој народ. 

Његове су драме биле достојно продужење драматскога рада Ј. Ст. Поповића. Оне испуњују 
знатну празнину у развитку српске драме, а приказиване у различито доба и у разним српским 
крајевима имале су необичног утицаја на гледаоце које су историским сценама електрисале. 

Епске су му песме најбоље у српској уметничкој епици. Ниједан песник српски није 
остајао дуже при тој врсти певања, где је сву славу однео сам народ својим певањем. Али стоји 
факат да ни један од њих није знао погодити тонове епскога певања тако јасно и опет тако близу 
тонова народне епске песме као што је то случај са Суботићевим. У његовим песмама догађај по 
некад прилично одступа од мотива које пева народна песма, али је и обликом и песничким језиком, 
украсима и обртима речи и реченица песма примакнута народној епској песми колико је било 
потребно да се постигне жељени успех. Суботић је добро знао да српски песник-уметник не сме 
на пољу епике стварати са свим нову врсту песама, јер та нова врста има да издржи неједнаку 
борбу са царством народне епике. А таква би борба била на штету уметничкога певања епског. 

Лирика је његова најпопуларнија онда кад је тумач мисли, жеља и погледа појединих 
генерација или је одјек струја које су у даном тренутку завладале јавним мњењем. — 

Месеца јуна 1884. Суботић је доживео радосне тренутке, видећи о прослави педесето- 
годишњице свога књижевнога рада да је његово делање нашло у народу истинског, трајног и 
непролазног, одзива. Ни једном речју није Суботић тражио недостижне идеале — сваком је речју 
упућивао на постигнуће праве потребе. Стога је мало јавних радника српских, чија је радња била 
толико корисна као Суботићева. Ова је, пак, особина њено најлепше обележје. — 

Слика приказује Суботића као члана септемвирата у Загребу. 


Владимир Васић. 


анас је ретка, веома ретка, једна књижица песама, на 121! страни шеснаестине, штампана 
у некад добро познатој штампарији Сопроновој 1865, а на којој је натпис „Песме 
Владимира Васића“. Она је данас са свим антикварска реткост као што је и песниково 
= ши име предмет пажљивог сећања тек у круговима добро посвећеним у развитак уметничке 
(јр поезије наше. Међу тим некада се и више знало о песнику и боље се познавала 
његова поезија... „Ја остадох самохрано дрво на свету —- писао је песников отац по смрти свога 
сина — остадох без сина којим бејах свуда и пред сваким светао, остадох без јединца, у кога. 
беше и надање и живот мојих старих дана“... „То је био — писаше на глас о смрти његовој 
„Даница“ 1864. — нежан, тих песник, канда зато одарен да избуди много успаваних меких срдаца“... 
„Владимир Васић је — пише критичар Љ. Недић — млад умро, као војник, а иза њега нам је 
остала само мала свеска песама, које су све, готово, патриотске тенденције; оне су данас, већим 
делом, поборављене, и ако би заслуживале да се више читају, јер се у њима огледа право и 
истинито патриотско осећање његово. Ја све представљам овог младог, прерано умрлог, војника 
и песника српског да би он, једини међу својим друговима, одржао био реч, и да би, да је дочекао 
наше ратовање за ослобођење, постао био српским Кернером“. 

Владимир Васић рођен је у Шапцу 8. августа 1842. године. У Лозници је почео учити 
школу, коју је продужио у Шапцу а за тим у Београду, где је свршио шести разред гимназије, 
па је 1861. с јесени ступио у војску. Наскоро је, по том, био послат, као државни питомац, у 
Пруску. Две је године провео у краљевским стрелцима у Берлину, а треће буде упућен у Ерфурт 
где му се разви клица суве болести. Стога се врати кући у Лозницу, и ту премину 22. августа 
1864. Сахрањен је до саме цркве лозничке која је у некадашњем шанцу војводе Богићевића. 

О његову животу у Берлину читамо у предговору његових песама: „Увек се у писмима 
тужио својим пријатељима, који га опомињаху и позиваху на рад, да му ништа није могућно 
писати. И доиста писма његова отуд бејаху увек кратка, тужна невесела, вазда га тамо тишташе 
жудња за Србијом и за нашим животом и навикама... Беше поштена срца, благе нарави и бујна 
осећања песничког, које не знадијаше нити шћаше знати за какво околишење, па много и много 
ствари данашњега света и данашњег склопа друштвеног тиштаху га тешко... Беше човек с осећањем, 
који се не могаше кретати светом ни живети у њему не марећи за напредак, за све боље и лепше, 
за чистију и светлију будућност; а беше Србин, којему за свој народ све ово беше зеница у оку, 
најдража мисао и извор свеколиког одушевљења, свеколике воље на рад и живот“. — 

Прелазећи на помен онога што нам је од песама овога младог покојника остало, ваља 
нам најпре поменути што се о певању његову налази у поменутом предговору, који је од песниковог 
друга из младости, Ст. Новаковића. „Он је — вели се ту — почео штампати своје песме још 1860. 
године у „Световиду“, а од 1862. што је излазило његових песама излазило је у „Даници“ у 
Новом Саду и то треба узети за прави почетак његовог књижевног рада... Није никад ни имао 
довољно времена да се могао прихватити пажљивије неговања свог дара. Ђаком док је био, истом 
се бејаше отргао почетничке бојажљивости и стао на праву стазу смеле мисли и праве вредности 
песничке, мораде ићи у војску. Војничке дужности сметоше и мисао и рад око песништва, не дадоше 
му неговати лепе слике, које гајаше пуна нежног и лепог осећања душа његова... Ово је свакојако 
само венац од онога цвећа које беше почело клијати и пупити и које би се само под његовом руком, 
под топлим огревањем и неговањем његова срца и осећања потпуно развило и замирисало“. 

Данас нису потребне толике ограде, толика правдања и објашњења. Навршује се скоро 
четврта десетина како песника нема међу живима, и кад је његово певање преживело све то време 
и дошло до нас као права поезија њему не треба лепше препоруке! 

Песник пева љубав, пева славу свога народног имена и своје отаџбине, износећи слике онакве 
какве му се у души стварају : вео туге пада на њих и у њему се губи перспектива песникова погледа. 
То се туговање не даје сакрити ни онда кад би песник хтео да у веселом друштву нађе утехе. 

Прво, и најлепше, обележје песмица Васићевих јесте искреност у осећању. Читајући 
песме његове и читајући биографију његову — у оба случаја добијамо једну слику. Тој искрености 
песниковој лепо одговара лакоћа облика и подешеност израза. 

Истражујући утицаје који се могу трагати у поезији његовој, ваља се зауставити на 
народним песмама, а од песника-уметника на Бранку, чији се утицај види најбоље у песми 
„Друговима на растанку“, која је имитација „Ђачком Растанку“. Али је та имитација боља од 
многих песама других поета који су своју зависност од суверена српске уметничке лирике желели 
сакрити. Могло би се још рећи да једрина у изразу а у неколико и облик подсећају на песме 
Ђ. Јакшића, понајпре оне у циклусу „Љубав“ које су биле штампане у „Даници“ 1862. Тако се 


Васићева песма „Кад јарко сунце зађе“ — испевана 1863. — свршује: 
Па сваког дана зборим Па сваког дана само 
Гледајућ' салик твој: Мислим о нади тој: 
Ох, ал те љубим, волим, О, Боже, кад ћу тамо, 
Ка' мио народ мој! Тамо у народ мој:г! 


. Песник кога је свега двадесет и две године грејало сунце а који је ипак оставио 
после себе песме које живе већ два пута толиким животом и које ће још дуго живети — није 
био обична појава књижевна. Он је неоспорно најбољи представник своје песничке генерације и 
као такав знаменит радник на књизи српској. — 

Лик је по фотографској слици његовој у доба кад се у Пруској бавио. 


ДА звњ 

читељ који у скромном сеону народа свога савесно врши дужност своју, има права на. 
захвалност свега просвећенога света!“ Ове речи једнога писца прекрасно се могу 
применити на слугу Божјега и народнога, проту Васу Живковића, који је у кругу 
своме вршио таку дужност савесно ради савести, поштено — јер друкчије не могаше, 
умно — колико се год могаше. Стога се и могло рећи, речима једнога листа српског, 
кад је у дубокој старости склопио своје очи: „Прота Васа Живковић је своме позиву и чину остао 
веран, цркви својој одан слуга а народу своме искрени пријатељ, који се никад па и у најкритичнијим 
тренуцима живота народног није делио од народа свога и жеља народних. Располагао је лепим 
знањем и богатим искуством. Уважен је био од својих претпостављених а омиљен од својих 


потчињених. Љубазан у дочеку, пријатан у говору, искрен у савету, благ и обазрив у карању и 
опомени, тактичан у своме послу“. 


Али он бејаше вредан радник и на пољима културног и политичког живота свога народа. 
„Од како је — речено је над отвореним гробом његовим — па све до своје смрти будним оком 
пратио је он рад на пољу наше народне књиге, коју је особито љубио, штовао, потпомагао и 
распростирао као мало ко. У његовој библиотеци наћи ће се скоро свака књига српска па и свака 
брошира, а врло често купио је и претплату и протурао ваљане књиге наше и соколио препоруком 
својом свештенство и општине свога протопрезвитерата“. 

Врх свега Живковић је био па је у Српству поглавито и познат као песник. Довољно 
је поменути да је он песник најпознатије песме „Радо иде Србин у војнике“, која је, и акоу 
уметничком облику, у самом народу постала позната и омиљена као најлепша песма народна. 
Осем ње познати су и многи други такви радови његови. Он је био вредан сарадник у различитим 
листовима и повременим издањима старијега доба, пред крај прве половине деветнаестога века, као 
што су: „Скоротеча“, „Српски Народни Лист“, „Бачка Вила“, „Голубица“, „Зимзелен“, „Подунавка“. 
Од већих песама нарочито му је популарна кантата о Југу и Југовићима: „Соколови моји тићи, 
децо моја Југовићи...“ Кушао је и у превођењу, и имао је савршена успеха. Од превода најпознатији 


су му препеви класичних песама — баладе и романце — Гетова „Баука“ и Шилерова „Гњурача“. 
Његове су песме одлично утицале на своје доба; потекле из правог песничког срца, у лепом 
облику и правилном стиху — оне ни данас нису изгубиле цене своје. 


Године 1842. бејаше у Панчеву позоришна и певачка дружина Николе Ђурковића. Знајући 
тежње и мисли својих људи, Живковић напише неколико песама, које је Ђурковић компоновао а 
за тим са дружином певао. „То је Панчевце електрисало“. На тај је начин Живковић гледао да 
употреби сваку прилику да крене свест народну напред, не истичући себе лично. — 


Тај човек који је тако тихо а корисно делао, Васа — Василије — Живковић, рођен јеу 
Панчеву 31. јануара 1819. године од родитеља Тодора и Софије. Прве је школе учио у Панчеву, 
гимназију у Карловцима и продужење — философију — у Сегедину, а правне науке у Пештии 


Пожуну. Желећи да се закалуђери, Живковић изучи у Вршцу богословске науке, али кад му отац, 
1845, нагло премине, он се одрече своје ранијс жеље па се идуће године запопи и буде постављен 
за пароха у Панчеву, где га је владика Кенђелац поставио, по жељи и молби општине панчевачке, 
за проту 1868. године. Имао је различите дужности и почасна звања; бивао је посланик на народним 
саборима и за десет година учитељ вере и професор српскога језика у реалци панчевачкој. Не 
само писменом већ, још више, усменом речју постизао је најлепше успехе. „Беседе —- вели његов 
некрологичар — проте Васе Живковића одликују се лепотом језика, језгровитошћу садржаја, дивотом 
појетике, а начин говора и предавања такав је био да ће му се тешко наћи ускоро раван“. 

Год. 1889. желели су многобројни пријатељи и поштоваоци да прославе седамдесетогодишњицу 
његову, али је он — вазда скроман — настао да се у последњем часу све обустави. 

Прота Васа Живковић преминуо је у Панчеву 24—-25. јуна 1891. године. — 

Овде се приказује сликом која је за последњих година живота његова била умножена. 

